
lassohanuH le isvsë liqgoseigi symiba 
EIUS vo 


; o h ci - E 


RUGĂCIUNEA PĂRINTELUI ARSENIE 


„Doamne, Cela ce vii în taină între oameni, ai milă de noi: 
Că umblăm împiedicându-ne prin întuneric, 

patimile au pus tină pe ochiul minţii, 

uitarea s-a întărit în noi ca un zid, împietrind inimile noastre, 
şi toate împreună au făcut temniţa în care Te ţinem: 

bolnav, flămând şi fără haină 

şi aşa risipim în deşertăciuni zilele noastre, 

umiliţi şi dosădiţi până la pământ. 


Doamne, Cela ce vii în taină între oameni, ai milă de noi: 
Pune foc temniţei în care Te ţinem, 

aprinde dragostea Ta în inimile noastre, 

arde spinii patimilor 

şi fă lumină sufletelor noastre. 


Doamne, Cela ce vii în taină între oameni, ai milă de noi: 
Vino şi Te sălăşluieşte întru noi împreună cu Tatăl şi cu Duhul, 
precum ai zis, 

că Duhul Tău Cel Sfânt se roagă pentru noi 

cu suspine negrăite, când graiul şi mintea noastră 

rămân pe Jos, neputincioase. 


Doamne, Cela ce vii în taină între oameni, ai milă de noi: 
Că nu ne dăm seama ce nedesăvârşiţi suntem, 

cât eşti de aproape de sufletele noastre 

şi cât Te depărtăm prin micimile noastre. 

Ci luminează lumina Ta peste noi, 

ca să vedem lumea prin ochii Tăi, 

să trăim în veac prin Viaţa Ta, 

Lumina şi bucuria noastră, 


Slavă Ţie! 

„Rugăciunile şi jertfa Sfinţilor Brâncoveni 
m-au adus pe mine pentru țara aceasta a 


noastră” 


Părintele Arsenie Boca 


SEACA CRBI FOC RDO T CE BOBO CRC IBOR 


ÎN LOC DE INTRODUCERE 


„Era o taină în el, era un om care spunea 
cu hotărâre, nu spunea cu ezitări, cum spun alți 
oameni, şi cum şi eu îmi dau seama că nu pot 
defini lucrurile. El parcă le spunea în aşa fel că 
dădea o siguranță omului care-l asculta. Avea 
ceva propriu; eu nu ştiu să fi pus într-un mod 
foarte complicat problemele; le spunea într-un 
mod hotărât, aşa fără ezitări. Avea un fel propriu 
al lui care impunea. ” 

(Pr. Dumitru Stăniloae 
despre Părintele Arsenie) 


scrie sau a vorbi despre Părintele Arsenie 

Boca presupune în prealabil o cunoaştere, o 

aderenţă, o afinitate sau o identificare cu 
modul său personal de a concepe şi, mai ales, de a trăi viaţa 
creştină. Adică /răirea învățăturii creştine, în toată 
adâncimea ei şi în toată sinceritatea noastră, aşa cum a spus 
sfinţia sa în prefața cărţii „Cărarea Împărăției”. 

Profunzimea gândirii teologice şi medicale a 
Părintelui Arsenie, dimensiunile duhovniceşti de anvergură 
ale cugetării sale au presupus eforturi deosebite în încercarea 
de a le face cunoscute celor dornici. lar pentru reuşita acestei 
încercări imploram mila lui Dumnezeu, ajutorul harului 
divin, care pe cele neputincioase le vindecă şi pe cele cu 
lipsă le împlineşte (din rugăciunile hirotoniei). 


Modul în care Părintele Arsenie a conceput viaţa 
creştină îl găsim în scrierile sale, iar felul în care a trăit viaţa 
duhovnicească ni-l oferă mărturiile celor care l-au cunoscut 
personal, adică ucenici, fii duhovniceşti sau apropiaţi 
sufleteşte, care l-au numit părinte duhovnicesc de talie 
filocalică, om al lui Dumnezeu, personalitate harismatică 
providenţială, vizionar, sfânt. 

Aceste apelative sunt urmarea lucrării de redresare a 
vieţii morale, de trezire duhovnicească a credincioşilor, 
realizată la Mănăstirea Brâncoveanu de la Sâmbăta de Sus, 
lucrare care a fost cunoscută în întreaga ţară, în toate mediile 
sociale, de la credincioşii de la sate până la cei mai de seamă 
intelectuali. 

Momentul istoric în care Părintele Arsenie şi-a 
început lucrarea duhovnicească coincide cu frământările care 
au precedat apariţia la orizontul omenirii a celui mai mare 
cataclism sau conflagrație pe care a cunoscut-o istoria 
omenirii, al doilea război mondial, izvor de suferinţe fizice şi 
morale, boli, sărăcie şi, mai ales, moarte. 

Lucrarea duhovnicească de proporţii a Părintelui 
Arsenie, conţinutul mesajului evanghelic pe care l-a transmis 
contemporanilor săi s-a realizat mai întâi prin viu grai şi apoi 
prin lucrările care au văzut lumina tiparului după decembrie 
1989. 

Acestea sunt bunuri spirituale a căror forță de 
pătrundere în sufletul credincioşilor a determinat convertiri, 
regăsirea sensului vieţii şi orientarea, canalizarea strădaniilor 
a multor creştini de a realiza în viţa lor morală stilul sau 
modul de viaţă al generaţiei lui lisus, după cum EI Însuşi S-a 
exprimat. Vorbim aşadar de neamul lui Dumnezeu (Faptele 
Apostolilor 17, 29), cu care a început un nou gen omenesc, 

spiritual, acela al lui Hristos, născut şi refăcut în duh, în care 
trăim, ne mişcăm şi suntem (Faptele Apostolilor 17, 28). 

Aceasta este starea de sfinţenie morală, făptura cea 
nouă sau starea bărbatului desăvârşit ajuns la măsura vârstei 
deplinătăţii lui Hristos (Efeseni 4, 13; II Corinteni 5, 17; 
Filipeni 1, 21). Aceasta însemnează să dăm expresie 
veșnicului din noi, să descoperim obârşia şi destinul nostru 
veşnic şi să valorificăm înzestrările de energie divină pe care 
le purtăm în fiinţa noastră. 

În viaţa Părintelui Arsenie găsim un moment în care a 
conștientizat aceste realităţi precum și faptul că şi-a înţeles 
misiunea pe care o va desfăşura între oameni. Într-o scrisoare 
pe care a adresat-o unui fost coleg de liceu, părintele Petre 
Boldor, şi-a destăinuit aceste gânduri, spunând: 

„M-am înhămat la carul unui ideal cam greu: 
transformarea omului în Om, fiul mai mic al lui Dumnezeu şi 
frate al Fiului Său mai mare. Însă toate idealurile mari au în 
ele ceva paralizant: nu te lasă să te preocupi de nimicurile 
acestei vieţi. ” 

Din această scrisoare este de reţinut idealul sau 
pândul pe care l-a cultivat cu privire la fiinţa umană, adică 
transformarea omului în Om, ridicarea acestuia pe treptele 
cele mai înalte la care poate aspira omul: sfinţenia, împlinind 
astfel porunca dată de Dumnezeu: „după sfântul care v-a 
chemat pe voi, fiţi şi voi înşivă sfinţi în toată petrecerea 
vieţii. Că scris este: Fiţi sfinţi, pentru că Eu sunt sfânt” 
(I Petru 1, 15-16). 

Prin creaţie Dumnezeu a sădit în sufletul omului 
simţul sacrului sau sentimentul religios, capacitatea de a 
realiza lucrări dumnezeieşti. Acestea aparţin sufletului 
omenesc, care are model Arhetipul divin, acestea îl definesc 
pe om şi dovedesc valoarea, demnitatea şi noblețea. 


LI 


ee aceste realități TRR S-a pronunțat 


ai din când 1 n când câte viral: valul care nu- sei a ra 
isia divină; lar Om (cu „O” mare) numai unul, lisus Hristos, 
entru noi oamenii, Dumnezeu fiind, S-a făcut Om. 

tealizarea sfinţeniei morale, transformarea omului, 
ea, creşterea sa duhovnicească pe dimensiuni divine 


mult: să-L găseşti pe Dumnezeu şi „până nu-L găseşti 
imnezeu nu te afli nici pe tine, nu-ţi găseşti nici sensul 
aici sensul lumii”, a spus Părintele Arsenie unor tineri 
1 să cunoască adevărurile supranaturale ale 


In concepţia creştină, omul are o filiaţie divină, fiind 


“după chipul şi asemănarea lui Dumnezeu. Având 


tele acestei vieţi, aceasta fiind veşnicia. Spre a ne ridica 
nălțimea acestui mod de a trăi viaţa este necesar să 


fie” (Evrei DA 111.13) 
m Acestea sunt realităţi sfinte la care iau seama cei în 
e cărr suflete arde flacăra credinţei în viaţa care se 

continuă dincolo de zarea acestei lumi, în veşnicie. Altfel 
spus, cei care sunt conştienţi că omul are sădită în suflet o 
aspirație spre cele supranaturale, o nostalgie, o dorinţă spre 
cele viitoare şi veşnice, spre Împărăţia Cerurilor. 

Din rândul celor care au năzuit spre cunoașterea celor 
cereşti pe care le-au pregustat, adică cei care au trăit cu toată 
ființa lor această nostalgie, se află oameni de seamă, între 
care Fericitul Augustin (+430), cea mai mare personalitate 
din veacurile patristice latine, precum şi din panteonul 
oamenilor mari ai omenirii. 

Monica, mama sa, a fost o creştină care a dovedit o 
râvnă sfântă în viaţa sa, fapt dovedit a fi binecuvântare 
pentru fiul ei, ajutându-l în momentele critice ale vieții lui. 

Fericitul Augustin era însetat de cunoaştere, dar în 
timpul studiilor pe care le-a urmat s-a dedat la neorânduieli 
vinovate, fapt care a mâhnit profund sufletul mamei sale. 
Monica, în durerea sa, a încercat să-l aducă pe calea credinţei 
creştine. În această stare sufletească s-a dus la un episcop 
care, ascultând-o, a zis: „Nu se poate ca fiul acestor lacrimi 
să se piardă.” 

Ca urmare a rugăciunilor mamei sale şi a predicilor 
Sfântului Ambrozie, episcopul Milanului, Fericitul Augustin 
a primit Botezul şi atunci a putut să spună: „Târziu Te-am 
iubit, frumuseţe atât de veche şi atât de nouă! Târziu Te-am 
iubit! Și iată, Tu erai înăuntru, iar eu eram înafară şi Te 

căutam acolo. Tu erai cu mine, dar eu nu eram cu Tine. 

Din aceleaşi simțăminte de dragoste față de 
Dumnezeu, Fericitul Augustin a rostit aceste cuvinte, care au 
impresionat şi vor impresiona pe oameni de-a pururi: „O, 
iubire, care totdeauna arzi şi niciodată nu te stingi, iubire, 
Dumnezeul meu, aprinde-mă!” 

Regăsindu-se, Fericitul Augustin a rostit cuvintele 
care au devenit celebre: „Ne-ai făcut pentru Tine, Doamne şi 
neliniştit este sufletul nostru până ce se va odihni în Tine”, 
precum şi cuvintele pline de duioşie, când a spus că el 
este”fiul lacrimilor” mamei sale (Confesiuni). 

Mărturisirile Fericitului Augustin sunt istoria oricărui 
suflet pe care păcatul îl înăbuşă şi în care suferinţa cheamă 
harul izbăvitor al lui Dumnezeu. După ce pătrunsese în toate 
templele muzeelor şi întrebase toată ştiinţa lumii, când inima 
îi era pustiită de viforul patimilor, liniştea şi-a găsit-o în 
scurta rugăciune făcută în lacrimi: „Dumnezeul virtuţilor, 
întoarce-mă la Tine, arată-mi faţa Ta şi mântuieşte-mă. 
Fă-mă, Doamne, să Te caut!”. 

Lacrimile vărsate în singuratica grădină de la 
Cassiaciacum, pentru ca să fie ca o spălare de păcat, curăţau 
în acelaşi timp şi ochii sufletului său, cu care să vadă mai 
bine pe Dumnezeu şi de care să nu se mai despartă 
niciodată.” 

Dar în viaţa creștinului pot să apară situaţii care să 
reflecte opusul acestora, având cu caracter negativ, care pot 
duce până la întunecarea chipului lui Dumnezeu din suflet, a 
funcţiunilor sufleteşti, a minţii, a conştiinţei etc. Aceasta este 
urmarea unei vieţi trăite într-un orizont închis, limitat numai 
la trebuinţele vieţii trupeşti, fără perspective spirituale şi fără 
credința în viaţa care urmează după stadiul acestei vieţi 
pământeşti, în veşnicie. Adică este urmarea egoismului şi a 
robiei instinctelor minore care, satisfăcute prin ignorarea 
Legii morale, pervertesc ființa omului şi duc la răsturnarea 
valorilor morale, apreciind ca fiind bun ceea ce în realitate 


? Părintele Arsenie Boca, Ucigaşa cetate, laşi, 2008, p. 90. 

nu este altceva decât răul în multiplele sale forme de 
manifestare. 

„leşirea din acest impas, depăşirea acestui moment, 
regăsirea sensului vieţii etc. se vor realiza odată cu întâlnirea 
cu OMUL-DUMNEZEU, Omul de peste limitele omului, 
lisus Hristos, Care ne-a descoperit configuraţia celuilalt 
tărâm, mod viitor al existenţei noastre. 

Când are loc această întâlnire, când Domnul te 
cercetează prin căile de EI ştiute, te dezlegi de toate, nu 
numai de nedreptăţile tale, ci şi de toată dreptatea ta. Când 
stai în faţa Domnului „eşti mai presus de lumea aceasta”, mai 
presus de cârteala şi invidia oamenilor, ai, cu un cuvânt, ceva 
din liniştea mai presus de lume a lui Dumnezeu. 

Ajungând într-un asemenea moment al vieţii atunci 
ştii ce ai de făcut.” Acestea sunt câteva cugetări din gândirea 
duhov-nicească a Părintelui Arsenie Boca. 

La finalul acestei modeste şi infime prezentări a 
lucrării Părintelui Arsenie se cuvine să aducem mulţumiri 
Bunului Dumnezeu şi Mântuitorului Hristos, cu a Cărui milă 
şi har s-a putut ajunge la împlinirea dorinţei credincioşilor ca 
gândurile, cugetările, sfaturile duhovniceşti ale Sfinţiei sale 
să fie cuprinse în paginile acestei cărți şi să vadă lumina 
tiparului. Și tot Mântuitorului Hristos Îi aducem mulţumiri 
pentru că a binecuvântat ţara noastră trimiţându-ni-l pe cel 
mai de seamă călugăr pe care l-a avut Biserica strămoşească, 
Părintele Arsenie Boca. 

De asemenea, un gând de respectuoase mulţumiri 
aducem Preasfinţitului Gurie, episcop al Eparhiei Devei şi 
Hunedoarei, pentru binecuvântarea arhierească pe care a 
acordat-o pentru ca această carte să fie tipărită la Editura 
acestei Episcopii, şi P. C. Preot Florin Dobrei, consilier 

cultural al acestei instituţii, a cărui grijă pentru tipărirea 
acestei cărţi este pilduitoare. 


Arhim. Prof. Vasile Prescure, 
Mânăstirea Prislop 


DIC CRED PD CB GRBD T CE IBIR DDD 


CÂTEVA REPERE BIOGRAFICE 


ând vrei să cunoşti viaţa unui om de excepţie, 

a unei personalităţi deschizătoare de drumuri 

în diferite domenii ale vieţii sau, în cazul 
nostru, în domeniul religios-moral, este necesar ca, peste 
cifrele care dau anul nașterii, şcoala, anumite momente din 
viața acesteia etc., să cauţi să cunoşti ambianța, mediul 
moral, fondul ancestral sau arborele genealogic al acelei 
persoane şi, cunoscând acestea, concluzia va fi că la temelia 
acestei vieţi se află filiaţia duhovnicească, o viaţă trăită în 
duhul lui Hristos. Aceştia sunt cei care au primit puterea să 
se facă fii ai lui Dumnezeu după har, adică cei care s-au 
născut de la Dumnezeu, după cum mărturiseşte Sfântul loan 
Evanghelistul (loan 1, 12-13). Altfel spus, sunt cei care au 
venit în această lume ca urmare a rugăciunilor părinţilor, mai 
ales ale mamei. „Nu-mi pot închipui un mare binefăcător al 
oamenilor fără o femeie-mamă aleasă”, spune un gânditor 
creştin, episcopul loan Suciu. 

„Creşteţi şi vă înmulţiţi şi umpleţi pământul şi 
supuneţi-l” (Facere 1, 28) este cea dintâi binecuvântare pe 
care Dumnezeu a dat-o în Eden primilor oameni, adică 
bărbatului şi femeii. Prin aceste cuvinte s-a instituit 
căsătoria, care este temelia familiei, având ca preot şi martor 
pe Însuşi Dumnezeu. În Noul Testament, Mântuitorul Hristos 

a binecuvântat-o, împărtăşindu-i harul divin, fapt pentru care 
Sfântul Apostol Pavel numeşte căsătoria „taină mare” 
(Efeseni 5, 32). În creştinism căsătoria are un scop înalt, 
sublim şi veşnic. Prin căsătorie Dumnezeu i-a făcut pe soţi 
părtaşi la opera de continuare a creaţiei, colaboratori ai Săi, 
împlinind astfel gândul pe care El l-a avut din veşnicie cu 
toţi cei ce au locuit pământul de la început până la sfârşitul 
veacurilor. 

Există o imagine ideală a omului, o imagine divină, 
iar aceasta este completată prin ceea ce omul creează. 
Imaginea omului creator corespunde imaginii sale ideale 
(Berdiaev), iar aceasta constă în colaborarea sa cu Dumnezeu 
prin naşterea de fii, împlinind astfel porunca Domnului: 
„Creşteţi şi vă înmulțiţi”. 

Această colaborare a omului cu Dumnezeu prin 
nașterea de prunci înseamnă că flacăra vieţii să fie transmisă 
din neam în neam, iar femeia să-și înţeleagă rostul ei în 
lume, de vestală care a fost chemată să îngrijească, să 
întrețină focul sacru al vieţii, împlinindu-şi astfel misiunea 
sfântă de a fi mamă, să fie o candelă nestinsă care întreţine 
focul sacru al iubirii, al credinţei în Dumnezeu şi, odată cu 
aceasta, focul sfânt al vieţii. 

O mamă dădea sfaturi fiicei sale care era în pragul 
căsătoriei: „Copila mea, ţi-a venit vremea să fii de mai mult 
folos vieţii. Dumnezeu ne-a înzestrat pe noi, femeile, cu 
puteri mari, de a fi izvor de viaţă. Vei avea să fii — o, ce mare 
menire! — vei avea să fii mamă. Nu fugi şi nu te abate de la 
acest drum. Nu te speria de durerile și suferinţele pe care 
numai o mamă le poate îndura, căci bucuriile ce vor urma 
ceasurilor de durere sunt nespus mai mari şi mai 
binefăcătoare. Atunci vei învăţa cu adevărat să simţi şi să 
trăieşti pentru alţii, pentru aceia pe care tu i-ai adus la viaţă.” 

Exemplificăm cele de mai sus prin cuvintele 
Părintelui Arsenie şi, mai ales, ale mamei sale: 

„Când eram copil, în casa mamei mele era o icoană a 
Maicii Domnului, care îmi plăcea foarte mult. Odată, am 
întrebat-o pe mama: 

- Oare, de ce îmi place aşa de mult această icoană? 

lar ca mi-a spus: 

— Ei, dragul meu, când te-am purtat în pântece, foarte 
mult m-am uitat şi m-am rugat la această icoană”. 

Altă dată, părintele Arsenie a spus: „Mama mea, când 
a rămas însărcinată cu mine, s-a uitat la icoana Maicii 
Domnului şi a pictat-o în inima ei. A pictat-o rugându-se la 
Maica Domnului, cum se rugau Sfinţii loachim şi Ana: 
«Maica Domnului, îţi cer un copil, fie parte bărbătească, fie 
parte femeiască, care să îţi slujească ţie, Maicii Domnului şi 
Domnului lisus Hristos. Nu pentru mine îl cer.» Eu deja am 
fost pictat în pântecele maicii mele. Când mama mea mergea 
să lucreze la câmp, înaintea ei apărea icoana Maicii 
Domnului, datorită rugăciunilor ei. După ce am terminat 
studiile, mama credea c-am să mă stabilesc ca orice om la 
casa lui. Când a aflat că vreau să mă călugăresc, atunci 
mama mi-a luat capul în mâini, m-a sărutat şi m-a 
binecuvântat, zicându-mi: «O, dragul meu şi scumpul meu, 
de când mă rog eu pentru asta!...»”. 

De aceea a fost Părintele Arsenie omul lui Dumnezeu, 
pentru că a fost cerut prin rugăciune, crescut cu rugăciune. Și 
spunea Părintele: „De ce nu faceţi şi voi la fel?! Care din voi 
se roagă când este însărcinată: «Doamne, dă-mi un copil bun, 
cuminte, care să-Ți slujească Ţie; pentru Tine, Doamne»? 
Care din voi aţi citit în timpul sarcinii Acatistul Maicii 
Domnului şi alte cărţi bisericeşti? Voi ziceţi că n-aveţi timp 
să vă rugaţi... Cereţi de la Maica Domnului şi de la Domnul 

lisus Hristos şi vă vor da. Dacă nu faceţi rele, vă iese copilul 
A i a4 
aşa cum îl doriţi.” 


Naşterea, studiile 


Părintele Arsenie a fost o mlădiţă odrăslită din 
trunchiul creştinismului autentic, fapt pe care îl dovedeşte cu 
prisosință viaţa de sfinţenie pe care a trăit-o până când 
flacăra vieţii pământeşti i s-a stins, sufletul urmându-și 
drumul spre celălalt tărâm, al veşniciei. 

Obârşia Părintelui sau locul de baştină este Țara 
moţilor. S-a născut la 29 septembrie 1910, în comuna Vaţa 
de Sus, judeţul Hunedoara, localitate situată lângă oraşul 
Brad. Părinţii săi, Iosif şi Cristina, i-au dat numele Zian. 

Ajungând la vârsta anilor de şcoală, a urmat școala 
primară în satul natal, primele patru clase, pentru ca apoi să 
urmeze Liceul Naţional Ortodox „Avram lancu” din Brad, al 
cincilea liceu românesc din Transilvania, alături de cele din 
oraşele Blaj, Beiuş, Braşov şi Năsăud, având drept ctitor pe 
mitropolitul Andrei Şaguna. „Din anii aceia, ai şcolarităţii, 
mi se remarca o anumită înclinaţie spre singurătate şi spre 
problemele de religie, chiar peste puterile mele de atunci”, 
scria Părintele într-o lucrare cu caracter autobiografic. 

La intrarea în cursul superior al liceului a rămas orfan 
de tată, care fusese cizmar de meserie şi foarte bun pedagog 
cu fiul său. Odată l-a bătut pe fiul său pentru ca să nu mai 
piardă timpul şi atunci Părintele a făgăduit cu lacrimi tatălui 
său că nu va uita niciodată să economisească timpul, ceea ce 
de multe ori i-a fost de folos în viaţă. După propria sa 


4 v .. . n v . vos . 
Mărturii din Țara Făgăraşului despre Părintele Arsenie Boca, ed. Agaton, 
Făgăraş, 2004, p. 5. 

mărturisire, bătaia din copilărie l-a urmat pe Părintele ca un 
înger păzitor, toată viaţa. 

În cursul liceului a învăţat cu plăcere matematicile, 
fizica, religia, desenul şi muzica. În afară de acestea, îl 
preocupau şi chestiuni de psihologie, în mod deosebit 
problema voinţei în stăpânirea simţurilor şi a dovedit, prin 
experienţă personală, că acţiunea voinţei şi a conştiinţei se 
poate întinde şi peste instincte şi peste actele reflexe, într-o 
oarecare măsură. 

Într-o vreme, înclina spre ştiinţele pozitive, dar până 
la urmă a biruit înclinația contemplativă şi astfel s-a îndreptat 
spre studiul teologiei. 

În anul 1929 a absolvit liceul ca şef de promoţie, fiind 
apreciat de profesori şi de colegi pentru calităţile sale morale 
şi numit pentru acest motiv „Sfântul”. 

Respectul unanim de care s-a bucurat s-a manifestat şi 
în anul absolvirii liceului, cu prilejul zilei de 10 mai, când a 
avut loc îndătinata serbare din piaţa oraşului, la sfârşitul 
căreia tinerii absolvenţi s-au întors în curtea liceului cu 
dirigintele lor, profesorul Candid Ciocan, pentru a planta un 
stejar, simbol al demnităţii, al trăiniciei şi al bărbăţiei. 
Colegul său, Petre Boldor, îşi aminteşte: 

„Mă pregăteam să iau puietul, când dirigintele mă 
opreşte: «Nu Boldor, ci Boca Zian să-l planteze!». M-am 
uitat cu ciudă la diriginte şi cu aceeaşi ciudă mi-am înfipt 
degetele în rădăcinile puietului.” Zian a ţinut pomul şi l-a 
scuturat, Boldor l-a presat, iar apoi fiecare coleg i-a pus apă 
cu stropitoarea la rădăcină, după care l-au legat de tutore. În 
final toţi au hotărât ca stejarul plantat să poarte numele 
„Gorunul lui Zian”. 

După ani de zile, colegul său de bancă Boldor a 
prezentat, inspirat, gorunul într-o manieră în care se 

oglindeau trăsăturile morale pe care educatorii căutau să le 
insufle ucenicilor lor: „El s-a dezvoltat frumos, ca un simbol 
al vigorii, al trăiniciei şi al frumuseţii, al înălţimii idealului 
spiritual şi moral pe care educatorii noştri ni le-au insuflat ca 
să facă din noi caractere tari, puternice, personalităţi 
proeminente în slujba patriei şi a neamului.” 

Anii petrecuţi în liceu au pus bazele lucrării 
duhovniceşti căreia i-a consacrat întreaga viaţă, la această 
lucrare contribuind înzestrarea intelectuală nativă 
excepțională şi, în egală măsură, zestrea morală, 
duhovnicească, calități sufleteşti sesizate de colegii săi, pe 
care aceştia nu le-au trecut sub tăcere, ci, dimpotrivă, le-au 
făcut cunoscute. Acelaşi coleg, Petru Boldor, preoțit mai 
târziu, îi face o caracterizare, păstrată de domnul profesor 
Romulus Neag, absolvent şi el al liceului mai sus amintit, în 
care îl înfăţişează pe Zian ca „excepţional de înzestrat, de o 
voinţă extraordinară, o memorie formidabilă, o putere de 
muncă şi o tenacitate ieşite din comun.” 

„Avea, pe lângă dotaţia intelectuală de excepţie, un 
fond moral deosebit, o structură sufletească meditativă, puţin 
sociabilă, interiorizată, extrem de rezervat, reţinut şi solitar. 
Avea o putere deosebită de cunoaştere a sufletului omenesc, 
a tainiţelor acestuia, sesiza prin intuiţie cele mai ascunse 
gânduri ale oamenilor şi dădea răspunsuri competente la cele 
mai complexe situaţii. La acestea au contribuit puterile 
naturale de cunoaștere, dar, în primul rând, harul lui 
Dumnezeu, căci avea o harismă, un dar excepţional de la 
Dumnezeu, dovedit în nenumărate situaţii. Firea sa retrasă, 
reţinută, interiorizată şi puţin comunicativă avea ca suport un 
caracter moral inflexibil, dinamic şi uneori vulcanic, fapt 
dovedit în momentul în care a început lucrarea de trezire 

religioasă realizată la Mânăstirea Brâncoveanu de la Sâmbăta 
de Sus.” 

Cu privire la structura sufletească a Părintelui 
Arsenie, preotul profesor Teodor Bodogac din Sibiu, fost 
coleg de bancă vreme de patru ani la Academia Teologică 
din Sibiu, a mărturisit că n-a putut să-i descifreze unele din 
tainele vieţii sale sufleteşti. 

Din propriile mărturisiri ale Părintelui Arsenie reiese 
că părinţii săi au divorțat, sfinţia sa fiind încredinţat tatălui 
său prin sentința de divorţ. În această situaţie fiind, nu s-a 
bucurat de un climat familial favorabil dezvoltării sufletești a 
unui tânăr, adică de căldura sufletească, de ambianța plină de 
afecţiune pe care le presupune un cămin. În acest sens s-a 
exprimat şi preotul Bodogae, spunând: „Poate că faptul că nu 
s-a bucurat în tinereţe de căldura unei vieţi familiale explică 
firea sa puţin sociabilă, retrasă, introvertită. După ce s-a 
înscris la Academia Teologică din Sibiu şi-a impus o 
disciplină austeră, adică se abţinea de la învoirea în oraș şi 
stătea în curtea şcolii cu poarta deschisă, nu ieşea în oraş 
decât atunci când era în interesul şcolii sau al vreunui 
profesor, sau însoţit de profesori. Vacanţele le petrecea 
adeseori la o rudenie a sa. Ne-a impresionat tăria de voinţă 
cu care răbda frigul, fiind îmbrăcat adeseori în îmbrăcăminte 
redusă. Tot astfel, abţinerea de la bucatele mai grele, 
renunțând regulat la porţia de carne de la Academie. Nu l-a 
pasionat prea mult studiul limbilor străine. Cunoştea foarte 
bine limba franceză şi citea cu aviditate studii de psihologic, 
de caracterologie, de grafologie, căutând să se adâncească în 
descifrarea tainiţelor sufletului. A iubit de mic desenul, 
sculptura şi, mai ales, pictura. Îmi amintesc şi acum de 
uşurinţa cu care interpreta la flaut compoziţii destul de 
pretenţioase. Toate acestea erau tot atâtea dovezi care ne 

ajutau să întrevedem în el pe pictorul şi pe duhovnicul de 
mai târziu, care căuta să redea în compoziţii clare şi în 
analize psihologice destule adâncuri ale sufletului omenesc. 

Se ştie că, în această privință, fostul mitropolit 
Nicolae Bălan l-a trimis cu bursă la Academia de Arte 
Frumoase din Bucureşti, unde a făcut studii deosebite cu 
profesorul Costin Petrescu. În acest context, maestrul Costin 
Petrescu i-a încredinţat pictarea, la Ateneul Român, a scenei 
privitoare la Mihai Viteazul. Cine vrea să se convingă că, în 
urma acestor studii, părintele Arsenie n-a pus în fresca de pe 
pereţii bisericilor la care a pictat doar scene şi compoziţii 
creştine remarcabile, ci a sesizat în linii şi culori, adevăruri 
vii şi luminoase ale vieţii harice, cum puţine s-au realizat la 
noi, acela n-are decât să cerceteze pictura bisericească din 
Drăgănescu (Ilfov), ca să nu mai vorbim de tot atâtea lucrări 
de coloristică şi de modelaj cunoscute atât la Sâmbăta, cât şi 
la Prislop. Nu trebuie uitate nici coperţile minunate ale 
primelor patru volume ale „Filocaliei” şi ale „Vieţii în 
Hristos”. 

În sfârşit, la «mişcarea» de reînnoire religioasă de la 
Mănăstirea Sâmbăta, prin care s-a încercat din totdeauna mai 
ales depistarea patimilor omeneşti şi vindecarea lor prin 
lucrarea de înduhovnicire creştină, părintele Arsenie şi-a 
adus o contribuţie deosebită, care nu trebuie uitată.” 

Petru Boldor (colegul de bancă al Părintelui de la 
Liceul din Brad), înzestrat cu harul poeziei pentru dragostea 
de ţară, neam şi credinţa strămoşească, avea să guste din 
paharul suferințelor din care au sorbit cei mai de seamă 
români, fruntaşi ai intelectualităţii, precum şi din celelalte 
clase sociale. Toţi aceştia au suportat cu eroism în închisoare 


> Pr. Prof. Teodor Bodogae, În amintirea Părintelui Arsenie Boca, 


„Telegraful Român”, nr. 2-4, 1990, p. 4 

supliciile greu de imaginat de o minte omenească normală, 
sănătoasă. Un izvor de prima mână care reuşeşte să redea, 
atât cât poate mintea omenească, chinurile pe care le-au 
suportat cei care au fost supuşi la Piteşti experimentului 
numit „spălarea creierului” sau reeducarea şi demascarea, 
este cartea medicului Dumitru Bordeianu, intitulată 
Mărturisiri din mlaştina disperării. Este cutremurătoare! 

Acolo, între zidurile închisorii, tânărul Boldor a 
alcătuit, între alte versuri, poemul Horia redivivus, o alegorie 
a rezistenței anti-comuniste, semnat cu pseudonimul „popa 
D'Or Uragan”. Între aceste versuri se află şi poezia 
„Sfântul”, închinată părintelui Arsenie, pe care o vom reda la 
un loc potrivit în paginile acestei cărți. 

În vremea când părintele Arsenie era la Mănăstirea 
Sâmbăta de Sus, colegul Boldor îi face o vizită, unde 
zăboveşte vreme de trei săptămâni. Aici îl întâlneşte pe 
părintele Stăniloae, de la care aude cuvintele prin care îl 
caracteriza pe părintele Arsenie, spunând că: „Părintele 
Arsenie este un fenomen unic în istoria monahismului 
românesc”. 

După absolvirea liceului din Brad, în anul 1929, s-a 
înscris la Academia Teologică „Andreiană” din Sibiu, unde a 
avut ca profesor, între alții, pe reputatul teolog, vrednicul de 
pomenire, părintele Stăniloae, cu care a colaborat la 
traducerea şi tipărirea Filocaliei. 

La Academia Teologică îl întâlneşte pe profesorul 
Nicolae Popovici, viitorul episcop al Oradiei, proaspăt 
reîntors de la studii în străinătate, care îl recomandă 
mitropolitului Nicolae Bălan şi, după absolvirea Academiei 
Teologice, în anul 1933, este trimis cu bursă la Institutul de 
Belle Arte din Bucureşti, pe care l-a urmat vreme de cinci 
ani. Acolo l-a avut profesor pe Costin Petrescu, de al cărui 

nume este legată pictura catedralei din Alba Tulia, şi pe 
Francisc Șirato. În paralel a urmat cursurile Facultăţii de 
medicină, unde a avut profesor pe Francisc Reiner, audiind 
cursurile de fiziologie, anatomie şi genetică. Pentru 
completarea studiilor de pictură a învăţat la Chişinău 
poleitura cu aur numită „cicanca”, având ca îndrumători nişte 
meşteri ruşi. 

Consecvent principiului după care s-a condus toată 
viaţa, părintele Arsenie foloseşte timpul spre a nu pierde 
cunoştinţele de mistică pe care eruditul profesor Nichifor 
Crainic le-a prezentat în prelegerile ţinute la Facultatea de 
Teologie din Bucureşti. 

Despre cursul de mistică al profesorului Nichifor 
Crainic, părintele Stăniloae a făcut următoarele aprecieri: 
„Cursul de mistică ortodoxă, ţinut studenţilor, este prima 
adunare şi sistematizare a imensului material de doctrine și 
de fapte ascetice şi mistice din cuprinsul spiritualităţii 
ortodoxe. Un sector intens de preocupări, cele mai centrale, 
cele mai importante pentru înviorarea vieţii creştine, a fost 
redat astfel din nou teologiei româneşti, atât de schematice 
până la dânsul. Dar, spunea părintele Stăniloae, nu densitatea 
în elementele proprii face teologia neagreată de intelectuali, 
ci prezentarea ei în clişee stereotipe, fără adâncire personală, 
fără trecerea ei prin intimitatea sufletească a teologului, de 
unde să se îmbrace în dogoarea convingerilor, în noutatea 
cuceritoare a unor prezentări care trădează o nouă 
descoperire a evidenţelor adevărului etern, fulgerată pe rând 
în focul tensiunilor necurmate ale spiritului său. Tocmai 
acest caracter viu, trăit îl are teologia lui Nichifor Crainic. 
Este semnificativ în această privință că dânsul a introdus 
pentru prima dată la noi preocupările de teologie mistică, 

sistematizând chiar o disciplină cu acest nume la Facultatea 
de teologie din Bucureşti.” 

În timpul teologiei — a spus părintele Arsenie — mi se 
lămurea frumuseţea chipului vieţuirii călugărești şi doream 
să mă instruiesc, pe cât puteam, mai temeinic, cu deosebire 
în latura mistică a vieţii. 

Cu cunoştinţele de teologie dobândite în anii 
studenţiei la Sibiu, cu cele de teologie mistică acumulate 
audiind cursul de Mistică al profesorului Nichifor Crainic şi 
cu cele câştigate prin lecturile personale s-a îndreptat spre 
Sfântul Munte Athos, trimis de mitropolitul Nicolae Bălan. 
Acest ierarh luminat intenţiona să reînvie viaţa monahală în 
Ardeal şi, ca urmare, restaurează Mănăstirea Brâncoveanu de 
la Sâmbăta de Sus, Făgăraş, dărâmată cu tunul în anul 1785. 
Conştient că o viaţă monahală trăită în duhul spiritualităţii 
ortodoxe nu se poate realiza decât numai cu oameni temeinic 
pregătiţi, susnumitul ierarh a trimis în inima monahismului 
ortodox câţiva tineri cu vocaţie pentru viaţa monahală, între 
aceştia fiind şi părintele Arsenie. Acolo a cunoscut viaţa de 
trăire duhovnicească a părinţilor atoniţi, din care s-a inspirat 
aplicând-o în lucrarea de regenerare a vieţii morale creştine 
pe care o va realiza la mănăstirile Brâncoveanu şi Prislop. 

La Sfântul Munte Athos a stat la Schitul Sf. Ipatie şi, 
acolo fiind, a cunoscut pe arhimandritul Antipa Dinescu 
(1859-1942), de ale cărui sfaturi şi de pilda vieţii 
duhovniceşti a acestuia foarte mult s-a folosit. 

După propria mărturisire, părintele Arsenie a plecat la 
Athos ca să deprindă călugăria acolo, pentru desăvârşirea 
interioară prin meşteşugul călugăriei. 

A revenit în ţară la 8 iunie 1939. 


" Nichifor Crainic, Sfinţenia, împlinirea umanului, Curs de teologie mistică, 
laşi, 1993, coperta II. 

În anul următor, 1940, la 3 mai, după Sfintele Paşti, în 
Vinerea Izvorului Tămăduirii, a fost tuns în monahism. Un 
an întreg s-a ocupat cu gospodăria, fiind primul şi singurul 
călugăr la Mănăstirea Brâncoveanu. De pictură nu s-a mai 
putut ocupa dată fiind situaţia specială în care se găsea. În 
anul al doilea s-a întâmplat la fel. Din momentul în care viața 
religioasă a prins a se înfiripa, oamenii au început să 
cerceteze mănăstirea, datorită evlaviei, dar şi durerilor lor. 
Următorul călugăr în mănăstire a fost părintele Serafim 
Popescu, pe care l-a rugat să primească preoția, părintele 
Arsenie socotindu-se nevrednic. După primirea preoţiei de 
către părintele Serafim a început săvârşirea slujbelor divine 
după rânduiala mănăstirească. 

Într-o iarnă, probabil în 1941, părinţii călugări s-au 
trezit cu o avalanşă de oameni, de toate vârstele şi treptele, 
solicitându-i să stea de vorbă cu ei despre necazurile lor. 
Acest fapt l-a determinat pe Părintele să facă duhovnicie cu 
oamenii chiar înainte de a fi hirotonit preot. Părintele ştia că 
tot ce păţesc oamenii, li se trage de pe urma păcatelor şi a 
greşelilor. Acest fapt l-a făcut să primească preoţia şi 
misiunea majoră a propovăduirii lui Hristos Dumnezeu 
adevărat şi Om adevărat, precum şi a sfințirii omului, ca să 
aibă pacea lui Dumnezeu în sine, absolut în orice împrejurări 
s-ar afla în viaţă. 

În învăţătura propovăduită oamenilor punea accentul 
pe viaţa curată, iubirea de Dumnezeu şi de oameni, care fac 
cu putinţă reîntoarcerea împlinitorilor în împărăţia de 
obârşie, de unde ne-a trimis Dumnezeu spre scurtă cercare a 
cuminţeniei şi a iubirii noastre, pe pământ, în stadia şi arena 
Vieţii. 

Asta îmi este toată misiunea şi rostul pe pământ — a 
spus Părintele — pentru care Dumnezeu m-a înzestrat cu 

daruri, deşi eu sunt nevrednic. Pentru asta sunt solicitat în 
toate părţile, ca să propovăduiesc iubirea lui Dumnezeu şi 
sfinţirea oamenilor prin iubire (Autobiografia). 


* 
XX 


Acest program de viaţă, această înţelegere superioară 
a sensului vieţii omeneşti privit din perspectiva creştină 
părintele Arsenie l-a dovedit prin pilda vieţii sale, prin toată 
lucrarea duhovnicească de trezire a conştiinţelor adormite, 
căci oamenii orbecăiau în mulţimea neştiinţei şi a lipsei de 
sfat, care s-a întins ca o noapte de osândă peste ei. 

Acest întuneric trebuia înlăturat. 

MĂNĂSTIREA BRÂNCOVEANU 


upă pacea încheiată la Karlowitz în 1699, 

Habsburgii catolici au anexat Transilvania 

imperiului lor. Faptul acesta s-a dovedit a fi 
bun pentru Biserica Romano-Catolică, dar pentru Biserica 
Ortodoxă şi pentru români a început un capitol nespus de 
dureros, adică s-a deschis o rană în anul 1700, când o parte 
din fiii Bisericii strămoșești din Ardeal s-au lăsat amăgiţi de 
făgăduinţe a căror împlinire n-a mai avut loc, părăsind casa 
părintească şi îmbrăţişând o credinţă străină de duhul şi de 
spiritualitatea creştinismului răsăritean. 

Văzând opoziţia dârză a ortodocșilor, în anul 1761 
habsburgii catolici au dezlănţuit o luptă sălbatică împotriva 
mânăstirilor, condusă de generalul austriac Nicolae Adolf 
von Buccow. Înstrăinarea, ruperea românilor de la sânul 
Bisericii mame a avut urmări dramatice, care au costat 
sacrificii de vieţi omeneşti, dar şi distrugerea prin ardere sau 
dărâmare a mai mult de 150 de biserici, mănăstiri şi schituri 
ortodoxe, centre ale rezistenței în lupta pentru apărarea 
credinţei şi a acestor locașuri de închinare. Aceste mănăstiri 
erau răspândite pe întreg cuprinsul Ardealului, dar regiunea 
cea mai populată cu mănăstiri a fost cea care cuprindea 
satele de la poalele Munţilor Carpaţi, de la Sibiu până la 
Brașov, unde erau 26 de mănăstiri. 

Rănile provocate de aceste distrugeri au persistat ani 
de-a rândul, până ce a venit, în anul 1920, la cârma Bisericii 
Ortodoxe din Ardeal, vrednicul de pomenire mitropolit 
Nicolae Bălan. 

În programul vast pe care l-a întocmit, de a ridica 
Biserica strămoşească la înălțimea care i se cuvenea, un loc 
de seamă îl avea „marea operă de înnoire a forţelor morale 
ale naţiunii” prin reînvierea monahismului. „Cu gândul şi cu 
silinţele îndreptate spre această operă, care covârşeşte în 
importanţă pe toate celelalte, rugăm Cerul să ne trimită o 
nouă revărsare de duh profetic şi să scoată din mijlocul 
poporului nostru apostolii care să vestească măririle lui 
Dumnezeu, frumuseţea şi tăriile vieţii celei trăite cu El. Cu 
sufletele lor aprinse prin lumina cea de sus, purificate prin 
rugăciune şi jertfă, să cheme cu glas de arhanghel toată 
suflarea la pocăință şi îndreptare.” 

Pentru a realiza planul întocmit în acest sens, 
vrednicul ierarh s-a orientat spre Mănăstirea de la Sâmbăta 
de Sus, al cărei ctitor a fost domnitorul Constantin 
Brâncoveanu, martir şi sfânt al Bisericii strămoşeşti. 

Istoria acestei mănăstiri începe în anul 1654, când 
satul şi moşia de la Sâmbăta de Sus au intrat în proprietatea 
marelui vornic Preda Brâncoveanu, boier din Țara 
Românească. Acesta a zidit o bisericuţă din lemn pe valea 
râului Sâmbăta, iar între anii 1696-1698 domnitorul 
Constantin Brâncoveanu a zidit, pe locul acesteia, o 
mănăstire din piatră, devenind astfel primul ctitor al acestei 
mănăstiri. 

Din primul atac împotriva mănăstirilor, Mănăstirea 
Brâncoveanu a rămas neatinsă, ţinându-se seama că este 


7 Mitropolitul Nicolae Bălan, Biserica şi viaţa, Sibiu, 1947, p. 343. 

ctitoria unui domnitor român, că Maria, soţia lui Constantin 
Brâncoveanu, era moştenitoarea acestei proprietăţi, precum 
şi de faptul că un nepot al acestui domnitor era în viaţă. 

Cu toate acestea, în 1785, la cererea administraţiei 
catolice, conducerea politică de la Viena a trimis pe 
generalul Preiss, care a aplicat Mănăstirii Brâncoveanu 
acelaşi tratament dur ca şi predecesorul său de tristă 
memorie, Bukow. Au fost distruse chiliile călugărilor, iar 
biserica, după ce i-au fost dărâmate cu tunul pridvorul, partea 
de sus a cupolei şi boltitura de deasupra altarului, a rămas în 
ruină, crescând pe ea mesteceni şi bălării. 

În această situaţie se afla mănăstirea când mitropolitul 
Nicolae Bălan a ajuns la cârma Bisericii ardelene, respectiv a 
Arhiepiscopiei de Alba Iulia. În anul 1926 au început 
lucrările de restaurare, care au fost terminate în 1936. 

Astfel, dorinţa înaltului ierarh s-a materializat şi, 
pentru ca mănăstirea să aibă slujitori care să împărtăşească, 
prin Sfintele Taine, harul lui Dumnezeu şi să fie „crainici ai 
idealurilor pure ale Ortodoxiei”, adică propovăduitori ai 
cuvântului lui Dumnezeu, în acelaşi an, 1936, la data de 11 
septembrie, a hirotonit în treapta diaconiei pe părintele 
Arsenie. 

Aflând că părintele Arsenie are talent la pictură, 
ierarhul respectiv l-a trimis, în 1933, la Academia de Arte 
Frumoase din Bucureşti pe o perioadă de cinci ani, unde a 
studiat în paralel şi medicina. Aşa se explică faptul că 
Mănăstirea Brâncoveanu n-a avut, practic, slujitori, decât 
începând cu anul 1939, când părintele Arsenie a absolvit 
cursurile Academiei respective şi după ce s-a înapoiat de la 


* Ibidem, p. 340 

Sfântul Munte Athos, unde a stat în anul 1939 vreme de trei 
luni de zile. 

Dorind să îmbrace haina îngerescului chip, adică să 
intre în monahism, a solicitat „schimbarea numelui şi tunsura 
monahală în chipul schimei celei mici”, după cum s-a 
exprimat el însuşi în cererea personală adresată celor în 
drept. 

Ceremonia tunderii în monahism a fost săvârşită de 
mitropolitul Nicolae la data de 3 mai 1940, la Mănăstirea 
Brâncoveanu, cu ocazia praznicului „Izvorul Tămăduirii” din 
Săptămâna Luminată, primind numele de Arsenie, după 
propria sa dorinţă. 

Din acest moment începe viaţa mănăstirească a 
părintelui Arsenie, despre care dă câteva relaţii, pe care le 
redăm în continuare: 

„După călugărie, un an întreg m-am ocupat cu 
gospodăria, fiind primul şi singurul călugăr în Mănăstirea 
Brâncoveanu. De pictură nu-mi mai rămânea vreme. Al 
doilea an, la fel. Până când m-am luat de grijă că am învăţat 
pictura degeaba. Se întâmpla în vremea asta că ne veneau 
oameni cu durerile lor şi cu evlavie la mănăstire şi călugări. 
Mai intrase în călugărie părintele Serafim Popescu. L-am 
rugat pe el să primească preoţia, eu simţindu-mă nevrednic. 
A primit-o. Aşa au început slujbele la mănăstire după puteri. 

Într-o iarnă, probabil în 1941, ne trezim cu o avalanșă 
de oameni de toate vârstele şi treptele, năpădindu-mă să stau 
de vorbă cu ei despre necazurile lor. Aci m-am trezit să fac 
duhovnicie cu oamenii, deşi nu eram preot. Ştiam că tot ce 
păţesc oamenii li se trage de pe urma greșelilor sau a 
păcatelor. Aşa m-am văzut silit să primesc preoţia și 
misiunea majoră a propovăduirii lui Hristos — Dumnezeu 
adevărat şi Om adevărat, precum şi a sfințirii omului, ca să 

aibă pacea lui Dumnezeu în sine, absolut în orice împrejurări 
s-ar afla în viaţă.” (Autobiografia) 

Credincioşii care veneau la mănăstire aşteptau un 
cuvânt de folos, o mângâiere, o îndrumare şi sfaturi, toate 
acestea erau punerea în practică a cunoştinţelor duhovniceşti 
şi de medicină acumulate de Părintele în anii de studii şi de 
la părinţii duhovniceşti din Sfântul Munte Athos. Astfel că, 
în ziua de 10 aprilie 1942, la praznicul Izvorului Tămăduirii 
de la Mănăstirea Brâncoveanu, a fost hirotonit ieromonah de 
către părintele său duhovnicesc, mitropolitul Nicolae. Tot 
atunci a fost hirotesit duhovnic şi i s-a încredinţat stăreţia 
Mănăstirii Brâncoveanu. 

Lucrarea duhovnicească de anvergură săvârşită de 
părintele Arsenie, ajutat de părintele Serafim şi de viitorul 
mitropolit al Ardealului, Nicolae Mladin, au creat o mişcare 
de trezire duhovnicească, un curent de înnoire a vieţii 
creştine în duhul spiritualităţii ortodoxe fără precedent în 
istoria Bisericii Române. 

După numai un an de la hirotonia Părintelui întru 
preot, deci în 1943, părintele profesor Dumitru Stăniloae 
mărturisea, cu sufletul plin de bucurie, despre lucrarea 
duhovnicească cu totul deosebită a fostului său student: 

„De mult ne simţeam datori să scriem în această foaie 
(Telegraful Român n.n.) despre lucrarea duhovnicească ce se 
săvârşeşte zi de zi la Mănăstirea Brâncoveanu, cu largi şi 
adânci efecte în viaţa poporului nostru. Într-o foaie ca a 
noastră, nu se dau numai îndemnuri pentru ceea ce ar trebui 
să se facă în scopul întăririi credinţei, ci se încrustează 
faptele care ilustrează modul în care trebuie să se lucreze în 
zilele noastre şi care pot influenţa astfel asupra altora, preoţi 
şi credincioşi. 

Cu atât mai mult eram datori să vorbim despre o 
lucrare de proporţiile celei de la Sâmbăta de Sus, care taie 
azi brazdă adâncă în viaţa sufletească a unor întinse cercuri 
de credincioşi. 

Am evitat totuşi până acum să scriem, mai ales pentru 
că simţeam că mişcarea de la Mănăstirea Brâncoveanu e 
ceva care se situează deasupra întâmplărilor în jurul cărora se 
pot face exerciţii gazetăreşti; ea trebuie să continue a se 
desfăşura dincolo de zgomotul şi curiozitatea întreţinute în 
jurul unor realități umflate de gazete, ca lucrurile sfinte şi 
mari, ca creşterea grâului, ca viaţa intimă a familiei, ca 
respiraţia continuă, ca rugăciunea zilnică. 

Dar, precum se opreşte omul măcar câteodată din 
galopul atenţiei spre atâtea lucruri ncesenţiale şi zgomotoase, 
privind într-o meditaţie serioasă la ceea ce e cu adevărat plin 
de valoare pentru existenţa sa, tot aşa era necesar să aducem 
vorba cândva despre ceea ce se petrece la Mănăstirea 
Brâncoveanu, ca să nu merităm bănuiala de cine ştie ce 
păcat. 

O facem, deci, cu riscul de a supăra pe părintele 
Arsenic, ostenitorul smerit de la Sâmbăta, care consideră 
vorba bună care i se spune ca cel mai mare rău ce i se poate 
face. 

Gândul Î. P. S. Mitropolit de a iniția prin restaurarea 
mănăstirii martire a lui Constantin Brâncoveanu nu numai 
reînființarea monahismului din Transilvania, ci, cu voia lui 
Dumnezeu, o refacere generală a duhului călugăresc ortodox, 
atât de scăzut în ultimele timpuri, a început să-şi arate rodul 
cel mai promițător. 

Mănăstirea de la Sâmbăta de Sus nu e loc pitoresc de 
excursii şi de distracții înrămate în chenare arhaice, ci mediu 
de zguduiri sufleteşti înnoitoare, de întâlniri serioase ale 

sufletelor cu vocea lui Dumnezeu care le obligă la o viaţă 
scoasă din mocirla inconştienţei și plăcerilor uşoare. 

Pe pajiştile mănăstirii şi prin încăperile ci se află 
zilnic 200-300 de ființe omenești îngenunchiate pe sub 
streşinile ei în rugăciune şi scuturându-și trecutul de păcate a 
căror povară nu o mai pot suporta. 

Mulţi dintre ei, veniţi de la sute de kilometri, stau 
acolo câte 2 până la 5 săptămâni, hrănindu-se numai cu pâine 
şi apă, dar simțindu-se atât de bine şi de întremaţi, încât nu 
le-ar. mai veni să plece, iar dacă pleacă se întorc la scurte 
intervale. 

Cine îi urmăreşte dimineaţa în timpul predicilor 
părintelui Arsenie, trecând rând pe rând din starea de 
încântare pentru frumuseţile duhovnicești care le sunt 
dezvăluite, la hohotele de plâns pentru păcatele lor, nu mai 
poate fi în mod continuu omul care a fost. 

Dar ceea ce te covârşeşte lângă aceşti oameni este 
încordarea cu care aşteaptă să le vină rândul la mărturisirea 
păcatelor, când fiecare ştie că părintele va sta numai cu el 4- 
5 ore într-o convorbire intimă purificându-i toate măruntaiele 
sufletului şi toate colţurile trecutului de petele chinuitoare ale 
păcatului. Te înduioșează să-i auzi, sărmanii, alergând în 
întâmpinarea Părintelui cu strigătul: «Părinte, dar de mine 
când vezi, că nu mai pot purta povara de pe mine?!». 

În ce constă taina acestor impresionante efecte ale 
lucrării părintelui Arsenie şi care sunt elementele 
programului său de lucru? 

Fără îndoială că mijlocul prin care lucrează 
Dumnezeu în suflete este cuvântul pe care îl rostim în 
numele Lui. Dar cuvântul are o eficacitate deplină numai 
când are acoperirea aurului care este viaţa celui ce-l rostește. 
Atunci e un cuvânt ce se rupe dintr-o fiinţă care a devenit rug 

al credinţei şi mută focul la auzitori. Despre viaţa părintelui 
Arsenie nu e necesar să vorbim, căci asprimea ei e cunoscută 
şi nu vrem să-l supărăm lăudându-l. 

Cuvântul său porneşte din neclintirea de stâncă a celui 
ce nu se târguieşte şi nu se clatină ca trestia bătută de vânt, ci 
e întreg aşa cum îi este vorba: curat, opus oricărei patimi şi 
oricărui gând de mândrie. 

Programul părintelui Arsenie? Prin ceea ce a făcut din 
sine şi prin ceea ce propovăduiește, este o vie restaurare a 
celui mai autentic duh ortodox. La noi credeau mulţi că 
tradiţia răsăriteană, cu duhul ei de înfrânare, e prin definiţie 
ceva pasiv, lipsit de forţă. Cine vrea să vadă gâlgâitul vieţii 
celei mai cuceritoare şi forța cea mai copleşitoare, n-are 
decât să meargă la Sâmbăta de Sus. 

Predica de la Sâmbăta de Sus are ca obiect principal 
combaterea păcatului prin trezirea gândului la prezenţa vie a 
lui Hristos. De aceea, treapta în care culminează pregătirea 
pelerinului este mărturisirea. Te  minunează acuta 
sensibilitate faţă de povara insuportabilă a păcatului ce se 
trezeşte în oameni la Sâmbăta. 

Părintele Arsenie arată cât de mult se poate înflăcăra 
prin trăire tot tezaurul dogmaticei şi al disciplinei răsăritene. 
Hristos lucrează numai prin Sfintele taine şi în Biserică. 
Fiecare credincios e obligat să rămână între semenii săi, 
rugându-se pentru ei, crezând pentru ei, fiind răspunzător 
pentru ei. Orice individualism ori mândrie dornică de afişaj, 
de nuanţă sectară este lovit în cap. Smerenia şi puritatea 
vieţii sunt condiţiile sau mai bine zis condiţia neapărată a 
mântuirii. 

Ne este imposibil să redăm măcar schematic toate 
laturile propovăduirii de la Sâmbăta de Sus. 

Ținem doar să mai accentuăm importanţa naţională pe 
care o are lucrarea de acolo. Peste neamul nostru s-a abătut 
ca un adevărat flagel obişnuinţa avorturilor. Nimic nu poate 
Zăgăzui revărsarea lui. Statul, ca entitate impersonală, îl 
combate. Dar organele personale ale lui îl practică şi îl 
promovează. Numai o zguduire religioasă a conştiinţelor 
poate ajuta aici. Părintele Arsenie a identificat aici o mare 
racilă şi a pus fierul roşu pe ea. Se cunosc deja numeroase 
cazuri de familii care, trezite la conştiinţa acestui păcat, s-au 
recules cu hotărâre. E de aşteptat ca această trezire să treacă 
de la om la om şi să putem înregistra, nu peste mult timp, 
efecte remarcabile. În orice caz, mişcarea de înnoire, de 
radicalizare a vieţii creştine în sensul restaurării ei sănătoase, 
chiar de va fi reprezentată numai prin elemente puţine în 
satele noastre, va exercita o influenţă binefăcătoare asupra 


unor cercuri cât se poate de largi”. 


” Dumitru Stăniloae, Lucrarea de la Mănăstirea Brâncoveanu, „Telegraful 
Român”, 8 august 1943, Sibiu, pp. 1-2. 

DC CRED BOC RDO T CE POI CRUD 


MĂNĂSTIREA PRISLOP 


doua mănăstire în care părintele Arsenie şi-a 
desfăşurat lucrarea duhovnicească este 
Mănăstirea Prislop din județul Hunedoara. 

Această mănăstire, cu hramul „Sfântul loan 
Evanghelistul”, prăznuit la 8 mai, este unul dintre cele mai 
vechi aşezăminte monahale din țară, fiind ctitorită de Sfântul 
Nicodim de la Tismana, între anii 1399-1405. 

În secolul al XVI-lea, mănăstirea a fost restaurată de 
domniţa Zamfira, fiica lui Moise Vodă Basarab din 
Bucureşti. 

În secolul al XVIII-lea, în timpul tulburărilor 
religioase legate de apariţia greco-catolicismului, Mănăstirea 
Prislop a avut un rol de seamă în viaţa spirituală a românilor 
ortodocşi din ţinutul Hunedoarei şi al Hațegului, ajutându-i 
să-şi menţină credinţa strămoşească în faţa încercărilor de a-i 
atrage la unirea cu Biserica Romană. 

Rezistenţa ortodocşilor în faţa acestor încercări de 
unire a fost adusă la cunoştinţa împărătesei Maria Tereza, 
care, în 1747, a ordonat consilierilor săi şi guvernatorului 
Transilvaniei să ia măsuri severe împotriva monahilor şi a 
altor ortodocşi care s-au opus uniaţiei. Acest decret a avut 
urmări nefaste pentru Mănăstirea Prislop: în anul 1762, 
biserica a fost incendiată de armatele generalului Buccow, 

călugării ortodocşi au fost alungaţi, iar Mănăstirea a fost 
trecută sub jurisdicţia Episcopiei Greco-Catolice din Blaj. 

În anul 1948 a avut loc revenirea greco-catolicilor la 
ortodoxie. Ținându-se seama de împărţirea teritorială a 
eparhiilor din acel timp, Mănăstirea Prislop a intrat sub 
jurisdicţia Arhiepiscopiei din Sibiu. Odată cu aceasta începe 
un nou capitol al lucrării duhovniceşti a părintelui Arsenic, 
însoţită de un cortegiu de suferințe, o viaţă zbuciumată 
pricinuită de autorităţile de atunci şi urmărit până în ultimele 
zile ale vieţii sale pământești. Lucrarea duhovnicească, de 
amploare fără egal, desfăşurată la Mănăstirea Brâncoveanu a 
continuat şi la Prislop, dar însoţită de o stare de spirit 
încordată, plină de temeri cunoscute de cei ce au fost 
contemporani cu această lucrare. 

Potrivit relatărilor unui cunoscut istoric al Bisericii 
Ortodoxe Române’, părintele Arsenie a fost adus la Prislop 
de mitropolitul Ardealului Nicolae Bălan, personal, la data 
de 25 noiembrie 1948, fiind investit cu ascultarea de stareţ al 
acestei mănăstiri. Mănăstirea Prislop se găsea într-o stare 
jalnică, cu pereţii clădirilor plini de igrasie şi ameninţaţi cu 
dărâmarea, cu acoperişurile clădirilor mâncate de rugină, cu 
o gospodărie foarte săracă şi neîngrijită. La puţin timp după 
acest moment, vrednicul de pomenire mitropolit Nicolae 
Bălan a trimis la Mănăstirea Prislop pe fratele Nicolae 
Zaharie, vieţuitor în Mănăstirea Sâmbăta de Sus, care după 
câteva luni, a fost tuns în monahism, primind numele 
Nicodim. 

La 1 aprilie 1949, în urma unei noi împărțiri a 
teritoriilor eparhiilor, Mănăstirea Prislop a trecut sub 


' Pr. Prof. Dr. Mircea Păcurariu, /storia Mănăstirii Prislop, Arad, 1986, pp. 
56-57. In afară de textul citat, m-am folosit de această lucrare şi pentru 
restul capitolului. 

jurisdicţia Episcopiei Aradului, condusă de episcopul Andrei 
Magieru (1936-1960). 

După ce a fost înstrăinată vreme de două veacuri, 
timp în care a suferit multe umilinţe şi privaţiuni, la 8 mai 
1949 — ziua prăznuirii Sfântului loan Evanghelistul, 
Mănăstirea Prislop a trăit, cu deosebită bucurie, sărbătoarea 
hramului, în duhul credinţei dreptmăritoare, aşa cum a fost la 
începutul ci. 

În acelaşi an, la 14 septembrie — ziua Înălţării Sfintei 
Cruci, s-a săvârşit Sfânta Liturghie ortodoxă de către vlădica 
Andrei Magieru. Cu acest prilej, părintele Arsenie a fost 
hirotesit protosinghel, iar tinerii licenţiaţi în teologie Stelian 
Manolache şi Leonida Plămădeală au fost tunşi în monahism, 
primul primind numele Dometie, iar al doilea Antonie. La 
scurt timp după acest moment solemn Dometie a fost 
hirotonit ieromonah, iar Antonie, viitorul mitropolit al 
Ardealului, a fost hirotonit ierodiacon. 

Un an mai târziu, în 1950, episcopul Andrei Magieru 
a hotărât ca Prislopul să fie mănăstire de maici, cu viaţă de 
obşte. 

S-a început noua viață a mănăstirii cu şase surori, una 
dintre ele, Julieta Constantinescu, licenţiată în teologie şi cu 
diplomă de absolvire a Facultăţii de Filozofie din Bucureşti, 
a fost tunsă în monahism, la 6 august, cu numele Zamfira, 
după numele celei ce a ctitorit a doua oară această mănăstire. 
În 1951, monahia Zamfira a fost numită stareță, iar părintele 
Arsenie a rămas duhovnicul mănăstirii şi preot slujitor, ajutat 
temporar de ieromonahul Dometie. 

Un moment dureros în viaţa acestei mănăstiri a avut 
loc în noaptea de 15-16 ianuarie 1951, când părintele 
Arsenie a fost arestat şi reţinut până la data de 25 martie 

1952. O bună parte din timpul detenţiei a fost la Canalul 
Dunăre-Marea Neagră. 

După ce a revenit la mănăstire, părintele Arsenie a 
trimis episcopului Andrei Magieru al Aradului o scrisoare, al 
cărei conţinut îl redăm întocmai: 


„De Buna-Vestire, cu ajutorul lui Dumnezeu, am 
ajuns acasă, la Prislop: sănătos, mult folosit şi tot atât de 
senin. Bucuria n-are multe vorbe, de aceea, dimpreună cu 
obştea, v-o împărtăşim aşa cum e: cu recunoştinţă şi smerită 
metanie, pentru că faceţi parte, în toate privinţele, din 
motivele ei. 

Am aflat că după Paşti veniţi la noi. Vă aşteptăm, aşa 
cum vechii creştini îşi aşteptau Părinţii. Dar, pe lângă 
motivul străvechi, mai e şi unul local, mai nou: împlinirea 
ultimelor forme în conducerea obştii de aici, ceea ce-mi va 
asigura şi mie răgazul preocupării şi de ceilalți talanţi ce-i 
am, cu care încă n-am lucrat nimic pentru lisus. 

Al Prea Sfinţiei Voastre fiu duhovnicesc, 

Arsenie, 
Prislop, 3.04.1952" 


Începutul vieţii monahale la Prislop a fost modest, dar 
pe parcurs s-au înregistrat progrese în viața materială, dar 
mai ales în domeniul vieţii duhovnicești, aşa încât în anul 
1959 obştea mănăstirii număra 35 de vieţuitoare. Îndrumarea 
în viaţa duhovnicească era făcută de părintele Arsenie, şi tot 
sfinţiei sale i se datorează instruirea maicilor din mănăstire în 


"1 Arhid. Mihai Săsăuşan, Dezvăluiri istorice — Documente inedite despre 
Părintele Arsenie Boca, stareţul Mănăstirii Prislop, rev., „Calea mântuirii”, 
11, p.4. 

privinţa slujirii cu evlavie a sfintelor slujbe, acordându-se 
importanţa cuvenită cultului divin. Un aport deosebit l-a avut 
părintele Arsenie la crearea unui aspect plăcut al mănăstirii, 
o ambianță care să corespundă caracterului sacru al 
mănăstirii, construind o clopotniţă în stil atonit pe stânca din 
partea de miazăzi a mănăstirii. La aceasta s-au adăugat 
plantațiile de arbori decorativi, ca magnolii, brazi argintii, 
jnepi etc. 

Sub conducerea duhovnicească a părintelui Arsenie, 
mănăstirea a făcut progrese remarcabile în ceea ce priveşte 
viaţa duhovnicească, precum şi în domeniul vieţii materiale, 
gospodărești, dar, din păcate, această lucrare n-a durat mult, 
căci a intervenit o situaţie care a dăunat mult Mănăstirii 
Prislop şi vieţuitorilor din această mănăstire. 

În anul 1959, prin decretul de stat 410 din 10 
noiembrie, multe mănăstiri au fost închise şi un număr imens 
de vieţuitori ai mănăstirilor, călugări şi călugărițe, au fost 
forţaţi să părăsească mănăstirile, luând calea pribegiei. 

Cu privire la plecarea din Prislop a părintelui Arsenie 
şi a monahiei Zamfira, se cunosc două decizii, cu nr. 
2.407/1959 şi 2.408/1959, prin care s-a hotărât îndepărtarea 
lor din monahism şi părăsirea mănăstirii, ce a avut loc în 
luna mai a anului 1959. Apoi a urmat alungarea tuturor 
maicilor din mănăstire, în decurs de un an de zile (1959- 
1960), aşa încât mănăstirea şi-a încetat activitatea până în 
anul 1976, când şi-a reluat activitatea în condiţii de 
normalitate, sub conducerea stareţei Apolinaria Drăghiţă. ` 

Supunându-se autorităţilor eclesiastice, care sunt 
rânduite de Dumnezeu, părintele Arsenie a părăsit 
Mănăstirea Prislop senin, împăcat cu sine, cu conştiinţa că îşi 
urmează rostul sau destinul cu care Dumnezeu l-a trimis în 
lume. 

După plecarea de la Prislop, mai întâi a lucrat ca 
pictor la biserica Sf. Elefterie din București, alături de 
pictorul Vasile Rudeanu, căruia i s-au încredinţat lucrările de 
pictură la această biserică. Apoi, a intrat în slujba Sfintei 
Patriarhii, lucrând ca pictor la Atelierul de la Schitul 
Maicilor, iar după trecerea a câţiva ani, a început să picteze 
biserica din parohia Drăgănescu din apropierea capitalei. 

După mulţi ani de zile de la alungarea din mănăstire a 
sosit timpul plecării Părintelui la cele veşnice, la 28 
noiembrie 1989, dar a rămas neelucidat motivul acestei 
alungări, fapt care a întristat pe mulţi. A rânduit, însă, 
Dumnezeu să se facă lumină asupra acestei situaţii dureroase 
şi aceasta a venit odată cu hotărârea Sinodului mitropolitan 
al Banatului, alcătuit din Înalt Preasfinţitul Părinte Dr. 
Nicolae Corneanu, mitropolitul Banatului, Preasfinţitul 
Episcop Dr. Timotei Seviciu al Aradului şi Hunedoarei şi 
Preasfinţitul Părinte Dr. Laurenţiu Streza, episcop al 
Caransebeşului (actualmente mitropolit al Ardealului). 

Sinodul s-a întrunit în ziua de 9 noiembrie 1998 şi a 
luat în dezbatere situaţia de la Mănăstirea Prislop. Mai întâi a 
reabilitat pe toţi slujitorii şi vieţuitoarele din această 
mănăstire. Apoi s-a limpezit situaţia părintelui Arsenie, care 
a fost îndepărtat din mănăstire prin decizia 2.407/1959, 
semnată de episcopul Andrei Magieru. De asemenea, s-a 
discutat situaţia monahiei Zamfira, stareţa mănăstirii, căreia i 
s-a aplicat aceeaşi sancţiune, prin decizia 2.408/1959. S-a 
constatat că motivarea deciziilor a fost superficială, mai mult 
încă, incorectă, că, adică, s-a desfăşurat „o activitate care 
dăunează intereselor bisericeşti” — cu privire la părintele 
Arsenie şi „nerespectarea şi neascultarea dispoziţiei date de 
autoritatea bisericească” — pentru maica Zamfira. 

Analizând cu obiectivitate situaţia s-a constatat că 
Părintele a lucrat constant potrivit intereselor bisericești şi s-a 
evidenţiat contribuţia deosebită a Preacuvioşiei Sale la 
dezvoltarea, din toate punctele de vedere, a mănăstirii, iar 
neascultarea maicii Zamfira a constat în refuzul ducerii la 
îndeplinire a deciziei respective. 

S-a constatat, de asemenea, potrivit mărturiilor celor 
care au trăit evenimentele din 1959 şi cele imediat 
următoare, că Preasfinţitul Episcop Andrei, în momentul 
redactării actelor de referință, nu era în măsură de a iscăli 
valid. În plus, a făgăduit că va rechema imediat pe cei 
îndepărtați, după ce va primi avizul patriarhului Iustinian. 

Ca urmare a celor constatate, membrii Sinodului 
Mitropolitan au anulat, ca fiind abuzive, deciziile 2.407/1959 
şi 2.408/1959, considerând reintegraţi în viaţa obștii pe toţi 
cei în cauză.!? 

După ce toate monahiile au părăsit Mănăstirea 
Prislop, instituţia sfântă a fost transformată în azil de bătrâni, 
rămânând în această situaţie până în anul 1976, când s-a 
redeschis ca mănăstire de maici. Maicile care au fost 
alungate de la Prislop au rămas în comuniune duhovnicească 
şi, păstrând în suflete ca pe o comoară sfântă cele agonisite 
la Prislop, s-au organizat într-o obşte monahală în oraşul 
Sinaia, unde, pentru a-şi câştiga cele necesare traiului, au 
lucrat covoare cu motive naţionale, pe care le-au valorificat 
plasându-le unor ateliere specializate în acest domeniu şi 
care comercializau aceste produse. 

Fiind formate duhovniceşte şi trăind în atmosfera 
creată de părintele Arsenie la Prislop, ele au păstrat 
rânduielile monahale, aşa încât Aşezământul de la Sinaia a 


'2 Părintele Arsenie Boca, Cărarea Împărăției, ediţia a Il-a, Arad, 1999, p. 
349. 

devenit, după redeschiderea Mănăstirii Prislop, metocul 
acestei mănăstiri, recunoscut ca atare prin hotărârea 
Sinodului Mitropolitan din 9 noiembrie 1998. 

Atitudinea părintelui Arsenie faţă de îndepărtarea 
cuvioşiei sale din monahism ne oferă un exemplu de 
supunere călugărească față de superiorul său, căci Părintele 
n-a mai slujit Cele Sfinte, ci participa la serviciile divine ca 
ŞI cântăreţ la strană şi ca îndrumător duhovnicesc, dar fără a 
spovedi. 

Părintele Arsenie a dovedit prin fapte că a fost 
consecvent cu principiile morale de care s-a călăuzit toată 
viaţa şi că, prin harul lui Dumnezeu, a reuşit să devină el 
însuşi, egal cu sine însuşi în toate împrejurările vieţii. 

Ultimii ani ai vieţii sale părintele Arsenie i-a petrecut 
la Sinaia, metocul Mănăstirii Prislop, pe care l-a organizat 
într-un Aşezământ mănăstiresc. Aici şi-a avut atelierul de 
pictură, şi-a pus în bună rânduială lucrările cuvioşiei sale, 
predicile, meditaţiile, desenele, aşteptând, cu conştiinţa 
împăcată, momentul exodului suprem — trecerea la cele 
veşnice. Aici şi-a dat sufletul în mâinile Creatorului, în 28 
noiembrie 1989, fiind înmormântat la Prislop în ziua de 4 
decembrie. 

REVELAȚIILE PĂRINTELUI ARSENIE 


ărintele Arsenie a săvârşit o lucrare 

duhovnicească de proporţii greu de găsit în 

lumea secolului al XX-lea, fapt care 
presupune că avea, pe lângă însuşiri native de excepţie şi 
pregătire intelectuală, precum şi o latură harismatică, daruri 
deosebite cu care Dumnezeu l-a binecuvântat ca urmare a 
nevoinţelor şi a curăţiei vieţii sale morale. 

Că a fost un harismatic, că a fost înzestrat cu daruri 
supranaturale şi că s-a învrednicit de vederea unor persoane 
sfinte, a Mântuitorului Hristos, a Maicii Domnului, a 
Sfântului Vasile cel Mare şi a Sfântului Serafim de Sarov, a 
mărturisit el însuşi în predici, precum şi unora dintre 
apropiații săi. 

Dar, înainte de a prezenta descoperirile de care el s-a 
învrednicit, este necesar să prezentăm în prealabil, pentru a 
cunoaşte pe cât este cu putinţă, revelaţiile de care s-au 
învrednicit oamenii bineplăcuţi lui Dumnezeu despre care ne 
dă dovadă Sfânta Scriptură. 

Cei care se îndoiesc de faptul că Dumnezeu S-a 
descoperit oamenilor obiectează spunând că Dumnezeu nu 
poate fi văzut de oameni, bazându-se pe cuvântul Sfintei 
Scripturi în care este scris că: „nu poate vedea omul fața Mea şi 


=>» 


să trăiască” (Ieşire 33, 20), iar Sfântul loan Evanghelistul la fel a 

zis: „pe Dumnezeu nimeni nu L-a văzut vreodată” (loan 1, 18). 
De asemenea, Sfântul Apostol Pavel spune: „Cel ce singur 
are nemurire şi locuieşte întru lumina cea neapropiată; pe 
Care nu L-a văzut nimeni dintre oameni, nici nu poate să-L 
vadă” (I Timotei 6, 16). 

Cunoaştem din Sfânta Scriptură că Dumnezeu este 
duh sau spirit (loan 4, 24) şi, de aceea, El nu poate fi perceput 
cu organele noastre de simţ. Adică, fiinţa dumnezeiască fiind 
spirituală, nu poate fi cunoscută în mod empiric, prin 
experienţă senzorială. El este nevăzut ochiului firesc al 
omului, este nemărginit, aşa încât nici ochiul, nici mintea nu 
pot să-L cuprindă în fiinţa Sa, pentru că i-ar copleşi cu 
măreţia Sa dumnezeiască. 

Cu toate acestea, parțial Dumnezeu şi-a arătat puterea 
Sa divină, atât în Vechiul Testament, cât şi în Noul 
Testament. 

Cunoaştem că în Vechiul Testament arhiereii, când 
intrau, o dată pe an, în Sfânta Sfintelor, unde Dumnezeu Se 
arăta în nor, tămâiau mult, după rânduiala dumnezeiască, ca 
să nu vadă cumva pe Dumnezeu şi să moară (Levitic 16,2). 

În Noul Testament, când Mântuitorul Hristos Şi-a 
arătat, pe Muntele Tabor, strălucirea dumnezeirii în trupul 
Său, cei trei apostoli au căzut cu faţa la pământ (Matei 17,6); 
paznicii de la mormântul Domnului, văzând pe îngerul care a 
prăvălit piatra, de frică s-au cutremurat şi s-au făcut ca morți 
(Matei 28,4), iar apostolul Pavel a căzut orbit la pământ 
atunci când i S-a arătat Mântuitorul Hristos pe drumul spre 
Damasc (Faptele Apostolilor 9,38). 

În afară de aceste momente excepţionale, Dumnezeu 
S-a arătat în multe rânduri şi în multe chipuri într-un mod 
accesibil puterilor de cunoaştere ale omului (Evrei 1,1), prin 
teofanii, hristofanii şi pnevmatofanii. 

I. Teofania sau vederea lui Dumnezeu la stejarul 
Mamvri, când Dumnezeu S-a arătat lui Avraam în chipul a 
trei călători (Facere 18, 1-3), Patriarhul Iacov L-a văzut pe 
Domnul şi a zis: „Am văzut pe Domnul în faţă şi mântuit a 
fost sufletul meu” (Facere 32, 10); proorocul Moise L-a văzut 
pe Domnul în Muntele Horeb în rugul care ardea şi nu se 
mistuia (leşire 3, 5), apoi L-a văzut şi în chip de om şi a grăit 
cu El cum ar grăi cineva cu prietenul său (Ieşire 33, 11). 

„Vai mie, că sunt pierdut! Sunt om cu buze spurcate şi 
locuiesc în mijlocul unui popor cu buze necurate. Şi pe 
Domnul Savaot L-am văzut cu ochii mei.” — spune proorocul 
Isaia (Isaia 6, 5), iar sfântul prooroc Daniel L-a văzut în chip 
de om bătrân („Cel vechi de zile”), cu îmbrăcămintea albă ca 
zăpada, iar părul capului Său era curat ca lâna (Daniel 7, 9). 

Apoi, proorocul Amos spune: ,,Văzut-am pe Domnul 
lângă altar” (Amos 9, 1). 


II. Hristofania, adică arătarea Domnului Hristos, pe 
Care L-a văzut proorocul Daniel ca pe Fiul Omului, a Cărui 
stăpânire este veşnică (Daniel 7, 13-14), L-a văzut 
arhidiaconul Ştefan (Faptele Apostolilor 7, 55-56), Sfântul 
Pavel pe drumul Damascului (Faptele Apostolilor 9, 3), 
precum şi Sfântul loan Evanghelistul (Apocalipsă 1, 12-13). 


III. Pnevmatofania, adică arătarea Duhului Sfânt, pe 
Care L-a văzut Sfântul loan Botezătorul în chip de porumbel 
(Matei 3, 16) şi Sfinţii Apostoli la Pogorârea Duhului Sfânt în 
chip de limbi de foc (Faptele Apostolilor 2, 1-4). 


Concluzia care se trage în mod firesc din relatările 
biblice este neîndoielnică: Dumnezeu Se poate arăta, când şi 
unde voiește, printr-o condescendenţă divină şi ţinând seama 

de capacitatea ființei umane de a percepe Revelația 
dumnezeiască şi mai ales de valoarea morală a primitorului 
acesteia. 

Este un fapt cunoscut că Sfinţii Părinţi ai Bisericii se 
sfiau să dezvăluie oamenilor stările lor de har şi de 
binecuvântare de care s-au învrednicit de la Dumnezeu. Cu 
toate acestea, ei au relatat unora dintre apropiații lor 
momentele de trăire duhovnicească deosebită, aşa cum a 
procedat şi părintele Arsenie. 

Între fiii duhovniceşti mai apropiaţi ai săi a fost 
binecredinciosul creştin Nicolae Codrea — originar din 
Drăguş, comună vecină cu Sâmbăta de Sus, cunoscut printr-o 
viață morală pilduitoare. Felul de viaţă al acestui creştin a 
fost apreciat de părintele Arsenie, spunând într-un cerc de 
credincioşi că „eu am în lume călugări mai călugări decât cei 
ce trăiesc în mânăstiri”. Când a rostit aceste cuvinte, 
părintele Arsenie s-a uitat la fiul său duhovnicesc Codrea şi 
la soţia sa. Soții Codrea au avut doi băieţi, care amândoi au 
devenit preoţi. 

Acestui credincios părintele Arsenie i-a destăinuit 
cum a fost încredinţat unui duhovnic care l-a îndrumat în 
viaţa duhovnicească şi care este Sfântul Serafim de Sarov. 
După ce a terminat studiile — a spus Părintele — s-a rugat lui 
Dumnezeu să-i descopere calea pe care va merge în viaţă: 
calea vieţuirii monahale sau a preoţiei de mir. Într-o noapte, 
a avut un vis în care a auzit cuvântul „mânăstire”. În anul 
1939, a plecat la Sfântul Munte Athos, unde a stat trei luni, 
fiind trimis de autoritatea bisericească spre a primi îndrumări 
şi învățături duhovniceşti. La Sfântul Munte a stat la Schitul 
Sf. Ipatie, fiind găzduit la un monah român. Acolo, într-o 
pădure, s-a rugat mult Mântuitorului Hristos şi Maicii 

Domnului ca să-l călăuzească la un duhovnic sporit în cele 
duhovniceşti, care să-l povăţuiască în viaţa călugărească. 

După trecerea unui timp oarecare, părintele Arsenie a 
început să se roage mai stăruitor acolo, în pădure, la Maica 
Domnului, căci, din iconomie divină, Mântuitorul Hristos l-a 
lăsat fără răspuns. „M-am rugat cu lacrimi ca să-mi dea un 
povăţuitor care să mă înveţe cele ale călugăriei, spre 
mântuire” — a spus Părintele. 

Rugăciunea Părintelui a fost ascultată şi Maica 
Domnului nostru i s-a arătat venind pe norii cerului şi, 
apropiindu-se de el, l-a luat de mână şi l-a urcat pe un munte 
atât de înalt, încât îţi era teamă să priveşti în vale. Acest 
munte, care era între două prăpăstii, avea vârful atât de 
ascuţit încât abia se putea pune talpa piciorului. Acolo, pe 
vârful muntelui, l-a încredinţat Maica Domnului în grija 
Sfântului Serafim de Sarov, care a trăit în Rusia între anii 
1759-1833. După acest moment, Maica Sfântă s-a făcut 
nevăzută. 

Urcând zilnic acolo, pe muntele prăpăstios, Părintele a 
primit învățături de la Sfântul Serafim de Sarov, timp în care 
Maica Domnului l-a întărit așa încât a ţinut un post aspru de 
patruzeci de zile. Acolo a primit îndrumări duhovniceşti şi 
povăţuiri de la cel rânduit de Dumnezeu să-l călăuzească pe 
calea cea strâmtă a vieţii călugăreşti, dar plină de satisfacţii 
duhovniceşti, pe care trăitorii din toate vremurile cu greu le 
puteau exprima. Doar lacrimile, izvorâte din sufletele care 
gustau cu anticipație bucuriile cereşti, puteau să redea stările 
de har, de bucurii sfinte despre care Sfântul Apostol Pavel ne 
vorbeşte în epistolele sale. 

O credincioasă — Maria Streza din Voila — îşi 
aminteşte: 

„Am mers la Părintele pentru a ne ruga să facă 
rugăciuni pentru ploaie, dar nu am apucat să-i spunem. 
Părintele a ştiut, însă, şi, ieşind în faţa Sfântului Altar, ne-a 
spus: Măi, eu ştiu că voi ați venit cu gând să vă fac 
rugăciuni pentru ploaie şi am deschis cartea să fac 
rugăciuni, dar o mână nevăzută mi-a închis cartea şi am 
auzit o voce care mi-a spus: «Nu te ruga de Mine să le dau 
ploaie, Eu ştiu ce să le dau. Roagă-te de ei să facă voia 
Mea». Ne-a mai zis că mersul vremii este după purtarea 
oamenilor”. 

Misiunea Bisericii, a slujitorilor ei, este de a trezi în 
sufletele oamenilor conştiinţa valorii lor veşnice, de a trezi la 
viaţă resursele morale, religioase cu care aceştia au fost 
înzestrați şi, odată cu aceasta, trezirea demnităţii umane, a 
rolului pe care îl are omul pe pământ, ca cel ce este chemat 
să fie colaborator al lui Dumnezeu în lucrarea de înnoire a 
lumii (Matei 19, 28). 

Aceasta însemnează regăsirea sensului vieţii, care nu 
este altceva decât o înviere din morţi în actualul mod de 
existenţă, adică o înviere spirituală. A vorbi despre înviere 
spirituală înseamnă să admiţi eo ipso că există şi o moarte 
spirituală. Despre această moarte ne vorbeşte Sfântul 
Apostol Pavel, care scrie efesenilor: „Iar pe voi v-a făcut vii, 
cei ce eraţi morţi prin greșalele şi prin păcatele voastre” 
(Efeseni 2, 1). Sunt morţi copleșiți de păcate, de patimi care 
înăbuşă orice scânteie de viaţă spirituală şi de aici 
dezlănţuirea instinctelor animalice, care încleştează fiinţa 
omului, coborându-l sub nivelul animalelor. 

Adânc cunoscător al vieţii omeneşti şi conştient de 
situaţia dramatică în care se găsea societatea la vremea 


nt PA SPIRE Aa SA A SA ; : 
Mărturii din Țara Făgăraşului despre părintele Arsenie Boca, op. cit., p. 
63. 

aceea, părintele Arsenie a lăsat o însemnare tulburătoare, dar 
şi o chemare făcută din poruncă dumnezeiască pentru 
schimbarea vieţii oamenilor potrivit cu voinţa divină: 

„În zilele acestea mai de pe urmă, când nouă ni se 
pare că «de acum vremea s-a scurtat», cercetând firea 
durerilor, am aflat desfrânarea încleştând pe oameni şi 
lucrând de zor dărâmarea în întindere şi adâncime. lar pe de 
altă parte, preoţii vremurilor noastre n-au urmărit-o ca păcat 
şi, ca atare, să o măture afară din Taina lui Dumnezeu, adică 
din căsătoria creştină. Aşa se face că, «lipsind preotului 
cunoştinţa legii şi bătrânului sfatul» (lezechiil 7, 26), oamenii 
orbecăie în mulţimea neştiinţei şi a lipsei de sfat, care s-a 
întins ca o noapte de osândă peste bieţii oameni, care dorm 
liniştiţi somnul de primejdie, de bună credinţă că acela nu-i 
păcat. 

Dar, fiind rânduit să văd şi să ascult mereu durerile 
oamenilor, care vin de pe urma păcatelor şi a lipsei de sfat, şi 
ajungând adesea una cu durerile lor, într-o zi, slujind Sfânta 
Liturghie, rugându-mă «pentru pacea a toată lumea şi pentru 
bunăstarea sfintelor lui Dumnezeu biserici», aud deodată în 
urechea dinlăuntru înfruntarea amarnică: «Nu fe ruga de 
Mine să le dau pace, roagă-te de oameni să-şi schimbe 
purtările, dacă vor să mai vadă pace pe pământ.» Şi am 
înţeles pe urmă multe lucruri... Drept aceea, ascultător 
Poruncii, trebuie să strig cuvântul Scripturii ca pe o sunare 
de alarmă: «Dumnezeu vestește acum pe oameni, ca toţi, de 
pretutindeni, să se pocăiască!» (Faptele Apostolilor 17,30). 
Adică să vină la viaţă curată, după învăţătura dreptmăritoare 
a Bisericii lui Hristos, iar când vremea o va cere, să 
mărturisească cu preţul vieţii, netemându-se de moarte.”"* 


'4 Părintele Arsenie, Tinerii, familia şi copiii născuţi în lanţuri, laşi, 2003, 
pp. 74-75. 

În timp ce slujea la Mănăstirea Brâncoveanu, 
părintele Arsenie a susținut o conferinţă în faţa preoţilor 
dintr-un protopopiat din Arhiepiscopia Sibiului, intitulată 
„Misticismul şi puterile naturale. Misiunea preoţilor în 
regenerarea insului, a familiei şi a neamului”. Noi, preoţii — 
spunea părintele Arsenie — suntem oameni trimişi de 
Dumnezeu. Dintre slujitorii lui Dumnezeu, potrivit credinţei 
Bisericii noastre, din vreme în vreme sunt aleşi unii şi 
încredinţaţi cu o misiune specială. Sunt misiuni care apar din 
vreme în vreme, misiuni speciale, aşa cum au apărut la iudei 
în timp de 1500 de ani cei patru prooroci mari şi doisprezece 
mici. Au fost mai mulţi prooroci, dar aceştia au fost aceia 
care au trezit credinţa adevărată atunci când iudeii voiau să 
se autonomizeze, sau să slujească altor dumnezei. 

Misiunile speciale sunt arătate în Sfânta Scriptură 
astfel: „Vă voi trimite slugile Mele dis-de-dimineaţă”, adică 
înainte de a veni pedeapsa pentru păcate. Aceştia sunt cei ce 
cheamă la pocăință. Chemările la pocăință se fac în această 
ordine: prin glasul conştiinţei; dacă nu ascultă, le rânduieșşte 
după aceea glasul preoţilor; nu ascultă nici de această 
chemare, le dă necazuri, boli, suferinţe. Dacă nici de acestea 
nu ascultă, atunci Dumnezeu le grăieşte cu tunul. Dacă n-au 
ascultat de glasul blând al preoţilor, nici de glasul aspru al 
tunului, atunci le rânduieşte Dumnezeu chemarea a cincea, 
care este anarhia... unde nu mai este temere de Dumnezeu, ci 
prigonire. Şi cine trece prin această încercare drepteredincios 
este mântuit. 

Răspunderea preoţilor a fost făcută pe înţelesul nostru 
de Însuşi Dumnezeu. „Dacă tu ai dat de veste păcătosului să 
se abată din calea lui şi să se pocăiască şi nu se va pocăi de 
faptele lui, va muri în fărădelegea lui, iar tu ţi-ai mântuit 
sufletul tău” (Iezechiel 3, 17-19). 

Misiunea preotului este de a propovădui răspicat 
voinţa lui Dumnezeu, să contribuie la regenerarea insului, a 
familiei şi a neamului, prin convertirea energiei genetice 
care, neglijată, poate duce la degenerarea neamului. Dacă 
veţi fi pătrunşi de misiunea Bisericii şi de răspunderea 
preoțească, lucraţi mai cu curaj pentru a curăţi pe oameni. În 
felul acesta, vom avea o regenerare şi a sufletului şi a 
trupului. Căci numai cu o sănătate regenerată vom putea face 
faţă împrejurărilor de astăzi. Numai aşa ne vom putea face 
preoţi adevăraţi. Numai aşa vom putea împiedica întinderea 
necredinţei. Aşa că, în deplină cunoştinţă a misiunii noastre, 
putem păşi la lucru, căci noi nu suntem singuri: Mântuitorul 
este cu noi. Personal am această cunoştinţă, de care nu sunt 
vrednic: Mi-am văzut Stăpânul şi mi-a arătat păcatele. 
Aşa se deosebeşte adevărul de părere, căci mi-a arătat 
păcatele mele, nu ale altora.!? 


Între cei care l-au cunoscut îndeaproape pe părintele 
Arsenie se află şi părintele loan Sofonea, din Sibiu, originar 
din comuna Drăguş, aproape de Mănăstirea Brâncoveanu. A 
copilărit şi a crescut duhovniceşte în apropierea Părintelui, 
începând cu vârsta de 14 ani şi a continuat până la vârsta 
maturității, aşa încât relatările prea cucerniciei sale sunt 
vrednice de luat în seamă. lată una dintre aceste mărturii: 

Părintele Arsenie ne-a spus odată cum a început 
sfinţia sa activitatea la Sâmbăta. Era în postul Crăciunului şi 
picta o icoană a Mântuitorului, pe care n-a terminat-o. În 
timp ce picta, a auzit o voce tainică: „Arsenie, nu Mă mai 
picta pe icoană, că vremea s-a apropiat. Mergi şi pictează în 
inimile oamenilor prin cuvântul tău. Spune-le că vin peste ei 


'5 Ibidem, p. 51. 

necazuri şi suferințe.” Atunci a auzit din nou: „Vei fi mul... 
Dar asta îți va aduce multă lume.” Îmbolnăvindu-se cu 
corzile vocale, nu mai putea să vorbească. A stat aşa de la 
Crăciun până în Joia din Săptămâna Mare, în Postul Paştilor. 
În acest timp a scris însemnările numite „Gura mutului” într- 
un carneţel care se află la maica Pahomia de la Sâmbăta. 
Atunci când s-a împărtăşit (era diacon, căci numai în acea 
primăvară a fost făcut preot), primele cuvinte pe care le-a 
rostit când i-a revenit vocea, cuvinte pe care le-a auzit şi 
lumea din biserică, au fost: „Cred, Doamne, şi 
mărturisesc...”, cu o voce care a cutremurat biserica, căci 
oamenii, când au auzit vocea lui, toţi au căzut în genunchi şi 
au plâns şi au lăudat pe Dumnezeu că i-a redat vocea, pentru 
că multă lume venea după sfat. Astfel, a început din nou să 
stea de vorbă cu oamenii, la clopotniţa din faţa mănăstirii.€ 

În anul 1945 a luat sfârşit al doilea Război Mondial, 
un imens cortegiu de suferinţe fizice şi morale. Războiul s-a 
terminat, dar urmările au persistat ani de-a rândul. La acestea 
s-au adăugat apoi suferințele provocate de seceta din anii 
1946 şi 1947, care a cuprins întreaga ţară, mai pronunţată 
fiind în Moldova. 

În vara anului 1946, la Sâmbăta fiind, părintele 
Arsenie s-a urcat în munte ca să se roage și acolo şi-a găsit 
un loc potrivit pentru rugăciune. Locul acela este cunoscut 
acum sub denumirea „Chilia Părintelui”. Acolo fiind, 
Părintele s-a rugat cu lacrimi multe, ca Dumnezeu să se 
milostivească şi să dea ploaie. În timp ce se ruga, un înger 
s-a apropiat de el şi i s-a adresat, spunându-i: „7i-am 
ascultat rugăciunea. Du-te, că voi da ploaie, şi spune la 
lume să se întoarcă din căile rele!” După ce a coborât, a 


16 . v .. gs . Po 
"Noi mărturii despre Părintele Arsenie Boca, Făgăraş, 2005, p. 7. 

început o ploaie atât de abundentă încât s-a umplut pământul 
de apă. După un timp, Părintele a făcut o constatare care i-a 
umplut sufletul de întristare: „Spre mâhnirea mea, nu s-a 
întors lumea la credință”. 

În anul şcolar 1933-1934 Părintele s-a înscris la 
Academia de Belle-Arte din Bucureşti şi la sfârşitul celor 
cinci ani de studii a fost trimis în Basarabia pentru a studia, 
cu câţiva maeştri ruşi, poleitura cu aur, numită cicanca sau 
metaloplastia. În anul 1940 s-a înregistrat un moment trist în 
istoria ţării noastre prin ocuparea Basarabiei de către ruşi. 
Momentul părăsirii Basarabiei de către mulţi români a fost 
zguduitor. Deşi se stabilise un interval de două săptămâni, 
după expirarea căruia ruşii puteau să intre în Basarabia, 
totuși, a doua zi, trupele ruseşti au încălcat convenţia, forțând 
frontiera din răsărit şi astfel au ocupat un pământ care n-a 
fost niciodată al lor. Îngroziţi, oamenii se înghesuiau să 
ajungă la tren, având doar câteva bagaje, căci renunţaseră la 
toate celelalte bunuri ale lor. 

Părintele avea un mic bagaj şi o franzelă ca merinde 
pentru drum. „Spectacolul” era dureros şi el privea cu milă la 
oameni; dar, a văzut aproape de el un om îmbrăcat 
sărăcăcios, care se uita şi el la oameni, împărtăşind durerea 
lor. Întreaga lui înfăţişare exprima atâta suferință, încât 
Părintele s-a grăbit să-i dea franzela. Aplecându-se să ia 
franzela, a observat că omul dispăruse în câteva frânturi de 
secundă. Momentul a fost cutremurător: şi-a dat seama că, 
sub chipul acelui sărac, a fost Mântuitorul Hristos. Durerea 
care se oglindea pe faţa Lui amintea de omul durerilor 
descris de proorocul Isaia. 


"7 Mărturii... op. cit., p. 22 

O întâlnire cu Domnul în astfel de ipostaze lasă în 
suflet urme de neuitat, eşti marcat pentru toată viaţa şi 
amintirea acestui moment este un izvor de energii şi de 
întărire a convingerilor pe care le mărturisim, cunoscând 
temelia acestora: Iisus Hristos." 

Cu discreţia pe care o presupune dezvăluirea unor 
intimităţi sufleteşti, părintele Arsenie a spus unui grup de 
credincioşi cum a văzut pe Mântuitorul Hristos în gara din 
Ploieşti. Modul în care Domnul S-a descoperit a fost de 
natură să provoace nu numai mila, ci şi plânsul, căci 
Părintele, când şi-a amintit, plângea şi, odată cu el, plângeau 
toţi cei ce erau de faţă: Domnul a fost văzut plin de bube, 
amărât şi fără căciulă. Părintele s-a uitat la El şi s-a hotărât 
să-l dea căciula personală. „M-am întors să i-o dau, dar nu L- 
am mai văzut.” Ştiind ce preţ au înaintea lui Dumnezeu 
faptele de caritate, faptele bune izvorâte din dragoste faţă de 
semenii noştri, Părintele îndemna pe toţi: „Faceţi milostenie, 
daţi la săraci, daţi la neputincioşi, la orbi, la şchiopi. 
Cercetaţi bolnavii, daţi-le de mâncare, daţi-le apă... Dacă nu 
faceţi bine, cum să aşteptaţi binele?”!?. 

În ultima carte a părintelui Arsenie se află un capitol 
intitulat „Viziunea din gară”. În acest capitol Părintele 
descrie situaţia dureroasă pe care a experiat-o, spunând că 
oamenii vor ca să asculţi de ei, să te conducă, să-ţi spună ce 
trebuie să faci sau să nu faci. Dar nu numai atât, ci să faci şi 
pe Dumnezeu să asculte El de ei şi nu ei de Dumnezeu. Cu 
alte cuvinte să te laşi „vorbit”, „discutat”, „strâmbat”, 


'* Ibidem, p. 19. 

Ibidem, p. 19-20. 

” Titlul cărţii: Părintele Arsenie — Omul îmbrăcat în haină de in şi îngerul cu 
cădelniţă de aur, ed. Charisma, Deva, 2008, p. 170. 

„denunţat” şi „vândut” chiar de cei mai buni credincioşi, 
socotind în mintea lor că „nu-ţi fac nici un rău”. 

Aceasta este starea sufletească în care se poate primi 
răstignirea, crucificarea sau luarea crucii în fiecare zi, 
urmând pe Mântuitorul Hristos, dar şi lepădarea de sine. 

Oare nu la aşa ceva m-am legat — a spus sfinţia sa — 
când L-am văzut într-o gară, privind peste hărmălaia lumii la 
tragedia ce avea să vie: al doilea război mondial, cu nişte 
ochi de o frumuseţe divină şi cu o infinită durere şi că ne 
vedea pe toţi? 

Nu-i voi uşura întrucâtva imensa Lui cruce pe care o 
duce printre oameni până la sfârşitul lumii, luându-mi partea 
mea? Căci nu I ne putem asemăna în nici unul din atributele 
Lui divine, decât în această cruce între oameni, pe care ei 
mereu ne-o pun în spate, până când vor veni şi cei ce ne vor 
bate în piroane, „găsind” viaţa noastră o „infamie”. 

Cu alt prilej Părintele a spus: „Am văzut. Stăpânul sta 
rezemat într-o uşă de gară, cu ochii pierduţi în zare, dar părea 
că vede toate trenurile, toți oamenii din ele şi toată lumea. 
Tremura de frig — aşa mi se părea; însă am înţeles că o durere 
fără seamăn pentru ceea ce vede, aceea ÎI făcea să-l tremure 
gura. Cu adevărat „Omul durerii”. Peste tot avea înfăţişarea 
de cerşetor cu îmbrăcămintea, însă n-am prea luat seama la 
îmbrăcăminte, că peste măsură m-a izbit durerea Lui, cum n- 
am mai întâlnit niciodată nicăieri, dar şi o frumuseţe pe care 
n-am mai întâlnit-o am văzut pe chipul Lui. O frumuseţe pe 
care n-o mai pot uita. N-a privit la mine, dar m-a văzut şi m- 
am aprins de o dragoste de a suferi cu El. Neștiind cu ce să-L 
ajut, cu cea mai mare grabă am dat fuga să-l dau din pâinea 
noastră. Și când m-am întors cu pâinea nu L-am mai găsit, 
deși nu trecuseră decât câteva secunde. 

Atunci am înţeles că m-am întâlnit cu Cel gol, însetat, 
flămând şi fără sălaş în lumea aceasta. Atunci am înţeles în 
câteva clipe mai mult decât tot ce am învăţat în atâţia ani de 
zile. 

Dar în inimă mi s-a aprins un dor ce mă arde ca un foc 
de a suferi cu EI, de a mă stinge pe mine de dragostea Lui şi 
de neasemănata-l cruce. 

Dau mărturie şi eu nevrednicul pentru cuvântul: „lată 
Eu cu voi sunt în toate zilele, până la sfârşitul veacurilor” 
(Matei 28, 20). 

Un alt moment deosebit care întăreşte convingerea că 
Părintele Arsenie s-a învrednicit de descoperiri sfinte, 
supranaturale, este relatarea pe care a făcut-o părintele Petru 
Vamvulescu, originar din comuna Crasna, jud. Gorj, ucenic 
apropiat al Cuvioşiei sale. Acestui preot părintele Arsenie i-a 
destăinuit întâlnirea pe care a avut-o cu Sfântul Vasile cel 
Mare (330-379), adică o vedenie, spunându-i, între altele, 
următoarele: „A fost Sfântul Vasile pe la mine şi m-a mustrat 
că prea vă canonesc pe voi.” Adică era prea sever în 
aplicarea canoanelor bisericeşti celor pe care sfinţia sa îi 
primea la Sfânta Spovedanie.” 


” Seminţe duhovniceşti — Un caiet al Părintelui Arsenie Boca, ed. „Lumea 
credinţei, Bucureşti, 2009, pp. 72-73. 
” Alte mărturii despre Părintele Arsenie, Făgăraş, 2008, p. 37. 

CA CRED SOC CRED TCE ANDORE LDDOICR 


CUNOSCĂTOR AL TAINELOR 
SUFLETULUI OMENESC 


„Eu ştiu mai multe despre voi 
decăt ştiţi voi despre voi. Eu văd 
prin voi până la al treilea neam. ” 


(Părintele Arsenie Boca) 


roblema omului, a originii, a constituţiei şi a 

P destinului său în lume a frământat cugetele 

multor gânditori de-a lungul veacurilor, 
elaborându-se o mulțime de doctrine care, prin modul în care 
au fost concepute, s-au situat pe poziții diametral opuse 
unele față de altele. 

Având ca bază Revelația dumnezeiască, Biserica 
învață că omul este capodopera creației divine, el fiind creat 
de Dumnezeu printr-un act de creație special: „Să facem om 
după chipul şi asemănarea Noastră” (Facere 1, 26; 2, 7); 
„Dumnezeu a făcut pe om spre nestricăciune şi l-a făcut după 
chipul ființei Sale” (Înţelepciunea lui Solomon 2,23); iar 
Sfântul Apostol Pavel spune că „omul este chip şi slavă a lui 
Dumnezeu” (I Corinteni 11, 7) 

Chipul lui Dumnezeu constă în rațiune, sentiment şi 
voință, întrucât sunt îndreptate spre Dumnezeu, Care-i 

Adevărul, Binele şi Frumuseţea absolută.” Fiind spirit, 
sufletului omenesc îi aparţin, în afară de cele trei funcțiuni 
sufleteşti amintite, libertatea, posibilitatea de auto- 
determinare, căci poate alege între bine şi rău, este cugetare, 
conştiinţă de sine, capacitate de autoreflexiune etc. 

Viaţa sufletească este complexă întrucât în orice act 
săvârşit în mod conştient participă toate funcțiunile 
sufleteşti, dar în măsură diferită. 

Răspunsul pe care Mântuitorul l-a dat cărturarului 
care L-a întrebat „care este cea mai mare poruncă din Lege?” 
(Marcu 12, 28-34) cuprinde în rezumat cele două porunci: 
iubirea de Dumnezeu din toată inima ta, din tot sufletul tău, 
din tot cugetul şi din toată puterea ta şi iubirea față de 
aproapele, adică iubirea de oameni. Această poruncă este 
repartizată pentru funcțiunile sufletului, ea este dată 
cunoștinței, conştiinţei, afecțiunii, voinţei şi raţiunii. 

În cursul istoriei omenirii, unii gânditori au atribuit 
raţiunii umane puteri nelimitate de cunoaștere, adică raţiunea 
era socotită ca un instrument de cunoaștere exactă a realităţii, 
fapt care a fost infirmat mai întâi de Socrate, care a observat 
că sofiştii, jonglând cu noţiunile şi cu judecăţile, admiteau ca 
adevărate, folosind aceeaşi logică, şi teza şi antiteza unei 
situaţii sau a unei realităţi. 

Mai târziu, Martin Luther (1483-1546) s-a ridicat 
împotriva unor abuzuri ale Bisericii apusene şi, voind să 
restabilească creştinismul în puritatea de la început, a făcut 
apel la resursele raţiunii umane, adică a trecut doctrina 
creştină printr-un proces de reformă raţională şi astfel 
protestantismul a ajuns dependent şi tributar raţiunii. Această 
dependenţă a fost izvorul celor mai mari erezii doctrinare din 


23 tgs ; NEE ra 
Hristu Andrutsos, Dogmatica Bisericii Ortodoxe Răsăritene, trad. de 


Dumitru Stăniloae, Sibiu, 1930, p. 150. 

istoria religiei creştine. În secolul al XVIII-lea Kant, în 
lucrarea sa „Critica raţiunii pure”, a pus pe două coloane 
tezele şi antitezele raţiunii, apoi inventează şi cele 
treisprezece categorii ale raţiunii, peste care ea nu poate 
trece, şi astfel se dovedeşte că este limitată, condiţionată şi 
osândită la relativitate.” 

Atribuind raţiunii umane o autoritate supremă şi 
accentuând cunoaşterea teoretică, intelectuală, s-a ajuns la 
atrofierea celorlalte funcțiuni sufleteşti, iar în ceea ce 
priveşte doctrina creştină, la pulverizarea acesteia în 
aproximativ 3.000 de secte religioase, confirmându-se 
maxima latină: Quot capita tot nonsensus, maximă adaptată 
la situaţia creată de protestantism, căci este un nonsens să 
atribui puteri absolute raţiunii umane, relativă, creată şi 
limitată. 

O cunoaştere teoretică a realităţilor supranaturale, a 
lui Dumnezeu o are şi diavolul şi, cu toate acestea, el rămâne 
vrăjmaş al adevărului divin şi nu se sfințește. 

Rațiunea umană este aşadar neputincioasă în 
cunoaşterea adevărului şi, pentru a-i veni în ajutor, S-a 
întrupat Rațiunea divină, lisus Hristos, Dumnezeu adevărat şi 
om adevărat, Care ne-a descoperit obârşia noastră divină, 
eternitatea noastră, răspunderea pentru modul şi comportarea 
noastră în viaţa vremelnică, judecata universală etc. 

Deci, modul natural al raţiunii are acum şi al doilea mod 
al gândirii existenţei, modul supranatural al Raţiunii divine.” 

Aşadar, raţiunea este instrumentul omenesc al 
cunoaşterii naturale, dar care a primit un spor de putere prin 
Revelația divină pentru a cunoaşte şi adevărurile 
supranaturale, fiind călăuzită de credinţă şi încălzită de iubire 


a: Părintele Arsenie Boca, Ucigaşa cetate, laşi, 2008, p. 62. 
* Ibidem, p. 62. 

şi astfel experienţa religioasă internă este transpusă într-o 
formă logică prin judecăţi, noţiuni, raționamente umane, aşa 
încât adevărurile supranaturale au devenit cunoscute celor 
dornici de această cunoaştere. 

Despre raţiunea omenească privită în ea însăşi s-a 
spus că „vrea să înţeleagă totul: este un stăpân cu pretenţii 
absolutiste”. Asemenea patului lui Procust, în loc să se dilate 
pe măsura obiectului, ea ciunteşte şi desfigurează cele mai 
frumoase realităţi ca să încapă în calapoadele ei. Rațiunea 
umană apare astfel ca o unitate de măsură neschimbată: este 
în această prezumție una din erorile fundamentale ale vremii 
noastre. 

Rațiunea este, în realitate, o funcţie a spiritului, a 
cărei capacitate de cuprindere, de înţelegere nu este 
standardizată, ci se micşorează sau se mărește pe măsura în 
care însăşi viaţa spiritului este mai mult sau mai puţin 
intensă. Un om cu o viaţă de meschinărie şi patimă nu va 
înțelege nimic din bucuriile duhului, dar cel ce trăieşte sub 
lumina acestor bucurii va avea o rațiune care înţelege." Că 
este firesc să fie aşa ne-o dovedesc Sfinţii Părinţi ai Bisericii, 
care printr-o viaţă trăită în duhul creştinismului genuin, al 
smereniei au fost luminaţi cu lumina cunoștinței de 
Dumnezeu şi astfel li s-au descoperit Tainele Împărăției 
cerurilor (Matei 13, 11) şi ştiinţa mântuirii (Luca 1, 77). Se 
ştie că aceste taine se descoperă celor smeriţi (Înţelepciunea 
lui Sirah 3, 19), celor care, prin osteneli duhovnicești, au 
cercat adâncurile Duhului (tropar 25 ianuarie) şi astfel s-au 
învrednicit şi de cunoașterea tainelor sufletului omenesc 
(Faptele Apostolilor 5, 2-3). 


% Nicolae Mladin (şi colab.), Tinerețe şi înviere, Craiova, 1999, p. 113. 

Din cele ce le-am parcurs am reţinut că Părintele 
Arsenie şi-a făcut vădită prezenţa activă la Mănăstirea 
Brâncoveanu după intrarea în monahism, la data de 3 mai 
1940 şi, în mod deosebit, după hirotonia în ieromonah, care a 
avut loc în ziua de 10 aprilie 1942, de sărbătoarea „Izvorul 
Tămăduirii”, hramul Mănăstirii Brâncoveanu. 

Din momentul în care s-a stabilit la această mănăstire, 
părintele era cercetat de credincioşi care mergeau acolo să-şi 
spună durerile lor, dar şi de cei care, cu evlavie, căutau un 
ajutor duhovnicesc. 

Într-un timp scurt, Părintele s-a făcut cunoscut 
datorită râvnei cu care s-a implicat în viața oamenilor, 
făcându-se tuturor toate, după cuvântul Sfântului Apostol 
Pavel (I Corinteni 9, 22) şi şi-a câştigat o popularitate 
deosebită, dar s-a dovedit a fi şi un cunoscător al sufletelor 
celor care îl căutau. 

Sufletul omenesc este o realitate spirituală de o 
profundă complexitate, fapt care a determinat pe unii învăţaţi 
să numească omul un necunoscut, o ființă necunoscută 
(Alexis Carrel). 

Sufletele sunt atât de diferite încât nu sunt doi oameni 
identici. Sufletele diferă de la individ la individ, căci oamenii 
sunt de vârste şi trepte sociale diferite, caractere şi sexe 
diferite, educaţie diferită şi traume sufleteşti, având 
provenienţă şi cauze multiple. 

Cu aceste situaţii se confruntă preoţii şi pe acestea le-a 
întâlnit Părintele, dovedind o cunoaştere deosebită a tainelor 
sufleteşti, care pe mulţi i-a pus pe gânduri, spunând: „De 
unde cunoaște Părintele aceste taine, pe care noi nu le-am 
destăinuit nimănui?” 

Despre harisma cunoașterii sufletului omenesc, a 
înainte-vederii şi a trecutului celor care veneau la dânsul, 


65 


cerându-i sfatul şi al celor care veneau la spovedanie, există 
multe mărturii despre a căror sinceritate şi obiectivitate ar fi 
o impietate să se îndoiască cineva. 

Era de ajuns să privească pe cel care îl căuta ca să-i 
spună cum îl cheamă, de unde vine, ce gândeşte, aşa încât 
dacă cineva încerca să ascundă un gând, sau uita ceva, 
Părintele ştia şi-l ajuta să-şi amintească. Cunoştea arborele 
genealogic, spiţa neamului, dar şi fondul ereditar al omului, 
ceea ce moştenea de la înaintaşi, infirmităţile psihice, 
nervoase, fizice; ştia cine era vinovat de suferinţele pe care 
cineva le suporta, dacă erau părinţii, bunicii, străbunicii; 
cunoştea ambianța, atmosfera morală în care a trăit cel cu 
care vorbea. De pildă, unui credincios i-a spus: „Măi, tu eşti 
sinteza harababurii de la voi din casă” şi apoi, cu alt prilej, a 
spus celui în cauză: „Tu ispăşeşti păcatele alor tăi.” 

Dar nu numai atât, căci fiind la biserica din 
Drăgănescu, pe care o picta, stătea de vorbă cu cei care 
intrau în biserică şi le răspundea la întrebări fără ca să-i vadă 
la faţă şi, mai mult, le spunea pricinile suferințelor, care de 
multe ori erau păcatele celor care îl căutau. 

Mitropolitului Antonie Plămădeală i-a spus, pe când 
erau împreună la Mănăstirea Prislop: „Mă, tu o să ajungi 
mitropolit, tu ajungi un om mare”. 

Un tânăr s-a dus, a doua oară, la părintele Arsenie şi n- 
a putut zice decât atât: „Părinte, am 26 de ani şi nu ştiu ce să 
fac: să mă însor, sau să mă călugăresc?” Părintele s-a uitat la 
el şi a zis: „Măi, tu nu eşti bun acum nici de una, nici de alta.” 
Târziu — mărturiseşte acel tânăr — mi-am dat seama că a fost 
răspunsul cel mai potrivit, unul demn de un mare duhovnic. 
Părintele Arsenie nu contenea să mă îndemne să dau la 


27 = s.. Je S zo y . 
Mărturii din Țara Făgăraşului..., p. 24. 

Teologie. l-am scris că se intră greu la Sibiu, că se intră cu 
relaţii. În plus, nici nu voiam să ajung preot de mir, căci ar fi 
trebuit să mă căsătoresc, ori eu râvneam călugăria. Era 
primăvara anului 1989 — anul plecării la Domnul a părintelui 
Arsenie — şi atunci marele duhovnic aproape mi-a poruncit: 
„Dă la Teologie, că eu o să mă rog pentru tine şi ai să reuşeşti! 
Ultimul meu gând pentru tine este acesta: fă Teologia, căci 
prin Teologie vei ajunge la călugărie.” Şi aşa s-a întâmplat. 

Acelaşi tânăr, care acum este părintele Dumitru de la 
Mănăstirea „Sf. Ilie” Albac, era la Drăgănescu şi a asistat la 
un dialog între părintele Arsenie şi tatăl unui copil, despre 
care acela i-a spus: „Părinte, am un băiat care nu s-a căsătorit 
şi m-a lăsat singur şi mă baţtjocoreşte...” Mie, spunea 
părintele Dumitru, îmi venea să-i răspund: „Aşa-ţi trebuie 
dacă ai făcut numai un copil!” Părintele a zis imediat, fără să 
se întoarcă spre omul acela, privindu-mă tot pe mine: „Aşa-ţi 
trebuie dacă ai făcut numai un copil!” Apoi, Părintele vorbea 
cu altul, şi cu altul... şi, vă spun cu mâna pe inimă că toate 
sfaturile şi gândurile care îmi treceau prin minte erau rostite 
de părintele Arsenie, cuvânt cu cuvânt, fără a mă scăpa din 
privire. M-am cutremurat! Cred că am început să tremur la 
propriu, încât mi s-a ridicat părul pe mână şi mi-am zis: „Vai 
de mine, să vezi că părintele acesta îmi citeşte gândurile!...” 
Pur şi simplu le spunea oamenilor ce gândeam eu.” 

Un preot spunea că a mers la Mănăstirea Brâncoveanu 
şi a ajuns la Sfânta Liturghie când, deodată, a intrat în 
biserică un cetățean de la sat şi, îndată ce l-a văzut, Părintele 
a strigat: „Băi, Gheorghe, ce-ai avut cu vecinul tău azi- 
dimineață?” „Păi, ne-am certat, Părinte. Am făcut un pălan 
(gard din scânduri) şi el a zis că m-am băgat la el, eu am zis 


“ Ibidem, p. 34. 


67 


că nu!...”; „Şi ce-ai vrut, mă, ai luat securea să-i dai în cap?... 
Du securea aia acasă, că altfel să ştii că e rău de tine!”. Și a 
ieşit omul şi a început să plângă, spunându-le tuturor că el, 
într-adevăr, a vrut să facă o crimă”. 

Într-o zi — spunea o doamnă —, când am mers la 
miruit, pe două femei Părintele n-a vrut să le miruiască şi să 
le lase să sărute crucea. Le-a zis: „Voi mergeţi mai întâi să 
vă spălaţi pe buze... Am ceva să vă spun vouă. Vreţi să vă 
spun în public sau veniţi fiecare la mine în căsuţa aceea?” 
S-au dus fiecare în parte. Când au ieșit de acolo erau aşa de 
răvăşite, încât credeai că le-a dezgropat din pământ. Una din 
ele zicea: „Vai de mine! Părintele ăsta-i sfânt! De unde ştie 
el ce nu ştiam decât eu şi Dumnezeu?! Când mi-a spus ce-am 
făcut am crezut că o să cadă cerul pe mine şi eu mă cufund în 
pământ.” N-au vrut să-mi spună ce le-a spus Părintele, dar de 
atunci, una dintre doamne venea mereu la mănăstire, ţinea 
post, Biblia şi Psaltirea nu-i lipseau acasă de pe noptieră." 

În timpul războiului, o femeie din Sibiu, Cătălina, a 
aflat că soţul ei a murit. Avea un copil, pe care l-a luat în 
braţe şi fugea cu el prin Sibiu, fiind și însărcinată. După 
câteva momente a observat că este plină de sânge din cauza 
unei schije care îi omorâse copilul din braţe. Descumpănită, 
răvăşită, s-a dus şi a avortat copilul pe care-l purta în 
pântece. Auzind despre. părintele Arsenie s-a dus la 
Mănăstirea Brâncoveanu. La sfârşitul Sfintei Liturghii, 
Părintele a ieşit în biserică şi, văzând-o, i-a zis strigând: 
„Cătălină, Cătălină, ce-ai făcut? Ştiu că ţi-a murit soţul şi 
copilul. Ai fost încercată. Dar dacă îl lăsai pe cel din 


= Ibidem, p. 30. 
* Ibidem, p. 40. 

pântece... Ai omorât un copil cu care Dumnezeu avea un 
plan mare.” 

O femeie, Georgeta, din comuna Ucea de Sus, deşi 
era credincioasă şi ştia că avortul este un păcat, a avortat din 
cauza soţului, care era beţiv, rău şi o bătea. În noaptea 
următoare avortului a visat pe părintele Arsenie, pe care nu-l 
cunoştea, şi care i-a spus: „Ce-ai făcut, Georgeta? Ce-ai 
făcut? Ţine minte: decât să omori, mai bine să mori”? 

Într-un accident, un bărbat se arsese cu azot pe față şi 
era desfigurat. S-a dus la Părintele ca să-i înmâneze un 
modest pomelnic. Când s-au întâlnit, Părintele l-a străpuns 
cu privirea, întrebându-l: „De ce crezi tu, creştine, că te-ai 
ars pe față, ca să fi respingător pentru toată lumea?” Bărbatul 
amuţise. „Să-ţi spun eu de ce: ţi-ai bătut joc de o fată în 
tinereţe, dar nu ai luat-o de nevastă. A rămas singură până la 
vârsta asta şi este şi stearpă pe deasupra, fiindcă a avortat, ca 
să evite ruşinea unui copil fără tată, iar de atunci n-a mai 
putut rămâne însărcinată. Ai păcătuit şi tu, a zis Părintele, dar 
ai împins-o şi pe ea spre păcat! Acum plăteşti cu suferința 
asta.” Omul îşi plecase ochii în pământ şi plângea înfundat, 
cu pomelnicul uitat într-o mână. 

În Sfânta Scriptură şi în vieţile sfinţilor vedem că 
uneori Dumnezeu a rânduit ca cei aleşi ai Săi să poată 
transmite porunci sau îndemnuri de la Dumnezeu celor care 
se găseau în situaţii deosebite. Astfel, la naşterea 
Mântuitorului Hristos, când Irod a văzut că a fost amăgit de 
magi, evitând întâlnirea cu el după ce s-au închinat Pruncului 
lisus, îngerul Domnului s-a arătat în vis lui Iosif, zicând: 


`! Ibidem, p. 84. 
° Ibidem, p. 84. 
33 Noi mărturii... D 37. 

„Scoală-te, ia Pruncul şi pe Mama Lui şi fugi în Egipt, fiindcă 
Irod are să caute Pruncul ca să-L ucidă” (Matei 2, 13-21). 

În vieţile sfinţilor, a celor iubiţi şi bineplăcuţi lui 
Dumnezeu, găsim, de asemenea, momente în care, prin harul 
lui Dumnezeu, aceştia s-au arătat celor care voiau să 
săvârşească fărădelegi, oprindu-i. Aşa, de pildă, în vremea 
când Sfântul Nicolae conducea turma creştinilor bine- 
credincioși, s-a făcut foamete mare în cetatea Mirei şi, ca să 
vină în ajutor poporului sărac, Sfântul s-a arătat în vis unui 
neguţător din Italia, care avea grâu de vânzare şi, dându-i trei 
galbeni arvună, i-a poruncit să meargă în cetatea Mirei şi 
acolo să-şi vândă grâul. Neguţătorul, fiind ascultător şi bine- 
credincios, a mers în cetatea Mirei şi a vândut grâul, dar n-a 
ascuns nici minunea arătării în vis a Sfântului Nicolae. 

În timp ce Sfântul Constantin cel Mare conducea 
Imperiul, trei conducători ai armatei au primit o misiune în 
Frigia, pe care au dus-o la bun sfârşit, fapt pentru care au fost 
bine primiţi de împărat, dar care a stârnit invidia, fiind 
clevetiţi la Avlavie, eparhul cetăţii, cum că uneltesc 
împotriva împăratului. În urma acestei clevetiri împăratul a 
osândit cu moarte pe cei trei tineri, care s-au rugat lui 
Dumnezeu să-i izbăvească de moarte, ei ştiindu-se 
nevinovaţi. Dumnezeu le-a ascultat rugăciunea şi le-a trimis 
în ajutor pe marele arhiereu Nicolae, care s-a arătat în vis 
împăratului, spunându-i: „Scoală-te iute și eliberează pe cei 
trei voievozi care sunt ţinuţi în temniță, pentru că fără vină 
sunt clevetiţi şi cu nedreptate pătimesc.” De asemenea, s-a 
arătat în vis şi eparhului Avlavie, care s-a dus la împărat şi 
astfel cei doi şi-au destăinuit unul altuia vedenia; iar urmarea 
a fost dovedirea nevinovăţiei celor pe nedrept învinuiți de 
uneltiri împotriva împăratului. 

Un tânăr, lonel, a mers de mai multe ori la Prislop şi o 
dată Părintele i-a spus: „Măi, lonele, tu ai venit aici şi n-am 
stat de vorbă. Ar fi bine să stăm puţin de vorbă...” Tânărul a 
răspuns: „Părinte, eu aş mai sta, dar dacă nu mă duc acasă 
mama se supără, se gândeşte că am păţit ceva.” „Lasă, că dau 
cu un telefon” a zis Părintele. Asta a fost duminica. Luni, a 
mers să facă un gard şi au săpat gropi în care au pus apoi 
stâlpii de gard, iar pe la ora zece zice Părintele: „Eu mă duc 
să dau un telefon la mama ta.” După ce a plecat Părintele, a 
venit o măicuţă, iar Ionel a întrebat-o: „Maică, aveţi un 
telefon aici?” Maica i-a răspuns: „Nu avem.” Tânărul a stat 
acolo, a lucrat şi gândea că Părintele s-a dus cu calul sau cu 
căruța până la Silvaşu de Sus, unde avea cineva telefon. 
După o jumătate de oră, Părintele a venit. În Silvaşu de Sus 
nu putea ajunge şi să se întoarcă în jumătate de oră. 
Părintele a zis: „Am vorbit cu mama ta şi i-am spus că joi 
te duci acasă.” Când a ajuns lonel acasă joi, mama sa era în 
faţa porţii şi râdea. El credea că mama lui este supărată că a 
stat atât de mult, dar ea era veselă şi primul lucru ce i l-a 
spus a fost: „L-am văzut şi eu pe Părintele tău. Luni, pe la 
zece, mi-a venit un somn de n-am putut să mai stau trează şi 
m-am dus şi m-am culcat. Imediat am adormit şi a venit 
Părintele şi mi-a spus care-i treaba.” Ea a fost încredințată că 
ceca ce a visat şi ce i-a spus Părintele e adevărat şi aşa a fost. 
Deci, Părintele i-a spus în vis totul, ca la telefon.” 

O fată din Făgăraş a plecat spre Drăgănescu, dar 
gândindu-se că n-o să poată vorbi cu Părintele. Era sfârşit de 
toamnă şi era tare frig. În timp ce stătea pe peron, în gară în 
Făgăraş, a văzut o ţigancă necăjită care nu avea ciorapi în 
picioare. Fata avea în picioare două perechi de ciorapi şi s-a 


* Mărturii... p. 58. 

gândit să-i dea o pereche acelei femei sărace. A intrat în 
toaletă şi a dat jos o pereche de ciorapi, pe care i-a dat 
țigăncii, ca să se încalţe cu ei. Când a ajuns la Drăgănescu, 
Părintele i-a ieşit în cale şi i-a zis: „Hai tu, fată, că de când te 
aştept, că ştiu de fapta ta cea bună pe care ai făcut-o pe 
peronul gării cu femeia aia necăjită, la care i-ai dat ciorapii 
tăi, ca să se încalţe cu ei!” 

Un bărbat şi o femeie trăiau în concubinaj şi, chiar 
dacă erau în această situaţie, au mers la părintele Arsenie ca 
să-l întrebe dacă se potrivesc pentru a se căsători. În realitate, 
intenţia lor era de a-l ispiti. Răspunsul Părintelui a fost 
acesta: „Mă, tu du-te la soţia ta, că ai patru copii! Iar tu, du- 
te la soţul tău, că ai trei copii!” Auzind răspunsul Părintelui, 
aceia au rămas uimiţi şi s-au întrebat: „De unde ştie?” 

La hramul Mănăstirii Brâncoveanu, din anul 1939, a 
venit o femeie cu copilul ei handicapat şi s-a apropiat de 
părintele Arsenie. Părintele, înainte de a o întreba cum o 
cheamă şi de unde este, i-a zis: „Ei, ce să-ţi fac, maică dragă? 
Ai zămislit acest copil în noaptea de Paşti. Așa este?” „Aşa” 
a zis femeia." 

În final, încă o mărturie care dovedeşte capacitatea 
Părintelui Arsenie de cunoaştere a sufletului omenesc o 
deţinem dintr-o carte consacrată Părintelui.” 

În această carte este prezentată o situaţie relatată de 
monahia lerusalima Ghibu din Mănăstirea Râmeţ, care o 
priveşte pe dânsa personal, şi anume primul pelerinaj la 
Mănăstirea Brâncoveanu. 


35 . » .. 

~ Părintele Arsenie, un om mai presus de oameni, vol. IV, Făgăraş, 2011, p. 

Într-un an, de Sfânta Marie, a auzit pe mătuşile sale 
care intenționau să plece a doua zi, dis de dimineaţă la 
mănăstire, cale de 20 km. Ea avea 12 ani şi reţinuse multe 
fapte deosebite legate de Părintele Arsenie. S-a hotărât în 
taină, fără să spună părinţilor, să folosească acest prilej ca 
să-l cunoască pe părintele, dar neavând bani, pe ascuns a luat 
din chimirul tatălui său o sumă modestă şi în zorii zilei a luat 
calea mănăstirii împreună cu rudeniile sale. 

Când a ajuns la mănăstire, unde era o mulțime de 
oameni, s-a aşezat la rând ca toată lumea. După câteva ore, 
Părintele a ieşit din biserică mergând gânditor pe lângă şirul 
de oameni care-l aşteptau. O vede pe fetiţă stând la rând, o 
cheamă la el, o ia de mână şi continuă să se plimbe. În acest 
timp are loc un dialog. Părintele îi spune: „Uite aici banii pe 
care i-ai luat de la tatăl tău din chimir. Să-i dai înapoi, nu 
este frumos să furi. Dar te iert, pentru că intenţia de a veni 
aici n-a fost rea.” Ea a rămas mută de mirare şi de jenă, 
întrebându-se de unde ştie Părintele aceasta. 

SFÂNTA LITURGHIE ȘI HARISMA 
LACRIMILOR DUHOVNICEŞTI 


„Se spunea pentru avva Isaac, 
că cenuşa cădelniţei din vremea 
Liturghiei cu pâinea sa o mânca”. 


Pateric 


mul este suprema sau realizarea cea mai de 

seamă a creaţiei divine şi, ca atare, are în 

fiinţa sa aptitudinea, predispoziția religioasă, 
simţul sacrului, vocaţia religioasă sau instinctul religios. 
Acestea sunt numiri diferite ale aceleiaşi realităţi spirituale 
care face parte din dotația nativă sau structura sufletească 
înscrisă la creaţie indelebil în fiinţa sa. În strânsă legătură cu 
această înzestrare în fiinţa omenească se află înclinația de a 
cinsti pe Dumnezeu prin jertfe, prin care omul îşi manifestă 
cinstirea, recunoştinţa şi iubirea faţă de El. 

Jertfele sunt vechi ca însăşi omenirea şi le găsim în 
toate religiile, caracterul acestor jertfe fiind predominant 
material în cele mai multe religii. Spre deosebire de celelalte 
religii, în creştinism jertfa are un caracter spiritual şi aceasta 
este Sfânta Euharistie sau Împărtăşania. Adică se jertfeşte 
Sfântul Trup şi Sânge al Mântuitorului Hristos, iar sfânta 
slujbă în cadrul căreia se aduce jertfa Sfintei Euharistii este 
Sfânta Liturghie. 

Cel Care se jertfeşte în Sfânta Liturghie este Iisus 
Hristos, El, Mielul lui Dumnezeu Cel Care ridică păcatul 
lumii (loan 1, 29). 

Sfânta Liturghie este centrul cultului divin ortodox, 
iar partea cea mai de seamă a Sfintei Liturghii sau nucleul 
acesteia îl formează epicleza, adică rugăciunea de chemare 
sau invocare a Sfântului Duh rostită de preot în timpul 
cântării „Pre Tine Te lăudăm”, ca să coboare şi să prefacă 
pâinea şi vinul în Trupul şi Sângele Domnului, adică 
Dumnezeiasca Euharistie sau Sfânta Împărtășanie. Acesta 
este momentul cel mai de seamă al Sfintei Liturghii. 

Sfântul loan Gură de Aur, numit „Doctorul 
Euharistiei”, a consacrat acestei Sfintei Taine meditații și 
timp îndelungat pentru a pătrunde taina cea mare care se 
petrece în momentul sfințirii darurilor de către preot: „Când 
cheamă pe Sfântul Duh şi când săvârşeşte prea înfricoşata 
Jertfă şi când se atinge într-una de Stăpânul tuturor, unde îl 
voi mai rândui pe preot, spune-mi? Câtă curăţie vom cere de 
la el şi câtă evlavie? Căci, cugetă tu, cum trebuie să fie 
mâinile care săvârşesc aceasta, cum trebuie să fie limba ce 
revarsă cuvintele acelea şi decât ce altceva mai curat şi mai 
sfânt trebuie să fie sufletul care a primit în el atâta duh?” 

A cugeta la această mare Taină, care mai ţine sufletul 
în oase şi lumea în picioare — după cuvântul Cuviosului 
Părinte Arsenie, înseamnă a pătrunde sensul adânc al 
acesteia, a cultiva în suflet sentimentul de evlavie sfântă 
pricinuitoare a multor stări de trăire sfântă pe care le întâlnim 
la slujitorii Sfintei Liturghii ale căror suflete s-au dovedit a fi 
vetre pe care a ars focul sacru al evlaviei euharistice. 

Despre evlavia euharistică pe care o aveau Sfinţii 
Părinţi care slujeau Sfânta Liturghie şi despre dumnezeiescul 
foc în care se aflau aceşti slujitori avem mărturia următoare: 

„Un bătrân povestea: Un episcop s-a dus la un sat, într-o 
duminică şi a zis diaconilor săi: Căutaţi pe preotul satului, ca 
să ne facă mâine Sfânta Jertfă a Sfintelor Taine. Şi căutând, 
au aflat pe preotul satului, om sătean şi fără vicleşug şi l-au 
adus pe el la episcop. Şi l-a îndemnat pe el episcopul ca să 
săvârşească Sfânta Liturghie. Deci, acesta intrând în sfântul 
altar a văzut episcopul pe preot că îndată ce a stătut la sfântul 
prestol a fost tot în foc şi nu se ardea. După ce s-a sfârşit 
Sfânta Liturghie, a chemat episcopul pe preot în veşmântărie 
şi a zis către dânsul: Blagosloveşte-mă, vrednicule rob al lui 
Dumnezeu! lar preotul a zis: Cum este cu putință să se 
blagoslovească episcopul de preot, care se hirotonește de el? 
Ci tu mă blagosloveşte părinte! Iar episcopul a răspuns: Nu 
pot, zice, să blagoslovesc pe cel care stă în foc şi aduce 
sfintele daruri lui Dumnezeu. Că în tot chipul cel mai mic se 
blagosloveşte de cel mai mare. Şi preotul a zis: Şi se poate, 
cinstite stăpâne, ca vreun episcop sau preot să stăruiască la 
Sfintele Taine şi să nu stea în dumnezeiescul foc? Și aceasta 
auzind episcopul, s-a minunat foarte de curăţia preotului şi 
de nerăutatea năravului lui şi folosindu-se s-a dus” (Pateric). 

Pe lângă acest moment deosebit, prilejuit de slujirea 
cu evlavie a Sfintei Liturghii, se află darul lacrimilor 
duhovniceşti izvorâte din trăirea Tainei celei mai presus de 
minte, a Sfintei Liturghii, a prefacerii pâinii şi vinului în 
Trupul şi Sângele Domnului. 

Lacrimile sunt pricinuite de cauze deosebite. Sfântul 
loan  Scărarul le-a împărțit în opt categorii, cele 
duhovniceşti având la temelie o lucrare duhovnicească 
deosebită, între aceste cauze fiind rugăciunea. 


38 Sfântul loan Scărarul, Filocalia, vol. IX, Bucureşti, 1980, p. 174 

Lacrimile din rugăciunea ta sunt semnul milei lui 
Dumnezeu, spune Sfântul Isaac Sirul”, sunt un semn al 
străpungerii inimii“, după cum mărturisesc cei care au fost 
martori ai prezenţei lucrătoare a harului Sfântului Duh în 
viaţa sfinților. 

Această stare deosebită poate fi atinsă cunoscând 
posibilităţile de realizare, respectiv a cunoaşte fiinţa 
omenească precum şi lucrarea harului divin. 

Există în ființa omenească zăcăminte de energii 
morale sădite de Dumnezeu prin actul creaţiei, precum şi 
energii harice primite mai întâi prin Taina Sfântului Botez, 
care devin lucrătoare în măsura împlinirii poruncilor sfinte. 
Adică, aceste energii harice îşi fac evidentă prezenţa 
actualizându-se prin nevoinţe continue, iar urmarea este 
creşterea în Hristos, transfigurarea firii omeneşti până la 
îndumnezeirea prin har, ştiut fiind că avem posibilitatea 
împărtăşirii din dumnezeiasca Fire (II Petru 1,4) şi prin 
aceasta să participăm la viaţa divină. 

Aşadar, oamenii pot participa la realităţile 
supranaturale, la viaţa divină, deoarece în fiinţa omenească 
este sădită năzuința, mişcarea ascendentă de a participa la 
aceste realități. Această năzuință ar putea rămâne 
neîmplinită, nerealizată dacă n-am avea posibilitatea de a ne 
împărtăşi din această viaţă, iar aceasta se realizează prin 
harul divin. 


Participarea la viaţa divină 
Despre această participare la viaţa divină, Sfântul 


Grigorie de Nissa spune că, dacă omul este chemat la viața 


* Sfântul Isaac Sirul, Filocalia, vol. X, Bucureşti, 1981, p. 185 
4 Sfântul loan Scărarul, Filocalia, vol. IX, Bucureşti, 1980, p. 162 


77 


divină pentru a participa la bunurile lui Dumnezeu, el este în 
mod necesar apt prin constituţia sa de a participa la aceste 
bunuri.” 

Urmarea acestei participări la realitaş. e supranaturale 
este transformarea sufletească a credinciosului, este des- 
prinderea sufletească de ceea ce poate împiedica aspiraţiile 
spre desăvârşire, dar se realizează, prin însuşi acest fapt, şi o 
despătimire, iar sufletul devine vatra lucrării harului divin. 

În sufletul curăţit de patimi se nasc virtuțile, se 
actualizează ceea ce am primit de la Dumnezeu ca tendinţă 
naturală. Între acestea se situează pe primul loc, iubirea. 

Sfântul Vasile cel Mare spune că omul are în sine 
aptitudinea firească de a iubi, adică în însăşi natura fiinţelor 
vii — vreau să spun a omului — se găseşte inclus ca un germene 
care conţine în el principiul acestei aptitudini de a iubi.” 

Cultivând în suflet iubirea creştină, trăindu-o cu toată 
fiinţa, acest fapt are ca urmare un comportament plin de 
delicateţe, de transparenţă, de puritate în gânduri şi în 
sentimente. În el culminează gingăşia, sensibilitatea şi ele se 
asociază  curăţiei, atenţiei generoase față de oameni, 
disponibilităţi prin care el participă cu toată fiinţa sa la 
problemele şi necazurile oamenilor.” 

Sfântul Isaac Sirul spune despre compasiunea celor ce 
trăiesc aceste stări sufleteşti: „Ce este un suflet, o inimă plină 
de compasiune? Este o ardere a inimii pentru fiecare făptură: 
pentru oameni, pentru păsări, pentru animale, pentru 
târâtoare, pentru diavol. Gândul la ele ori vederea lor face pe 


“1 loan I. Ică, Concepții teologice eronate asupra raportului dintre natură şi 
har, „Ortodoxia”, nr. 4, 1960, pp. 544-554 

“ Sfântul Vasile cel Mare, Regulile Mari, 2. 

® Pr. Dumitru Stăniloae, Rugăciunea lui lisus şi experiența Duhului Sfânt, 
Sibiu, 1995, p. 44. 

sfinţi să verse din ochi şiroaie de lacrimi. lar compasiunea 
adâncă şi intensă care stăpâneşte inima sfinţilor îi face 
incapabili să suporte vederea celei mai mici răni, oricât de 
neînsemnate, făcute vreunei făpturi. Pentru aceasta, ei se 
roagă în tot ceasul cu lacrimi chiar pentru animale, pentru 
duşmanii adevărului şi pentru cei ce le fac rău." 

Această simţire duhovnicească, aceste emoţii sfinte 
sunt redate de Sfântul Vasile cel Mare în cuvinte a căror 
bogăţie duhovnicească este copleşitoare: „Ce dorinţă este 
arzătoare şi de neînlocuit, se întreabă Sfântul Vasile, ca setea 
provocată de Dumnezeu în sufletul purificat de orice patimă, 
care izbucnind într-o emoție sinceră strigă: «Dragostea m-a 
rănib»?” (Cântarea Cântărilor 2, 5)%. 

Aceasta este lucrarea harului divin care înlătură vălul 
de pe mintea noastră, pentru a vedea urmările acestei lucrări 
care ne mişcă până la lacrimi. „Și când începe harul să-ţi 
deschidă ochii pentru a simţi cu adevărat vederea lucrurilor 
(duhovniceşti), îndată ei încep să verse şiroaie de lacrimi.” 

Acesta este semnul vizibil al străpungerii inimii prin 
harul lui Dumnezeu, care a fost lucrător în sufletele 
slujitorilor Sfintei Liturghii, a celor care şi-au curăţit 
simţirile pentru a vedea pe Hristos strălucind cu neapropiată 
lumină a Învierii. 

Numele celor care au experiat prezenţa Duhului Sfânt 
în slujirea Sfintei Liturghii le ştie singur Dumnezeu, căci cei 
ce trăiau aceste momente sfinte se fereau de a fi văzuţi, 
acoperindu-se cu dulama smereniei, după cuvântul Sfântului 
Isaac Sirul, spre a nu cădea în păcatul slavei deşarte. 


* Sfântul Isaac Sirul, op. cit., p. 393. 
45 Sfântul Vasile cel Mare, op. cit., p. 2. 
% Sfântul Isaac Sirul, Filocalia, vol. X, p. 129. 

Cu toată această grijă de a nu fi văzuţi, pentru a nu 
pierde harul lacrimilor, totuşi, uneori, au putut fi văzuţi 
slujind cu emoţii sfinte Sfânta Liturghie, când toată fiinţa lor 
oglindea trăirea sfântă a momentelor Sfintei Liturghii. 

Aşa, de pildă, Sfântul Simeon Noul Teolog avea faţa 
aşa de strălucită ca chipul unui înger în vreme ce slujea cele 
sfinte, încât nu putea cineva să-l privească bine, precum nu 
poate cineva să privească soarele. Lucrând la locașul 
bisericii, i-a sporit mai mult umilinţa lacrimilor, care erau ca 
o mâncare şi ca o băutură în toată viaţa lui (Mineiul, 31 
octombrie). 

În veacul al XIV-lea a trăit un alt sfânt al Bisericii 
dreptmăritoare, Sfântul Grigorie Palama, de numele căruia se 
leagă mişcarea de trezire religioasă, adică isihasmul. Era 
nevoitor în postiri şi rugăciuni şi prin lacrimi multe îşi 
ascuţea şi-şi limpezea ochiul sufletului, iar prin rugăciunea 
neîntreruptă a minţii se învrednicea de unirea nemijlocită cu 
Dumnezeu. Uneori, faţa îi strălucea mai presus de fire, 
transformată în focul Duhului, şi aceasta mai ales în timpul 
Sfintei Liturghii.” 

Asemenea fenomene suprafireşti întâlnim şi în viaţa 
Părintelui Arsenie şi despre acestea dau mărturie cei ce l-au 
cunoscut personal, fiii săi duhovniceşti. Lucrarea 
duhovnicească la Mânăstirea Brâncoveanu a început-o cu o 
viaţă personală foarte aspră, mâncând odată pe zi, pâine şi 
apă, şi dormind pe jos sau pe un pat rudimentar, adică prici. 
Uneori, pleca la munte pentru o săptămână, numai cu Biblia, 
şi cobora sâmbătă seara pentru Sfânta Liturghie pe care a 
doua zi o slujea cu lacrimi, aşa încât cei ce erau prezenţi nu 
puteau să nu plângă, atât de intensă era trăirea cu care slujea. 


4 Pr. Prof. Dumitru Stăniloae, Viaţa şi învăţătura Sfântului Grigore Palama, 


Bucureşti, 1993, p. 12 P 

Cantorul Bârsan, slujitor al sfintei Mânăstiri Brâncoveanu, 
mărturiseşte că l-a văzut pe Părintele în altarul bisericii 
acestei mânăstiri slujind Sfânta Liturghie, fiind ridicat la o 
înălţime de o jumătate de metru deasupra pământului, iar 
picioarele îi erau în foc. 

Se ştie că în 1968 ruşii au invadat Cehoslovacia şi 
lumea se temea că se va întâmpla şi cu noi, românii, acelaşi 
lucru. Atunci, Părintele Arsenie era la biserica din 
Drăgănescu, unde slujea preotul Savian Bunescu. Într-o zi, 
un apropiat al său l-a căutat pe Părintele Arsenie şi nu-l 
păsea. În cele din urmă l-a găsit în sfântul altar, în genunchi 
şi plâns. S-a şters repede la ochi, iar când părintele Bunescu 
s-a dus îl locul unde stătuse Părintele Arsenie a găsit locul 
umed de lacrimile care au curs din ochii săi. Atunci Părintele 
s-a rugat pentru ţara noastră, România, ca să nu se abată şi 
asupra ei ocuparea de către ruşi. 

Între fiii duhovniceşti ai Părintelui Arsenie se află şi 
doamna Aspazia Oțel Petrescu, autoarea cărţii „Strigat-am 
către Tine, Doamne”, care cuprinde evocări ale suferințelor 
suportate în cei paisprezece ani petrecuţi în temniţele 
comuniste. Dânsa a vizitat Mânăstirea Brâncoveanu în anul 
1948, împreună cu poeta Zorica Laţcu, viitoarea călugăriţă 
Teodosia. Întâlnirea cu Părintele Arsenie a marcat-o profund, 
bucurându-se de primirea la Spovedanie după prima 
întâlnire, dar şi de momentele deosebite trăite în ambianța 
duhovnicească unică din Mânăstirea Brâncoveanu, mai ales 
de trăirea momentelor când Părintele săvârşea Sfânta 
Liturghie. 

Într-o scrisoare adresată monahiei Elefteria din 
Mânăstirea Bradu, județul Vâlcea, doamna  Aspazia 
recheamă cu duioşie locurile unde a trăit Părintele 
intensitatea sfintelor momente liturgice, emoțiile sfinte a 

căror încărcătură duhovnicească este greu de redat în 
cuvinte, mai ales la săvârşirea Sfintei Liturghii. Redăm 
conţinutul scrisorii: 


Dragă Măicuţă Elefteria, 


Multă bucurie mi-a adus scrisoarea care m-a purtat 
pe căile Sfintei Mânăstiri de la Sâmbăta, atât de dragi inimii 
mele. Rândurile atât de frumoase, emoția delicată din ele, 
evocarea atât de luminoasă mi-au adus în casă mireasma 
duhovnicească a acelor locuri. Ele sunt lipsite de lungă 
vreme de prezenţa fizică a Părintelui Arsenie, dar duhul de 
sfințenie ce l-a imprimat locului va pluti etern şi va înfiora 
cu o dulce speranţă sufletele celor ce vor veni mereu să 
calce iarba pe care au călcat-o şi paşii săi. Mulţumesc mult 
de tot, atât pentru cele scrise, cât şi pentru faptul că, 
purtându-mă şi pe mine în gând m-aţi închinat şi pe mine la 
sfântul altar în fața căruia Părintele rostea sacrele cuvinte 
ale „Prefacerii” cu şiroaie de lacrimi pe obraji. 


O descriere mai amănunțită şi cu deosebită pătrundere 
duhovnicească a misterului sau a sacralităţii momentului 
liturgic al prefacerii cinstitelor daruri în Trupul şi Sângele 
Domnului găsim în cartea „Mărturii despre Părintele 
Arsenie” alcătuită de preotul Nicolae Streza din Făgăraș, 
ucenic apropiat şi vrednic slujitor al sfântului altar. După 
prezentarea rânduielii Utreniei aşa cum se săvârşea la 
Mânăstirea Brâncoveanu, după tipicul bisericesc, dar cu 
emoția mistică, mişcătoare, părintele Streza redă momentul 
sfânt al Prefacerii. Trecând peste imnele mari de la 
Anaforaua liturgică, s-a ajuns la momentul când se rosteau 
cuvintele de instituire a Sfintei Euharistii, spuse de Domnul 


82 


Hristos la Cina Cea de Taină, din Joia cea Mare a Sfintelor 
Patimi: „Luaţi, mâncaţi, acesta este Trupul Meu, al Legii 
celei noi, care pentru voi şi pentru mulţi se varsă, spre 
iertarea păcatelor”, „Beţi dintru acesta toţi...” şi apoi: „Ale 
Tale dintru ale Tale, Ţie îţi aducem de toate şi pentru toate”, 
momente sublime ale Sfintei Liturghii, rostite la Epicleză. 
Dar, cum au fost rostite de Părintele Arsenie nu auzisem 
niciodată la vreun preot şi nici după aceea, spune părintele 
Streza. Rostirea cuvintelor era amestecată cu plânsul 
Părintelui Arsenie. Era plânsul mistic, de care am auzit mai 
târziu. Era plânsul omului ce se află în faţa celui mai mare 
mister, al nimicniciei omului în faţa lui Dumnezeu, al omului 
ce se socotea nevrednic să facă acest lucru dumnezeiesc, să 
aducă aminte credincioşilor momentul instituirii Sfintei 
Euharistii, la Cina Cea de Taină. Apoi urmează momentul 
când Sfântul Duh, invocat de preoţi, Se coboară pe Sfânta 
Masă din altar şi preface Pâinea (Agneţul) şi Vinul în Trupul 
şi Sângele Domnului, moment mistic când se cântă imnul 
„Pre Tine Te lăudăm”. Acum pâinea şi vinul, materia 
neînsufleţită, se transsubstanţiază în Trupul şi Sângele viu şi 
întreg al Domnului lisus Hristos, cu care atât preotul, cât și 
credincioşii „se vor împărtăşi spre trezirea sufletului şi spre 
iertarea păcatelor, spre împărtăşirea Sfântului Duh, spre 
plinirea Împărăției Cerurilor, spre îndrăznirea cea către Tine, 
iar nu spre judecată sau spre osândă” cum spune rugăciunea 
pe care o rosteşte mai apoi, în taină, preotul liturghisitor. 

Era plânsul amestecat cu lacrimi al Părintelui Arsenie, 
moment de o trăire şi o încărcătură spirituală cum nu mai 
auzisem. În acelaşi timp credincioşii îngenuncheaţi trăiau și 
ei momentul: se auzeau în surdină oftaturi şi chiar plânsete, 
credincioşii fiind şi ei luminaţi, de mai înainte, despre 
sublimitatea momentului liturgic respectiv. 

Numai cei ce l-au auzit şi l-au văzut pe Părintele 
Arsenie liturghisind pot mărturisi acest adevăr, greu de 
interpretat pentru cei neştiutori, dar luminat pentru noi, cei 
ce, mai târziu, am studiat teologia şi am acumulat cunoştinţe 
ascetic-mistice despre Sfânta Liturghie, explicate de unii 
dintre Sfinţii Bisericii şi trăite de aceştia. 

Este aici, la Epicleză, momentul de trăire maximă 
duhovnicească a conştiinţei umane a credincioşilor şi 
preoţilor, luminată de harul Sfântului Duh, moment sublim şi 
dumnezeiesc al Sfintei Liturghii Ortodoxe." 

Cei care au cugetat la taina persoanei umane au 
afirmat că stările sufleteşti dominante în fiinţa unui om se 
reflectă în trăsăturile feţei. Fără ştirea noastră, figura (chipul, 
faţa) ni se modelează încetul cu încetul după stările noastre 
de conştiinţă. Şi, odată cu înaintarea vârstei, ea răsfrânge 
imaginea din ce în ce mai exactă a sentimentelor, a poftelor, 
a aspirațiilor întregii ființe. Viaţa interioară, de pildă, a 
celui care se roagă cu toată ființa sa se reflectă asupra 
conduitei sale. Oamenii care se roagă cu credință se 
caracterizează prin perseverenţă în îndeplinirea sarcinilor, 
printr-un simţ al datoriei şi al răspunderii, prin mai puţine 
scăderi şi printr-o anumită bunătate şi generozitate faţă de 
alţii. 

În afară de acestea, rugăciunea marchează pe 
credincioşi cu o caracteristică particulară, nevinovăția în 
privire, calm în atitudine, bucurie senină în expresie, curaj în 
credinţă şi, când nevoia o cere, jertfa de sine pentru semeni, 
dragostea mare față de aproapele, despre care vorbeşte 
Mântuitorul Hristos. În acest fel, rugăciunea scoate la iveală 


* Pr. Nicolae Streza, Mărturii despre Părintele Arsenie, Ediţia Il-a, ed. 
„Credinţa strămoşească”, laşi, 2007, p. 40. 
® Dr. Alexis Carrel, Omul, fiinţă necunoscută, Bucureşti, 1942, p. 75. 

tezaurul ascuns în fiinţa noastră.” Acest tezaur din noi nu 
este altceva decât lucrarea harului divin, care pătrunde 
întreaga noastră fiinţă, este nepătimirea, purificarea fiinţei 
noastre interioare, iar urmarea este pacea şi liniştea 
sufletească prin care Îl odihnim pe Dumnezeu potrivit 
expresiei liturgice „Că Sfânt eşti, Dumnezeul nostru, şi întru 
sfinţi Te odihneşti”, dar şi realizarea duhovnicească de 
creştere în Hristos. Rodul acestei creşteri este, între altele, 
harisma lacrimilor, cu care Dumnezeu l-a binecuvântat şi pe 
Părintele Arsenie. 

În acest context este vrednic de amintit un episod din 
viața lui Blaise Pascal, care a experiat prezenţa lui 
Dumnezeu în viaţa sa personală printr-o trăire profundă a 
adevărurilor credinţei creştine, exprimate în Memorialul său 
scris pe o bucată de hârtie pe care a cusut-o în dublura vestei, 
aflat după moartea sa. Luni, 23 Noiembrie 1654, în cursul 
serii, când privea în interior, Pascal a simţit şi a putut urmări 
pas cu pas procesul prin care Dumnezeu a pătruns şi a 
devenit activ în conştiinţa sa. Timp de aproape două ore 
sufletul său a fost în flăcări. Era contactul direct cu 
Dumnezeu. Acum cunoaşte adevărata natură a lui Dumnezeu 
şi simte cum Acesta se pleacă asupra destinului său şi îl 
primeşte în rândul celor chemaţi să-şi merite răscumpărarea 
printr-o viață curată. Pascal a pus pe hârtie, cu mâna 
tremurândă, toate mişcările pe care focul divin le-a dezlănţuit 
în sufletul său. Este Memorialul, aşa-numita amuletă. În 
aceasta se vede înfrigurarea cu care caută termenii ce 
exprimă starea sa sufletească. Cuvântul „foc”, adică lumina 
şi căldura emanate de prezența divină, puse în mijlocul 
paginii, izolat, capătă o putere de simbol. Atunci a simţit el 


ia Idem, Despre rugăciune şi simţul sacrului, în „Vestitorul Ortodoxiei”, nr, 
15-16, 1990,p.6. 

că Dumnezeul Cel adevărat nu este acela al filozofilor şi al 
savanților, ci este Dumnezeul lui Avraam, Dumnezeul lui 
Isaac, Dumnezeul lui Iacob, Dumnezeul lui lisus. Este 
Dumnezeul creştin, numai iubire şi consolare, un Dumnezeu 
Care, prin simpla Sa prezenţă, umple sufletul de bucurie, de 
încredere, de iubire etc. Sufletul îi este plin de Dumnezeu 
când aruncă, în grabă, pe hârtie cuvintele: „Bucurie, bucurie, 
bucurie, lacrimi de bucurie”. În sufletul său s-a produs 
detaşarea completă şi definitivă de lume şi supunerea totală 
lui lisus Hristos. Cu lacrimi de bucurie renunţă — o renunțare 
totală şi calmă — la destinul ce-l avea printre oameni. În 
interiorul său s-a născut acela care îşi va pune soarta în 
mâinile lui Dumnezeu. De acum înainte va fi cu gândul 
numai la el, va renunţa la tot ce-i aparţine, nu-l va mai 
interesa nimic din viaţa de om. Singura sa regulă de viaţă va 
fi adevărul creștin. Şi-şi va duce destinul până la capăt. În 
Ianuarie 1655 intră ca solitar la (mânăstirea) Port-Royal.” 

În cultul Bisericii dreptmăritoare găsim numeroase 
cuvinte de preţuire a vieţii virtuoase, dar şi a urmărilor vieţii 
trăite în cuvioşie, în evlavie. O astfel de viaţă este izvor de 
lacrimi duhovniceşti şi, la rândul ei e urmată de o viaţă 
deosebită, după cum găsim în cântarea liturgică pe care o 
considerăm potrivită a o închina şi Părintelui Arsenie: „Cu 
curgerile lacrimilor tale ai: lucrat pustiul cel neroditor şi cu 
suspinurile cele dintru adânc ai făcut ostenelile tale însutit 
roditoare; şi te-ai făcut luminător lumii strălucind cu 
minunile (Arsenie), părintele nostru. Roagă-te lui Hristos 
Dumnezeu ca să mântuiască sufletele noastre.” 


5I Mihai Uţă, Pascal, Bucureşti, 1939, p. 138. 

DDC CRED SOC RTE DD BI CRUZ LDDOCR 


VINDECĂRI DE BOLI TRUPEȘTI ŞI SUFLETEŞTI 


rin întruparea şi jertfa Mântuitorului Hristos s-a 

refăcut comuniunea omului cu Dumnezeu, 

realizată prin harul divin, pe care îl primim în 
Biserică, prin Sfintele Taine, prin arhierei şi preoţi, care sunt 
iconomi ai tainelor lui Dumnezeu (I Petru 4,10). 

Există în structura intimă a sufletului omenesc un 
fond moral nativ ancestral, datorită căruia omul tinde spre 
realizarea binelui moral, a vieţii virtuoase. Natura umană şi 
puterile morale native, sufleteşti sunt potenţate prin harul 
divin şi astfel, prin împreună-lucrarea acestor factori, a 
harului divin şi a puterilor morale naturale, puterile sufleteşti 
se intensifică angajând, prin această lucrare, cele mai adânci 
zone ale sufletului omenesc. 

Harul divin este o energie dumnezeiască necreată, 
care izvorăşte din fiinţa divină şi din împărtăşirea cu harul 
divin credinciosul se spiritualizează, puterile sale primesc un 
spor de putere supranaturală, se face începutul vieţii 
duhovniceşti şi, perseverând pe această cale a virtuţilor, a 
nevoinţelor ascetice, harul lui Dumnezeu pătrunde pe cel 
botezat, îl preface duhovniceşte, putând să atingă treapta cea 
mai înaltă a vieţii creştine, a îndumnezeirii prin har, sau 
B£ooi(, KATE yápıv şi, prin aceasta, participarea la viaţa 
divină. Posibilitatea acestei participări constă în faptul că 
omul este purtător al chipului lui Dumnezeu (Facere 1, 

26) şi prin aceasta este înzestrat cu simţul sacrului şi 
capacitatea de a întreține comuniunea cu Dumnezeu, 
exprimată prin homo capax divini, adică omul este capabil de 
a înfăptui lucrări dumnezeieşti, de a participa la viaţa divină. 

Despre această participare s-au exprimat Sfinţii 
Părinţi şi teologi de seamă ai Bisericii. Astfel, Sfântul 
Grigorie de Nissa spune că omul este chemat la această viaţă, 
la bunurile lui Dumnezeu, deoarece el este apt prin 
constituția sa de a participa la aceste bunuri, iar Sfântul 
Grigorie Palama spune: „Creaturile nu participă niciodată la 
natura (fiinţa) lui Dumnezeu, ci doar la energia divină şi prin 
această participare la har ele intră în unire intimă, reală cu 
Dumnezeu.” De asemenea, teologul ortodox George 
Florovschi spune că „scopul (omului) este de a se autodepăşi 
şi de a se înălța către Dumnezeu şi, mai mult, de a participa 
la viaţa divină. Numai printr-o asemenea participare omul 
devine el însuşi.” 

Aşadar, prin participarea la viaţa divină nu ne 
împărtăşim din fiinţa divină, ci din harul divin, energie 
dumnezeiască necreată comună celor trei ipostasuri divine şi 
astfel ne împărtăşim din sfinţenia Lui (Evrei 12, 10). 

Cu privire la efectele participării la viaţa divină, la 
realizarea  sfințeniei, la lucrarea harului în viața 
credincioşilor este necesar să precizăm că harul 
îndumnezeitor al Sfântului Duh are dimensiuni care depăşesc 
mult limitele puterilor omeneşti: Adică harul îşi face 
evidentă lucrarea sa după credința cu care creştinul îl 
primeşte, după capacitatea de receptivitate a acestuia, care 
poate creşte nemăsurat, atingând treptele dumnezeirii. 

Harul divin se actualizează, devine lucrător, iar 
actualizarea dumnezeirii împărtășite îşi face evidentă 
prezența prin darurile Sfântului Duh, sau prin duhuri. 

Biserica are mereu toate darurile, chiar dacă nu le are 
întotdeauna la fel de actualizate. Membrii Bisericii se bucură 
de unele sau altele dintre daruri, după însuşirile lor naturale, 
deoarece darurile nu au altă menire decât să dezvolte 
însuşirile naturale. Unde sunt darurile e semn că omul s-a 
îndreptat, că e pe calea spre desăvârşire, căci rădăcina lor 
este harul.” 

Harul este unul singur, dar lucrarea lui în sufletele 
credincioşilor nu este uniformă, ci lucrează în mod diferit, 
după însuşirile şi posibilităţile primitorilor. 

Există daruri obișnuite şi daruri extraordinare, care se 
numesc harisme. 

Despre darurile obişnuite ne vorbeşte profetul Isaia, în 
număr de şapte, fiind cunoscute încă din Vechiul Testament 
şi sub numele de duhuri (Isaia 11, 1-2). Însă, darurile lui 
Dumnezeu nu se limitează la acest număr, ci sunt nesfârşite. 
Despre aceste daruri ne vorbeşte Sfântul Apostol Pavel în 
Epistola către Romani (12, 6, 9-18). Tot pe temeiul Sfintei 
Scripturi, în viaţa creştinului se poate vorbi de cele mai mici 
fapte ca lucrări ale harului, ca de pildă: înfăptuirea binelui, 
dragostea duhovnicească sinceră, respectul pentru orice om, 
răbdarea în necazuri şi suferinţe, smerita cugetare, bucuria ca 
rod al Duhului, iertarea celor ce ne-au greşit, stăruința în 
rugăciune şi fapte bune etc. 

Despre harisme, ca daruri extraordinare, Sfântul 
Apostol Pavel ne vorbeşte în trei capitole din Epistola | 
Corinteni (12, 13, 14). Între aceste harisme se enumeră: darul 
minunilor, al vindecărilor, al deosebirii duhurilor, al 
înţelepciunii, al credinţei etc. 


° Prof. Nicolae Chiţescu (şi colab.), Teologia Dogmatică și Simbolică, vol. 
II, București, 1958, p. 662. 

În textul original al Sfintei Scripturi se poate vedea 
folosindu-se cuvântul „harismă” ca dar deosebit. Astfel, 
Sfântul Apostol Petru îndeamnă la slujire, spunând: „După 
darul („„harisma”) pe care l-a primit fiecare, slujiţi unii altora, 
ca nişte buni iconomi ai harului celui de multe feluri al lui 
Dumnezeu” (I Petru 4, 10), iar Sfântul Apostol Pavel spune 
că avem felurite daruri („harismata” — la plural) după darul 
ce ni s-a dat. (Romani 12, 6) 

Toate acestea sunt împlinirea celor făgăduite de 
Domnul Hristos, când a spus ucenicilor Săi: „lar celor ce vor 
crede, le vor urma aceste semne: în numele Meu demoni vor 
izgoni, peste cei bolnavi îşi vor pune mâinile şi se vor face 
sănătoşi” (Marcu 16, 18; Luca 9, 6). Credincioşi cuvântului 
Mântuitorului Hristos, Sfinţii Apostoli au săvârşit minuni 
vindecând pe cei bolnavi. Astfel, Sfântul Petru vindecă pe 
Enea în Lida şi înviază pe Tavita în Iope (Faptele Apostolilor 
9, 34-41), Sfântul Pavel vindecă pe tatăl fruntaşului insulei 
Malta (Faptele Apostolilor 28, 8), iar Sfinţii Apostoli Petru şi 
loan au vindecat pe ologul din naştere în Ierusalim, la poarta 
templului zisă Poarta Frumoasă (Faptele Apostolilor 3, 1-8). 


De cele sfinte se cuvine să ne apropiem cu sfială, cu 
conştiinţa nevredniciei, a neputinței de a înţelege taina, 
puterea care se sălășluieşte în lucrarea sfântă, cu un 
sentiment de teamă sfântă, cu multă credinţă, cu smerenie. 
Despre smerenia cu care trebuie să ne apropiem de 
Dumnezeu, de cele sfinte, Sfânta Scriptură ne îndeamnă: „Cu 
cât eşti mai mare, cu atât mai mult te smereşte şi înaintea 
Domnului vei afla har. Că mulţi oameni mari şi slăviţi sunt, 
dar tainele se descoperă celor smeriţi” (Isus Sirah 3, 18-19). 

În lucrarea duhovnicească săvârşită de părintele 
Arsenie se înscriu fapte de vindecări de boli trupeşti şi 
sufleteşti, care sunt dovezi de netăgăduit că el a fost înzestrat 
cu harisme, cu puteri supranaturale, despre care dau dovadă 
cei care au fost martori ai acestor vindecări miraculoase. 

Când cei vindecaţi voiau să-i mulţumească, Părintele 
le răspundea în câteva cuvinte, zicând: „Nu eu!” şi arăta cu 
mâna spre cer. Adică atribuia lui Dumnezeu minunea 
vindecării şi dădea dovadă de smerenie, după cum însuşi 
spunea adeseori că „smerenia este dulama lui Dumnezeu”, 
reproducând cuvintele Sfântului Isaac Sirul. 

O tânără din comuna Lisa, localitate situată aproape 
de Mănăstirea Brâncoveanu, era bolnavă de ochi, îi curgeau 
lacrimile şi vederea îi scădea. Se gândea să meargă la 
Bucureşti pentru a fi operată, dar înainte de a face acest pas 
s-a dus la mănăstire, într-o duminică. Părintele a ieşit din 
biserică şi a strigat-o pe nume, zicând: „Leana din Lisa, 
vino-ncoace!” Când s-a apropiat, i-a spus: „Tu eşti bolnavă 
cu ochii. Să nu te duci la medic la Bucureşti să faci 
operaţie.” Apoi, i-a adus apă sfinţită şi i-a dat-o, zicând: „Cu 
ea să te speli pe ochi.” Tânăra a făcut aşa cum i-a spus 
Părintele şi s-a vindecat.” 

Un orb a fost dus la mănăstire, unde a stat o lună de 
zile. Într-o zi, după vecernie, după ce au ieşit cu toţii din 
biserică, părintele Arsenie l-a luat afară şi i-a zis să se uite în 
sus şi să-i spună dacă vede ceva. Acela i-a răspuns Părintelui 
că zăreşte ceva. A doua zi, după vecernie, l-a luat din nou şi 
i-a zis să privească spre cer, iar orbul a zis că vede mai bine. 
A treia zi, cel ce fusese orb a văzut şi mai bine. În 
aproximativ o săptămână vederea i-a revenit complet.” ý 


5 Mărturii din Țara Făgăraşului..., p. 13. 
` Ibidem, p. 73. 

O doamnă din Făgăraş, Cismaş Eugenia, a fost 
martoră la vindecarea unui băiat olog, adus pe braţe de patru 
oameni. Sâmbătă seara, Părintele l-a spovedit, apoi duminică 
oamenii l-au dus la biserică şi s-au împărtăşit toţi, cel olog 
rămânând în urmă. Oamenii s-au apropiat să-l ridice, dar 
părintele Arsenie i-a zis unuia: „Nu-l lua de braţ, 
Gheorghe!...”. Apoi a zis ologului: „Ridică-te în picioare!”. 
Acela a răspuns: „Dar, Părinte, de patru ani de zile n-am mai 
umblat!” Părintele a stăruit: „Ridică-te în picioare şi zi: 
Doamne, lisuse Hristoase, ajută-mă! Dai un pas, mai dai un 
pas şi zi: Doamne, lisuse Hristoase, Fiul lui Dumnezeu, fă ca 
Sfânta Împărtăşanie să pătrundă în toate încheieturile mele, 
în rărunchii mei şi să mă fac sănătos!”. L-a împărtăşit şi a 
ieşit acela din biserică la braţ cu ceilalţi oameni. S-a mirat 
toată lumea, iar mama aceluia plângea de bucurie, încât uda 
pământul.” 

Fiică duhovnicească a părintelui Arsenie a fost şi 
monahia Teodosia (poeta Zorica Laţcu) care, în perioada în 
care părintele Stăniloae şi părintele Arsenie traduceau 
Filocalia, ea ajuta la traducere, stilizând textul. O vreme 
îndelungată ea a întrerupt legătura cu părintele Arsenie 
datorită circumstanțelor politice din ţară. În acest timp, 
maica Teodosia s-a îmbolnăvit de cancer, care avansase până 
la ultima fază, metastaza. Internându-se în spital, îşi aştepta, 
după aprecierile medicilor, sfârşitul vieţii. În spital fiind, 
Părintele i s-a arătat, în realitate, lângă patul ei, adresându-i-se 
cu numele avut înainte de călugărie: „Zorica, am venit să te 
vindec”, după care a dispărut, la fel cum apăruse. În orele 
care au urmat a început să elimine tot răul care era în ea, iar 
urmarea a fost ridicarea din pat, iar a doua zi a fost întâlnită 


5 Ibidem, p. 75. 

de medic plimbându-se pe coridorul spitalului. După 
externare s-a dus la Părintele să-i mulțumească, prilej cu care 
Părintele a întrebat-o de ce nu l-a mai căutat şi i-a zis: „Dacă 
s-ar fi întâmplat ceva între timp (dacă ar fi murit), ai fi fost 
lipsă la apel!” (se referea la apelul turmei sale de păstoriţi). 
Maica Teodosia a mai trăit câteva zeci de ani şi a murit după 
vârsta de 80 de ani în Mănăstirea Vladimireşti, unde a fost 
călugărită. 

În comuna Recea-Făgăraş trăia Gheorghe Miloşan, 
considerat de oameni nebun. Umbla tot timpul prin păduri şi 
pe Câmp. Rudeniile lui l-au prins, l-au legat şi l-au dus cu 
căruţa la părintele Arsenie, la Mănăstirea Brâncoveanu. Când 
au ajuns la mănăstire, Părintele slujea în biserică şi s-a 
adresat credincioşilor astfel: „Spuneţi ca cel bolnav din faţa 
bisericii să fie adus în biserică.” Părintele a citit mai multe 
rugăciuni, după care Gheorghe Miloşan s-a purtat ca un om 
normal, sănătos la minte, aşa încât se putea vorbi cu el. 
Urmarea a fost că, după însănătoşire, a devenit un bun şi 
adevărat creştin.” 

O femeie credincioasă, Aurelia Chiş din comuna 
Boiu, judeţul Mureş, spunea că a fost o vreme când o durea 
îngrozitor stomacul. Văzând că nu-mi mai trece — spunea ea 
— am plecat la Drăgănescu. Mă durea tot mai tare. Când am 
ajuns la poarta bisericii, de abia mai puteam respira şi atunci 
am strigat cât am putut la părintele Arsenie ca să mă ajute. 
Părintele a pus degetul arătător în locul în care simţeam mai 
acut durerea şi de atunci nu m-a mai durut niciodată. 

Aceeaşi persoană spunea că la Drăgănescu a mers o 
femeie cu fiica ei bolnavă cu spatele atât de mult încât era 
încovoiată. L-a rugat pe Părintele să o ajute să se facă 


ăi Ibidem, p. 80. 
>% Noi mărturii..., p. 68-69. 

sănătoasă. Părintele i-a pus o mână pe piept şi cealaltă pe 
spate, a îndreptat-o şi aşa a rămas în continuare, sănătoasă."* 

Doamna Victoria D. din Făgăraş, fiind suferindă, a 
fost la mai multe spitale mari din ţară: Bucureşti, Târgu- 
Mureş, Cluj, şi toţi doctorii i-au pus acelaşi diagnostic: 
cancer. Toate analizele medicale arătau că este în stadiu 
avansat. Femeia îl cunoştea de multă vreme pe părintele 
Arsenie, de când era la Mănăstirea Brâncoveanu. S-a dus la 
Drăgănescu când avea dureri mari şi i-a relatat Părintelui 
starea în care se afla. Atunci, Părintele i-a spus: „Lasă, mă, 
nu mai plânge, că n-ai cancer.” Apoi, Părintele a intrat în 
sfântul altar, a ieşit cu un măr şi i-a spus: „la mărul acesta şi 
să-l mănânci numai când ajungi acasă. Când ai să te duci la 
control la doctori şi te vor întreba ce ai mâncat, tu să spui că 
ai mâncat de toate. Să nu te temi, că n-ai cancer şi nu vei 
muri. Când vei mai îmbătrâni, te vei îmbolnăvi de o boală 
grea, îţi va curge apă din corp prin piele.” Când a ajuns acasă 
femeia a mâncat mărul. După câteva zile a simţit o 
ameliorare în toată fiinţa ei, i-au dispărut durerile, i-a revenit 
pofta de mâncare şi se simţea plină de viaţă. A venit timpul 
să meargă la control, la Braşov, apoi la Cluj, la Târgu Mureş 
şi Bucureşti, căci era în evidenţa lor. l-au făcut din nou 
analizele şi filmele. Comparând cu filmele de dinainte, toți 
au exclamat: „Nu se poate! S-or fi schimbat filmele, sau 
altceva nu este în regulă.” Femeia nu mai avea nici urmă de 
cancer. Doamna Victoria a ajuns la bătrâneţe şi — aşa cum i-a 
spus Părintele — a început să-i curgă apă prin piele.” 

O altă doamnă din Făgăraş, cu numele Burlea, care 
avea cataractă destul de avansată, a mers la Părintele, dar 
când a ajuns în faţa lui a uitat pentru ce a venit. Părintele o 


A Ibidem, p. 71. 
’ Idem, Mărturii..., p. 79-80. 

întrebă: „Care-i baiu”, mă, femeie?”, iar ea îi răspunse: „Păi, 
Părinte, am venit aşa, ca să vă văd.” Dar Părintele îi 
răspunse: „N-ai venit pentru asta, mă! Nu ai venit pentru 
ochi?” Bătrânica îi răspunse: „Vai, Părinte, să mă iertaţi, ba 
chiar pentru asta am venit la sfinţia voastră.” Părintele îi 
spuse: „Mă, şi ce ţi-au spus doctorii? Să te duci să te operezi. 
Aşa-i?”. „Da, Părinte”. „Mă, îi spuse Părintele, să nu te duci 
la operaţie, că o să rămâi oarbă. Să faci ce-ţi spun eu. 
Primăvara, să pui o sticluţă la viţa de vie şi, din seva pe care 
o aduni în sticluţă, să iei câteva picături cu pipeta şi să-ţi pui 
în ochi şi nu o să mai ai nevoie de operaţie”. După un timp, a 
fost întâlnită de un cunoscut, căruia i-a spus că nu a mai avut 
nevoie de intervenţie chirurgicală, pentru că îi trecuse 
cataracta cu seva de viţă de vie, precum îi spusese 
Părintele.“ 

Cu puterea de cunoaştere a oamenilor şi a unor 
evenimente care aveau loc departe de locul unde era, 
părintele Arsenie a cunoscut situaţia critică în care se afla o 
femeie care mergea spre mănăstire. Astfel, în timpul Sfintei 
Liturghii, a rugat pe doi credincioşi să vină în ajutorul acestei 
femei, spunându-le: „Măi, voi de acolo, mergeţi pe calea 
Drăguşului, că o femeie care vrea să vină la slujbă e oprită de 
nişte dulăi.” Cei doi au mers şi, mai jos de pădure, au 
întâlnit-o pe femeia aceea înconjurată de mucări, adică de 
sectari, care au oprit-o din calea spre biserică, ţinând-o de 
vorbă cu ale lor rătăciri, ei fiind adventişti de ziua a şaptea, 
adică sâmbătari.”! 

Faţă de ereziile sectarilor Părintele avea o atitudine 
dârză, neînduplecată, spunând că se duc cu Biblia în iad, un 
adevăr confirmat de Sfânta Scriptură, care spune că în Sfânta 


“ Ibidem, p. 79. 
*! Noi mărturii... p. 78. 

Carte „se află multe lucruri cu anevoie de înţeles, pe care cei 
neştiutori şi nepricepuţi le răstălmăcesc... spre a lor pierzare” 
(2 Petru 3, 16). 

Pe asemenea aventurieri spirituali Sfânta Scriptură îi 
numeşte stricători ai cuvântului lui Dumnezeu (2 Corinteni 2, 
17) şi tot Sfântul Apostol Pavel îi caracterizează ca fiind 
stricaţi la minte şi netrebnici pentru credinţă (2 Timotei 2, 8), 
care, „amăgitori fiind, rătăcesc pe alţii, rătăciţi fiind ei înşişi” 
(2 Timotei 3, 13). 

Despre confruntările părintelui Arsenie cu sectanţii 
avem multe mărturii, dintre care amintim câteva: 

Părintele Arsenie a tămăduit multe suferinţe trupeşti, 
dar n-a neglijat nici bolile sufleteşti. La Mănăstirea 
Brâncoveanu mergea adeseori o adventistă, care făcea multă 
tulburare în popor. Într-o duminică, după Sfânta Liturghie, 
Părintele a ieşit din sfântul altar prin sfintele uşi, îmbrăcat în 
odăjdii şi cu sfânta cruce în mână şi i-a spus acestei femei cu 
voce liniştită: „Marie, fă-ţi cruce!” Femeia a început să 
batjocorească Sfânta Cruce în aşa hal, încât făcea spume la 
gură, atât de tare striga şi ocăra. Părintele a lăsat-o o vreme 
în pace, apoi i-a zis iarăşi, tot în linişte: „Fă-ţi cruce, 
Marie!”. Adventista aceea şi mai mult s-a îndrăcit, 
împotrivindu-se cu cuvinte din Scripturi şi făcând de ocară 
Sfânta Cruce. Văzând Părintele că nu izbuteşte altfel, a 
ridicat Sfânta Cruce pe care o ţinea în mână şi a zis cu 
mânie: „Arză-te Sfânta Cruce să te ardă!”. În clipa aceea, 
femeia a căzut jos, zvârcolindu-se ca într-un acces de 
îndrăcire şi de lângă picioarele ei a sărit o formă neagră, o 
dihanie cu patru labe, care a ieşit din biserică și a luat-o la 
goană, până nu s-a mai văzut. Spaima a fost foarte mare 
printre credincioşi, iar adventista a rămas liniştită, dar fără 
simţire. Părintele a spus să o ridice doi bărbaţi şi s-o ducă în 

tinda bisericii, ca să-şi revină. Apoi, a zis către credincioşi: 
„Aţi văzut cine n-o lăsa să-şi facă cruce?” Când femeia şi-a 
revenit, primul lucru pe care l-a făcut a fost să se închine cu 
semnul Sfintei Cruci, fiind slobozită acum de diavolul.? 

O altă confruntare a părintelui Arsenie cu sectarii ne-o 
relatează doamna Ana Bichi din Sibiu. Odată, era la 
Drăgănescu — spune dânsa — şi, pe când mă rugam în faţa 
icoanei Maicii Domnului, în biserică a intrat un bărbat cu 
fiica lui. Amândoi erau cuprinşi de o puternică stare 
emoţională nervoasă, negativă. Bărbatul a venit la mine şi 
mi-a spus că este profesor universitar şi că îl caută pe 
părintele Arsenie care face minuni. În acel moment, Părintele 
a intrat în biserică şi l-a întrebat pe acela: „De ce o întrerupi 
la rugăciune?”. Omul acela i-a răspuns că este iehovist şi a 
început o peroraţie pe teme sectare, că, adică, de ce ne 
închinăm la icoane ş.a. Părintele i-a zis: „Dacă nu te închini, 
n-avem ce discuta!”. 

După acestea, Părintele i-a spus doamnei Ana să-i 
înveţe cum să se închine. lehovistul a sărit ca ars, spunând că 
nu se închină. Atunci, Părintele a ridicat mâinile în sus şi a 
zis: „Doamne, nu sunt răspunzător de sufletele acestea”. 
Imediat, cei doi au plecat împleticindu-se, lovindu-se unul de 
altul, dar n-au putut ieşi din biserică, ci s-au întors, s-au 
închinat şi pe loc s-au vindecat de suferinţa care era destul de 
evidentă la intrarea în biserică, adică de convulsiunile, 
palpitaţiile sau spasmele care îi stăpâneau.“ 

Concluzia care se trage în mod necesar logic din cele 
două cazuri relatate mai sus este că, uneori, în contactul cu 
lucrurile sfinte, adică cu biserica, crucea, icoanele etc., 


“ Ibidem, p. 174. 
“ Noi mărturii... p. 17. 

ereticii, cei posedaţi de duhuri necurate au asemenea 
manifestări. 

reştinismul e a doua creaţie a lumii, adică 
refacerea ei în har prin jertfa pe cruce a 
Mântuitorului“. 

S-a refăcut, aşadar, comuniunea harică a omului cu 
Dumnezeu şi odată cu aceasta virtuțile sale primesc un spor 
de putere dumnezeiască prin împărtăşirea cu harul divin, care 
este o energie sau o lucrare dumnezeiască necreată şi astfel, 
prin harul divin omul se spiritualizează, se restaurează, se 
sfințește. 

Prin Jertfa Sa, Mântuitorul Hristos ne-a răscumpărat, 
ne-a slobozit din legăturile întunericului (II Petru 2, 4) şi ne- 
a făcut părtaşi şi împreună-cetăţeni cu sfinţii şi casnici ai lui 
Dumnezeu (Efeseni 2, 19) şi ne-a rânduit cetate în ceruri 
(Filipeni 3, 20). 

Prin harul divin, primit mai întâi prin Sfântul Botez, 
sufletul nostru intră în legătură tainică cu Mântuitorul 
Hristos, Care devine viaţa noastră (Coloseni 3, 4), iar noi ne 
transformăm într-o făptură nouă (II Corinteni 5, 17) ne 
îmbrăcăm în lisus (Galateni 3, 27), vieţuim în Hristos 
(Filipeni 2, 21). Trăind astfel în comuniune cu El, am devenit 
un duh cu EI (I Corinteni 6, 17). 

Nichifor Crainic, Nostalgia Paradisului, Bucureşti, 1940, p. 7. 

În acest sens, al comuniunii cu Dumnezeu, avem 
cuvântul Mântuitorului Hristos, Care spune: „Dacă Mă 
iubeşte cineva, va păzi cuvântul Meu şi Tatăl Meu îl va iubi 
şi vom veni la el şi vom face locaş la el” (loan 14, 23), căci 
trupul creştinului este templu al Duhului Sfânt (I Corinteni 6, 
19). 

Aşadar, cele trei Persoane sfinte, Tatăl, Fiul şi Duhul 
Sfânt, respectiv Sfânta Treime, Se sălăşluiesc, prin harul 
divin, în fiinţa credincioşilor, făcând început lucrării de 
îndumnezeire, de sfinţenie, spre care se cuvine să năzuim 
toţi. În acest fel înţelegem cuvântul Mântuitorului Hristos, 
care spune că împărăţia lui Dumnezeu este înlăuntrul vostru 
(Luca 17,21). 

În ceea ce priveşte lucrarea harului în fiinţa noastră 
reținem faptul că omul nu este o fiinţă autarhică, adică 
suficientă sieşi, ci este mereu avizată la ajutorul harului 
divin. 

Harul divin are obârşie dumnezeiască. 

Biserica învaţă că Fiinţa divină este una singură şi din 
ea se împărtăşesc numai Persoanele divine, adică Tatăl, Care 
împărtăşeşte întreaga fiinţă Fiului prin naştere şi Duhului 
Sfânt prin purcedere, dar păstrează şi El întreaga fiinţă 
divină. Şi totuşi, Dumnezeu împărtăşeşte şi oamenilor, dar 
nu fiinţa divină, ci energia divină necreată, care este harul 
divin. 

Prin har, omul se restaurează, se spiritualizează şi prin 
aceasta se pune început al vieţii duhovniceşti, al 
îndumnezeirii sale. Prin har omul creşte duhovniceşte, iar 
aceasta depinde de măsura credinţei sale în puterea şi 
lucrarea harului, a receptivităţii şi a deschiderii sale faţă de 
valorile religioase creştine. 

Despre aceasta avem mărturia Sfântului Maxim 
Mărturisitorul, care spune că „fiecare dobândeşte după 
măsura credinței lui arătarea lucrării Duhului, aşa încât 
fiecare îşi este distribuitorul propriu al harului“, iar dacă 
cineva dintre creştini a dobândit haruri mai mari, aceasta 
depinde de el însuşi, de dispoziţia prin care primeşte bunurile 
duhovniceşti. 

Harul lui Dumnezeu se împărtăşeşte prin Sfintele 
Taine, începând cu Taina Sfântului Botez. 

Prin Botez, harul divin se sălăşluieşte în fiinţa noastră 
intimă, adică în nucleul metafizic sădit în sufletul nostru prin 
actul creaţiei. Aici se sălăşluieşte, ca într-un altar, 
Mântuitorul Hristos. 

Pentru ca harul să devină activ sau lucrător în fiinţa 
credincioşilor este necesară colaborarea acestora prin faptele 
lor, adică prin rugăciune, post, Spovedanie, Sfânta 
Împărtăşanie, privegheri, meditații, citirea celor sfinte etc. 

„Activitatea omului este aşa de importantă în concepţia 
ortodoxă, că fără ea harul primit prin Botez stă în adâncul 
nostru ca o sămânță, care nu dă rod. 

Activitatea, lucrarea e cea care fructifică şi îl face să 
se ramifice în toată fiinţa noastră. Harul primit la Botez e ca 
o fărâmă de jăratec ascuns sub metalul sau cenuşa rece a 
fiinţei noastre. 

Suflând în jăratec acesta se va aprinde; iar în privinţa 
harului, suflarea nu este altceva decât activitatea noastră, 
care face harul lucrător, realizând spiritualizarea ființei 
umane, îndumnezeirea prin har şi, odată cu aceasta 
participarea la viaţa divină, de unde şi expresia „homo capax 
divini”. 


“ Filocalia, vol. III, Sibiu, 1948, p. 240. 
“ Ibidem, p. 240. 

Aceasta este starea ideală, la realizarea căreia sunt 
îndemnați toţi cei ce prin Botez au primit numele de creştini 
şi, odată cu aceasta şi împlinirea datoriilor sfinte, care decurg 
din această stare. 

Adică, suntem chemaţi ca, urmând învăţătura Sfintei 
Evanghelii, să realizăm transformarea noastră morală, 
lăuntrică, dezvoltarea simțului sacru, duhovnicesc, 
sensibilizarea pentru valorile spirituale, desprinderea de tot 
ceea ce împiedică ridicarea pe treptele desăvârşirii noastre 
morale etc. 

Privind însă viața în mod realist, obiectiv observăm că 
viața noastră nu corespunde, nu este în concordanță 
întotdeauna cu datoriile morale, sfinte pe care le 
propovăduieşte Sfânta Biserică, ci dimpotrivă. 

Când în viața noastră ne orientăm exclusiv spre 
realitățile materiale, sensibile, socotind câştigarea acestora 
unicul scop al vieții, atunci năzuința sufletului nostru spre 
cele spirituale este înăbușită prin urmărirea unor scopuri 
străine de aspirațiile sale autentice. 

Concepând viața în acest mod naturalist, materialist, 
ignorând nu numai realitățile duhovniceşti, ci şi legile fireşti, 
ca de pildă instinctul care este inscris în fire, dar ţinând 
seama de rolul pe care îl are în economia vieţii a fost 
încadrat în rândul legilor divine înscrise în fire (Paulescu). 

Satisfăcând abuziv instinctele, urmează inevitabil 
apariţia patimii cu consecinţe grave asupra trupului dar și 
asupra sufletului. 

Sufletul căzând în robia patimii, aceasta îşi pune 
pecetea asupra lui, deformându-l după chipul şi asemănarea 
sa şi, ceea ce este dureros, ajunge de a privi totul printr-o 
optică deformată, falsă, răsturnând în mod silnic ierarhia 
valorilor, aşa încât să spună binelui rău şi adevărului 

minciună. În această situaţie fiind, omul cugetă numai la cele 
trupeşti, după cum spune Sfântul Apostol Pavel: „Căci cei ce 
sunt după trup, cugetă la cele ale trupului, iar cei ce sunt 
după Duh, cele ale Duhului” (Romani 8, 5). Urmarea 
cugetării numai la cele trupeşti aduce şi fapte 
corespunzătoare acestor cugete, căci ceea ce gândim, voim, 
simţim, se manifestă în exterior prin faptele noastre rele. 

Urmarea acestor fapte este închiderea orizontului 
vieţii la limitele acestui veac, trăirea vieţii în pasiuni 
violente, degradante, care înăbuşă viaţa spirituală şi aduce 
pierderea harului divin (Galateni 5, 4), dar şi căderea din 
sfera sacrului într-un vid spiritual, în vidul de sens al vieţii, 
stare pe care o trăieşte omul înstrăinat de Dumnezeu. 

Viaţa trăită în patimi şi-a pierdut rațiunea de a fi. 

Creştinul este „el însuşi”, cel adevărat sau cel autentic 
în măsura în care se menţine în comuniune harică cu 
Dumnezeu, adică trăind „viaţa în Hristos” sau viaţa 
duhovnicească. 

Mântuitorul Hristos a venit în lume „să caute să 
mântuiască pe cel pierdut” (Luca 19, 10; Matei 18, 11), căci 
El „voieşte ca toţi oamenii să se mântuiască şi la cunoştinţa 
adevărului să vină” (I Timotei 2, 4). 

Aşadar, pentru a ieşi din starea de marasm moral şi 
pentru a ne face „o inimă nouă şi un duh nou” (lezechiel 
18,30-32) este necesar să refacem legătura spirituală cu 
Dumnezeu, făcând pocăință sinceră, lepădând balastul de 
gânduri pătimaşe şi, prin împărtăşirea cu harul divin, să 
urcăm pe treptele vieţii spirituale până la realizarea 
sfinţeniei, a îndumnezeirii prin har. 

Cele mai sus arătate le vom putea împlini urmând pe 
Mântuitorul Hristos, căci El a zis: „Eu sunt Calea, Adevărul 
şi Viaţa” (loan 14, 6) şi tot El ne îndeamnă să-L urmăm în 

viaţa noastră prin lepădarea de sine: „De voieşte cineva să 
vină după Mine, să se lepede de sine, să-şi ia crucea în 
fiecare zi şi să-Mi urmeze Mie” (Luca 9, 23). 

Dar, ce este „sinele” de care trebuie să ne lepădăm? 

„Sinea” aceasta este eul, egoismul, este iubirea şi 
încântarea de sine, este suportul plăcerii şi al complăcerii 
noastre în lumea aceasta. Egoismul este rădăcina tuturor 
patimilor, iar lepădarea de sine este uscarea acestei rădăcini 
şi prima condiţie pentru urmarea lui Hristos". „Sinele” este 
lumea dinlăuntru sau stratul de mizerie interioară pus peste 
chipul lui Dumnezeu din suflet“, este vicierea sau alterarea 
fondului moral ancestral, este „eul” în jurul căruia cel înrobit 
de patimi polarizează toate gândurile sale. 

În lucrarea duhovnicească a Părintelui Arsenie găsim 
numeroase referiri la lepădarea de sine. 

Este un fapt cunoscut că omul este o fiinţă socială. 
„Cine nu ştie, spune Sfântul Vasile cel Mare, că omul este o 
fiinţă socială şi nu una singuratică? Căci nimic nu este aşa de 
propriu fiinţei noastre, decât să fie în comuniune unii cu alţii, 
să aibă nevoie unii de alţii şi să se iubească unii pe alţii” 
(Migne P.G. 32, 917). 

Dar, spune Mântuitorul Hristos: „Unde sunt doi sau 
trei, adunaţi în numele Meu, acolo sunt şi Eu în mijlocul lor” 
(Matei 18,20). Acesta este un dar mai presus de fire; este un 
dar sau Har al Sfântului Duh şi condiţie a dezvoltării vieţii 
duhovniceşti, adică convieţuirea în obşte într-un duh de 
smerenie. 

A vieţui într-o obşte este un prilej de a ne cunoaşte 
scăderile, minusurile în comportare, dar şi cei cu care 


“ Protos. Arsenie Boca, Despre îndumnezeirea omului prin Har, Ed. 
Credinţa Strămoşească, laşi, 2005, p. 91. 
“% părintele Arsenie, Mărgăritare duhovniceşti, laşi, 2002, p. 23. 

conviețuim ne smeresc arătându-ne patimile, defectele, 
sfătuindu-ne sau dojenindu-ne când acestea sunt prea 
evidente, percepându-le ca pe nişte ghimpi sau colţuri greu 
de suportat. 

Arătânduni-se aceste scăderi, avem datoria să iertăm 
din inimă şi aceasta este cea mai adevărată lepădare de sine. 

Măsura scăderii patimilor o arată măsura lepădării de 
sine. Toate prilejurile, mărunţişurile de toate zilele, capătă 
valoare religioasă când ai grijă să te comporţi în duhul 
smereniei.* 

Vorbind despre lepădarea de sine este necesar să o 
punem în relaţie cu iubirea de sine, care este o datorie morală 
a creştinului. Aceasta reiese din modul în care este definită 
iubirea de sine, care e „virtutea prin care creştinul, ajutat de 
harul divin, se străduiește să-şi dezvolte însuşirile cu care 
Dumnezeu l-a înzestrat, pentru ca, ajungând la desăvârşirea 
morală, să poată sta în strânsă legătură cu Dumnezeu”. 

Prin urmare, iubirea de sine este o virtute şi se 
manifestă prin prețuirea de sine și grija faţă de sine, este 
mijlocul prin care susţinem legătura cu Dumnezeu, deci este 
şi iubire de Dumenezeu. 

În cultivarea iubirii de sine se poate ajunge la 
exagerări, la devieri, aşa încât grija neraţională faţă de sine 
să se pervertească, să devină patimă şi, odată cu aceasta, să 
se ajungă la abolirea simțului moral, spunând binelui rău şi 
luminii întuneric. 

Pervertindu-se, orientând iubirea numai spre sine, 
omul devine egoist, „eul” devine centrul preocupărilor sale. 
Această stare este nefirească, departe de ceea ce ne cere 


“ Părintele Arsenie Boca, Omul îmbrăcat în haină ..., pp. 208-209. 
' Arhid. Prof. Dr. loan Zăgrean, Morala creştină, ediţia a III-a, Cluj, 2002, 
p: 215: 


105 


Mântuitorul Hristos, căci Sinele, sinea noastră ne solicită cu 
toată fiinţa noastră şi atunci pe „sinea” noastră se consumă, 
se lipeşte toată capacitatea noastră afectivă, adică dragostea, 
iar aceasta este dragoste pătimaşă, orientată exclusiv spre 
cele materiale, senzuale. 

Iubirea are însuşirea de a creşte şi cu ea crește şi 
omul, fie în bine, fie în rău. În bine crești în Dumnezeu, în 
rău creşti în patimi, deci în diavol. Apoi, lăsându-te dus de o 
dragoste de viaţă în patimi, ţi se întunecă sensul vieţii şi 
călătoreşti în gol, în întuneric. Mai mult, situaţia 
progresează, încât devierea ajunge la cote înalte şi te iubeşti 
pe tine până la ura şi înstrăinarea totală de Dumnezeu, în 
contrast cu cei care se leapădă de sine şi ajung la iubirea 
maximă de Dumnezeu, dar se leapădă şi de propria viaţă. 

În acest sens, al precizării expresiei „lepădarea de 
sine”, s-au folosit imagini plastice, şi anume, imaginea 
pomului care trebuie altoit. 

Noi suntem prin naştere şi alt om, omul cel vechi, 
omul lipit prin cleiul simţurilor de faţa trecătoare a lumii 
acesteia, ceea ce a dus la toate patimile și lanţurile, care ne 
strâng şi ne îngustează orizontul minţii la „acum şi aici”, ca 
şi cum modul acesta de viaţă ar fi toată dimensiunea noastră 
— să ne fie nouă „bine pe pământ”, şi atât. 

Omul cel vechi refuză din capul locului această 
dezlipire, adică refuză condiţia urmării lui Hristos, refuză 
omul cel nou, cel coborât din cer în Persoana ceresc- 
pământească a Mântuitorului lisus Hristos”. 

El ne-a răscumpărat, prin Jertfa Sa, din robia 
păcatului şi a morţii şi ne-a creat, prin harul divin împărtăşit 
în Biserică prin Sfintele Taine, condiţiile realizării idealului 


"1 Episcop Daniil Stoenescu, Părintele Arsenie Boca — Omul îmbrăcat în 
haină de in..., pp. 360-361. 

vieţii creştine, adică sfinţenia şi, prin aceasta, mântuirea 
sufletului. 

Prin Botez, care este poarta de intare în creştinism, 
noi ne naştem de sus (loan 3, 3); este nașterea din apă şi din 
Duh (loan 3, 5) este baia naşterii celei de a doua, făcută prin 
lucrarea Sfântului Duh (Tit 3,5) şi spre iertarea păcatelor 
(Faptele Apostolilor 2, 38; 22, 16). 

Sfânta Scriptură numeşte Botezul „înnoirea vieţii” 
(Romani 6, 4) şi deschiderea cugetului bun către Dumnezeu 
(I Petru 3, 21). Prin aceasta se înţelege că Botezul săvârşeşte 
renașterea spirituală şi transformarea omului vechi în cel nou 
(II Corinteni 5, 17), este o înviere cu Hristos, după ce mai 
înainte am fost îngropaţi cu El prin Botez (Coloseni 2, 11). 

Deci, prin Botez, Mântuitorul Hristos Se naşte în mod 
tainic în fiecare suflet, ca o mlădiţă nobilă, de om ceresc, pe 
butucul firii noastre pământeşti. 

Prin Botez, noi ne-am îmbrăcat în Hristos (Galateni 3, 
27) şi darurile Botezului încep să se dezvolte cu putere, EI, 
Hristos este „sabia” care taie toate mlădiţele sălbatice ale 
omului vechi, ca toată seva harică a vieţii noastre să 
alimenteze şi să crească omul nostru cel ceresc, de la chip la 
asemănare. La această „sabie” se adaugă şi „focul” despre 
care Mântuitorul Hristos a spus: „Foc am venit să aduc pe 
pământ, şi cât aşi vrea ca acum să fie aprins în lume” (Luca 
12, 49). Acest foc Mântuitorul Hristos l-a adus în lume în 
ziua Pogorârii Duhului Sfânt, ziua întemeierii Bisericii, este 
harul divin, energie divină necreată, prin care firea 
omenească se îndumnezeieşte, după cuvântul Sfântului 
Atanasie cel Mare: „Dumnezeu S-a făcut om ca pe om să-l 
îndumnezeiască” (Migne, P.G. col. 108). Această stare este 
împărtăşirea de dumnezeiasca fire (II Petru 1, 4), iar Sfântul 
Maxim Mărturistorul spune că: „spre aceasta ne-a făcut 

Dumnezeu, ca să devenim părtaşi ai firii dumnezeiești şi ai 
veşniciei Lui şi să ne arătăm asemenea Lui prin 
îndumnezeirea prin har” (P.G. 90, col. 1193 D). | 

Aşadar vorbim despre sabie şi foc. 

„Sabia” a „tăiat? mlădiţele sălbatice, „focul” a 
tămăduit firea de frică — nemurirea a devenit mai evidentă ca 
moartea. Moartea pentru cauza lui Hristos a devenit fericirea 
intrării în Împărăţia Cerurilor. Şi nu este fericire mai 
evidentă decât martiriul. 

În slujba Botezului avem nucleul acestei evidențe, în 
cele trei afundări şi ridicări din apă, a morţii Domnului 
Hristos. Dar, acest nucleu trebuie să crească, să se dezvolte, 
să devină conştient şi nebiruită putere în creştin şi în lume. 

A nu te mai teme de „cei ce ucid trupul şi mai mult nu 
pot să facă nimic” (Luca 12, 4), nu mai e nici o problemă. 

Suntem deci antrenați într-o nouă cunoaştere a 
condiţiei umane. Este „ştiinţa mântuirii” (Luca 1, 77), ştiinţa 
îndumnezeirii omului. 

Dar, până acolo este o cale şi „Eu sunt Calea” — zice 
Mântuitorul — care trebuie cunoscută şi mers cu bună grijă şi 
dreaptă socoteală pe ea, în fiecare zi, cu fiecare amănunt în 
aparenţă neînsemnat, dar făcându-ne deprinderea celei de a 
doua naturi din lepădarea de sinea noastră veche şi mărginită 
în toate chipurile. 

La această valoare se ridică mărunţişurile noastre de 
toate zilele, iar duhovnicul ne „taie voia”, care lăsată în firea 
ei, a omului vechi, numai vrajbă face, îndărătnicie, cârteală, 
dezbinări şi pierderea căii către mântuire ?. 

Cei care şi-au înţeles sensul, menirea în această viaţă, 
care se străduiesc să se lepede de sine, de omul cel vechi şi 


” Ibidem, pp. 361-362. 

să se îmbrace în cel nou, care este chip şi slavă a lui 
Dumnezeu (I Corinteni 11, 7) oglindesc pe chipul lor 
frumuseţea morală, spirituală a omului duhovnicesc. Despre 
această viaţă a omului duhovnicesc ne vorbeşte un cunoscut 
gânditor creştin, care spune despre cei a căror purtare este 
inspirată de un ideal moral: „Cine îi întâlneşte, nu se poate să 
nu-i deosebească. Frumuseţea morală lasă o amintire 
neştearsă aceluia care a văzut-o, fie şi o singură dată. Ea ne 
mişcă mai mult decât frumuseţea naturii şi a ştiinţei. Cel care 
o stăpâneşte, capătă prin ea o putere stranie, inexplicabilă. Ea 
măreşte forţa inteligenţei şi aduce pacea între oameni. Mai 


mult decât ştiinţa şi arta, ea este temelia civilizaţiei””?. 


Dr. Alexis Carrel, Omul, fiinţă necunoscută, op. cit., p. 140. 

DC CRED PDC RWO TE PD DI CRC ANDOR 


INSTINCTE, AFECTE ȘI PATIMI 


A n ființa omenească există, prin creaţie, o 
multitudine de dorințe, instincte, afecte, 
impulsuri, tendințe, emoții, sentimente etc., 
fiecare având un rol determinat în viața fizică, 

biologică sau fiziologică, precum şi în viaţa religioasă. 
Aşadar, suntem o sinteză de viață vremelnică şi veşnică, de 
materie şi spirit, de cer şi pământ şi, în acest caz, vorbim 
despre caracterul teandric al ființei umane. 

Fiecare dintre aceste părți componente ale ființei 
umane are cerințele sau nevoile sale pentru buna desfăşurare, 
conservarea şi continuitatea acestei vieți. 

Pentru desfăşurarea normală a vieții spirituale este 
necesară deschiderea sufletească la efluviile harului divin, iar 
pentru împlinirea nevoilor de ordin biologic se impune 
ascultarea de legile înscrise în ființa omenească. În rândul 
acestora se înscriu şi instinctele. 

Pentru înţelegerea corectă a instinctelor este necesar 
să avem o concepţie sănătoasă de viaţă, care ne fereşte de 
interpretarea eronată, fantezistă a acestora, care a provocat 
nenumărate eşecuri în viaţă, destrămarea acesteia având 
urmări dureroase pentru cei în cauză, dar şi pentru urmași. 

Părintele Arsenie a acordat acestei realităţi atenţia 
cuvenită, ținând seama de faptul că instinctele sunt în strânsă 

legătură cu genetica, căreia i-a consacrat un capitol aparte în 
lucrarea „Cărarea Împărăției”. 

Instinctul — spune dânsul — este o lege a naturii fizice 
care urmăreşte protecţia speciei, perpetuarea, alimentarea, 
selecţia acesteia. 

Natura noastră fizică, respectiv trupul nostru are o 
valoare deosebită, ţinând seama că la crearea omului 
Dumnezeu a suflat în faţa acestuia suflare de viaţă şi s-a 
făcut omul fiinţă vie. Adică, la elementele vieţii fizice 
amintite se adaugă şi harul divin şi, prin aceasta, şi viaţa 
spirituală, dumnezeiască, adică vocaţia religioasă. Prin 
aceasta, omul are posibilitatea de a participa la viaţa divină, 
de unde şi expresia „homo capax divini”. 

Bazat pe o profundă cunoaştere a doctrinei creştine, 
omul de ştiinţă, medicul Nicolae Paulescu a abordat în 
studiile sale şi o latură apologetică a adevărurilor învăţăturii 
creştine, susţinând, pe baze ştiinţifice, că Dumnezeu este 
creatorul lumii şi că legile care conduc întreaga natură vie 
sunt instinctele. 

Într-un studiu consacrat medicului Nicolae Paulescu, 
profesorul Nichifor Crainic a arătat consideraţiile ştiinţifice 
ale acestui savant, care susţinea, cu privire la instincte, că: 
„Instinctele sunt legi divine care funcţionează în toată natura 
vie în scopul conservării şi perpetuării vieţii. Ele 
funcţionează ireproşabil şi nedeliberat în scopuri care 
depășesc puterea de înţelegere individuală. Insul participă la 
activitatea lor prin senzațiile de durere sau plăcere. Şi acesta 
e un lucru vrednic să-l reținem. În lumea animalelor 
necuvântătoare, instinctele funcţionează într-adevăr fără 
greş şi analiza minuțioasă pe care savantul o întreprinde în 
ARIS DI DAN EV MI o E e 


' Episcop Daniil Stoenescu, Părintele Arsenie „ Omul îmbrăcat... „, op. cit., 
p.296. 

această direcţie duce la concluzia că instinctele sunt 


adevărate minuni, în sensul că Dumnezeu le cugetă, iar 
fiinţele vii le îndeplinesc întocmai şi nedeliberat.””? 

În ceea ce priveşte fiinţa omenească, respectiv faptele 
acesteia, e de reţinut că omul este o fiinţă conştientă şi liberă 
şi, ca atare, faptele sale sunt fapte morale, fiind săvârşite în 
mod conştient şi liber, iar instinctele, reflexele nu intră în 
categoria acestora. Cu alte cuvinte, actele instinctive ale 
animalelor nu intră in categoria faptelor morale deoarece 
animalul nu este conştient de actul pe care îl săvârşeşte şi 
nici nu este liber şi, în acest caz, el nu este responsabil de 
faptele săvârşite. Aşadar, aceste fapte ale animalelor nu pot fi 
apreciate aşa cum sunt faptele omului căci acestea din urmă 
sunt apreciate ca morale ţinând seama de faptul că ele 
corespund criteriilor moralității. Or, faptele instinctive ale 
animalelor nu corespund acestor criterii. 

Faptele instinctive au un rost sau un scop. 

Se ştie că satisfacerea unui instinct este însoţită de 
plăcere, care este un mijloc şi nu un scop în sine. De pildă, 
rostul alimentaţiei este întărirea organismului, iar plăcerea 
gustativă, care însoţeşte această întărire, este numai un 
mijloc şi nicidecum un scop. 

Se întâmplă adeseori că omul, la o sugestie vicleană, 
desface rostul de plăcere şi urmăreşte plăcerea evitând rostul. 
„Capacitatea aceasta a omului de a tăia instinctul în două: 
plăcerea de scop, îi aduce însă vicierea naturii sale, 
degradarea ei, animalizarea cu urmări fatale, atât pentru 
natura fizică, cât şi pentru spiritul său care s-a învoit cu 


'5 Nichifor Crainic, Ortodoxie şi etnocrație, Ed. Cugetarea, Bucureşti, f.a., 
pp. 149-150. 

bă 


această denaturare sau fraudă a naturii.” Aceasta stă la 


originea noţiunii de „păcat”./€ 
Aici avem de observat că în natura omului sunt forţe 
care vin în sprijinul acestuia, iar altele care îi sunt potrivnice. 
A satisface un instinct care are o obârşie dumnezeiască este 
împlinirea unei datorii morale față de om, iar a alege 
plăcerea este o cedare în faţa ispitei, supunerea faţă de cele 
pătimaşe care duc la decăderea sa. Adică sunt înfrângerile 
omului şi biruinţa spiritului negaţiei, ale forţelor demonice. 
În rândul vieţuitoarelor fără rațiune instinctele sunt 
norme de viaţă de la care nu se abat. Omul însă, având voinţă 
liberă şi conştiinţă, poate interveni în desfăşurarea 
instinctelor în sensul că: 
l. Le poate orienta în sens greşit, ca apoi, prin 
perseverare, să devină patimi. 
2. Le converteşte şi le canalizează spre viaţa virtuoasă şi 
astfel se eliberează, se desprinde de sub stăpânirea lor. 


A. Am arătat în cele precedente că instinctele au o 
obârşie divină, aşadar vorbim despre sensul divin al acestora. 
Adică Dumnezeu a înscris în fiinţa omului legi după care să 
se conducă în viaţă, dar şi puterea de a vrea sau nu să le 
respecte, adică i s-a dat libertatea voinţei. 

Aşadar, dacă omul se învoieşte să rămână în rosturile 
sale, gândite de Dumnezeu, va trăi după fire, în toată 
libertatea. Însă, dacă alege să meargă împotriva legilor vieţii, 
deci împotriva firii şi împotriva intenţiilor lui Dumnezeu, 
atunci păcătuieşte, îşi viciază libertatea, aduce infirmitatea şi îşi 
primejduieşte viaţa în întregimea ei.” 


7* Protos. Arsenie Boca, Rostul încercărilor, laşi, 2004, p. 17 


7! Protos. Arsenie Boca, Mărgăritare duhovniceşti, op. cit., 2002, p. 39. 

Cunoaştem din Sfânta Scriptură că în multe chipuri 
greşim toţi (Iacov 3, 2), că „nu este om drept pe pământ care 
să facă binele şi să nu păcătuiască” (Eclesiast 7, 20) şi că 
„dacă zicem că păcat nu avem, ne amăgim pe noi înşine şi 
adevărul nu este întru noi” (I loan 1, 8). Câtă vreme trăim 
ignorând legea morală şi principiile sau norma morală atunci 
creăm condiţiile pervertirii simţurilor, căderea în patimi, iar 
instinctele minore şi senzualitatea activate tulbură viaţa 
fizică şi deopotrivă viaţa sufletească. 

Consecința unei vieţi în care s-a pierdut orice frână 
morală aduce cu sine concepţia materialismului vulgar, 
grosier cu urmări dureroase în viaţă, adică pierderea 
sensibilităţii duhovniceşti şi atrofierea simțului moral. 
Gândirea materialistă reduce orizontul vieţii la limitele 
acestui veac şi orientarea numai spre câştigarea lucrurilor 
materiale, aşa încât omul cugetă numai la cele ale trupului. 
Despre aceasta Sfântul Apostol Pavel spune: „Căci cei ce 
sunt după trup cugetă cele ale trupului, iar cei ce sunt după 
Duh, cele ale Duhului.” (Romani 8, 5) 

Cugetând la cele trupeşti, în mod firesc urmează şi 
fapte de aceeaşi natură. Ținând seama că între viaţa 
sufletească şi cea trupească există o legătură organică, este 
firesc ca viaţa sufletească, respectiv gândurile, sentimentele, 
stările de conştiinţă să le manifestăm în fapte materiale 
corespunzătoare, adică reflectă. stările noastre sufleteşti. 
Consecința acestor stări sufleteşti este moartea sufletească, 
după cuvântul Sfântului Apostol Pavel, care spune: „Căci 
dorinţa cărnii este moarte, iar dorința Duhului este viaţă şi 
pace” (Romani 8, 6). Pentru a evita această consecinţă 
dureroasă, acelaşi sfânt apostol spune: „Nu suntem datori 
trupului, ca să vieţuim după trup. Căci dacă vieţuiţi după trup 
veţi muri, iar dacă ucideţi cu Duhul faptele trupeşti, veţi fi 

vii” (Romani 8, 12-13). Trăind viața dominată în 
exclusivitate de instincte, în pasiuni degradante, în satisfacţii 
pălimaşe se ajunge la pervertirea sufletului, închiderea 
sufletească faţă de realităţile superioare, adică înăbuşirea 
vieţii spirituale. Faptele săvârşite de cei care şi-au însuşit 
acest mod de viaţă sunt patimi şi sunt cuprinse în epistola 
către Galateni şi numite de Sfântul Pavel „faptele trupului”. 
lar „faptele trupului sunt cunoscute şi ele sunt: adulter, 
desfrânare,  necurăţie, destrăbălare, închinare la idoli, 
fermecătorie, vrajbe, certuri, zavistii, mânii, gâlcevi, 
dezbinări, eresuri, pizmuiri, ucideri, beţii, chefuri şi altele 
asemenea lor” (cap. 5, 19-20). Viaţa trăită în patimi îşi pierde 
raţiunea sa de a fi, căci omul este „el însuşi” numai în 
măsura în care se conduce după legea morală, satisfăcând 
instinctele şi ferindu-se de abuzuri care pot să dăuneze atât 
vieţii fizice, cât şi celei spirituale. 

Pentru a evita aceasta situaţie este necesar să se ţină 
seama că în firea omenească există, pe lângă natura 
biologică, şi natura duhovnicească, de obârşie divină. Ținând 
seama de exigenţele acesteia viaţa se poate trăi potrivit cu 
rosturile sale gândite de Dumnezeu. Adică să se țină seama 
de intenţiile lui Dumnezeu, cu ajutorul cărora se ajunge la 
spiritualizarea instinctelor, aşadar se ţine seama de sensul 
divin al acestora. 

Pentru a se ajunge la această stare Dumnezeu a pus în 
fiinţa omenească două foruri conducătoare: 

|. cenzura raţiunii şi 
2. mărturia sau lucrarea conştiinţei morale. 


B. Pentru a realiza această lucrare duhovnicească este 
necesar să conştientizăm faptul că în fiinţa omenească se află 


zăcăminte de energii morale, sufleteşti şi spirituale care îi 

aparţin fiinţial prin actul creaţiei, adică o zestre naturală 
sădită de Dumnezeu. La această dotaţie se adaugă în 
creştinism energia dumnezeiască necreată, adică harul divin 
primit odată cu cufundarea în cristelniţa Botezului. Prin 
Botez, credinciosul intră în comuniune cu Mântuitorul 
Hristos şi, din acest moment, devine o făptură nouă (II 
Corinteni 5, 17), iar El este viaţa noastră (Coloseni 3, 4). 
Harul lui Dumnezeu este un flux de tărie care se 
varsă, prin Botez, în profunzimile sufletului omenesc, îl 
pătrunde, îl transformă şi îi infuzează puteri de viaţă nouă. 
De lucrarea harului divin se resimte întreaga fiinţă 
omenească, trup şi suflet. Adică ființa omenească se 
restaurează şi se spiritualizează, puterile sale trupeşti şi 
sufleteşti primesc un spor de energie spirituală, de care se 
resimte atât trupul, cât şi sufletul. Dar nu numai atâta, căci 
prin har credinciosul participă la viaţa divină, această 
participare depinzând de măsura credinţei sale în lucrarea 
harului, precum şi de dispoziţia sufletească şi de 
receptivitatea față de realităţile credinţei dreptmăritoare. 
Adică prin această participare se dezvoltă simţul 
duhovnicesc, care ne sensibilizează pentru cele spirituale. 
Când viaţa spirituală cuprinde toată fiinţa omenească, 
acest fapt se reflectă şi în viaţa biologică a instinctelor care 
se reduc în manifestarea: lor la cadrul lor firesc. Apoi, 
perseverând în această viaţă, energia divină existentă în fiinţa 
omenească, respectiv harul, devine o magmă fierbinte care, 
pătrunzând din sfera spiritualului în cea a materialului, face 
ca însuşi trupul să se facă iradiator de bună mireasmă, 
taumaturg şi teofor. Aceasta este lucrarea harului divin, 
când credinciosul, conştient fiind de ceea ce este în sine 


78 Manual de Teologie Dogmatică, vol. II, Bucureşti, 1958, P: 753; 

harul, îl face activ, trăind stări sufleteşti şi emoţii sfinte 
deosebite. | 

Din cele relatate cunoaştem că instinctele fac parte 
ontologică din natura omului, dar acelaşi lucru se poate 
spune şi despre afecte. Acestea sunt rezonanţele afective, în 
sufletul nostru, ale instinctelor sau pornirile biopsihologice. 
Sfinţii Părinţi categorisesc afectele în: afecte conforme cu 
firea şi neconforme cu firea sau patimi. După Sfântul Maxim 
Mărturisitorul, afecte conforme cu fire sunt: dorinţa, frica, 
plăcerea de mâncare, întristarea, pofta de mâncare 
(Questiones ad Talas, P. G. 90, 269). Ca şi instinctele, şi 
afectele pot avea o folosire bună sau o folosire rea, 
depinzând aşadar de voința noastră. La întrebarea dacă 
afectele sunt rele sau nu prin ele însele, Sfântul Maxim 
Mărturisitorul răspunde: „Afectele devin bune în cei ce se 
străduiesc, şi anume atunci când, desfăcându-le cu 
înţelepciune de lucrurile trupeşti, le folosesc spre câştigarea 
bunurilor cereşti. De pildă, pofta o pot preface în mişcarea 
unui dor spiritual după cele dumnezeieşti; plăcerea, în 
bucuria curată pentru conlucrarea de bunăvoie a minţii cu 
darurile dumnezeieşti; frica, în grija de a ocoli osânda 
viitoare de pe urma păcatelor; iar întristarea, în pocăinţa care 
aduce îndreptarea pe urma păcatului din timpul de aici.” 
(Ibidem) 

Rămânând la latitudinea omului de a folosi forța 
acestor afecte în direcţia conformă sau nonconformă cu 
firea, putem conchide că orientarea lor într-o direcție sau alta 
este expresia notei dominante în viaţa omului. Omul are în 
sufletul său o aspirație spre absolut, tinzând în acest sens în 
virtutea conformaţiei sale sufleteşti. Orientat fiind aprioric 
spre Dumnezeu, el poate canaliza tendinţa afectelor în 
această direcţie, câştigând un spor de forțe în vederea 

dezvoltării sale religios-morale. Dar această stare fericită se 
face cu multă osteneală. 

Optarea pentru lucrurile duhovniceşti presupune un 
moment în care tendinţa afectelor să fie într-o stare de 
neutralitate, ca apoi fluxul lor de energie să fie orientat spre 
înălțimi. Deoarece plăcerile simţuale, cu glasul lor de sirenă, 
ademenesc pe om spre formele frumoase ale lucrurilor” cu 
plăcerea lor imediată şi la beatitudinea lor senzorială, iar 
lucrurile duhovniceşti presupun jertfe“, alegerea pentru cele 
dintâi se face cu mai multă uşurinţă (În duhul credinţei şi al 
evlaviei ortodoxe, Craiova, 2006). 

Instinctele şi afectele conforme cu firea este necesar 
să fie satisfăcute ţinând seama de legile naturii, dar mai ales 
de principiile şi normele vieţii morale. Aceasta este condiţia 
primordială de care ţinând seama viaţa se va desfăşura 
liniştit, fără convulsiuni, frământări sau tulburări dăunătoare 
atât vieţii fizice, cât şi celei sufleteşti. 

Încălcarea unei legi sau satisfacerea unui instinct într- 
un mod abuziv dă naştere la ceea ce numim păcat. Dar ce 
este păcatul, cum se defineşte el? Părintele Arsenie îl 
defineşte astfel: „Păcatul este conspirația minţii omului cu 
diavolul împotriva legii lui Dumnezeu, este călcarea legilor 
vieţii printr-un abuz de libertate”*!. 

Despre păcat şi urmările morale, sufleteşti, sociale 
etc. s-a scris mult şi de către cunoscători din cele mai diverse 
sectoare ale vieţii omeneşti. 


” „Frumos era la vedere şi bun era la mâncare rodul ce m-a amăgit”, spune 
cântarea bisericească evocând momentul căderii la ispită a lui Adam. 

* Pentru că lucrurile cele bune cu osteneală se câștigă şi cu durere se 
împlinesc” — din Rânduiala schimei celei mici. 

“! Protos. Arsenie Boca, Tinerii, familia şi copiii născuţi în lanţuri..., p. 14. 

Păcatul răpeşte orice frumuseţe a sufletului, el strică 
echilibrul sufletesc, prin aceea că el surpă temeiurile păcii şi 
ale bucuriei sufleteşti acolo unde s-a cuibărit, fiindcă el se 
aşează în locul tendinţelor virtuoase şi astfel paralizează 
voinţa şi entuziasmul pentru tot ceea ce este înalt şi valoros. 
Cine face păcatul este robul acestuia. lar robia păcatului 
însemnează răzvrătirea luciferică împotriva a tot ceea ce este 
nobil, înalt, sfânt şi divin, iubire de Dumnezeu şi de oameni. 
Păcatul stârpeşte, usucă şi pârjoleşte din sufletele noastre 
sentimentele superioare ca: sentimentul respectului faţă de 
Dumnezeu şi faţă de oameni, sentimentul încrederii în noi 
înşine, în ceilalţi oameni şi în Dumnezeu, al răspunderii şi al 
iubirii. Păcatul arde şi nimiceşte, pustiind toate tendinţele, 
năzuinţele şi impulsurile bune din sufletul nostru, creând în 
schimb un climat propice pentru dezvoltarea şi independenţa 
a ceea ce este morbid şi josnic în ființa noastră. El 
subminează şi slăbeşte puterea de judecată a omului şi, prin 
aceasta, măreşte la infinit posibilitatea de a greşi a acestuia. 
Din acest motiv, păcatul dezvoltă ciclopic mai ales 
afectivitatea omului şi destrăbălează fantezia, ceea ce 
pregăteşte şi uşurează întronarea în viaţa noastră a dictaturii 
tiranice a instinctelor josnice, a înclinărilor animalice şi a 
pasiunilor rele.“ 


“ Diac. Prof. Nicolae Balca, Etapele psihologice ale mărturisirii, în „Studii 
Teologice”, nr. 1-2, 1955, p. 29. „Păcatul... subminează şi slăbeşte puterea 
de judecată a omului, slăbeşte puterea voinţei şi-i nimiceşte suveranitatea, 
ceea ce are ca urmare dezvoltarea ciclopică a vieţii instinctuale, a pasiunilor 
minore şi a impulsurilor perverse, care pun stăpânire tiranică pe 
comportamentul omului. Sub influenţa distrugătoare a păcatului, unitatea 
vieţii sufleteşti se poate destrăma, fiindcă păcatul naşte în suflet dezordine, 
dezechilibrare, nelinişte, spaimă, frică morbidă, mizerie, chin sufletesc, 
deznădejde şi neîncredere în puterile proprii.” (Diac. Prof. Nicolae Balca: 
Aspectul patologic al persoanei umane şi pastorația religioasă, în „Studii 
Teologice”, nr. 7-8, 1955, p. 500. 

Perseverând pe această cale a păcatului, înfrângând 
mereu Legea morală, adică viaţa virtuoasă, aceste înfrângeri 
repetate devin cu timpul a doua natură — devin patimă, deci o 
forţă care sileşte natura la degradare şi, la finalul ei, moartea 
desăvârşită.” 

Dar ce este patima, ce sunt viciile? 

Patimile sau viciile nu sunt altceva decât căutarea 
exclusivă a plăcerii ce rezultă din satisfacerea unor trebuințe 
instinctive care sunt alterate, deviate.s* 

În acest sens s-a pronunțat şi Părintele Arsenie, 
spunând că instinctele, când omul nu iese din rânduiala lor, 
nu-i dau omului lupte. Cum, însă, marea majoritate a 
oamenilor au dereglat rostul normal al acestor forțe oarbe ale 
firii, urmărind exclusiv plăcerea ce-o conferă, dar refuzând 
rostul, oamenii au ajuns în robia patimilor. În cazul robiei, 
cenzura minții a slăbit considerabil şi patimile conduc 
mintea, iar omul şi-a pierdut libertatea. Omul care a ajuns 
rob patimilor sale nu mai are mărturia conştiinţei pentru 
faptele sale — care a ajuns într-un fel de „adormire”, ca în 
somn, deşi conştiinţa nu doarme; e într-o stare de necredinţă, 
de uitare de Dumnezeu, omul trăieşte în păcat. Căci „păcat” 
aceasta însemnează: înfrângerea morală a conştiinţei de către 
satana, prin patimile trupului.” 

Fiecare din patimile de căpetenie pot duce zidirea lui 
Dumnezeu până la căderea cea mai de pe urmă, fie ca 
omorârea de sine, fie nebunia, fie chiar îndrăcirea. De pildă, 
lăcomia de avere, lăcomia de putere şi fumul mândriei, pe 
câţi nu i-a luat de minte şi i-a omorât! Bolile de pe urma 


5 Protos. Arsenie Boca, Rostul încercărilor, op. cit., p. 17. 

* Dr. Nicolae Paulescu, Noţiunile de „suflet” şi „Dumnezeu ” în Fiziologie, 
laşi, 2007, p. 43. 

“5 Protos. Arsenie Boca, Cărarea Împărăţiei....p. 154. 

desfrâului, pe câţi nu i-au adus să-şi pună capăt zilelor? Care 
a sfârşit bine dintre beţivi, care n-au vrut nicidecum să se 
lase de patima lor?** 

În toată această luptă trebuie să vedem lucrarea 
potrivnicului, care vrea să desfacă dragostea şi conştiinţa 
noastră de Dumnezeu şi să dea oamenilor, prin patimi, ca 
obiect de preocupare nimicul şi absurdul.” 

Starea sufletului din viaţa pământească se continuă în 
viaţa de după moarte, în stare de fericire sau de chin. 

Câtă vreme omul a trăit viaţa în patimi, acestea lasă 
urme nu numai în trup, ci şi în suflet. Patimile trupului 
influenţează sufletul în aşa măsură încât şi după despărţirea 
de trup sufletul trăieşte o văpaie de pofte, care-l chinuiesc 
aşa cum ar chinui setea pe un călător în Sahara, care n-ar găsi 
apă. Adică fiecare patimă pe care sufletul a iubit-o fiind în 
trup acum creşte şi-l chinuieşte cu tot mai aprinsă văpaie. 

Chinurile iadului sunt veşnice, dar dacă cineva dintre 
rudenii sau urmaşi împlinesc pentru aceştia faptele iubirii, cu 
acestea acoperă mulţime de păcate şi-i scot din moarte. 
Adică dacă Biserica luptătoare face rugăciuni, respectiv 
pomenirea de la Sfânta Liturghie, parastase şi milostenii la 
cei săraci, atunci este cu putinţă să se schimbe starea acestora 
şi să-şi mântuiască sufletele.5% 


“* Ibidem, p. 179. 
ii Ibidem, p. 180. 
3 /bidem, pp. 316-317. 

DONERWETTER ANNO 
RĂDĂCINA DURERILOR 


An vocabularul pe care oamenii îl folosesc se 

Eks cuvinte al căror sens nu-l cunosc, precum 

se mai întâmplă şi faptul că unor noțiuni li se dau 

sensuri cu totul deosebite faţă de înţelesul lor real. De aici 

confuzii, erori de interpretare a unor termeni, uneori cu 

consecinţe extrem de dureroase atunci când este vorba de 

viaţa morală a oamenilor, viață cu care s-a confruntat 

Părintele Arsenie curând după ce a intrat în Mănăstirea 
Brâncoveanu. 

Acolo fiind, s-a trezit că este solicitat de oameni să le 
asculte necazurile pentru care veniseră la mănăstire. În faţa 
durerilor, mărturiseşte sfinţia sa, nu puteam nimic, nu ştiam 
nimic. Am citit cartea lui Dumnezeu, Scriptura, şi am găsit 
un loc (Ieşire 20, 5), în care spune: „Sunt un Dumnezeu 
zelos, Care pedepsesc pe copii pentru vina părinţilor până la 
al treilea şi al patrulea neam; şi Mă milostivesc până la al 
miilea neam către cei ce Mă iubesc şi păzesc poruncile 
Mele”. Aşa am dat de rădăcina durerilor, care trebuia smulsă, 
a spus sfinţia sa. 


x 
xx 


Cu privire la erorile de interpretare a unor noţiuni s-a 
pronunţat la timpul său Ilie Miniat, celebrul predicator din 

Grecia, care, referindu-se la termenul „păcat” şi la 
dificultatea de a-l înţelege, a spus: „Nu este lucru care să se 
facă mai uşor şi să se înţeleagă mai greu decât păcatul. Asta 
este pricina că păcătuim uşor şi ne pocăim anevoios”. 

În ceea ce priveşte păcatul în sine, obârşia şi urmările 
sale, s-au dat diferite definiţii, dintre acestea ne oprim la 
definiţia Părintelui Arsenie care a spus: „Păcatul este 
conspirația minţii omului cu diavolul împotriva Legii lui 
Dumnezeu, este călcarea legilor vieţii printr-un abuz de 
libertate”. 

Viaţa este trăită de oameni în mod diferit. 

Creştinismul este viaţă, este a doua creaţie a lumii, 
adică refacerea ei în har prin Jertfa pe Cruce a Mântuitorului 
Hristos”!, iar iubirea este nucleul învăţăturii creştine. 

Iubirea este virtutea care poate să satisfacă aspiraţiile 
omului, năzuinţele sale şi setea spre o viaţă capabilă să-l 
ridice pe trepte de înaltă viață duhovnicească, prin care el 
devine un om realizat, înnobilat, împlinit, îmbogăţit 
sufleteşte. 

A fi creştin înseamnă să trăieşti în relaţie cu 
Dumnezeu, să fii în comuniune de iubire cu El, să fii pătruns 
de harul Lui, adică să ai deschiderea sufletului în efluviile 
harului divin şi să colaborezi cu El. 

Un mod de viaţă perseverent pe calca vieţii virtuoase, 
a vieţii duhovniceşti are drept consecinţă o stare de pace, de 
linişte, de mulţumire sufletească, un echilibru care numai 
prin lucrarea harului lui Dumnezeu pot fi dobândite. 

Aşadar, pentru cei dornici de o viaţă trăită în duhul 
creştinismului autentic este o singură cale de urmat: viaţa 


“ Ilie Miniat, Didahii şi predici, Bucureşti, 1945, p. 31. 
90 mp. . P .. p spe . s.. m s.a . 
Părintele Arsenie Boca, Tinerii, familia şi copiii născuți în lanțuri..., p. 14. 
91 . PS sli $ . . 
Nichifor Crainic, Nostalgia Paradisului..., p. 7. 

curată — potrivită cu firea — care ajută oamenilor şi ÎI ajută şi 
pe Dumnezeu ca şi El să ne poată ajuta. 

În năzuința de apropiere de Dumnezeu apar situaţii 
care împiedică această dorință şi acesta este vălul care se 
aşterne pe mintea nevoitorului, este zidul despărțitor de 
Dumnezeu al păcatului, care trebuie înlăturat. 

Cu cât „vălul” ţesut de păcate şi depus peste ochiul 
conştiinţei este mai subţire, cu atât cei doritori de mântuire 
cunosc mai curând cine sunt şi ce misiune au de la 
Dumnezeu. Cei ce au realizat starea de sfinţenie, drepţii prin 
excelenţă, pe măsura credinţei şi a curăţiei lor sporite cu 
propria lor osteneală şi moştenire părintească, sunt o 
cuvântare vie pentru că au întrînşii pe Dumnezeu-Cuvântul, 
Cel ce strigă prin ei voia Sa către ceilalți oameni. În jurul 
acestora se întăreşte şi se întinde credința şi mulţi se 
mântuiesc. Prin ei se potoleşte anarhia, prin ei se restabilesc 
echilibrul şi armonia şi prin ei şi ceilalți întrevăd pe 
Dumnezeu.” 

Silindu-se să găsească „rădăcina durerilor” oamenilor, 
precum şi modul de smulgere a acestei rădăcini, Părintele 
Arsenie s-a confruntat cu o rezistenţă, o opoziţie din partea 
oamenilor, care n-au căutat concepţia de viaţă a fericirilor, ci 
pe aceea a plăcerilor. Aceste două concepţii sunt diametral 
opuse şi fundamental potrivnice. 

Aşadar, oamenii confundă aceste două noţiuni şi ca 
atare nu fac deosebirea de natură a acestora şi prin aceasta 
săvârşesc o eroare, ştiut fiind că fericirea ţine de spirit, iar 
plăcerea de simţuri. 

Plăcerea este în legătură cu instinctele în sensul că 
satisfacerea unui instinct este însoţită de plăcere, care nu este 


” Cf. Părintele Arsenie Boca, Tinerii, familia şi copiii născuţi în lanţuri..., 
pp. 153-155. 

un scop în sine, ci un mijloc. De pildă, la satisfacerea 
instinctului de foame simţim o plăcere, adică plăcerea 
gustativă. Plăcerea care însoţeşte satisfacerea instinctului 
este un mijloc de atracţie pentru a asigura desfăşurarea 
normală a acestor instincte care sunt puse în slujba vieţii. 

Satisfacerea instinctelor poate fi realizată în mod 
normal, moral, dar şi făcând o deviere de la normalitate, un 
abuz, adică atunci când mijloacele se convertesc în scopuri 
limitându-se la plăcerea în sine, ignorând rostul firesc al 
acestui act. 

Spre exemplificare ne referim la momentul 
alimentației, adică la satisfacerea instinctului foamei. 

A ne hrăni este o datorie morală față de viața noastră, 
căci prin munca ce o săvârşeşte cineva îşi cheltuieşte energia 
din organism, iar prin hrană se reface această energie. Adică 
mâncăm pentru a trăi. 

Când ne alimentăm excesiv depăşim necesarul de 
energie, urmărind plăcerea ca atare, ignorând scopul 
alimentaţiei şi atunci trăim pentru a mânca. Aceasta este 
patima  lăcomiei.  Repetându-se mereu acest act al 
alimentaţiei supraabundente în organism se înmulțește 
sângele, pe care inima nu-l mai poate transmite în mod 
normal, este suprasolicitată, iar urmarea este îmbolnăvirea 
inimii, adică apare tahicardia, hipertensiunea arterială. Ceea 
ce s-a făcut prin abuz de hrană, căutând plăcerea, se plăteşte 
cu durere, adică cu un regim alimentar sever, boli ş.a. lată 
urmarea transformării mijlocului, adică a plăcerii, în scop, 
ignorând rostul cu urmările plătite scump, adică cu suferințe 
care puteau fi evitate. 

Aceste situații se întâlnesc adeseori în viața 
oamenilor, cu urmări dureroase privind persoana ca atare, 
precum şi instituţia familiei, căreia Părintele Arsenie i-a 

acordat o grijă deosebită, ţinând seama de rolul pe care l-a 
avut în creştinism, ea fiind sanctuarul în care s-au păstrat 
valorile învăţăturii creştine. 

Familia a fost binecuvântată de Dumnezeu prin 
cuvintele adresate primilor oameni: „Creşteţi şi vă înmulțiţi, 
umpleţi pământul şi-l supuneţi” (Facere 1, 28). 

Dumnezeu este izvorul vieţii şi ca atare este necesar 
ca ea să fie continuată prin naşterea de prunci, omul 
împlinindu-şi astfel vocaţia sau destinul de colaborator al lui 
Dumnezeu prin formarea de trupuri în care El va sădi 
sufletele nemuritoare (I Corinteni 3, 9). 

La acest capitol, al chemării pe lume a copiilor sau a 
zămislirii lor, este necesară o judecată făcută cu toată 
responsabilitatea de către viitorii părinţi. Aceasta deoarece 
copiii chemaţi pe lume de părinţi cu frică de Dumnezeu şi cu 
ținerea poruncilor sunt o binecuvântare şi toată tragerea o vor 
avea către Dumnezeu”. Dar nu numai atât, după cum vom 
vedea mai departe. 

Toate simţirile celor doi părinţi, dar mai ales ale 
mamei, prin care trece în vremea sarcinii, se întipăresc cu 
deosebire în mugurul ce s-a plămădit. Deci, iată o mare cheie 
a lucrurilor: precum au fost purtările şi toate simţămintele 
mamei în vremea celor nouă luni, aşa va fi moştenirea 
copilului ce se va naşte, pe -toată viaţa. Dacă părinţii i-au 
tulburat tocmirea cu fărădelegea desfrânării, aceasta se va 
întipări într-însul cu tărie mare.” Adică înclinările pe care le- 
au avut părinţii în vremea sarcinii, acelea vor fi conducătoare 
în toată viaţa copilului ce vine. Acum e vremea cea mai 
scumpă de a îngriji de purtările viitoare ale copilului, căci 


WI aah “s E > a > a II) 

” Episcop Daniil Stoenescu, Părintele Arsenie „Omul îmbrăcat în haină”..., 
pags. 

Dă ma e è A Ry “js F Coe sa a 
Părintele Arsenie Boca, Tinerii, familia şi copiii născuţi în lanţuri..., p. 80. 

acum poţi semăna într-însul înclinările unui sfânt sau 
apucăturile tâlharului. Se roagă părinţii în vremea asta, se 
împărtăşesc cu Sfintele Taine, petrec cu dragoste de 
Dumnezeu, aşa va fi toată viaţa copilului ce se va naşte şi nu 
vei avea bătaie de cap cu el că nu crede, nu ascultă şi umblă 
după rele.” 

Acest fapt, al vieţii celor ce au trăit în curăţie morală, 
care au chemat în ajutor pe Dumnezeu şi pe care El l-a dat 
omului prin Sfintele Taine, îl găsim la creştini cu o viaţă 
curată, dar mai ales la cei ai căror fii se întâlnesc în vieţile 
sfinților. 

Cunoaştem din învăţătura Bisericii că există Duhul lui 
Dumnezeu, al dragostei şi al smereniei, precum şi duhul 
răzvrătirii, al minciunii şi al vicleniei. 

Sufletul îl dă Dumnezeu şi e curat, însă modul în care 
lucrează el în lume atârnă de părinţi. Unii trag spre 
Dumnezeu, alţii spre păcat. În vieţile sfinţilor există 
asemănări, căci în toţi există şi lucrează acelaşi Duh şi de 
aici se trag  cuvioşii,  mucenicii,  mărturisitorii și 
propovăduitorii. 

În toţi aceştia a lucrat Duhul Sfânt, aducându-i în 
bună cunoştinţă de sine şi de Dumnezeu, sporind în ei 
smerenia, care nu se poate înţelege uşor deoarece este dar 
mai presus de fire şi de înţelegere. Aceasta este ploaia de aur 
care creşte pe om de la chipul lui Dumnezeu la asemănare, 
care îi face dumnezei după har şi lucrători de fapte 
dumnezeieşti. Aceştia, pe măsură ce îi luminează Darul lui 
Dumnezeu, în aceeaşi măsură se văd mai păcătoşi decât toți 
oamenii. ”® 


95 rp; 
Ibidem, p. 81. 
96 m: s.a ois r a v a PE ETI 
Episcop Daniil Stoenescu, Părintele Arsenie „Omul îmbrăcat în haină 
p. 187. 

Am reţinut din ceea ce a spus Părintele Arsenie că la 
rădăcina suferințelor se află păcatul care, săvârşit, însoţeşte 
pe făptuitor ca o umbră, punându-i în braţe isprăvile sau 
consecinţele acestuia. 

În privinţa chemării pe lume a copiilor se află o gamă 
largă de procedee pentru a împiedica împlinirea rostului 
firesc al acestei chemări sau al zămislirii, cu un cortegiu 
inimaginabil de consecinţe dureroase, de suferințe şi puţini 
sunt aceia care conştientizează urmările acestor fărădelegi. 

Este cunoscut faptul că există cauze care produc 
extrem de multe şi grele dificultăţi în educaţia copiilor. În 
multe căsnicii se practică abuzul peste sarcină, pe care nici o 
vieţuitoare din câte sunt cunoscute nu-l săvârşeşte. Sunt 
situaţii în care omul se întunecă sau refuză apropierea de 
Dumnezeu şi suflet, ignoră morala şi orânduirea spirituală a 
venirii copiilor pe lume; acesta este omul care nu are nici un 
Dumnezeu, pe care nu-l interesează nimic decât desfrânarea 
lui şi sigur că roada lui va cuprinde în sine toată lipsa sa de 
echilibru cu mediul divin, cu Dumnezeu.” 

Când soţul nu respectă soţia însărcinată, motivând că 
nu poate sau nu vrea, sau se declară stăpân autonom pe legile 
naturii, atunci copiii vin pe lume cu predispoziţii precoce de 
sexualitate. Aceasta îi face îndărătnici şi foarte greu 
educabili. Fug de şcoală şi încep aventurile. Explicaţia 
biologică: au crescut în mediul uterin hrăniţi cu sânge prea 
îmbibat cu testosteron, hormon sexual masculin.” 

De la acestea porneşte patima, care în formă 
incipientă este în legătură cu instinctul sexual. Acesta, când 


” Părintele Arsenie Boca, Tinerii, familia şi copiii născuți în lanțuri..., p. 
119. 

* Episcop Daniil Stoenescu, Părintele Arsenie „Omul îmbrăcat în haină”..., 
p. 256. 

se declanşează, are o substanță endocrină care erotizează 
scoarța cerebrală în aşa măsură încât funcţia gândirii e 
derutată, iar cel în cauză nu mai vede decât satisfacerea 
patimii cu urmările ei dureroase: Nu mai ascultă de nimeni, 
nici de Dumnezeu şi nici de părinţi, răbufnesc în situaţii de 
ostilitate şi răutate, îşi bat părinţii, băiatul îşi scuipă mama în 
obraz, (un tată şi-a ucis fata care s-a pretat la fapte 
scandaloase), amână căsătoria, iar când sarcinile apar sunt 
lepădate sau ucise cu otrăvuri care le dăunează toată viaţa. 
Urmarea este instalarea sterilităţii, iar copiii care s-ar putea 
naşte sunt infirmi, monştri, surdo-muţi, orbi şi cu alte 
suferinţe. Toate stările sufleteşti, morale, tot ceea ce a trăit 
viitoarea mamă în timpul sarcinii, senzațiile, tulburările etc. 
se imprimă în cel ce urmează să vină şi după naştere, 
ajungând la o oarecare maturizare, trece la fapte grave, 
săvârşind crime, violuri. 

Acestea sunt urmările acţiunii hormonului sexual şi 
ale abuzului peste sarcină de care am amintit.” 

Despre acestea, despre urmările faptelor săvârşite 
ignorând viaţa morală, curată a vorbit la timpul său regele 
Solomon, ca unul care avea să facă această experienţă: 

Înţelepciunea lui Solomon, cap. 3: 

10. Cei nelegiuiţi pedepsiţi vor fi... 

12. Femeile lor sunt fără de minte şi copiii lor sunt 
stricaţi şi spiţa lor blestemată 

13. Drept aceea, fericită este cea stearpă care nu s-a 
pângărit şi care n-a cunoscut pat cu păcat; ea va avea roadă 
la cercetarea sufletelor... 

16. Fiii desfrânaţilor nu vor avea desăvârşire şi 
sămânţa ieşită din patul nelegiuit se va şterge. 


” Ibidem, pp. 286-287. 

17. Că de vor avea viaţă lungă, nu vor fi de nici o 
treabă şi bătrâneţile lor, la urmă de tot, vor fi fără de cinste. 

18. lar de vor muri de timpuriu, vor fi fără nădejde şi 
fără mângâiere în ziua judecății. 

19. Căci neamul celui nedrept are sfârşit groaznic. 


Cap. 4: 

3. Mulțimea pruncilor la cei nelegiuiţi nu este de nici 
un folos; din mlădiţele lor spurcate nu se va înfige rădăcină 
în adânc şi nu vor avea temei nezdruncinat. 

4. Chiar dacă se vor îmbrăca vremelnic întru ramuri, 
fiind fără temeinicie, se vor zgudui de vânt şi se vor 
dezrădăcina de puterea vijeliei. 

5. Ramurile lor vor fi frânte mai înainte de vârsta 
deplină, rodul lor va fi netrebnic, crud la mâncare şi de nimic 
bun. 

6. Fiindcă pruncii născuţi din somnul necurat sunt 
martori ai nelegiuirii părinţilor când stai să cercetezi. 

Acesta este destinul de mizerie al roadelor fărădelegii, 
de pe urma instinctului desfrânat şi fără nici o rânduială. 

Din cele pe care le-am parcurs se pot vedea 
consecinţele unei vieţi trăită prin excluderea preocupărilor 
privitoare la apropierea de Dumnezeu, a  realităţilor 
spirituale, tăgăduirea, împotrivirea faţă de acestea, negrija 
faţă de suflet, de mântuirea sufletească etc. 

Când Dumnezeu vrea să vină în ajutor oamenilor 
aduce în lumea văzută un gând al Său ca pe un nou fiu pe 
care vrea să-l urce pe treptele desăvârşirii făpturilor şi pentru 
aceasta este necesară o căsătorie corespunzătoare. 

Adică în creaţia din nou a omului e necesar ca cei doi 
soți să simtă chemarea la cinstea de colaboratori ai lui 
Dumnezeu, Care urmărește printrînşii o intenţie divină 

îmbrăcată în pui de om. O căsătorie gândită astfel o 
binecuvintează Dumnezeu, adică atunci când este ridicată la 
rostul ei spiritual, la cinstea de Sfântă Taină. 

Situaţia aceasta este exprimată în Sfânta Scriptură în 
forme diferite, adică ne referim la o situaţie dureroasă rostită 
de Isaia proorocul, dar cu referire la tema dezbătută mai sus, 
adică despre dreptul care piere şi odată cu el şi copiii: 
„Dreptul piere şi nimeni nu ia aminte; se duc oamenii cinstiţi 
şi nimănui nu-i pasă că din pricina răutăţii a pierit cel drept” 
(Isaia 57, 1). 

„Cum pier drepţii şi nimeni nu ia aminte?” s-a întrebat 
Părintele Arsenie şi tot sfinţia sa răspunde: „Foarte simplu: 
că nu se mai nasc”. Şi e de vină omul? Trebuie să se întrebe 
omul de ce nu se mai nasc drepţii? 

lată că trebuie de vreme ce nașterea de prunci buni 
depinde de omul care trăieşte împlinind voia lui 
Dumnezeu!%. 

Fiecare om este trimis de Dumnezeu în lume cu un 
rost, o misiune, o chemare. 

Între cei de la care credincioşii aşteaptă mai întâi 
împlinirea misiunii cu care Dumnezeu i-a trimis în lume sunt 
preoţii. Orice preot, indiferent de bogăţia, sărăcia, cultura 
mai puţină sau chiar sărăcia morală, este reprezentantul lui 
Dumnezeu, trimisul Lui şi ca atare credincioşii sunt datori 
să-l respecte. Darul acesta, al preoţiei, e darul lui Dumnezeu 
şi atârnă de Dumnezeu şi nu de omul care-L reprezintă pe 
Dumnezeu. Prin glasul slugii Sale, al preotului, Dumnezeu te 
iartă, fiindcă sub patrafir, în faţa altarului, te mărturiseşti lui 
Dumnezeu, iar preotul, după cum spune Molitvelnicul, este 
numai un martor, ca să mărturisească înaintea Domnului 


100 pă.: : pe e f sre . se. z a . 
Părintele Arsenie Boca, Tinerii, familia şi copiii născuţi în lanţuri..., pp. 


112-113. 

toate câte i se spun la Spovedanie. Prin experienţa pe care a 
avut-o, Părintele Arsenie a ajuns la un moment dat să întrebe 
pe oameni: „Sunteţi nemulţumiţi de preoţi? Dar voi, oare ce- 
aţi făcut pentru preoţi ca să fiţi mai mulţumiţi? Aţi cerut de 
la Dumnezeu un copil măcar pe care să-l închinaţi slujirii lui 
Dumnezeu?” 

În confruntările sau convorbirile preoţilor cu 
credincioşii s-a ajuns la concluzia, greşită, că vina o poartă 
numai preoţii. În această situaţie, Părintele a întrebat din nou: 
„Credeţi că vina o poartă numai preoţii? Ei sunt fiii voştri şi 
cum i-aţi născut, aşa-i aveţi. Vă trebuie preoţi mai buni? 
Naşteţi-i! lată vă spun că tot poporul este răspunzător că nu 
are slujitori mai străvezii spre Dumnezeu, mai ai Împărăției 
lui Dumnezeu.” 

În final, Părintele Arsenie vine cu un sfat mustrător 
spunând: „Nu mai staţi cu gânduri ucigaşe împotriva 
copiilor, că nu ştii în calea cărui mare dar de la Dumnezeu 
te-ai găsit împotrivă şi ai să dai seama. Naşteţi copii cu 
gândul să fie slujitori ai lui Dumnezeu între oameni”. 

Răul nu este fatumul, o fatalitate, cum era soarta sau 
Moira la grecii de odinioară şi la romani, ci este o realitate 
care poate fi diminuată până la eliminarea sa din realitatea 
vieţii. 

Acest fapt, al eliminării răului din viaţa oamenilor, îl 
găsim la proorocul lezechiel, care arată că o moştenire 
mizerabilă poate fi înlăturată atunci când fiul unui tată 
făcător de toate relele îşi dă seama de deosebirea dintre bine 
şi rău şi se fereşte de a săvârşi răul pe care-l săvârşise tatăl 
său. 


'% /bidem, pp. 99-100. 

lezechiel, cap. 18: 

14. Deci, dacă unui părinte i s-a născut un fiu, care 
văzând păcatele, văzând toate câte le-a făcut tatăl său, el se 
păzeşte şi nu face nimic asemenea... 

17. Acest om nu va muri pentru nedreptăţile părintelui 
său, ci în veci va trăi. 

19. Dar veţi zice: Pentru ce fiul să nu poarte 
nedreptatea tatălui său? Pentru că fiul a făcut ce era drept şi 
legiuit şi toate legile Mele le-a ţinut şi le-a împlinit; de aceea 
va trăi.” 

Din aceste cuvinte ale lui lezechiel se întrezăreşte o 
rază de lumină, de refacere a vieţii, înscrierea pe o cale la 
capătul căreia se va putea trăi sentimentul unei despovărări 
de o moştenire grea, apăsătoare. Dar numai prin osteneala şi 
cu preţul unei vieţi curate. La acestea se adaugă convingerea 
pe care ne-o dă Biserica dreptmăritoare, respectiv genetica 
cultivată în spiritul acestei credinţe, că genele recesive, 
defective sau nesănătoase se pot transforma în gene 
dominante: „Aceasta nu e cu putință decât trăind prezenţa 
nevăzută a Mântuitorului Hristos în noi, adică trăind 
învăţătura creștină în toate fibrele fiinţei, ceea ce face cu 
putință lui Dumnezeu să scoată afară, prin mecanismul 
eredității, neghina recesivă şi, în vremea străduinţei celui în 
cauză, să facă să revină mulţime de gene recesive în gene 
dominante, ceea ce lui Dumnezeu Îi este foarte cu putinţă. 
Puterile credinţei amplificate de puterea şi binecuvântarea lui 
Dumnezeu au influenţă nebănuit de mare asupra eventualelor 
noastre infirmităţi. Minunea acestei refaceri se întâmplă 
oriunde se află credinţă îndeajuns ca să strămute configuraţia 
recesivă într-una dominantă, fie pe calea nașterilor, fie de-a 
dreptul. Puterea lui Dumnezeu nu are hotarele neputinței 
noastre şi de aceea nu-l este cu neputinţă. Unde nu vrem noi, 

nu intervine; ne-a făcut fără noi, dar nu desăvârşeşte lucrul 
fără noi”. 

Nevoitorul care a realizat starea e îndumnezeire prin 
har se  învredniceşte de daruri supranaturale, adică 
cunoaşterea sufletului omenesc, a faptelor care se vor 
întâmpla în viitor, tămăduiri de suferinţe fizice şi sufleteşti, 
viziuni cereşti, respectiv vedenii ale unor sfinţi sau persoane 
dumnezeieşti. 

Starea de sfinţenie elimină orice impurități fizice sau 
morale, inclusiv genele recesive, care în această situaţie se 
transformă în starea iniţială, în gene dominante. 


să 


Ca încheiere ne folosim de cuvintele Părintelui 
Arsenie, care se adresează tuturor, spunând: „Luaţi aminte, 
părinţilor, că nu e glumă cu viaţa copiilor pe care-i aveţi sau 
vreţi să-i aveţi: sunteţi răspunzători de ei şi de toată viaţa lor, 
căci cum le-aţi dat-o, aşa o au! Şi copiii voştri vă vor judeca 
pe voi, după cum bine ştiţi şi păţiţi. lar când vă vor supăra, 
fiţi cuminţi şi nu-i blestemaţi ascultând de diavolul până în 
sfârşit, ci trageţi seamă că ei vă aduc aminte de păcatele 
voastre cele nemărturisite şi neispăşite”. 

În ceea ce priveşte avortul, acesta este un păcat 
strigător la cer, după cuvântul lui Dumnezeu adresat lui Cain, 
ucigaşul fratelui său Abel: „Ce ai făcut? Glasul sângelui 
fratelui tău strigă către Mine din pământ. Şi acum eşti 
blestemat de pământul care şi-a deschis gura sa ca să 
primească sângele fratelui tău din mâna ta” (Facere 4, 10- 
Li); 


02 . v F vu e 
'% Teromonah Arsenie Boca, Cărarea Împărăției..., p. 268. 

De aceea şi crima de avort face parte din rădăcina 
durerilor oamenilor, care şi-au pătat conştiinţa ucigând 
propriii lor copii. 


DEC CRBD SOC CRED T CE PD DO CRC KIBIR 


ASPECTE ALE GENETICII ÎN LUMINA 
ÎNVĂȚĂTURII BISERICII DREPTMĂRITOARE 


I. Consideraţii generale despre genetică 


mul, fiinţă personală, înzestrat cu suflet 

spiritual şi nemuritor, cu conştiinţă morală 

şi voinţă liberă, săvârşeşte fapte care se 
încadrează în ceea ce numim fapte morale. Aşadar o faptă, 
pentru a fi apreciată ca morală, este necesar să fie săvârşită 
în mod conştient şi liber şi prin aceasta omul este responsabil 
de fapta respectivă. 

Dar responsabilitatea pentru o faptă săvârşită nu se 
limitează la persoana săvârşitorului, căci sfera responsa- 
bilităţii are o extindere mai vastă, ea cuprinzând pe cei 
apropiaţi ai noştri, dar şi pe cei care trăiesc departe de noi, 
cunoscuţi sau necunoscuţi. Adică ceea ce vorbim, scriem, tot 
ceea ce înfăptuim în sfera vieţii spirituale nu se reduce la 
timpul sau spaţiul în care s-a săvârşit fapta respectivă, ci se 
repercutează, pozitiv sau negativ, şi asupra urmaşilor, în 
sfera vieţii lor spirituale, morale, sau în domeniul vieţii 
fizice. 

La acestea se adaugă şi faptul că între suflet şi trup 
există o  interdependenţă, adică sufletul şi trupul se 

influenţează reciproc, în sensul că faptele care au un caracter 
material influenţează viaţa sufletească şi invers. De pildă, 
omul nu primeşte suferința brută aşa cum rezultă ea din 
dezordinile fizice; el o măreşte prin imaginaţie, o agravează 
prin temere, prin iuţime, prin reflecţii pesimiste % sau poate 
să-i micşoreze puterea când se autosugestionează în sens 
pozitiv. 

Privind lucrurile în perspectiva influenţei reciproce, a 
sufletului şi a trupului şi ţinând seama de faptul că cele 
săvârşite au urmări şi asupra descendenților, întrebarea care 
se pune în mod firesc este aceasta: Cum se repercutează în 
viaţa biologică, trupească, dar şi în sfera vieţii spirituale 
faptele noastre şi cum se transmit aceste urmări celor care ne 
succed? Apoi, care este măsura responsabilităţii pentru 
faptele săvârşite de urmaşi, cărora li s-au transmis ereditar 
sau genetic înclinația spre anumite fapte, spre un anumit mod 
de viaţă, mai mult sau mai puţin corespunzător cu morala 
creştină, sau care poate fi în flagrant conflict cu aceasta. 

Răspunsul la aceste întrebări îl aflăm în Revelația 
dumnezeiască, cuprinsă în izvoarele acesteia, adică în Sfânta 
Scriptură şi Sfânta Tradiţie, precum şi în genetică, disciplina 
medicinii care studiază ereditatea, adică transmiterea prin 
gene și cromozomi a însuşirilor înaintaşilor. 


II. Constituţia persoanei umane: trup şi suflet 


După învăţătura Bisericii, fiinţa umană are un caracter 
dihotomic: sufletul şi trupul. Sufletul a fost definit ca fiind o 
substanţă spirituală, liberă, cugetătoare şi nemuritoare, iar 
trupul este material. 


1% pr. V, Oprescu, Influenţa spiritului asupra corpului, Bucureşti, 1925, p. 7. 

În creştinism, trupul omenesc se bucură de o cinstire 
deosebită. Aceasta o vedem mai întâi din faptul că corpul 
omenesc a fost creat printr-un act de creaţie special (Facere 
2, 7) şi este cinstit prin întruparea Mântuitorului Hristos. 
Creştinii, prin Taina Sfântului Botez, devin membre ale 
Trupului tainic al Domnului, care este Biserica (I Corinteni 
6, 15-36), iar la sfârşitul veacurilor trupurile lor vor învia 
transfigurate (I Corinteni 15, 51-52). 

În structura corpului omenesc se află un complex de 
instincte, tendinţe, afecte, necesităţi de ordin fiziologic cu 
rostul lor bine determinat. Între acestea, un rol deosebit îl au 
instinctele care sunt sădite de Dumnezeu şi au un rol 
funcţional în conservarea şi perpetuarea vieţii. 

Instinctul a fost definit ca „o activitate care realizează 
scopuri fără să le prevadă graţie unei coordonări de acte care 
nu sunt rezultatul educaţiei”. Nefiind rezultatul educaţiei, se 
înţelege că ele aparţin fiinţial naturii umane: instinctele de 
conservare şi perpetuare a vieţii. Acestea sunt comune 
tuturor vieţuitoarelor. Avem însă şi instincte superioare, 
specific omeneşti, pe care nu le au toţi oamenii în egală 
măsură. La toate celelalte vieţuitoare instinctele sunt norme 
fixe de viaţă, numai omul poate interveni cu voinţa, cu 
libertatea şi cu lucrarea conştiinţei morale şi astfel modifică 
natura acestor norme fixe. 

Această modificare a funcţiei instinctelor, când nu 
sunt păstrate în starea lor originară, poate fi făcută în două 
sensuri opuse, negativ înspre dereglarea lor, când devin 
patimi şi în sens normal, moral, pozitiv înspre convertirea 
sau sublimarea lor prin virtuţi, prin luptă metodică, prin 


nevoință. 


104 ` è 2 aa e 
Ieromonah Arsenie Boca, Cărarea Împărăţiei..., p. 151. 

În afară de instincte Dumnezeu a pus în natura omului 
de la creaţie două foruri de conducere: 
1. cenzura raţiunii şi 
2. mărturia conştiinţei 
În virtutea voinţei libere omul poate să lucreze şi 
împotriva împlinirii rostului firesc al instinctelor, dând 
naştere la patimă. Despre această posibilitate cu urmări 
dramatice, funeste şi chiar tragice în viaţa oamenilor s-a 
pronunţat, între alţii, un învățat profesor de medicină, 
definindu-o în următorii termeni: „Patima nu este altceva 
decât căutarea exclusivă a plăcerii ce rezultă din satisfacerea 
unei trebuinţe instinctive deviate, adică al cărei scop natural 
este ignorat, neînțeles sau de multe ori chiar înadins 
contrariat sau relativizat.'% Altfel spus: „omul, numai omul 
dintre toate vieţuitoarele vrea să despartă funcţia biologică a 
instinctului în două, vrea să separe rostul instinctului de 
plăcerea ce-l însoţeşte, alegându-şi plăcerea şi refuzând 
rostul./% 

Repetând mereu această separare, omul îşi pierde 
libertatea şi, odată cu aceasta, ajunge rob al patimii, care îl 
coboară la nivelul fiinţelor necuvântătoare. Aceasta este 
degradarea, căderea din demnitatea fiinţei umane, înjosirea 
ei. Dar de efectul nociv al patimii nu se resimte numai trupul, 
ci întreaga fiinţă a omului. Rațiunea însăşi a căzut din rostul 
ei firesc, deoarece fiind stăpânită de patimă ea caută să 
justifice viaţa pătimaşă aducând cât mai multe motive care să 
favorizeze această patimă. 

Despre aceasta Sfântul Maxim Mărturisitorul spune: 
„Omul căzut, deşi a devenit irațional, totuşi n-a concediat cu 


105 4 : ' PENI” 4 ” 
Dr. N. C. Paulescu, /nstincte sociale, patimi şi conflicte, remedii morale, 
Ed. Credinţa strămoşească, laşi, 2009, p. 102. 
06 . v voe . . 
1% Jeromonah. Arsenie Boca, Mărgăritare duhovniceşti..., p. 39. 

totul raţiunea, ci aceasta a căzut şi ea cu el, părăsindu-şi 
scaunul de judecător drept şi imparţial şi făurind argumente 
în favoarea patimii.!% 

Ceea ce este dureros e faptul că suferinţa pe care o 
trăieşte cel pătimaş o suportă şi urmaşii săi. 

Cel ce a ajuns în această stare, adică pătimașul, s-a 
făcut vinovat de călcarea Legii morale care, după învăţătura 
Bisericii, cuprinde în sine voia lui Dumnezeu, aşadar este 
expresia voinţei divine. 

Viaţa trăită potrivit normelor sau principiilor morale 
creştine este cadrul normal de cultivare a multiplelor 
posibilități existente în ființa omenească, este punerea în 
valoare a resurselor harice, spirituale care se află în sufletul 
nostru primite la Sfântul Botez. Ignorarea acestor resurse 
sfinte, închiderea sufletească față de acestea, mai mult, 
încălcarea acestora cu bună ştiinţă înseamnă căderea din har 
în robia simţurilor pervertite. Sufletul stăpânit de patimă nu- 
şi mai poate împlini funcțiunile sale în mod normal pentru că 
patimile îl aduc în situaţia de a privi toate lucrurile printr-o 
optică deformată, se pietrifică, se toceşte şi pierde 
sensibilitatea pentru valorile înalte, sfinte, simţul moral- 
religios se atrofiază şi odată cu aceasta se înregistrează şi o 
alterare a eului. 

Urmarea unei vieţi trăită în patimi are consecinţe, 
după cum am văzut, asupra sufletului dar şi asupra trupului, 
aşa încât afectează întreg organismul, deci şi latura care 
priveşte ereditatea. Aceasta este proprietatea vieţuitoarelor 
de a transmite urmaşilor însuşirile care le aparţin. Cu acestea 
se ocupă disciplina geneticii. 


' Filocalia, vol. UL, p. VIIL. 

III. Câteva consideraţii privitoare la genetică 


Genetica este o ramură a biologiei care studiază 
fenomenele şi legile eredității, iar gena, care este strâns 
legată de genetică, este un element al cromozomilor care 
determină transmiterea şi manifestarea unor caractere 
ereditare (DEX). 

Ţinând seama de multiplele aspecte ale vieţii, unele 
dintre acestea fiind prea puţin sau uneori deloc cunoscute, 
Părintele Arsenie a abordat cu toată seriozitatea domeniul 
geneticii, aducând o contribuţie importantă la cunoaşterea 
fiinţei umane. 

Purtăm în fiinţa noastră trupească şi sufletească, în 
mod tainic, în resorturile cele mai profunde ale sufletului, în 
altarul fiinţei noastre interioare realităţi ca posibilităţi sau în 
mod virtual care, în condiţii de mediu prielnic sau când sunt 
puse în valoare în mod intenţionat, se dezvoltă şi sunt 
folositoare în diferite sectoare ale vieţii noastre. 

Ceea ce este de reţinut e faptul că aceste realități pot 
avea un caracter sănătos, pozitiv sau normal, dar şi un 
caracter morbid sau patologic şi, în acest din urmă caz, vor fi 
un izvor de suferințe pentru purtătorul lor, dar şi pentru 
urmaşii acestuia în câteva generaţii. Cu alte cuvinte, aici este 
vorba despre modul de viaţă pe care o trăieşte o persoană în 
conformitate cu voia lui Dumnezeu sau prin călcarea Legii 
morale care cuprinde în sine voia lui Dumnezeu. Viaţa 
morală are urmări pozitive asupra vieţii noastre dar şi a 
urmaşilor noştri, iar viaţa care lasă de dorit din punct de 
vedere moral are urmări negative asupra persoanei în cauză, 
dar şi a urmașilor acesteia. „Eu sunt un Dumnezeu zelos, 
Care pedepsesc pe copii pentru vina părinţilor ce Mă urăsc 
pe Mine până la al treilea sau al patrulea neam şi Mă 

milostivesc către cei ce Mă iubesc şi păzesc poruncile Mele 
până la al miilea neam” (Ieşire 20, 5-6). 

Urmările pozitive sau negative sunt exprimate în 
genetică prin termeni consacraţi şi anume prin cromozomi şi 
gene, care fac parte din mediul nostru intern. În legătură cu 
aceşti termeni vom reveni mai încolo. 

Aşadar, cele relatate aici fac parte din făptura umană, 
adică omul care îşi începe viaţa în momentul fuziunii 
spermatozoidului şi ovulului, adică din momentul singamiei. 
Aceasta duce la naşterea ovulului fecundat sau a zigotului, 
care în sine este o celulă diploidă sau dublă. 

Îndată după formarea zigotului (sau oul) începe 
procesul de segmentare, adică de diviziune în speţă 
împărțirea celulelor mai întâi în două, apoi în patru, în opt, în 
şaisprezece etc., până ajunge la cifra şaizeci şi patru. 

Folosind noţiunea celulă, în mod firesc se pune 
întrebarea: Ce este celula? 

Cuvântul celulă este de obârşie latină şi înseamnă 
cameră mică. Celula este structurată sau formată din 
membrană, protoplasmă şi nucleu. Partea principală a celulei 
o formează nucleul, a cărui substanţă este cromatina. Strâns 
legat de cromatină este cromozomul, iar elementul de bază al 
cromozomului este acidul dezoxiribonucleic. 

În ceea ce priveşte formarea cromozomilor reținem 
momentul în care celula se pregăteşte pentru diviziune. În 
procesul fiziologic al fecundaţiei granulele de cromatină se 
unesc şi formează un ghem cromatic, care se va segmenta 
apoi în filamente independente, de lungimi variabile, totuşi 


A . . - 108 
în perechi cam egale, numite cromozomi." 


108 : x F pus e 
leromonah Arsenie Boca, Cărarea Impărăţiei..., p. 220. 

Rolul cromozomilor constă în transmiterea 
informației genetice de la o generație la alta, iar în ceea ce 
priveşte locul cromozomilor reținem că aceştia se află în 
nucleul fiecărei celule şi sunt în număr de 46. 

Celulele sunt somatice şi sexuale sau gameţii. În 
celulele somatice sunt 46 de cromozomi. La sexul mascul 
sunt 23 de perechi de cromozomi, respectiv 46, din care 22 
perechi, adică 44 sunt cromozomi autozomi şi o pereche 
heterozomi: xy. Cromozomii autozomi au morfologie sau 
structură identică, iar heterozomii sunt diferiți. La sexul 
femel, de asemenea, sunt 46 de cromozomi, adică 23 de 
perechi, din care 22 perechi (44 cromozomi) sunt autozomi 
şi o pereche cromozomii sexului: xx. 

Celulele sexuale sau gameţii se deosebesc de cele 
somatice prin faptul că au un număr de cromozomi redus la 
jumătate, adică numai 23. Aceasta este numai o reducere 
numerică, în realitate fiecare celulă se păstrează în întregime. 

După procesul de segmentare urmează procesul de 
diferenţiere a celulelor, care va duce la formarea unor tipuri 
de diferite celule specializate cu proprietăţi stabile, pornind 
de la o singură celulă ou. Celulele embrionare nediferenţiate 
au posibilitatea de a deveni oricare dintre cele câteva sute de 
tipuri celulare ale organismului adult. "° 

În strânsă legătură cu celulele şi cromozomii se află şi 
genele. 

S-a constatat din antichitate că antecesorii transmit 
urmașilor unele caracteristici, însuşiri, vocaţii sau înclinații 
spre anumite sectoare ale vieţii sau sfere ale ştiinţelor, dar 
atunci nu s-a putut găsi o explicaţie ştiinţifică a acestui 
fenomen. 


'% 1. Diculescu (şi colab.), Ghid pentru lucrări practice şi demonstraţii de 


biologie celulară, Bucureşti, 1980, p. 208. 

Descoperirea acestei taine s-a făcut abia în secolul al 
XIX-lea de către călugărul Gregor Mendel (1822-1884), care 
aparţinea ordinului monahal al augustinienilor, originar din 
Heinzendorf-Cehoslovacia. 

Gregor Mendel a studiat matematica şi ştiinţele 
naturale şi, ca monah, a aparținut mănăstirii din Brno-Cehia. 

Cunoscător al ştiinţelor naturale, Gregor Mendel s-a 
ocupat de unele plante, mai întâi de trandafiri şi apoi de 
mazăre şi, încrucişându-le polenizarea, a pornit pe un drum 
la capătul căruia a ajuns la descoperiri surprinzătoare. El a 
descoperit că transmiterea caracterelor părinţilor la urmașii 
lor se datorează unor factori ereditari, care mai târziu s-au 
numit gene. Acestea se află în cromozomi, dar şi în celulele 
organismului, însă nu izolate, ci ca perechi. 

Gregor Mendel, prin cercetările şi experienţele sale, a 
descoperit primele legi ale eredității, fapt care a determinat 
pe biologul şi geneticianul american Thomas Hunt Morgan 
să continue cercetările privitoare la legile eredității. 

Morgan a studiat drosofila melanogaster, adică 
musculiţa de oţet şi a constatat că legile lui Mendel erau 
valabile şi în ceea ce priveşte studiul acestei musculiţe, dar şi 
că unele caracteristici moştenite ar avea legătură unele cu 
altele. Aceste legături lăsau să se înţeleagă că unităţile 
eredității, adică genele, erau aliniate în şiruri lungi, iar 
cromozomii sunt structuri lungi şi subţiri. 

Mergând mai departe, el a căutat mijlocul potrivit care 
să cuprindă genele şi a aflat că o structură celulară lungă şi 
subţire, care să cuprindă genele, era cromozomul. Până la 
urmă, Morgan a reuşit să arate că genele înşiruite de-a lungul 
cromozomilor sunt agenţii purtători ai eredității. 

Aceasta a fost concluzia a cărei realitate este 
incontestabilă. 

În România s-a simţit necesitatea studierii acestor 
realităţi de către persoane specializate în acest domeniu şi 
acesta a fost profesorul Nicolae Mărgineanu de la Institutul 
de Psihologie al Universităţii din Cluj, care a acordat o 
deosebită atenţie studierii problemelor de genetică, cuprinse 
în cartea sa „Psihologia persoanei”. 

Autorul acestei cărți a consulat cursul de biologie 
generală a biologului René Jeannel de la Institutul de 
Genetică din California şi consideraţiile genetice competente 
ale acestui autor ni le prezintă profesorul clujean în lucrarea 
amintită: 

„Important pentru a fi cunoscut este faptul că fiecare 
din miile de gene este o substanţă aparte care are o funcţie 
definită, adică un lucru de îndeplinit; dacă una sau alta din 
ele este distrusă, sau schimbată, dezvoltarea este alterată într- 
un anumit fel, iar individul care rezultă arată o schimbare 
corespunzătoare a caracterelor sale: o schimbare în culoarea 
ochilor, în forma nasului, în statură ori în temperament sau 
altceva. 

La fel este cunoscut că fiecare fel de genă are în mod 
regulat și invariabil locul său în lanţ sau cromozom. Astfel, 
diferitele gene pot fi numite şi numerotate, şi o anumită 
genă, să zicem numărul 4 sau 47, este întotdeauna aceeaşi, cu 
acelaşi rol de jucat şi găsibilă în același loc al cromozomilor. 

O altă chestiune, la fel de importantă, este faptul că 
fiecare din cei doi părinţi ai noştri ne dau o serie completă de 
gene înlănţuite împreună în forma descrisă mai jos. Astfel, în 
fiecare celulă noi avem două feluri de gene, fiecare complet 
în el însuşi, aşa cum vedem în desenul care urmează: 

Aşezarea genelor în lanţul dublu al cromozomului 
(Cărarea Împărăției, p. 225.) 


În consecinţă, noi suntem dubli cu privire la genele 
noastre. Fiecare din cele două lanţuri de gene conţine tot 
materialul cerut pentru producerea unui individ; un fapt care 
are foarte stranii consecinţe. Mama ne dă tot materialul cerut 
pentru producerea unui individ de un anumit tip; tata, pe de 
altă parte, ne dă tot materialul pentru producerea altui individ 
de alt tip. În acest mod noi începem viaţa ca fiinţe duble. 
Fiecare suntem, într-un anumit sens două persoane — destul 
de legate împreună în întregime, deşi în anumite privinţe 
legăturile nu sunt chiar complete. Această dublă natură a 
vieţii noastre are mare efect asupra ei. l 

Duplicarea se aplică fiecărei părticele din miile de 
gene cu care începem viața. Fiecare fel de substanță este 
prezentă în fiecare celulă în două doze, care formează o 
pereche de gene. O genă din fiecare pereche vine de la tată, 
cealaltă de la mamă. 

Diferitele perechi de gene au funcțiuni diferite în 
dezvoltare. Cei doi membri ai fiecărei perechi de gene au una 
şi aceeaşi funcţiune. Dacă una dintre cele două gene are de-a 
face cu culoarea ochilor, atunci cu culoarea ochilor are de-a 
face şi cea de-a doua. Dacă una din gene are de-a face cu 
producerea şi determinarea unei anumite părți din creier, cu 
acelaşi lucru are de-a face şi cealaltă. Dacă una influenţează 
creşterea corpului, tot creşterea corpului o influenţează şi 
cealaltă. Acum un fapt de extremă importanţă practică: Deşi 
cei doi membri ai unei anumite gene au de-a face cu unul şi 
acelaşi lucru, ei de obicei diferă, însă, în felul lor de a-l face: 
Gena care vine de la tată tinde să producă o anumită culoare 
a ochiului; în vreme ce gena de la mamă tinde să producă o 
altă culoare. Gena de la tată produce un creier sărac, şi astfel 
un individ stupid; gena de la mamă, un creier superior, şi 
astfel un individ superior. O genă poate produce ceea ce este 
bun şi sănătos; cealaltă ceva ce e bolnav. Avantajele de a 
avea doi părinţi, adică de a fi dubli, sunt deci evidente. O 
genă de la tată poate fi defectuoasă; dacă ea ar fi singura 
genă care ar produce funcțiunea, copilul ar fi defectiv în acea 
funcţiune; el ar fi, astfel, un albinos, un stupid sau un 
înapoiat mintal. Se poate, însă, întâmpla ca gena 
corespunzătoare din aceeaşi pereche, care vine de la mamă, 
să fie normală. Această genă normală de obicei produce ea 
singură întreaga sarcină, aşa încât copilul e normal; el nu e 
un albino, nu e stupid, nici înapoiat mintal. În acest mod, 
defectuozitatea unei singure gene din pereche de obicei nu 
are urmări rele, sau dacă are, atunci le are aşa de mici încât 
nu pot fi observate. Dublarea genelor activează, deci, ca o 
măsură de asigurare; individul are două şanse în loc de una 
de a-şi dezvolta fiecare din funcțiile sale în mod normal. 
Numai atunci când ambele gene date într-o anumită pereche 

sunt defective — adică atât cea de la mamă, cât şi cea de la 
tată — numai atunci funcţia respectivă a urmaşilor e şi ea 
defectivă şi copilul e lipsit de pigmentaţia necesară, e stupid, 
e leneş, înapoiat mintal sau ceva asemănător. 

Socotind dublarea genelor în această lumină, e lămurit 
că asigurarea pe care o aduce constituie raţiunea biologică 
pentru care avem doi părinţi şi nu unul. 

Gena normală, care produce funcțiunea sau organul în 
condiţii normale a fost numită genă dominantă; gena 
defectivă, a cărei funcţiune nu se manifestă, e genă recesivă. 

Gena care produce inteligenţa este o genă dominantă; 
aceea care produce prostia este genă recesivă. Genele 
dominante sunt de trei ori mai numeroase decât genele 
defective”! "?, 

Pe parcursul acestui capitol am întâlnit noțiunile de 
spermatozoid şi ovul, care au un rol fundamental la începutul 
oricărei fiinţe umane. Aceste două celule, numite gameți, au 
origine diferită, adică ovulul are origine maternă, iar 
spermatozoidul origine paternă. Acestea au capacitatea sau 
sunt apte de a da naştere fiinţei umane. Pentru a se realiza 
acest fapt este necesară fertilizarea ovulului, adică 
pătrunderea  spermatozoidului în interiorul ovulului, iar 
urmarea este formarea celulei numită zigot. Viaţa omului 
există aşadar de la început, din momentul fuziunii 
spermatozoidului şi ovulului. Asupra acestui aspect vom 
zăbovi mai departe, când vom aborda aspectul privitor la 
embrion. 

Dar mai întâi, câteva cuvinte cu privire la sensul 
noţiunii persoană: 

Nicolae Mărgineanu, Psihologia persoanei, București, 1999, pp. 190-191. 
leromonah Arsenie Boca, Cărarea Impărăției..., pp. 226-228. 

În vocabularul bisericesc, teologic, acest cuvânt se 
foloseşte când ne referim la Sfânta Treime, la îngeri şi la om. 

Referindu-ne la Sfânta Treime, spunem că Dumnezeu 
este unul în fiinţă şi întreit în Persoane: Tatăl, Fiul şi Duhul 
Sfânt. Cele trei Persoane dumnezeiești au o singură fiinţă 
dumnezeiască. Această ființă divină se împărtăşeşte de 
Dumnezeu Tatăl: Fiului prin naștere şi Duhului Sfânt prin 
purcedere, toate aceste trei Persoane având întreaga fiinţă 
divină. 

Îngerii sunt ființe spirituale, reale şi personale şi au 
misiunea de a fi slujitori ai lui Dumnezeu şi ocrotitori ai 
oamenilor. 

În ceea ce priveşte omul, este caracteristic faptul că 
are o structură dihotomică, adică este format din trup şi 
suflet, elemente care se deosebesc între ele în mod 
substanţial sau, altfel spus, sunt deosebiri de fond, radicale, 
asemenea deosebirii care există între spirit şi materie. 

Pentru cunoaşterea  făpturii umane, respectiv 
specificul acesteia, sunt necesare câteva precizări, şi anume: 
prin noţiunea de persoană se înţelege o fiinţă care are rațiune 
şi libertate, adică spirit, iar acesta este strâns legat de 
noţiunea persoană. Spiritul nu depăşeşte omul, ci îi este 
imanent acestuia şi formează fiinţa sa intimă. 

Spiritul este libertate, decizie, hotărâre liberă, are 
posibilitatea de autodeterminare, căci poate alege între bine 
şi rău şi prin aceasta dovedeşte că are responsabilitate 
morală, pe când natura este încremenire, osificare, substanță 
inertă şi impenetrabilă. Spiritul este cugetare, conştiinţă de 
sine, capacitate de auto-reflexiune."!! Ținând seama de 


UI Pr. loan I. Ică, Eros şi agape, mss. Sibiu, 1955, p. 11. 

acestea, se înţelege că cuvântul persoană nu poate fi aplicat 
decât la fiinţa umană care este conştientă de sine. 

La aceste precizări adăugăm momentul formării 
persoanei umane, şi anume, folosind termenii consacraţi, 
spunem că persoana umană se formează în momentul 
fecundării, al concepţiei sau al procreaţiei, aşadar în acel 
moment în care se creează simultan trupul şi sufletul, 
elemente componente ale fiinţei umane, ale persoanei. 

La acest moment participă Dumnezeu şi părinţii 
trupeşti. Participarea divină o atestă Sfânta Scriptură: „El dă 
tuturor viaţă şi suflare şi toate” (Faptele Apostolilor 17, 25). 
El creează sufletul, care se uneşte cu trupul în momentul 
zămislirii. În această privinţă „Mărturisirea Ortodoxă” spune: 
„Sufletul se dă de la Dumnezeu atunci când se formează 
trupul şi este în stare a-l primi; şi când intră, el se revarsă în 
tot trupul, ca focul în fierul înfierbântat.” 

În privinţa momentului formării persoanei umane s-au 
pronunţat autorii cărţii Bioetica şi Taina Persoanei, care au 
elaborat puncte de vedere competente încadrate în concepţia 
Bisericii. 

Odată conceput, spune Părintele John Breck, copilul 
este recunoscut ca un embrion al unei persoane, nu numai 
din punct de vedere genetic, ci şi graţie relaţiei — comuniunii 
intime — care se întreţine încă din momentul fecundării între 
copil şi mama sa.!!? 

Un fapt de o importanţă deosebită este participarea lui 
Dumnezeu la formarea persoanei umane, fapt care reiese din 
următoarele cuvinte: Nu numai Cuvântul creator („să facem 
om”) este temeiul oricărei „conceperi” şi naşteri umane, ci şi 
suflarea de viaţă pe care Dumnezeu o insuflă în nările 


'1 Pr. John Breck, Bioetica şi Taina Persoanei, Bucureşti, 2006, pp. 61-62. 

omului după ce îl modelează din ţărână (Facere 2, 7). 
Această suflare, germen al Sfântului Duh, pătrunde în 
embrion din primul moment al fecundării, dar pătrunde nu 
numai ca putere vitală, biologică sau animală, ci şi ca 
principiu al participării la viaţa divină. Această suflare îl 
însoţeşte, îi dă viaţă şi îl alcătuieşte pe om după chipul 
Creatorului, într-o tainică modelare după Hristos, prin care 
este capabil să se îndrepte către comuniunea cu Dumnezeu 
Tatăl." 

Din momentul concepţiei şi până la moarte, copilul 
este o persoană purtătoare a chipului divin; vocaţia sa 
primară este căutarea „asemănării cu Dumnezeu, spune 
părintele Breck!'*, iar profesorul Olivier Clement spune că 
„din punct de vedere ortodox, este evident faptul că fiinţa 
umană, adică persoana, există din momentul concepţiei”!?. 

Antropologia Bisericii consideră că persoana umană 
este „sfântă”!1€, un embrion este un dat al naturii, un dar al 
lui Dumnezeu, o făptură umană care ne este încredinţată... 
De fiecare dată când este conceput un copil intervine 
transcendenţa, adică Dumnezeu; deoarece această făptură 
este absolut unică, iar noi nu suntem decât gazdele sale.” 

În ceea ce priveşte inviolabilitatea embrionului, acest 
caracter nu este dat de natura sau vârsta sa, ci de fărâma de 
divin pe care o conţine prin chiar venirea sa pe lume şi prin 
dezvoltarea sa într-o persoană deplină. 

Taina embrionului este demnă de respect... căci 
embrionul însuşi este „personal” încă din momentul 


'13 Pr. Boris Bobrinskoi, Bioetica..., p. 73. 

14 Pr. John Breck, op. cit., p. 89. 

'15 Prof. Olivier Clement, Bioetica, op. cit., pp. 108, 118. 
'1* Pr. John Breck, op. cit., p. 168. 

H? Prof. Olivier Clement, op. cit., p. 162. 

fecundării, deoarece avem de-a face cu o fiinţă unică din 
punct de vedere genetic.!!* 

Despre valoarea persoanei umane avem mărturii în 
Sfânta Scriptură, unde vedem purtarea de grijă a lui 
Dumnezeu faţă de oameni, alegând ca slujitori ai Săi, chiar 
înainte de naşterea acestora, cărora le-a încredinţat misiuni 
deosebite, adică prooroci în Vechiul Testament şi sfinţi ai 
creştinismului, ale căror nume istoria le va reţine până la 
sfârşitul veacurilor. 

Între cei care au avut chemări speciale a fost 
proorocul Ieremia, care a spus: „Fost-a cuvântul Domnului 
către mine şi mi-a zis: Înainte de a te zămisli în pântece te- 
am cunoscut şi înainte de a ieşi din pântece te-am sfinţit şi 
te-am rânduit proroc pentru popoare” (Ieremia 1, 5). 

„Ascultaţi,  ostroave, luați aminte, popoare 
îndepărtate! spune proorocul Isaia, Domnul m-a chemat de la 
naşterea mea, din pântecele maicii mele mi-a spus pe nume” 
(Isaia 49, 1). 

În Noul Testament a fost ales Sfântul Ioan 
Botezătorul, despre care cuvântul Domnului spune că: „din 
pântecele mamei sale se va umple de Duhul Sfânt” (Luca 1, 
15,17), iar Sfântul Apostol Pavel spune că Dumnezeu l-a ales 
din pântecele mamei sale şi l-a chemat prin harul Său 
(Galateni 1, 15). 

Fiinţa umană este o persoană din momentul fecundării 
ŞI, în acest caz, este unică şi are o valoare infinită; ea 
defineşte făptura umană, este sacră şi are o valoare veşnică 
(J. Breck). De această sacralitate se bucură şi embrionul, care 
este un dar al lui Dumnezeu, iar suflarea Sfântului Duh 


U8 Claude Hiffler, Bioetica..., pp. 179-180. 

pătrunde în embrion în momentul fecundării ca principiu al 
participării la viaţa divină. 

Embrionul este o fărâmă de divin pe care o deţine din 
momentul venirii omului pe lume, el face parte din valenţele 
divine ale persoanei umane, motive suficiente pentru a-l 
respecta şi preţui la adevărata sa valoare. 

Din cele prezentate aici am reţinut faptul că autorii 
cărţii „Bioetica şi Taina Persoanei”, când au abordat 
capitolul „embrioni”, au făcut referiri la Atotputernicul şi 
Milostivul Dumnezeu, manifestând prin aceasta credinţa şi 
convingerea religioasă cu privire la momentul formării 
persoanei umane. Această convingere religioasă, sfântă o 
găsim şi în gândirea Părintelui Arsenie, expusă în cărțile 
sfinţiei sale, unde întâlnim o convorbire a sa cu un cunoscut. 
Acesta îi pune Părintelui următoarea întrebare: Ce implicaţie 
poate fi între contingent şi Transcendent? 

Răspunsul este acesta: Numai aceasta că 
Transcendentul străbate, asistă, susține contingentul; îl vede 
în toate unitățile de măsură ca spațiu şi timp, ca durată sau 
structură, ca destinație sau alienare, ca libertate sau robie... 
şi încă mai înainte de a fi vreuna din acestea. La acestea 
trebuie adăugat din partea contingenței noastre nota libertății, 
cu aceasta omul fiind înzestrat prin creație. 

Ca urmare, tot ce gândim, vorbim şi facem se petrece 
în atotprezența lui Dumnezeu, Care le înseamnă în contul 
nostru, în două locuri: în Cartea Sa — Cartea Vieţii — şi cartea 
noastră, codul genetic.!!? 

Codul genetic este arhiva vieţii noastre unde avem 
scrise şi înscriindu-se în flux continuu tot ce gândim, vorbim 
şi facem. Aici este necesară precizarea că cele înscrise în 


' Episcop Daniil Stoenescu, Părintele Arsenie — Omul..., p. 250. 

Cartea Vieţii se înscriu şi în genele cromozomilor noştri care 
stau la temelia eredității noastre spre viitor. 

Prin ereditate se transmit părţile bune, sănătoase, 
morale, dar se transmit şi cele rele, aşadar se transmit şi 
genele care au un caracter negativ. Aceste gene sunt 
cunoscute ca gene recesive, defective sau bolnave şi care vor 
dirija o infirmitate, o deviere, o urâţire, o moarte pe calea 
eredității spre viitor. 

În strânsă legătură cu genele sunt embrionii. 

Când în organismul omului se formează un embrion 
atunci se petrece o înjumătățire a catenelor celor doi 
progenitori şi fiecare jumătate se va uni cu cromozomul, 
catena şi locul omolog al celuilalt partener. 

Acestui fenomen, al înjumătăţirii catenelor celor doi 
progenitori şi a unirii fiecărei jumătăţi cu cromozomul, 
catena şi locul omolog al celuilalt partener, i s-a căutat o 
explicaţie din partea oamenilor de ştiinţă, precum şi din 
partea celor care împărtăşesc credinţa religioasă. 

Cunoaştem că în ştiinţa profană nu se află noţiunea 
păcat şi în acest caz nu poate să explice cum au apărut în 
predecesori genele recesive degenerative şi cu urmări 
dezastruoase pentru o fiinţă care eventual urma să se nască. 

Ce este aici, este hazard, domnia întâmplării? 

Știința nu ştie ce este aici, ci susţine că ar fi hazard, că 
ar fi legea evoluţiei care lucrează şi cu involuţia, prin care 
scoate din circuitul mare al vieţii exemplarele slab 
înregistrate. În această situaţie se pune întrebarea: Cum au 
apărut în predecesori genele recesive, prin ce accident, după 
care legi? Sau prin ce împrejurare apar în cromozomi, de 
unde nu erau mai înainte, aceste microorganisme, adică 
genele recesive? 

Genele  recesive apar în predecesori în chip 
independent, adică după legile care atârnă peste fărădelegi. 
Toate faptele omului se înseamnă undeva, într-o nevăzută 
carte şi se înseamnă şi în sămânța de om şi cu aceasta îşi 
trage urmaşii după fărădelegile sale. Legile vieţii sunt legile 
Creatorului:  păcătuieşti împotriva lor, nu scapi fără 
mustrarea lui Dumnezeu.!” 

În afară de mustrarea lui Dumnezeu pentru 
fărădelegile săvârşite găsim în Sfânta Scriptură un cuvânt 
care se referă la faptul că greşelile oamenilor nu se pot 
ascunde de vederea lui Dumnezeu, adică o genă recesivă 
înscrisă în codul genetic. Aceasta este sub vederea lui 
Dumnezeu, care este de zece mii de ori mai puternică decât a 
soarelui: „Şi nu ştie (omul) că ochii Domnului de zece mii de 
ori sunt mai luminoşi decât soarele şi privesc la toate căile 
oamenilor şi văd toate cele ascunse” (Isus Sirah 23, 27). De 
asemenea, purtarea oamenilor se înscrie în codul genetic al 
binelui sub Har şi al răului sub Judecată sau recesivitate. 
Deci regenerare şi degenerare, sunt cele două sensuri ale 
unei transcrieri a faptelor. Tot ce contravine destinaţiei sau 
menirii omului e deviere către degenerare, infirmitate, 
monstruozitate, ieşire din circuitul vieţii sau moarte. 

În final, o referire la noţiunea Transcendenţă, adică la 
Fiinţa Supremă Care este Dumnezeu, despre Care aflăm că 
la constituirea unui embrion Transcendenţa este de faţă. Ea 
alege din milioanele de spermatozoizi exemplarul care 
pedepseşte urmaşul unor greşeli ale predecesorilor. Sau cazul 
invers:  binecuvintează cu  înzestrările Harului alegând 
exemplarul favorabil unei misiuni viitoare. "”! 


120 : a F ass 
leromonah Arsenie Boca, Cărarea Impărăţiei..., p. 236. 


2I Episcop Daniil Stoenescu, Părintele Arsenie — Omul..., pp. 249-250. 

PERIOADA PRENATALĂ A COPILULUI 


upă învățătura Bisericii, omul este 

capodopera creației divine. 

Dumnezeu este Existenţa, Izvorul sau 
Creatorul lumii şi al vieții, aşadar în El îşi are obârşia toată 
făptura văzută şi cea nevăzută. Lumea, creaţia ca atare, este 
darul lui Dumnezeu şi expresia iubirii Sale. Despre faptul că 
creaţia este expresia veşnicei iubiri divine avem dovezi în 
Sfânta Scriptură. Aşa, de pildă, Dumnezeu îi spune 
proorocului Ieremia: „Cu iubire veşnică te-am iubit” (31, 3), 
iar a spune „te iubesc” ar însemna „nu vei muri niciodată”, 
de vreme ce iubirea este mai puternică decât moartea. 

Creaţia a avut loc în veşnicie, ca act interior al 
misterului divin al vieţii. Concepţia biblică a creaţiei nu-i 
decât reflexul acestui act interior al creaţiei în conştiinţa 
omului antic.” 

Motivul creaţiei lumii se explică prin bunătatea fără 
margini a lui Dumnezeu. „Prin creaţie Tatăl vrea să mărească 
numărul subiectelor care să se bucure de fericirea comuni- 
unii cu El. Nu pentru fericirea Sa, căci comuniunea cu 
celelalte subiecte divine nu lasă nici o scădere fericirii Sale. 


) PR 2 ata 
' Pr. Arsenie Boca, Cuvinte vii... p. 49. 

Vrea să aibă mai mulţi fii. Vrea subiecte mai multe, cărora să 
le fie Tată.!% 

Toţi oamenii sunt fiii şi slujitorii lui Dumnezeu chiar 
la creaţie (I Corinteni 3, 9), adică El a ridicat pe om la 
cinstea de colaborator al Său în lume (II Corinteni 6, 1,4). 

Creaţia lumii nu e un fapt terminat, ci în curs," adică 
creaţia lui Dumnezeu se continuă cu fiecare naştere. aS 

Spunând că omul nu este o creație terminată se 
înțelege că ceea ce este el astăzi nu este totul, ci ceea ce 
poate deveni el mâine, bun sau rău, deci o construcţie 
neterminată.!? 

Omul, înzestrat prin creaţie cu libertatea voinţei, poate 
alege între a trăi viaţa, ţinând seama că „în El (Dumnezeu) 
trăim, ne mişcăm şi suntem” (Faptele Apostolilor 17, 28), 
dar şi de faptul că „toată lumea zace în cel rău” (I loan 5, 
19). Aşadar, folosind în bine libertatea noastră cu care 
suntem înzestrați de la creaţie avem posibilitatea de a fi şi 
propria noastră creaţie.” 

După învăţătura Bisericii dreptmăritoare, omul are o 
valoare eternă, fiind înzestrat cu valenţe divine, adică prin 
chipul lui Dumnezeu (Facere 1, 26), prin paradigmele divine, 
prin harul lui Dumnezeu etc. 

Harul divin se sălășluieşte în fiinţa noastră sufle- 
tească, intimă, în sanctuarul fiinţei noastre interioare şi îşi 
face vădită prezenţa sau lucrarea prin colaborarea cu voința 
credinciosului. Urmarea acestei lucrări este starea de 


' Prof. dr. Dumitru Stăniloae, Jisus Hristos sau Restaurarea omului, Sibiu, 
1943, p. 73. 

kai Ibidem, p. 186. 

25 Bioetica şi Taina Persoanei, op. cit., p. 216. 

' Episcop Daniil Stoenescu, Părintele Arsenie „Omul îmbrăcat în haină de 
in... ”, p. 462. 

' Ibidem, p. 273. 

îndumnezeire prin har a fiinţei omeneşti sau starea de 
sfinţenie. 

De această stare, de sfinţenie, se foloseşte nu numai 
cel în cauză, ci se transmite ereditar sau genetic şi urmaşilor, 
după cum am arătat într-un capitol aparte. 

Viaţa noastră are trei faze în dezvoltarea ei: faza 
vegetativă — până la naştere, faza bio-psihică — fără limite 
precise şi faza spirituală. 

Asupra fazei vegetative vom stărui în cele ce 
urmează. 

Părinţii sunt datori să manifeste o grijă deosebită faţă 
de copilul lor, iar aceasta începe cu viaţa morală pe care o 
vor trăi aceştia înainte de căsătorie şi pe care o vor transmite 
genetic urmaşilor lor. 

Cu alte cuvinte, educaţia copilului începe mai întâi cu 
educaţia părinților lor. Până la cununie părinţii sunt datori să 
aibă fecioria nestricată, şi fete, şi băieţi. Celui ce crede în 
Dumnezeu şi ţine posturile, se spovedeşte şi se împărtăşește 
cu Sfânta Cuminecătură şi are duhovnic, îi este cu putinţă. 
Celuilalt, nu i-a fost cu putinţă întâi, nu-i va fi cu putinţă nici 
pe urmă. De aceea, cei ce sunt robi ai patimilor, trebuie să 
dovedească întâi eliberarea de toate patimile, să ajungă la 
credinţa prin iubire şi apoi, să întemeieze căsătorii, căci altfel 
înmulțesc răul între oameni, mai osândind şi pe alţii 
împreună cu dânşii.’ 

În ceea ce priveşte educația prenatală, un rol 
important îl are atmosfera familială. Dragostea şi grija 
soțului pentru femeia însărcinată reprezintă unul din factorii 
principali de formare a senzaţiei de fericire la viitorul copil. 
Această senzaţie se transmite prin încrederea şi liniştea 


128 pu i an Ul a Le su a a ; 
Părintele Arsenie Boca, Tinerii, familia şi copiii născuţi în lanţuri... p. 78. 

mamei. De aceea, chiar dacă sunt ocupați, părinţii trebuie să 
găsească timp pentru „întâlnirea” cu copilul lor nenăscut, 
pentru o comuniune tandră cu acesta. Ei îi vor povesti 
copilului despre nerăbdarea cu care îl aşteaptă să vadă 
lumina zile, despre cât de puternic şi sănătos vor să-l vadă. 
Eforturile conştiente ale părinţilor îi vor adăuga forță 
pruncului. Dacă în timpul sarcinii tatăl „se joacă” adesea cu 
copilul, atunci copilul îi va recunoaşte vocea imediat după 
naştere. !* 

Dar nu numai după naşterea copilului, ci chiar înainte 
de naştere, fiind în stare embrionară, copilul aude ceea ce se 
vorbeşte de către părinţii săi când sunt aproape de el. 
Profesorul Olivier Clément relatează un fapt demn de reţinut: 
„François Dolto îmi povestea că un embrion de câteva luni, 
dacă tatăl este aproape şi îi vorbeşte, se va deplasa uşor către 
acesta, adică se va orienta spre vocea pe care o aude şi care îi 
devine în acest mod familiară, cu mai multe luni înainte de a 
se naşte.”!30 

Prima verigă din lanţul de evenimente al bunei 
educaţii se află încă în pântecele mamei, spune părintele 
Zorin. Educaţia prenatală este un lucru serios şi responsabil, 
fiindcă multe dintre elementele formării personalităţii sunt 
prezente încă din viaţa intrauterină. Emoţiile, tendinţele, 
gândurile, cuvintele şi faptele părinților se întipăresc adânc 
în sufletul copilului. El „memorează”, „copiază” modelele de 
comportament.” 


'% Konstantin V. Zorin, Enigmele eredității, Ed. Cartea Ortodoxă, Bucureşti, 
2011, p. 216. 

'% Bioetica şi Taina Persoanei..., p. 162. 

3! Konstantin V. Zorin, op. cit., p. 214. 

Despre relaţiile şi grija părinţilor faţă de copiii lor s-a 
pronunţat părintele Porfirie din Grecia, trăitor o vreme în 
Sfântul Munte Athos. 

Între învăţăturile acestui părinte se află şi faptele care 
au o înrâurire rea asupra copiilor încă din ceasul zămislirii 
lor. 

Copiii ajung, să aibă probleme când sunt neînţelegeri 
între părinţi. Vorbind despre „copiii cu tulburări” spune că 
aceşti copii au probleme psihice pentru că n-au avut parte în 
casă de o atmosferă prielnică, din pricina relaţiei proaste 
dintre părinţi, ei înşişi persoane cu tulburări. Copilul simte 
răceala părinților, a mamei şi a tatălui său, adică 
nervozitatea, mânia, sila şi toate acestea rănesc pe viaţă mica 
lui inimioară. Unui părinte copleşit de temeri şi nesiguranță 
din pricina copilului său, părintele i-a spus: „Eşti întru totul 
răspunzător de acest lucru. Ai creat probleme de când era în 
pântecele mamei, din cauza relaţiilor rele dintre tine şi soţia 
ta.” Toate aceste răni sufleteşti îl vor afecta pe copil toată 
viaţa. Dimpotrivă, simţirile sfinte ale mamei şi viaţa de 
sfinţenie pe care o duce înrâuresc în bine copilul şi îl 
„sfinţesc din clipa zămislirii sale”.!*? 

Despre muzică, arta pe care o cultivă persoane cu 
sensibilităţii deosebite, este necesară precizarea că sunetele se 
imprimă foarte bine pentru întreaga viaţă, melodiile ascultate 
de mama însărcinată trebuie alese cu mare grijă. Aceasta 
trebuie să asculte melodii plăcute, liniştitoare. Ascultarea 
periodică a acestora dezvoltă aptitudini şi preferinţe muzicale 
la copil. Încă din pântece copilul recunoaşte versurile şi 
melodia. Acestea mai au şi un rol de destindere emoţională. 
Dar este necesar să reținem că muzica ascultată de mamă, 


'* Jean Claude-Larchet, Despre iubirea creștină, Bucureşti, 2010, pp. 215- 
2147, 

care îi provoacă bucurie sau linişte, armonie şi pace, 
transmite aceeaşi atmosferă emoţională şi copilului. 

Cunoscutul dirijor american Boris Brott a răspuns, în 
interviurile pe care le-a dat, întrebării unde a învăţat să 
iubească muzica: „Această dragoste trăia în mine încă înainte 
de naştere.” Brott a făcut cunoştinţă cu anumite opere şi şi-a 
dat seama că ştia partitura viorii, pe care nu o deschisese. 
Nelămurit, el a întrebat-o pe mama sa, care i-a arătat unele 
partituri vechi de violoncel şi astfel şi-a dat seama că le 
cunoaşte ca prin vis şi le ştia pe de rost. Pe acestea mama sa 
le interpretase în timpul sarcinii,” aşadar încă o dovadă 
convingătoare despre viaţa pe care o trăieşte copilul în 
perioada intrauterină sau prenatală. 

Asupra acestui subiect a meditat Părintele Arsenic, 
dând îndrumări privitoare la starea copilului înainte de 
naştere. Aceste îndrumări, puse în practică, sunt un ajutor 
comparabil cu o binecuvântare menită să aducă lumină într- 
un sector atât de important în viaţă, dar atât de ignorat şi cu 
consecinţe dureroase, cu care ne confruntăm adeseori în 
viaţă. 

Toate stările trupeşti şi sufleteşti ale celor doi părinţi, 
spune sfinţia sa, dar mai cu deosebire ale mamei în vremea 
celor nouă luni, se întipăresc în copil ca tendinţe sau 
predispoziţii, pe care copilul le va avea pentru toată viaţa. 
Supărări, amărăciuni, dureri predispun copilul la tristeţe, 
melancolie, nesănătate. Deci, toate acestea trebuie ocolite. 

În vremea aceea, dacă mama fură oarece, copilul va 
fura toată viaţa. Se îmbată mama o dată, copilul se va îmbăta 
toată viaţa, mai ales beţia are şi suport ereditar. Se roagă 
mama lui Dumnezeu, se va ruga şi copilul ei. 


133 : ri : , 
Konstantin V. Zorin, op. cit., p. 215. 

Nota sufletească dominantă în familie, cu deosebire în 
vremea aceea, şi mai ales a mamei, va fi caracteristică 
întregii vieţi a urmaşilor. 

Acum e vremea când să faci ce vrei din copilul tău, 
acum eşti cu deosebire datoare să-l păzeşti de toate relele, cu 
care n-ai vrea să te supere, fiindcă numai acum poţi şi te 
ascultă cu desăvârşire. Deci, nu te lăsa coruptă de soţul mai 
slab de fire şi care nu pricepe minunea ce o săvârşeşte 
credința ta, ca să nu plângi degeaba pe urma ticăloşiilor 
copilului tău, pe care nu l-ai păzit curat în vremea în care 
trebuia păzit. 

Îndreaptă purtările tale, mamă, către Dumnezeu, Care 
săvârşeşte prin tine minunea îmbinării unui pui de om cu un 
pui de cer, răsplată de fericire pentru ostenelile tale. 

În atari strădanii, orice mamă se va mântui. 

lată faza spirituală a vieţii de familie, răbdând pentru 
un rost divin o pravilă sfântă despre care zice Sfânta 
Scriptură: 

„Cei ce-au păzit pravila sfântă, sfinţi-se-vor, şi cei ce 
or învăţa-o, vor şti ce să răspundă” (Înţelepciunea lui 
Solomon 6, 10)'*. 

Aşadar, este de reţinut faptul că în copiii veniţi dintr-o 
vieţuire curată a căsătoriei precumpănesc înclinările bune şi 
nu-i biruie împrejurările rele ale mediului, ce eventual l-ar 
găsi Şi, poate că, chiar împotriva acestui mediu sunt rânduiţi. 
Ei sunt mai străvezii pentru Dumnezeu şi prin aceasta se 
vede că au chemare să fie ucenici, iar dacă vremea le-o cere, 
Îi vor fi şi mucenici. 

Faptele săvârşite de oameni influenţează conştiinţa, 
fapt care poate fi comparat cu un „văl”. Cu cât „vălul” ţesut 


134 : 5 Ae oiai 
leromonah Arsenie Boca, Cărarea Impărăţiei..., p. 272. 

din păcate şi aşternut peste ochiul conştiinţei este mai 
subţire, cu atât cei dăruiţi află mai repede cine sunt şi ce 
trimitere au de la Dumnezeu.“ 

Copiii soţilor evlavioşi încep drumul vieții aflându-se 
la o oarecare înălţime. Acestora le este mai uşor să urce 
treptele desăvârşirii, fiindcă au mai mult pentru ai plăcea lui 
Dumnezeu. Cu referire la soţii evlavioşi se pune 
întrebarea: Ce vor dobândi copiii dacă părinţii lor îşi vor 
învinge propriile patimi? Răspunzând la această întrebare se 
pot repeta cuvintele unui drept din Vechiul Testament. 
Acesta, urmaş al unui neam evlavios, mărturiseşte despre 
sine astfel: „Am fost copil bun şi am avut parte de un suflet 
fără răutate. Sau mai vârtos, aşa bun cum eram, am venit 
într-un trup nespurcat” (Înţelepciunea lui Solomon 8, 19-20). 

Există, însă, un aspect negativ, dureros, privitor la 
starea copilului în perioada uterină sau prenatală, când 
atmosfera din familiile nerealizate din punct de vedere moral 
se imprimă în fiinţa plăpândă a copilului, atmosferă care îl 
poate urmări chinuindu-l întreaga sa viață. Grija faţă de 
copil, de viitorul său, de educaţie etc., acestea este necesar să 
facă parte din preocupările părinţilor înainte de căsătoria lor. 
Viaţa morală, virtuoasă, frecventarea bisericii, împărtăşirea 
cu Sfintele Taine etc., acestea sunt condiţiile pe care 
respectându-le se transmit copilului, dar în acelaşi timp 
trăiesc cu speranţa că acestea vor face parte din eat morală 
a copilului după venirea sa în lume. 

O situaţie gravă în viaţa femeii însărcinate şi a 
pruncului zămislit este urmarea atitudinii negative față de 
prunc, adică a sarcinii nedorită de femeie. Această sarcină 
nedorită este însoţită de emoţii inconştiente negative. 


"35 /bidem, p. 282. 
'5 Konstantin V. Zorin, op. cit., p. 218. 

Neliniştea, neîncrederea, frica şi înrăirea dau naştere unui 
complex de sentimente analogice stării omului care se află 
într-un pericol. Acestea dau naştere la o stare de rău a 
organismului matern, care este transmisă şi copilului, 
înrăutăţindu-i-se alimentarea cu oxigen şi cu substanţe 
nutritive, dar este periculoasă şi intenţia de a întrerupe 
sarcina. Femeia care vrea să avorteze îi transmite copilului 
înclinația spre ucidere. Poate că această înclinație nu 
provoacă însăşi crima, dar ea se va manifesta prin cruzimea 
şi sadismul copilului faţă de ceilalți şi față de mediul 
înconjurător. 7 

Există însă situații când femeia doar se gândeşte la 
avort şi copilul „înţelege” despre ce este vorba şi i se măreşte 
pulsul, deoarece „simte” pericolul. Chiar dacă un astfel de 
copil se va naşte, nu este exclus ca dragostea faţă de părinţi 
să fie una lipsită de căldură. Dacă femeia însărcinată a gândit 
rău despre copil, acesta va fi predispus spre nevroze şi boli 
psihosomatice. Există, însă, cazuri când nu numai intenţia 
rea a mamei, ci şi starea îndelungată de nelinişte, sentimentul 
de respingere şi antipatia faţă de prunc poate să fie 
periculoasă. 

Mama iubitoare, care are un contact emoţional bun cu 
pruncul său va da naştere unui copil mult mai bine păzit şi 
stăpân pe sine. 

Cercetările ştiinţifice demonstrează că pruncii 
proveniţi din sarcini nedorite, neprimiţi cu dragoste în 
această lume, suferă foarte mult. Aceştia devin adesea 
criminali. Pe această temă s-au făcut analize la copiii şi 
adolescenţii cu stare proastă de sănătate şi s-a constatat că 
majoritatea s-au născut fie din mame nemăritate, fie din 


17 Idem, Genele şi cele şapte păcate capitale, Bucureşti, 2008, p. 120. 

femei care nu şi-au dorit sarcina, fiind stresate din cauza 
problemelor familiale. 

Dacă s-ar ţine seama de suferinţa spirituală a celui 
nenăscut sau născut de curând, provocată de „scenele” 
familiale şi ale conflictelor de zi cu zi, atunci părinţii s-ar 
strădui să se comporte mai atenţi. Comportamentul irațional 
al celor maturi este capabil să influenţeze negativ în cel mai 
înalt grad asupra stării copilului şi să lase în inima acestuia 
un mare strat de „noroi” moral. 

Chiar dacă noi nu vedem, în sufletul copilului 
pătrunde otrava mâniei şi a răutăţii, iar în sânge se ridică 
nivelul hormonilor stresului. Copilul este „împresurat” de 
mediul agresiv. Orice emoție negativă se împlântă în el şi îl 
distruge, asemenea unei baionete. Sufletul primeşte în astfel 
de momente o lovitură puternică, negativă din punct de 
vedere moral, aşa încât părinţii se miră: „Ce fel de copil am 
crescut? Ce nedreptate! Am consumat atâta energie, iar el 
este neascultător şi egoist.” 

Copilul nedorit simte intuitiv, subconştient o oarecare 
nedreptate, un rău din partea mamei sau a tatălui. El le 
plăteşte părinţilor, cu voie sau fără voie, cu aceeaşi monedă: 
răceală, lipsa prieteniei, însingurarea şi aşezarea barierelor. 
Doar dragostea creştină poate distruge acest zid.’ 

Nu trebuie trecut cu vederea nici alcoolismul, ale 
cărui urmări se pot vedea la copiii aduși pe lume de femeia 
stăpânită de această patimă. O mamă alcoolică aduce pe 
lume copii cu disfuncţii psihice şi fizice. Se remarcă 
anomalii intrauterine, cum ar fi asimetria ochilor, schimbarea 
formei craniului, îngroşarea cefei etc. La copii se pot urmări 
disfuncţii ale somnului şi lipsa poftei de mâncare, isterii şi 


8 Ibidem, pp. 120-122. 


frici  neîntemeiate, nevropatii, încetiniri ale dezvoltării 
mentale, infantilism, coordonarea slabă a mişcărilor, dureri 
de cap şi alte simptome. În viitor, copiii nervoşi, cu intelect 
scăzut vor fi înclinați spre cruzime, agresiuni, infracţiuni şi 
vor fi uşor influenţabili. 

Este de reţinut şi faptul că dependenţa de alcool se 
moşteneşte.’ 

Alcoolul are o consecință toxică în viața oamenilor, şi 
anume când este introdus în corpul omenesc dă naştere la o 
situaţie în care sunt implicaţi şi spermatozoizii. 

Se ştie că 6 gr de alcool la litrul de sânge al unui 
bărbat sudează câte doi spermatozoizi perechi, fiind legaţi 
câte doi; în acest caz au două cozi, adică o capacitate dublă 
de mişcare, dar şi o insistenţă peste limitele naturii feminine: 
ajunşi în organismul femeii, caută febril ovulul până şi în 
trompe şi acolo o fecundează. Oul format, dar nu la locul lui, 
creşte şi produce o durere de moarte. În acest caz trebuie 
extirpat cu trompă cu tot. Aceasta este sarcina extrauterină, 
la al cărei capăt este sterilizarea şi toate consecinţele 
sterilizării: treptele dereglării endocrine şi, în final, chiar şi 
nebunia. Cu alte cuvinte, aşa se instalează sterilitatea, 
condiţie suficientă de dezechilibru până la faze clinice. 

Dacă, însă, fondul genetic este defectiv şi la alte 
capitole, apar, în primul rând, şi defecţiuni ale sistemului 
nervos, până la nivel de epilepsie. Aceştia sunt fiii şi nepoţii 
beţivilor, fie criminali, fie nebuni. 

Alcoolismul, beţivitatea bunicilor apare în nepoți ca 
tulburări şi insuficiențe nervoase până la nivel de epilepsie. 


1 Idem, Enigmele..., p. 216. 

Beţia este mare pacoste, care se înscrie genetic în 
patrimoniul ereditar şi duce treptat, dar sigur, la degenerarea 
omului din neam în neam, duce la degenerarea neamului. 

La cele de mai sus sunt de adăugat şi alte consecinţe 
în urmaşii sau progenitura lor. Fie în prima generaţie, dar 
sigur în a doua generaţie nepoţii se nasc cu predispoziţii spre 
tot felul de boli ale sistemului nervos. Unele apar foarte 
devreme, altele mai târziu; dar toate până la nivel clinic, 
culminând cu epilepsia şi schizofrenia. 

Alcoolul, pe care nu-l mai poate „arde” ficatul, fiind 
peste volumul lui de lucrări, pătrunde liber în circuit şi arde 
un număr enorm de neuroni. Acestea sunt „sechelele” din 
creier, cauza crizelor comiţiale sau epilepsia. "° 

În final, o cugetare cu conţinut moral prin care 
oamenii sunt îndrumați să evite consumul de alcool o găsim 
la scriitorul englez Shakespeare, în opera sa „Othello”: 

„O, Dumnezeule, să pună oamenii un duşman în gura 
lor, ca să le fure mintea! Să ne transformăm cu bucurie, chef, 
plăcere şi aplauze în animale!” 


40 sa ps AR r a Fă a 
'% Episcop Daniil Stoenescu, Părintele Arsenie „Omul îmbrăcat în 


haină... ”, pp. 256, 258-259. 

FE CB CRED PDC CRBD T CE DD BICRCSLODOCR 


VALENȚE DIVINE ALE PERSOANEI UMANE SAU 
OMUL - ZIDIRE DE MARE PREȚ 


„Orice cuvânt poate nega un 
alt cuvânt, dar nici un cuvânt nu 
poate nega viața. ” 


(Sf. Maxim Mărturisitorul) 


rija pentru om, pentru ridicarea şi mântuirea 

lui a fort preocuparea de căpetenie a 

Părintelui Arsenie, înscriin-du-se astfel pe 

linia tuturor celor care şi-au închinat viața 
slujirii omului, ţinând seama de valoarea acestuia. Că omul 
are o valoare unică rezultă din faptul că lumea în genere şi 
omul în special au venit la existenţă ca urmare a planului lui 
Dumnezeu existent din veşnicie, adică creaţia omului, a 
fiecăruia dintre noi, nu este altceva decât împlinirea ideii sau 
gândului pe care Dumnezeu le are cu noi din veşnicie. 
Dumnezeu are pentru fiecare ins un plan, un gând, fiecare 
existăm în acest gând din eternitate şi venim în lume cu 
rostul de a înţelege acest gând dumnezeiesc. 

Creaţia lumii şi a omului nu este ceva accidental, ci 
manifestarea în timp a sfatului veşnic al lui Dumnezeu, adică 
a paradigmelor sau modelelor divine. În acest sens, Sfântul 
loan Damaschin spune că „Dumnezeu a contemplat toate 

înainte de creaţia lor, gândindu-le din veşnicie şi fiecare 
lucru apare în timp după gândirea-voinţă a Lui, care este o 
predeterminare, un chip, un model.” Aşadar, există un model 
veşnic, ideal al omului în Dumnezeu; fiecare om este gândit 
din veşnicie de către Dumnezeu şi apare în timp după 
iconomia tainei celei ascunse în Dumnezeu (Efeseni 3, 9). 

Prin creaţie Dumnezeu voieşte ca făptura întreagă, 
prin urmare şi omul, să se poată împărtăşi de bunătatea Sa. 
Despre această împărtăşire Sfântul Grigore Teologul spune 
că: „Dumnezeu Tatăl, în dorinţa de a crea nişte făpturi care 
să se împărtăşească din bunătatea Sa, a produs în Sine ideile 
lor şi aceste idei le-a prefăcut în faptă, prin săvârşirea lor de 
Duhul.” 

Despre aceste realități teologul George Florovschi a 
spus: Scopul (omului) este de a se autodepăşi şi de a se înălța 
către Dumnezeu şi, mai mult, de a participa la viaţa divină. 
Numai printr-o asemenea participare omul devine el însuşi. 
În această înălţare el se realizează, se creează, creşte... Prin 
eforturi libere nu numai că se dezvoltă seminţele înnăscute, 
ci sunt create şi calități noi... Pe culmile ascensiunii, 
oamenii devin sfinţi, sunt sfinţiţi, pătrunşi de har, dar rămân 
oameni, creaturi — fără îndoială transfigurate prin sfințire. 
Îndumnezeirea nu este altceva decât această pătrundere a 
harului. Astfel, oamenii devin conformi cu prototipurile lor 
necreate, cu ideile pe care Dumnezeu le are despre ei din 
veșnicie." 

Omul participă, aşadar, la viața divină şi astfel devine 
el însuşi. Aceasta este urmarea faptului de a trăi conform 
ideii divine, realizându-se în mod plenar, desăvârşit. A fi noi 
înşine, spune un alt teolog ortodox înseamnă a realiza 


141 George Florovschi, Ideea de creaţie în filosofia creştină, trad. de pr. 
Ciprian Balrim, în rev. „Teologie şi Viaţă”, nr. 1-4, 1998, p. 48. 

intenţia divină privitoare la noi. Persoana umană reprezintă o 
valoare supremă, în calitatea ei de idee şi imagine divină, ca 
purtătoare a principiului divin de viaţă.” 

Creaţia omului este expresia veşnicei iubiri divine, 
după cum spune Dumnezeu profetului Ieremia: „Cu iubire 
veşnică te-am iubit şi de aceea mi-am întins spre tine 
bunăvoința” (31, 3), căci a spune cuiva „te iubesc” înseamnă 
că nu vei muri niciodată, deoarece iubirea este mai tare decât 
moartea (cf. Cântarea Cântărilor 8, 6). 

În fiecare ins care vine în lume, ne spune Părintele 
Arsenie, Dumnezeu ascunde un gând al Său, o intenţie 
divină, un plan pe care îl urmăreşte între oameni şi, potrivit 
cu el, tocmirea celui care vine capătă însuşirile de a-l putea 
îndeplini. 

Aceasta este o mare taină. Aceştia, prevăzuţi de 
Dumnezeu cu o slujbă anumită încă înainte de a se naşte şi 
trimişi să o îndeplinească, sunt slugile Sale cărora le-a dat 
avuţia pe mână.’ Despre acestea ne dă mărturie Sfânta 
Scriptură prin cuvintele: „Înainte de a te fi zămislit în 
pântece te-am cunoscut şi înainte de a ieşi din pântece te-am 
sfințit şi te-am rânduit proroc pentru popoare”, spune 
Dumnezeu aceluiaşi prooroc leremia (1, 5). lar proorocul 
Isaia spune: „Ascultaţi ostroave, luaţi aminte, popoare 
îndepărtate! Domnul m-a chemat de la naşterea mea, din 
pântecele maicii mele mi-a spus pe nume” (49, 1). 

Aşadar, există un plan al lui Dumnezeu, o paradigmă 
sau model al lui Dumnezeu pentru fiecare om, iar momentul 
materializării modelului veşnic al omului cuprins în 
gândirea-voinţă a lui Dumnezeu îl formează actul conceperii 


' Nicolae Berdiaev, Despre menirea omului, trad. de Daniel Hoblea, 


Oradea, 2004, p. 182. j 
'* leromonah Arsenie Boca, Cărarea Împărăției..., pp. 278-279. 

fiinţei umane sau al zămislirii şi din acest moment a luat 
fiinţă persoana umană. 

Mulţi gânditori şi Sfinţi Părinţi ai Bisericii au zăbovit 
asupra acestei taine şi, în reflecţiile lor asupra acestui 
subiect, au evidenţiat valoarea veşnică a persoanei umane. 

În acest sens s-a pronunţat, între alţii, un teolog 
ortodox'**, spunând că la creaţia omului a participat Duhul 
Sfânt prin suflarea de viaţă, dar nu numai ca putere vitală, ci 
şi ca principiu al participării la viaţa divină. 

Această suflare îl însoţeşte, îi dă viaţă şi îl alcătuieşte 
pe om după chipul Creatorului său. 

După învățătura Bisericii, viaţa este un dar al lui 
Dumnezeu şi, în acelaşi timp, viaţa este sacră din momentul 
în care a fost concepută. Având această obârşie, ca dar al lui 
Dumnezeu şi fiind sacră, este necesar ca ea să se bucure de 
un respect deosebit. Ea trebuie respectată şi apărată ca 
experienţa cea mai sublimă a lucrării creatoare a lui 
Dumnezeu. Orice fiinţă umană este creată de Dumnezeu, 
poartă chipul lui Dumnezeu şi primeşte darul vieţii pentru a-l 
slăvi pe Dumnezeu şi pentru a se bucura de comuniunea 
eternă cu E1./* 

Că omul este o persoană din momentul procreării, 
aceasta este o învăţătură a Bisericii susținută de medici, 
biologi şi teologi ca răspuns celor care contestă acest adevăr 
situându-se în domeniul materialismului ateist şi al biologiei 
evoluționiste. 

Din punct de vedere ortodox, spune Olivier Clement, 
profesor la Institutul Teologic „Saint Serge” din Paris, este 
evident faptul că fiinţa umană, adică persoana, există din 


144 . , : s; : A e aa 
Boris Bobrinskoi, Chipul lui Dumnezeu în centrul Tainei persoanei, în 


vol. Bioetica şi Taina persoanei, Bucureşti, 2006, p. 73. 
'% Pr. John Breck, Bioetica şi Taina persoanei, op. cit., p. 176. 

momentul concepției", adică din momentul fecundării 
embrionului este o ființă umană ce poate fi numită 
„persoană” şi beneficiază astfel de drepturile garantate de 
lege." La acestea s-a adăugat şi această părere, demnă de 
reţinut: Inviolabilitatea embrionului (uman) nu este dată în 
natura sau în vârsta sa, ci în fărâma de divin pe care o 
conţine prin chiar venirea pe lume.'*% 

Cu aceste înzestrări de obârşie divină şi fiind posesor 
al chipului lui Dumnezeu, că are vocaţia asemănării cu 
Dumnezeu ca urmare a multor osteneli, precum şi 
posibilitatea participării la viaţa divină, omul nu poate fi 
considerat un simplu individ în cadrul speciei umane, ci el 
este o persoană a cărei viaţă este sacră din momentul 
zămislirii. În această situaţie este temeinic îndreptăţită teza 
sacralităţii vieţii omeneşti. Viaţa umană este numită „sacră” 
în virtutea naturii sale create; ea este „sacră de vreme ce este 
creată de Dumnezeu cu scopul participării la propria-i 
sfinţenie şi are capacitatea de a reflecta prezenţa şi măreţia 
lui Dumnezeu în adâncimea ei. „Sfinţenia”, pe de altă parte, 
se referă la calităţile personale pe care cineva le dobândeşte 
prin lupta ascetică împotriva ispitei şi a păcatului , ca şi prin 
atingerea virtuţilor. Sacralitatea trebuie privită ca o funcţie a 
„naturii”, iar sfinţenia ca o funcţie a „persoanei”. 

Aşadar, „sacralitatea? şi  „sfinţenia” trebuie 
diferențiate: prima se referă la bunătatea esențială şi valoarea 
infinită a vieții umane create după chipul divin, iar ultima are 
în vedere lupta anevoioasă, dar binecuvântată, a persoanei 


'% Olivier Clément, în vol. Bioetica şi Taina persoanei..., pp. 109 şi 118: 


Din punct de vedere creştin este o certitudine că persoana există din 
momentul procreării şi chiar mai dinainte în intenția lui Dumnezeu. 

'%7 Pr. John Breck, , op. cit., p. 167. 

'% Claude Hiffler, op. cit., p. 179. 

umane pentru dobândirea asemănării cu Dumnezeu'“”, adică 
a sfinţeniei propriu-zise. 

Asemănarea cu Dumnezeu sau sfințenia morală se 
realizează prin harul lui Dumnezeu, pe temelia unor realităţi 
spirituale pe care le posedă sufletul omenesc. În sufletul 
omenesc, care este purtător al chipului lui Dumnezeu (Facere 
1, 26), există zăcăminte de energii sufleteşti care formează 
dotaţia nativă a omului şi aparţin structural sufletului 
omenesc. Pe temeiul acestor realităţi, prin chipul lui 
Dumnezeu, omul are posibilitatea de a participa la realităţile 
supranaturale, la viaţa divină. Despre această participare 
Sfântul Grigorie de Nissa spune că omul este chemat la 
această viaţă, la bunurile dumnezeieşti, deoarece el este apt 
prin constituţia sa de a participa la aceste bunuri. Adică omul 
are capacitatea virtuală de a participa la realităţile 
supranaturale, participare care se realizează prin harul lui 
Dumnezeu, care este o energie dumnezeiască necreată.: Între 
natura omenească şi harul divin există un raport 
complementar: harul divin şi natura omenească se caută 
reciproc. În esenţa sa, harul divin este însăşi iubirea divină, a 
cărei caracteristică este tendinţa, năzuința de a fi în 
comuniune, iar în sufletul omenesc este sădită năzuinţa, 
mişcarea ascendentă spre a participa la această viaţă. 

Despre aceste realităţi sfinte, adică despre fiinţa 
divină şi despre lucrările sale s-au pronunţat Sfinţii Părinţi ai 
Bisericii. Astfel, Sfântul Vasile cel Mare face consideraţii cu 
privire la aceste realități dumnezeieşti care au rămas 
momente de referinţă în gândirea creştină, spunând că „noi 
putem afirma că din lucrări Îl cunoaştem pe Dumnezeu, pe 
când de fiinţa Lui nu suntem în stare să ne apropiem, pentru 


'% Pr. Prof. John Breck, Darul sacru al vieţii, trad. de P.S Irineu Bistriţeanu, 


Cluj-Napoca, 2001, pp. 19-21. 

că lucrările Lui sunt cele care coboară spre noi, pe când 
fiinţa Lui rămâne inaccesibilă.” Pe aceeaşi linie de gândire se 
situează şi Sfântul Grigorie Palama, care spune că: 
„Creaturile nu participă niciodată la însăşi natura lui 
Dumnezeu, ci doar la energia divină şi prin această 
participare la har ele intră în unire reală şi intimă cu 
Dumnezeu.” 

Harul lui Dumnezeu sau energia dumnezeiască 
necreată îl primim mai întâi prin Taina Sfântului Botez. Prin 
această Taină se face începutul transfigurării firii omeneşti, 
al spiritualizării sau al îndumnezeirii prin har. Prin harul 
divin primit prin această Sfântă Taină se realizează o 
legătură reală, personală cu Mântuitorul Hristos şi, în acelaşi 
timp, se săvârşeşte o prefacere interioară în ființa 
primitorului. Este o naştere din nou şi o înnoire prin lucrarea 
Sfântului Duh (Tit 3, 5-6), cel botezat devine o făptură nouă 
(II Corinteni 5, 17) şi devine fiu al lui Dumnezeu după har, 
fiind născut de la Dumnezeu (loan 1, 13), adică din apă şi 
din Duh (loan 3, 5). 

Harul Botezului sălăşluit în om îl pătrunde, îl 
transformă şi îi infuzează puteri de viață nouă, 
duhovnicească; este un flux de tărie care se sălăşluieşte în 
profunzimile sufletului omenesc, adică în fiinţa sa autentică, 
în eul autentic sau originar. 

În acest loc, în profunzimile sufletului omenesc, în 
Sfânta Sfintelor a sufletului, S-a sălăşluit, prin harul divin, 
Mântuitorul Hristos, făcând început lucrării de mântuire a 
primitorului harului. 

În acest loc se întâlneşte divinul cu umanul, este 
tronul divinității sau locul de sfânt popas al divinității în 
fiinţa omenească. 

Despre acest sanctuar sau templu ne spune Sfântul 
Marcu Ascetul următoarele cuvinte: „Templul acesta, adică 
locaşul sfânt al trupului şi al sufletului, are şi el un loc în 
partea dinăuntru a catapetesmei. Acolo a intrat lisus ca 
înaintemergător (Evrei 6, 20), locuind de la Botez în noi 
(Filocalia I, p. 287). Aici lucrează Domnul şi prin păzirea 
poruncilor se întipăresc pe obrazul nostru spiritual trăsăturile 
Sale spirituale, dar se manifestă şi în purtarea noastră 
exterioară.” 

În acest loc, care este nucleul metafizic al 
personalităţii, Dumnezeu îşi face vădită prezenţa Sa şi despre 
aceasta s-au rostit cuvinte demne de reţinut: „Este o 
profunzime în spiritul nostru omenesc, unde nu se află nici o 
dedublare, unde adevărata unitate a personalităţii rămâne 
nedistrusă şi neprihănită şi unde totul se luminează cu lumina 
nestinsă a chipului lui Dumnezeu. Această profunzime (eul 
profund) „susţine” în om tot ceea ce i se suprapune. În 
această profunzime se înfăptuieşte lucrarea tainică şi 
mântuitoare a Sfântului Duh, spre ea se îndreaptă puterea 
harică a Bisericii, ea este subiectul Pocăinţei, ea se revelează 
în om în lumina strălucirii pascale, ea este lumina drepţilor, 
care disting, dincolo de păcatele şi întinările omului, chipul 
lui cel luminos. Toată gama complicatelor procese din om, 
întinsă până la maladiile sufletului şi ale „cului”, nu distrug 
fermitatea acestui nucleu metafizic al personalităţii, 
fermitatea acelei profunzimi unde fiecare personalitate este 
luminată de razele Dumnezeirii. Aici, în punctul acesta, 
omenirea este una, indiferent de multi-ipostaza sa. 
Consubstanţialitatea aceasta a omenirii, care nu poate fi 
suprimată nici de moarte, nici de păcate, nici de abaterile de 
la Dumnezeu, fac cu putinţă şi poziţia centrală pe care omul 
o ocupă în natură (Zenkovski). 

Acesta este locul unde se sălăşluieşte harul divin, care 
ne uneşte cu Dumnezeu prin energiile sale, sau unirea prin 
har care ne face să participăm la firea dumnezeiască, fără ca 
prin aceasta firea noastră să devină fire a lui Dumnezeu. 
Îndumnezeire avem prin har, adică prin energiile divine, tot 
ceea ce Dumnezeu are prin fire, în afară de identitatea de 
ființă, după învăţătura Sfântului Maxim Mărturisitorul. 
Rămânem creatură, devenim, însă, dumnezeu prin har, aşa 
cum Hristos a rămas Dumnezeu, devenind om prin 
întrupare.!* 

În ceea ce priveşte primirea harului, Sfânta Scriptură 
ne spune că harul mântuitor al lui Dumnezeu s-a arătat 
tuturor oamenilor (Tit 2, 11), toţi sunt chemaţi la Cină (Luca 
14, 16), toți se pot împărtăşi din bogăţia harului, cu 
deosebirea că fiecare îl primeşte după măsura credinţei, a 
deschiderii, a dispoziţiei sufleteşti sau a receptivităţii sale. 
Căci harul Duhului nu se micşorează în cei ce se împărtăşesc 
de el (din care pricină se şi naşte patima invidiei), chiar dacă 
unul primeşte mai mult, iar altul mai puţin din har. Pentru că 
fiecare dobândeşte după măsura credinţei lui arătarea lucrării 
Duhului. Aşa încât fiecare îşi este distribuitorul propriu al 
harului. Şi dacă ar cugeta bine, n-ar trebui să invidieze pe cel 
ce a dobândit haruri mai mari, deoarece atârnă de el însuşi 
dispoziţia prin care primeşte bunurile dumnezeieşti.'*! 
Capacitatea de receptivitate creşte, se dezvoltă în măsura în 
care harul devine lucrător, iar această lucrare depinde de 
nevoinţele, de ostenelile celui în cauză. Asceza, ostenelile nu 
sunt un scop în sine, ci mijloace prin care putem ajunge să 


'5 Vladimir Losski, Teologia mistică a Bisericii de răsărit, trad. rom. Ed. 
Anastasia, Bucureşti, pp. 114-115. 

51 Sf. Maxim Mărturisitorul, Răspunsuri către Talasie, întrebarea 54, 
Filocalia, vol. 3, Sibiu, 1948, p. 240. 

creştem duhovniceşte sau, după cuvântul Părintelui Arsenie, 
toată asceza este pentru mistică. E5 

Prezența harului divin în ființa celui ce l-a primit nu 
înseamnă şi trăirea sau experiența harului, căci poate fi şi o 
prezenţă pasivă. Comuniunea cu Mântuitorul Hristos, trăirea 
efectivă a prezenţei sale în viaţa credincioşilor înseamnă 
experienţa duhovnicească pe care Sfinţii Părinţi o afirmă cu 
toată tăria. După Sfântul Simeon Noul Teolog, harul nu 
poate rămâne ascuns în noi, sălăşluirea Sfintei Treimi nu 
poate rămâne nedescoperită. „Dacă cineva pretinde că toţi 
credincioșii au primit şi deţin Sfântul Duh fără să aibă 
conştiinţa sau experienţa lui, el huleşte, ţinând drept 
minciună cuvântul lui Hristos, Care zice că Duhul este izvor 
de apă curgătoare spre viaţă veşnică (loan 4, 14). Şi iarăşi: 
Acela ce crede în Mine, precum a zis Scriptura, râuri de apă 
vie vor curge din pântecele lui (loan 7, 38). Dacă izvorul 
țâşneşte în noi, râul care iese din el trebuie să fie în mod 
necesar văzut de către cei care au ochi de văzut. Dar dacă 
totul se petrece în noi fără ca noi să avem vreo experienţă 
sau cunoştinţă despre aceasta, atunci este sigur că nu vom 
simţi nicidecum viaţa veşnică ce rezultă de aici, că nu vom 
vedea lumina Sfântului Duh, că vom rămâne morţi, orbi, 
nesimţitori în viaţa veşnică, aşa cum suntem în viaţa de 
acum. Nădejdea noastră va fi, deci, deşartă şi viaţa noastră 
nefolositoare, dacă rămânem mereu în moarte, dacă 
rămânem morţi după Duh, lipsiţi de experienţa vieţii 


E 
veşnice. 


' Protos. Arsenie Boca, Omul, zidire de mare preț, p. 133. A se vedea în 
această privinţă şi „cele 100 de capete ale lui Calist şi Ignatie” în Filocalia, 
vol. 8, p. 93. 

'5 Vladimir Losski, op. cit., p. 200. 

După învăţătura Bisericii, persoana umană are o 
valoare unică, valoare care constă în faptul că un singur 
suflet valorează mai mult decât lumea întreagă cu toate 
bogăţiile ei. În sufletul omenesc există o realitate metafizică, 
eu profund, locul în care se sălăşluieşte harul divin şi, în 
acelaşi timp, locul de sfânt popas al divinității, al 
Mântuitorului lisus Hristos. El este o prezenţă vie care ne 
însoţeşte pe tot parcursul vieţii noastre, făcându-se în acest 
fel contemporan cu toate generațiile, până la sfârşitul 
veacurilor. 

Sfinţii Apostoli au fost contemporani cu Mântuitorul 
Hristos. Dar foarte mulţi contemporani ai lui lisus n-au avut 
decât o întâlnire exterioară, istorică cu El. În locul întâlnirii 
istorice cu lisus, generaţiile care au urmat după Înălţarea la 
Cer a Domnului au avut şi vor avea o întâlnire mistică, 
profund reală şi lăuntrică, ce se răsfrânge uneori până în 
afară, în simţurile şi înfăţişarea noastră. 

Sfinţii Apostoli au fost martori ai Schimbării la faţă a 
me ŞI ai altor momente sfinte. Noi nu suntem cu nimic 

ai dezavantajaţi faţă de aceia. lisus este contemporanul 
mr ca veşnicia faţă de orice clipă a timpului." Câtă 
vreme viaţa noastră se desfăşoară avându-l. model pe lisus, 
harul Duhului Sfânt desăvârşeşte viața noastră şi Hristos 
trăieşte în noi până la totală asemănare. 

În scrierile bisericeşti sunt relatate momente din viaţa 
unor sfinți care au trăit viaţa duhovnicească în toată 
plinătatea şi profunzimea ei, aşa încât cuvintele lor au 
luminat cu lumină dumnezeiască creştinătatea întreagă. 


154 . . Je 
Protos. Arsenie Boca, Omul, zidire de mare preț..., p. 133. 
155 m A Po oaia a : x x : 
” Idem, Talanţii Împărăției, Credinţa strămoşească, laşi, 2002, p. 47. 

lată un model despre cum a trăit viaţa duhovnicească 
Sfântul Simeon Noul Teolog, relatat de el însuşi în lucrarea 
de referinţă intitulată „Imnele iubirii divine”: 


Tainele acestea şi altele mai mari, mai adânci, vei cunoaşte, 
Fiule, ascultă-mă: când flacăra în suflet se aprinde, se naşte, 
Răul patimii alungă-l şi casa se face curată. 

Focul se amestecă-n toată fiinţa, o străbate şi iată, 

Printr-o unire nespusă, sufletul întreg, străluceşte, 

Raze şi flăcări în jur cu lumină şi el răspândeşte. 

Cum? Nu, nu mai pot spune, dar una se fac, suflet şi Ziditor. 
Acela ce ţine zidirea în palme şi-i Domn tuturor, 

Sfânta Treime întreagă încape într-un suflet curat, 

Tatăl şi Fiul şi Duhul — neacoperit, neapropiat, 

Ei locuiesc înăuntru, în suflet şi nu-l pârjolesc! 

Înţeles-ai ce adâncuri de taină în noi se împlinesc? 

Omul, o mână de ţărână, poartă pe Domnul în sine, 

Poartă întreg pe Acela, ce toate c-un deget le ţine. 

Deci, Pe Acela purtându-l în sine în Duh şi văzând 

Marea-l frumuseţe, s-aprinde de dor după el şi arzând, 
Cum va putea suferi a dragostei flacără tare? 

Cum nu-i vor curge din inimă lacrimi fierbinți şi amare? 
Cum va grăi povestind pe de-a rândul, minunile care 

Se împlinesc înăuntru, în el, şi bogata lucrare? 

Cum să tacă atunci când e silit să vorbească? 

Pentru că acum abia vede iadul în care-i menit să trăiască. 
Nimeni nu-şi poate da seama în ce întuneric petrece, 

În stricăciune şi-n moarte, în necunoştinţa cea rece, 

Dacă nu vine, la vreme, din ceruri scânteia divină 

Ce-n suflet s-aprinde şi arde cereasca lumină 

Cad legăturile grele, pui mâna pe răni şi deodată 

Rănile pier şi se-nchid şi se şterge orice urmă de tină, 

lar din semnele rănilor curg străluciri de lumină. 

Trupul întreg e o minune, se umple de slavă cerească, 
Din murdăria mocirlei, curat şi din lanţ slobozit, 

Cu dumnezeiasca lumină de tot învăluit. 

Mă îmbrăţişează Stăpânul a toate şi-mi dă sărutare 

Şi spre o mare lumină mă duce de-a-ncetul, pe care 

Nici îngerii n-o pot tălmăci. Minunată lucrare! 

Căci ajungând în lumină, minuni şi mai mari mi se-arată, 
Domnul îmi dă să înţeleg cu de-a rândul lucrarea Lui toată, 
Cum înnoieşte cu harul din ceruri sărmana mea fire. 

Din stricăciune m-a scos, investit cu nemurirea; 

M-a despărţit de-ale lumii şi haină mi-a dat luminoasă 

Și încălțăminte mi-a dat şi cunună în veci nestricăcioasă, 
M-a înstrăinat de-ale lumii, făcându-mă nepipăit 

Şi nevăzut m-a făcut, cu firea celor nevăzute unit. 

Şi-am înţeles cu uimire că eu, cel închis în făptură 

Port pe Acela, Care-i de toate, fără măsură. 

lată, priveşte şi vezi deosebirea cea mare 

Că sunt om după fire, dar dumnezeu după har. 


(Cuvântul 1) 

DDC CRED BOC RDO T CA POD CRUZ SODOICR 


CONCEPȚIA DE VIAȚĂ ÎN VIZIUNE ORTODOXĂ 
SAU 
STILUL DE VIAȚĂ AL LUI IISUS 


„Târziu Te-am iubit, frumuseţe atât 
de veche şi atât de nouă! Târziu Te-am 
iubit! Şi iată, Tu erai înlăuntru, iar eu în 
afară şi Te căutam acolo. Tu erai cu 
mine, dar eu nu eram cu Tine...” 

„O, iubire, care totdeauna arzi şi 
niciodată nu Te stingi, iubire, Dumnezeul 
meu, aprinde-mă!...” 

Fericitul Augustin 


umnezeu este principiul vieţii, este existenţa 
însăşi şi de aici îşi are obârşia prin creaţie 
toată făptura văzută şi nevăzută. Lumea 
privită în ansamblul ei şi omul, privit 
fiecare în parte, vin pe lume ca urmare a unui plan pe care 
Dumnezeu îl are în Sine din veşnicie, adică înainte ca omul 
să existe ca persoană în această lume. Adică existăm 
dintotdeauna ca intenţie sau ca gând al lui Dumnezeu. 
Creaţia lumii şi a omului este manifestarea în timp a sfatului 
veşnic al lui Dumnezeu, a paradigmelor sau modelelor 
divine, spune Sfântul loan Damaschin. 
Prin creaţia lumii, prin venirea în lume a omului, ca 
urmare a creaţiei sale de către Dumnezeu, se descoperă o 

taină şi anume taina planului de creaţie a lumii existent la 
Dumnezeu din veşnicie. 

Acest plan se desfăşoară în orice fiinţă umană căci, 
spune Sfânta Scriptură, El ne-a ales mai înainte de 
întemeierea lumii (Efeseni 1,4). 

Fiecărui om care vine pe lume Dumnezeu îi 
încredințează o misiune, un rost, o vocaţie pentru o 
activitate, un talent care cuprinde în sine o energie pentru a o 
fructifica, îmbogăţind astfel domeniul în care îşi desfăşoară 
activitatea. Când cineva ajunge să cunoască valoarea acestor 
realităţi, să conştientizeze că deţine aceste înzestrări sau 
talente, acesta dovedeşte că şi-a înţeles destinul sau rostul 
său în această viaţă şi odată cu aceasta el devine colaborator 
al lui Dumnezeu. 

În ceea ce priveşte cunoaşterea realităţilor din lumea 
înconjurătoare, reținem faptul că există o cunoaştere 
raţională, când facem apel la resursele naturale de cunoaştere 
ale omului, iar la cunoaşterea realităților care depăşesc 
limitele cunoaşterii raţionale, atunci facem loc raţiunii divine 
sau Revelaţiei dumnezeieşti. 

Creştinismul învaţă că Rațiunea divină S-a întrupat în 
persoana Mântuitorului lisus Hristos. El ne-a descoperit 
obârşia noastră divină. 

Prin întruparea Sa, Mântuitorul Hristos ne-a revelat 
obârşia noastră divină, eternitatea noastră, răspunderea 


'**Dumitru Stăniloae, Ortodoxie şi naționalism, 2011, p. 28. „Toate feţele 
omeneşti îşi au modelele lor eterne în Dumnezeu, modele care nu sunt idei 
statice, ci forțe care lucrează la alcătuirea chipurilor lor în lumea creată, 
punând la contribuţie şi puterile imanente ale lumii. Când lumea a ajuns la 
acel punct de dezvoltare, în care e prevăzut să apară o anumită faţă 
omenească, aceasta apare atât ca un rezultat al factorilor imanenţi, cât şi ca 
un efect al lucrării modelului forţă din transcendenţă.” 

57 CF, Bioetica şi Taina persoanei, Editura Bizantină, Bucureşti, 2006, p. 72. 

pentru modul nostru de comportare în viața noastră 
vremelnică, judecata universală sau obştească de la sfârşitul 
lumii.” Atunci se va hotărî pentru veşnicie împărăţia pe 
care ne-am ales-o fiind pe pământ, adică trăind concepţia de 
viaţă în lumina Revelaţiei divine sau ignorând-o. Dar şi 
consecinţele de rigoare ale acestei vieți. 


„A fi creştin înseamnă mai mult decât apartenenţa ta 
doctrinară la creştinism. A crede în lisus înseamnă mai mult 
decât semnifică vorbele. lată ce înseamnă: a te strămuta din 
tine în El; înseamnă a-L face pe El inima ta; înseamnă să ai 
un moment, o clipă în viaţa ta, în care te-ai întâlnit real cu 
lisus, - clipă pe care să nu-ţi ajungă viaţa întreagă de-a-o 
desfăşura între oameni. De altfel acesta e şi semnul că eşti 
un convertit al lui lisus, că te-ai dedicat Lui irevocabil. 
Toată vremea ta viitoare nu-i decât desfăşurarea clipei 
aceleia, decizia, a cărei bogăţie nu se mai termină. ” 


Părintele Arsenie Boca 


Este un fapt cunoscut că anumiţi oameni vin pe lume 
cu înzestrări sau chemări deosebite cărora le încredinţează o 
lucrare sau o misiune pe care să o desfăşoare în viaţă. 

Între cei care au avut o chemare deosebită se numără 
proorocii din Vechiul Testament, între care, în mod deosebit, 
se numără proorocii Ieremia, Isaia şi lezechiil, iar în Noul 
Testament Sfântul Apostol Pavel. 


158 , r MF 
”* Ieromonah Arsenie Boca, Rostul încercărilor..., p. 21. 

„Fost-a cuvântul Domnului către mine, spune 
“proorocul Ieremia, şi mi-a spus: Înainte de a te zămisli în 
pântece, te-am cunoscut și înainte de a ieşi din pântece te-am 
sfinţit şi te-am rânduit proroc pentru popoare” (1, 5). 

Dumnezeu este iubire, spune Sfânta Scriptură (I 
loan 4, 16), iar creaţia lumii şi a omului este expresia iubirii 
Sale, a veşnicei iubiri divine, despre care Dumnezeu îi spune 
proorocului Ieremia: „Cu iubire veşnică te-am iubit şi de 
aceea mi-am întins spre tine bunăvoința” (31, 3). 

Într-un mod asemănător s-a exprimat şi proorocul 
Isaia rostind cuvintele: „Ascultaţi, ostroave, luaţi aminte, 
popoare depărtate! Domnul m-a chemat de la naşterea mea, 
din pântecele maicii mele mi-a spus pe nume (49, 1). 

Aceeaşi trimitere a avut-o şi proorocul lezechiil, care 
a auzit un glas ceresc spunând: „Fiul omului, am să te trimit 
la fiii lui Isracl, la aceşti oameni neascultători. Ori te-or 
asculta, ori nu, tu, fiul omului, să nu te temi de ei şi de 
vorbele lor să nu te sperii; deşi ei vor fi pentru tine spini şi 
ciulini, ai să trăieşti între ei ca între scorpii; să nu te temi de 
vorbele lor, ci să le spui cuvintele Mele, ori te-or asculta, ori 
nu te-or asculta” (2, 3-7). 

lar dacă tu ai prevenit un păcătos să se abată de la 
calea lui şi el nu s-a abătut, atunci el va muri pentru păcatele 
lui, iar tu ţi-ai mântuit viaţa (33, 9). 

În Noul Testament Sfântul Apostol Pavel s-a bucurat 
de o cinstire deosebită din partea Bisericii care i-a încredinţat 
propovăduirea Evanghelici la neamuri, dar şi de o alegere 
deosebită din partea lui Dumnezeu Însuși, despre care 
vorbeşte în epistola către Galateni spunând că: „Dumnezeu 
m-a ales din pântecele maicii mele şi m-a chemat prin harul 
Său să descopere pe Fiul Său întru mine pentru ca să-l 
vestesc la neamuri (1, 15-16). 

Despre modul cum şi-au trăit viaţa şi cum şi-au înţeles 
misiunea care le-a fost încredințată avem mărturie sfârşitul 
lor mucenicesc: toţi au plătit cu preţul vieţii lor lucrarea de 
spiritualizare a lumii, de redresare a vieţii morale, de regăsire 
a sensului vieţii şi, în mod deosebit, revenirea poporului de 
la închinarea la idolii popoarelor păgâne la credinţa în 
Dumnezeu, apărată cu toată fiinţa lor de către trimişii Săi. 
Sfârșitul vieţii lor a fost o jertfă, iar aceasta nu este altceva 
decât lepădarea de sine pentru cauza lui Dumnezeu în lume. 

În concepția Bisericii, lumea este creaţia lui 
Dumnezeu, dar în acelaşi timp ea este dată omului ca dar. 
Lumea nu are sens decât înţeleasă ca dar al lui Dumnezeu 
către oameni. Universul este via dăruită oamenilor de 
Dumnezeu. „Universul a fost creat pentru noi şi nu noi 
pentru univers” spune Sfântul loan Gură de Aur (Omilia 
XVIII la Romani). Primind lumea ca dar, omul simte nevoia 
să răspundă darului cu dar, însă omul nu poate dărui decât 
cele ce i-au fost date spre trebuință, aşa încât darul lui este 
jertfă şi îl oferă cu mulţumire lui Dumnezeu.’ 

Spunând că lumea este creația şi darul lui Dumnezeu, 
în egală măsură spunem că şi viaţa este creaţia şi darul Său. 

Cunoaştem din doctrina creştină că Dumnezeu 
cuprinde în sine plenitudinea tuturor perfecţiunilor, că El este 
principiul sau izvorul vieții şi că în El îşi au obârşia, prin 
creaţie, toate cele văzute şi nevăzute. 

Faptul că Dumnezeu este principiul vieţii îl 
mărturiseşte Sfânta Scriptură care ne arată clar că Dumnezeu 
este viaţa în sine şi că este autorul sau creatorul lumii: „La 
început a făcut Dumnezeu cerul şi pământul” (Facere 1, 1) 
sunt primele cuvinte ale Sfintei Scripturi care ne relatează 


'* Dumitru Stăniloae, op. cit., 2011, p. 200. 

adevărul că prin El au ajuns la existenţă lumea spirituală şi 
cea materială. Prin întruparea Mântuitorului Hristos s-a 
adăugat un spor de viaţă lumii: „În El era viaţa” (loan 1, 4); 
„Eu sunt viaţa” (loan 14, 6); „Eu am venit ca lumea viaţă să 
aibă şi din belşug să aibă” (loan 10, 10), iar Sfântul Apostol 
Pavel spune: „În El trăim şi ne mişcăm şi suntem” (Faptele 
Apostolilor 17, 28). 

Sporul, plinătatea de viaţă pe care Mântuitorul a adus- 
o lumii este relatată de Sfântul loan Evanghelistul când 
spune că: „Legea a fost dată prin Moise, iar harul şi adevărul 
au venit prin lisus Hristos” (1, 17). 

Pentru a înţelege ce este în sine harul divin este 
necesar să cunoaștem că fiinţa dumnezeiască este unică şi că 
există în mod deplin în cele trei persoane ale Sfintei treimi: 
Tatăl, Fiul şi Sfântul Duh. 

Dumnezeu Tatăl împărtăşeşte fiinţa divină numai 
persoanelor divine, iar pentru făpturile create nu este 
comunicabilă. Şi totuşi Dumnezeu ni Se împărtăşeşte, dar nu 
prin fiinţă şi nici după ipostasurile sau persoanele Sfintei 
Treimi, ci după energiile sau lucrările sale necreate. 

Aceste energii izvorăsc din fiinţa divină, dar fără să se 
despartă de ea. În acest sens s-a folosit analogia soarelui care 
în sine este necomunicabil, dar se comunică prin căldura, 
lumina şi razele sale, fără a se confunda şi fără să se despartă 
de acesta. 

Aceste energii sunt: creatoare, pronietoare și 
sfințitoare, adică prin lucrarea lor sfinţitoare ele devin 
îndumnezeitoare. În lume există o multitudine de energii şi 
din acestea se împărtăşeşte toată creatura. Există însă o 
energie divină, un flux de tărie, dar care are o destinaţie, o 
finalitate precisă şi priveşte pe om şi această energie este 
harul divin. 

Prin harul divin fiinţa omenească se regenerează, se 
restaurează, adică puterile naturale primesc un spor de putere 
supranaturală. În viaţa creştinului harul divin este o 
necesitate fiinţială, căci fără har nu se poate face începutul 
comuniunii cu Dumnezeu şi nici începutul vieții 
duhovniceşti. 

Harul divin îl primim prin Taina Sfântului Botez şi 
odată cu aceasta intrăm în comuniune cu Mântuitorul 
Hristos, Care devine viața noastră (Coloseni 3, 4), iar 
primitorul devine o făptură nouă (II Corinteni 5, 17). Harul 
Botezului îl pătrunde pe om, îl transformă infuzându-i forţa 
de viaţă nouă, iar trupul primeşte arvuna învierii și a 
transfigurării, el fiind locaş al Duhului Sfânt (I Corinteni 6, 
19). 

Aşadar, prin Botez devenim o făptură nouă plăsmuită 
după chipul Mântuitorului Hristos, adică harul divin 
întipăreşte în fiinţa noastră interioară trăsăturile duhovniceşti 
ale Mântuitorului Hristos. 

Este necesar ca lucrarea harului primit în fiinţa 
noastră lăuntrică sa să fie evidentă şi aceasta se realizează 
prin contribuţia personală a credinciosului. Primit la Botez, 
harul e ca o fărâmă de jăratic ascuns sub metalul rece al 
fiinţei noastre. Suntem asiguraţi că este acolo, dar n-o vedem 
şi nu-i simţim căldura. Știm, însă, că de vom sufla cu 
stăruinţă, ea va aprinde metalul nostru, care nu va mai fi 
rece, ci va dogorî de căldură, pătrunzându-ne de natura 
focului. Suflarea este activitatea noastră.!% 

În ceea ce priveşte contribuţia omului, lucrarea sau 
activitatea acestuia are o importanţă deosebită în concepţia 
ortodoxă, căci fără această contribuţie harul rămâne ca o 


'% Pr. Prof. Dumitru Stăniloae, Condiţiile mântuirii, în „Studii Teologice”, 
nr. 5-6, 1951, p. 248. 


187 


sămânță căreia nu i se creează condiţiile de a aduce rod. 
Adică să fie semănată în pământ, unde se află mediul care dă 
viaţă bobului semănat. Aşadar, harul are nevoie de anumite 
condiţii, adică de eforturi, nevoinţe, osteneli, renunţări, 
înfrânări etc. La acestea se adaugă ceea ce recomandă 
Biserica, adică postul, rugăciunea, privegherea, meditaţia, 
Spovedania, Sfânta Împărtășanie, citirea Sfintelor Scripturi, 
lucrul mâinilor etc. 

Cu ajutorul acestor osteneli harul lui Dumnezeu este 
pus în valoare, ajunge în stare activă, de trezire, iar 
credincioşii angajaţi în această lucrare duhovnicească se 
ridică pe treptele sfinţeniei şi ajung, după cuvântul Sfântului 
Apostol Pavel, la starea bărbatului desăvârşit, la măsura 
deplinătăţii lui Hristos (Efeseni 4, 13-14). Odată cu această 
stare duhovnicească credincioşii au devenit subiecte actuale 
ale dragostei dumnezeieşti, despre care s-a pronunţat Sfântul 
Atanasie cel Mare, care a spus: „Dumnezeu S-a făcut om ca 
pe om să-l îndumnezeiască”'“!. Această stare este 
împărtăşirea de dumnezeiasca fire (II Petru 1, 4). Pe aceeaşi 
linie de gândire s-a situat şi Sfântul Maxim Mărturisitorul, 
spunând că: „Spre aceasta ne-a făcut Dumnezeu, ca să 
devenim părtaşi firii dumnezeieşti şi ai veşniciei Lui şi să ne 
arătăm asemenea Lui prin îndumnezeirea prin har”"?. 

Între cei care au experiat lucrarea harului divin în 
viaţa lor duhovnicească, respectiv a îndumnezeirii prin har, 
un loc deosebit l-au avut sfinţii Simeon Noul Teolog (949- 
1022) şi Serafim de Sarov (1759-1833). 

Sfântul Serafim de Sarov învăţa că adevăratul scop al 
vieții creştine este „dobândirea Duhului Sfânt”, fapt pe care 


16l Cuvânt despre întruparea Cuvântului, cap. VII. Migne, P. G., col. 108. 
'* Capitum quinquis centenorum centuria 1, P. G. 90, col. 1193D. 

l-a experiat împreună cu prietenul său Motovilov. Acest 
moment a rămas clasic. 

Sfântul Simeon Noul Teolog a exclamat într-un 
moment de intuire a divinității spunând: „Eu sunt om prin 
fire şi dumnezeu prin har”. El a afirmat cu tărie că simţirea 
prezenţei harului în sufletele noastre trebuie să fie o 
certitudine, iar reversul este dureros. „Dacă acţiunea 
Sfântului Duh este inconștientă aici pe pământ, ea va fi la fel 
şi în veşnicie şi toată religia este zadarnică.” 

La această stare duhovnicească, la simţirea prezenţei 
harului divin poate ajunge orice credincios. 

Pentru a realiza această stare sufletească este necesar 
să facem apel la resorturile supranaturale existente în ființa 
noastră sufletească, să actualizăm fondul religios din fiinţa 
noastră intimă, respectiv harul divin printr-o continuă 
creştere duhovnicească. Este necesară o trăire a realităţilor 
duhovniceşti, o continuă stăruință de înduhovnicire, o 
participare la viaţa divină de împlinire a idealului vieţii 
noastre creştine pe care Sfinţii Părinţi îl numesc 
îndumnezeirea prin har, adică Owoc KaTă yápív. 

Când în limbajul bisericesc sau duhovnicesc se 
vorbeşte de participarea la realitățile supranaturale, la viaţa 
divină, nu se înţelege împărtăşirea din fiinţa divină, ci din 
energia sau harul divin care coboară sau izvorăşte din fiinţa 
divină. 

Participarea la viaţa divină se realizează prin chipul şi 
asemănarea cu Dumnezeu, despre care Sfântul Grigorie de 
Nissa spune că dacă omul este chemat la viaţa divină pentru 
a participa la bunurile lui Dumnezeu, el este în mod necesar 
apt prin constituţia sa de a participa la aceste bunuri. Adică 
prin chipul lui Dumnezeu omul are capacitatea virtuală de a 
participa la realităţile supranaturale, deoarece între natura 

umană şi aceste realități este un raport organic şi 
complementar: harul şi natura se caută reciproc. Acest fapt 
se înţelege prin referire la epectază, adică la elanul sau 
năzuința sufletului nostru spre cele cerești, iar harul divin 
coboară în ființa umană, realizându-se o sinteză organică 
între aceste realităţi, adică natură şi har. Cu alte cuvinte, 
credinciosul are sădită în structura sa, în fiinţa sa intimă, 
năzuința, mişcarea ascendentă spre a participa la această 
viaţă. Apoi, viaţa divină însăşi ni se împărtășește prin harul 
divin care în esenţa sa este iubirea dumnezeiască, iar iubirea 
are în sine tendinţa spre comuniune, de dăruire, aşa încât 
între aceste realități există un raport organic şi o sinergie 
armonioasă, iar urmarea este viaţa de sfințenie sau 
sacralitatea fiinţei umane (În duhul credinţei, pp. 145, 158) 

Având capacitatea de a participa la realităţile 
supranaturale, credinciosul se împărtăşeşte mai întâi cu harul 
divin prin Sfântul Botez, prin care devenim fii ai lui 
Dumnezeu după har (loan 1, 12-13). 

Participând la viaţa divină prin har, puterile 
credinciosului converg spre desăvârşirea sa morală pe 
măsura acestei participări. Adică împărtăşindu-se cu harul 
divin prin împreună-lucrarea cu acest har, puterile sale 
sufleteşti se intensifică şi se amplifică mereu, angajând în 
această lucrare cele mai adânci zone ale fiinţei sale sufletești. 
Prin împreună-lucrare se înțelege un act sinergetic de care, 
folosindu-se, credinciosul se încadrează în lucrările 
spirituale, între acestea situându-se şi concepția de viață. În 
biserica dreptmăritoare creştinismul a fost definit ca a doua 
creație a lumii, adică refacerea ei în har prin jertfa pe cruce a 
Mântuitorului. Ce e lumea în sine, de unde vine şi încotro 

merge nu vom şti niciodată dacă nu vom primi descoperirea 
dăruită prin lisus Hristos!'%. 

Această descoperire o găsim în Sfânta Scriptură, unde 
vedem că Mântuitorul Hristos S-a smerit pe Sine, 
deşertându-se de slava dumnezeiască (Filipeni 2, 8) şi prin 
întrupare în persoana Sa s-a sălăşluit toată plinătatea 
dumnezeirii (Coloseni 2, 9). Mântuitorul şi-a asumat, în 
ipostasul Său dumnezeiesc, firea omenească întreagă, fără 
păcat şi, prin aceasta, viaţa dumnezeiască a putut fi 
împărtăşită oamenilor. Adică natura umană însuşită de 
Mântuitorul Hristos a fost îndumnezeită, iar cei pe care El i-a 
cuprins în Sine, recapitulându-i, au fost în-dumnezeiţi în 
mod virtual, ca apoi, prin Sfintele Taine ale Bisericii să se 
realizeze îndumnezeirea în mod real şi personal. 

La această stare ajungem deschizându-ne sufleteşte 
faţă de chemarea Mântuitorului Hristos, Care, prin Sfânta 
Biserică, ne sfinţeşte, ne desăvârşeşte, realizând starea de 
sfinţenie. 

Afirmând că creştinismul este a doua creaţie a lumii, 
înțelegem implicit că este şi a doua creaţie a firii, a doua 
creaţie a omului. Adică prin Mântuitorul Hristos apare în 
lume o nouă generaţie de oameni, neamul lui lisus, care nu 
se naşte numai după legile firii, ci peste acestea se suprapune 
o naştere spirituală, duhovnicească, generaţia spirituală a lui 
Hristos. 

Aşadar, neamul lui lisus nu e un neam care se naşte 
pe pământ, după legile fireşti, naturale, căci în acestea 
predomină instinctele inferioare după care se conduce lumea 
fiinţelor necuvântătoare. 


'% Nichifor Crainic, Nostalgia Paradisului... p. 8. 


191 


Cei care s-au încadrat în neamul duhovnicesc al lui 
lisus au depăşit cercurile înguste, limitate doar la lumea 
materială, înscriindu-se într-o viaţă cu un orizont larg în care 
se regăsesc ca fii ai lui Dumnezeu, renăscuţi prin har şi 
împărtăşindu-se din liniştea sufletească, din pacea pe care 
numai El, Domnul păcii, poate să o dea omului, după 
cuvântul Său, care a spus: „Pace vă las vouă, pacea Mea o 
dau vouă, nu precum dă lumea vă dau Eu” (loan 14, 27). 

Contemporanii Mântuitorului Hristos au avut o 
întâlnire reală cu El, dar limitată la cadrul istoric al 
momentului respectiv. După Înălţarea la cer a Domnului 
Hristos, cei care au împărtăşit învăţătura, spiritualitatea Sa, 
au putut avea cu El o întâlnire spirituală mistică, harică sau 
lăuntrică, care se reflectă în înfăţişarea şi simţurile lor, care 
se degajă din întreaga lor fiinţă.'* 

Împrejurările vitrege de viaţă sau viaţa morală care a 
lăsat de dorit au îndepărtat pe om de la realităţile divine. 

Revelația divină restabileşte omul în sânul acestei 
revelații divine. Prin Fiul noi revenim în sânul Tatălui. Cu El 
începe un nou gen omenesc, spiritual, acela al lui Hristos, 
născut și refăcut în Duh. Hristos este în om şi omul în 
Hristos. El este buciumul şi omul mlădiţa. Tot neamul 
omenesc renăscut rămâne în Hristos, Dumnezeu-Omul.!% 

Creştinismul fiind religie, adică raportul sau legătura 
omului cu Dumnezeu, este necesar să fie privit în adâncimile 
sale, aşa cum l-a adus lisus şi cum l-au înţeles apostolii Săi, e 
o concepție revoluţionară de adânc a ființei omeneşti şi 
nicidecum o doctrină care priveşte numai exteriorul. 

În terminologia bisericească sau teologică întâlnim 
anumite noţiuni al căror sens este înţeles diferit. De pildă 


'% jeromonah Arsenie Boca, Omul — zidire de mare preț... pp. 133, 147. 


'%5 Ibidem, p. 131. 

expresia „veşnicul din noi”. Făptura cea nouă, sădită în noi, 
veşnicul din noi, nu caută motive de vrajbă cu nici o 
stăpânire de pe lume, pe niciuna dintre problemele posibile 
ale lumii acesteia ci, dimpotrivă, ne îndeamnă la supunere, 
ştiut fiind că orice stăpânire este de la Dumnezeu şi, ca atare, 
supunerea trebuie să fie nu din teamă, ci din conştiinţă 
(Romani 13, 1-6). 

Sădit în fiinţa noastră prin Botez, Mântuitorul Hristos, 
făptura cerească şi mlădiţa divină, aşteaptă ca credinciosul să 
ajungă la vârsta cunoaşterii, a maturității minţii, ca apoi să se 
decidă asupra modului în care va trăi viaţa: pentru Hristos 
sau împotriva lui Hristos. 

Înzestrat fiind cu libertatea voinţei, credinciosul are 
posibilitatea de a alege modul sau stilul de viaţă în care se va 
încadra. 

În cazul în care va alege stilul de viaţă al lui lisus şi 
comportarea în viaţă după modelul Său, harul Duhului Sfânt 
desăvârşeşte viaţa noastră şi Mântuitorul Hristos trăieşte în 
noi până la totala asemănare cu E1.'% 

Scriitorul bisericesc Clement Alexandrinul a rostit un 
cuvânt care cuprinde în sine taina întrupării Mântuitorului 
Hristos: „Dumnezeu S-a făcut Om, ca de la Om să înveţe 
cum se face omul Dumnezeu.” 

Acesta este omul cel nou, făptura cea nouă, omul 
născut de sus, omul cu reflexul veşniciei lui lisus. Fiindcă 
lisus, Omul cerului, S-a țesut pe Sine în firea omenească, de 
aceea se impune tuturor oamenilor şi tuturor veacurilor.“ 

Toţi creştinii avem pe Hristos în noi, iar prin Botez 
suntem îmbrăcați lăuntric în Hristos, Care face toată 


1 m . f pia. 
“ Idem, Talanţii Împărăției... p. 47. 


167 a Sia 
“ Idem, Rostul încercărilor..., p. 101. 

desăvârşirea noastră dincolo de marginile puterilor 
noastre. 65 

Când cineva s-a hotărât să trăiască stilul de viaţă al lui 
lisus, şi-a însuşit, implicit, şi concepţia de viaţă creștină pe 
care o transpune în viaţa sa personală. 

Vorbind despre concepţia de viaţă, este necesar să 
precizăm că o concepţie despre (lume și) viaţă reprezintă 
viziunea, părerea unui om sau a unui grup de oameni despre 
lumea în care trăieşte, cu privire, adică, la originea vieţii, la 
scopul vieții, la ce este binele şi ce este răul, cum cunoaştem 
realitatea din jurul nostru, ce este omul, ce este moartea şi 
care este finalitatea universului în care trăim (Cf. Societatea 
clujeană de Apologetică). 

Aşadar se poate formula o concepţie de viaţă, iar acest 
fapt este un privilegiu al spiritului omenesc şi acest 
privilegiu însemnează, totodată, şi putinţa de a o modifica 
după felul conceput.'* 

În decursul istoriei au apărut diferite sisteme 
filosofice, fiecare dintre acestea cu concepţia sa de viaţă, 
respectiv cu specificul său, ca de pildă: epicureismul, 
pragmatismul,  evdemonismul, materialismul, idealismul, 
spiritualismul etc. 

Ceea ce este de reţinut cu privire la concepţiile de 
viaţă ale filosofilor aparţinând diferitelor sisteme filosofice e 
faptul că nu găseşti doi, în toată istoria filosofiei, să fie de 
acord. 

Este un fapt cunoscut că în cunoaşterea exactă a 
realităţilor din lumea materială, filosofia face apel la raţiunea 
umană, aceasta fiind instrumentul sau unealta de cunoaştere 
a acestor realităţi. 


168 . Je 
Idem, Omul — zidire de mare preț..., p. 161. 
69 . 73 N rac a 8 . . =- . = 
'% Nichifor Crainic, Ortodoxia — concepția noastră de viaţă, mss. 

În cursul istoriei gândirii s-a ajuns, însă, la punerea în 
discuţie a înseși raţiunii ca unealtă de cunoaştere a 
realităţilor, întrucât s-a băgat de seamă, încă de către Socrate, 
că sofiştii pretindeau că putem „dovedi”, cu aceeaşi logică, şi 
teza, şi antiteza uneia şi aceleiaşi probleme. 

În lucrarea „Critica raţiunii pure” a lui Kant sunt puse 
pe două coloane tezele şi antitezele raţiunii; de asemenea se 
inventează şi cele treisprezece categorii ale rațiunii peste 
care ea nu poate trece, deci se face dovada că e limitată, 
condiţionată şi osândită la relativitate. 

Aşadar raţiunea naturală este neputincioasă a dovedi 
existenţa realităţilor supranaturale şi, în acest caz, facem apel 
la Revelația divină, la învăţătura Mântuitorului Hristos, El 
ne-a descoperit veşnicia noastră, valoarea noastră eternă, 
destinul sau misiunea în această viaţă, răspunderea pentru 
modul de viaţă etc. 

Biserica, întemeindu-se pe aceste realități, afirmă că 
noi avem în Revelația lui lisus Hristos cea mai bună 
concepție de viaţă, stilul de viaţă cu modelul ei, pe care a 
realizat-o în întregime, până la ultima fibră a fiinţei.” 

Omul care îşi angajează viaţa în concepţia creştină nu 
mai este singur în nimic, sau fără apărare, sau fără victorie 
dincolo de zarea lucrurilor. El prinde în viaţa sa vremelnică 
elemente veşnice, începe să semene cu lisus.''? Aşadar la 
această stare se ajunge când ne-am însuşit o concepţie de 
viaţă superioară, creştină. 

Ceea ce este dureros e faptul că oamenii îşi însuşesc 
un mod, o concepţie de viață limitată la satisfacerea 


10 P S, Daniil Stoenescu, Părintele Arsenie — Omul îmbrăcat..., p. 298. 


17 Ibidem, p. 245. 
172 jeromonah Arsenie Boca, Ucigaşa cetate..., p. 56. 

instinctelor inferioare, a plăcerilor, ignorând aspectul 
spiritual sau duhovnicesc al vieţii. 

Cunoaştem din Sfânta Evanghelie de la Matei care 
sunt însuşirile morale sau faptele virtuoase pe care să le 
cultive creştinul pentru ca în final să fie răsplătit de 
Dumnezeu cu fericirea. 

Plăcerea şi fericirea sunt diametral opuse şi 
fundamental potrivnice. Fericirile privesc pe omul cu orizont 
larg, capabil să se integreze în concepția de viaţă a 
Revelaţiei, adică a înseși concepţiei lui Dumnezeu, Care a 
gândit, a creat şi menţine creaţia. 

Concepţia lui Dumnezeu e lege de viaţă, lege de 
echilibru şi lege de dezvoltare (desăvârşire), spre deosebire 
de toate celelalte concepţii care generează dezechilibru, 
boală, ură şi, mai ales, nu văd alte nivele de existenţă. 
Organismul omenesc e înzestrat cu reglaj endocrin capabil să 
răspundă şi la concepţia în care a fost gândit de Creator, 
precum, temporar, şi la alte concepţii de viaţă. Dar... cu 
urmările lor matematice de neînlăturat.!7* 

În ceea ce priveşte formarea concepţiei de viaţă 
reținem faptul că aceasta nu se transmite ereditar şi nu se 
dobândeşte cu ușurință, nici numai din lectură. În concepţia 
creştină vie nu se poate intra sau rămâne fără să fi în stare de 
o renunțare: a lepădării de sine şi — uneori, în istorie — a 
lepădării chiar de viaţă, dacă împrejurările o cer.!7* 

Fără lepădarea de sine, fără curățirea de impurităţile 
morale, fără consolidarea minţii în stare de smerenie — ştiut 
fiind că smerenia este sănătatea minţii — nimeni nu va putea 
vedea pe Dumnezeu prin Duhul Sfânt. Mai pe scurt, fără o 


73 s. Er $ a y 
1 Daniil Stoenescu, Părintele Arsenie — omul îmbrăcat..., p. 398. 


174 Ibidem, p. 294 

curăţire stăruitoare de patimi, nu putem avea nici cea mai 
mică trăire sau experienţă duhovnicească. 

Dacă uneori, din mila lui Dumnezeu, ajungem şi la o 
trăire luminoasă şi dătătoare de viaţă a câte unui cuvânt de 
folos, aceasta nu este neapărat meritul nostru, ci s-a făcut 
pentru ostenelile şi rugăciunile altuia de a ajuta şi de a ieşi 
din întuneric sau din chinul cu absurdităţile, la o convingere 
prin proprie trăire, precum că, cu adevărat mai este un mod 
de viaţă, cu totul altul, al celeilalte Împărăţii, a vieţii veşnice, 
decât al lumii acesteia. 

O altă explicaţie a acestor trăiri luminoase a unor 
cuvinte duhovniceşti — ca dar al Sfântului Duh, care se 
împărtăşeşte minţii, simţirii şi conştiinţei — este că, prin 
experienţa acestei Prezențe, omul primeşte o putere 
duhovnicească de a trece prin încercări din ce în ce mai mari, 
care îl curăţesc de patimi, din ce în ce mai mult. 

O trăire tainică, mistică, luminată de Sfântul Duh are 
rostul de a ne dezlipi de toate mărginirile acestui veac şi 
astfel apare un dor nestins după viaţa cea adevărată a 
veacului viitor. Chiar dacă treburile vieţii dinafară se mai ţin 
de noi, le facem cu multă uşurinţă (nu uşurătate), aproape 
fără nici o osteneală şi fără nici o împotrivire. 

Toate acestea sunt urmări ale lucrării Sfântului Duh şi 
a Mântuitorului Hristos, care devin din ce în ce mai puternice 
în cei ce L-au ales pe Dumnezeu ca înţeles şi rost al acestei 
vieţi. Aşa se explică de ce creştinii, purtători de Duh şi 
trăitori ai lui Hristos, adesea gustă aroma Împărăției ce va să 
vie; trăiesc momente în viață de o negrăită bucurie şi de un 
nespus cuprins sufletesc, încât pentru ei, cele de dincolo au 
evidenţă absolută. "6 


175 Ibidem, p. 293. 
176 Ibidem, p. 382. 

„Dumnezeu este iubire”, spune Sfânta Scriptură (I 
loan 4, 8), iar Mântuitorul Hristos a spus că semnul sau 
criteriul după care se vor cunoaşte cei care au îmbrățișat 
învăţătura Sa este dragostea: „Întru aceasta vor cunoaşte toţi 
că sunteţi ucenicii Mei, dacă veţi avea dragoste unii faţă de 
alţii” (Ioan 13, 35) şi tot El a spus: „lată Eu stau la uşă şi bat; 
de va auzi cineva glasul Meu şi va deschide uşa, voi intra la 
El şi voi cina cu ele şi el cu Mine” (Apocalipsa 3, 20) 

La porţile sufletului omenesc, Dumnezeu îşi încetează 
stăpânirea, fiindcă îi vrea iubirea. Aici, în suflet, El vrea să 
fie primit din dorinţa noastră. Prin urmare, la împlinirea 
destinului nostru în creaţie, suntem aşteptaţi să ajungem 
liberi de lume şi conştienţi de rudenia noastră cu El. 7” 

Celor ce L-au primit pe Mântuitorul Hristos, care au 
crezut în El şi au trăit viaţa creştină într-un mod pilduitor, le- 
a dat puterea să devină, prin Duhul Sfânt, fii ai lui Dumnezeu 
(Romani 8, 14) şi primindu-L, L-au odihnit, după cum 
Filimon, ucenicul Sfântului Apostol Pavel, a odihnit pe cei 
care au crezut în Hristos. Despre aceasta ne relatează acelaşi 
Apostol, care spune: „Căci am avut multă bucurie şi 
mângâiere, din dragostea ta, întrucât inimile sfinţilor s-au 
odihnit prin tine, frate” (Epistola către Filimon, vers. 7). 

Trebuie, aşadar, să-L primim pe Domnul şi să 
realizăm astfel această icoană divină, stilul de viaţă al lui 
lisus, izvorul vieţii şi al iubirii. 

Vorbind despre izvorul adânc, metafizic al iubirii, 
Kierkegaard scrie: „Precum liniştitul lac îşi are cauza sa 
adâncă în izvorul ascuns, nevăzut de ochii omeneşti, aşa şi 
iubirea omului își are izvorul ei cel mai adânc în iubirea lui 
Dumnezeu. Dacă Dumnezeu nu ar fi iubire, atunci nu ar 


177 Ibidem, p. 385. 

exista nici lacul cel liniştit, şi nu ar exista nici iubirea 
omului. Precum lacul cel liniştit ia naștere din izvorul ascuns 
vederilor, tot aşa şi iubirea omului își are temeiul ei misterios 
în iubirea lui Dumnezeu.” 

Din iubire faţă de om, Mântuitorul Hristos S-a smerit, 
coborându-Se din slava Sa dumnezeiască, S-a întrupat, luând 
firea omenească şi, prin jertfa Sa pe Cruce, a restaurat pe om, 
redându-i demnitatea din care a căzut prin păcatul 
neascultării. 

El ne-a lăsat în Sfânta Evanghelie învăţătura despre 
om, valoarea şi destinul acestuia, precum şi concepţia despre 
viața morală, în centru căreia se află virtutea iubirii. Aceasta 
este o poruncă pe care Mântuitorul a sintetizat-o în 
următoarele cuvinte: „Să iubeşti pe Domnul Dumnezeul tău 
cu toată inima ta, cu tot sufletul tău şi cu tot cugetul tău. 
Aceasta este marea şi întâia poruncă. lar a doua, la fel ca 
aceasta: Să iubeşti pe aproapele tău ca pe tine însuţi. În 
aceste două porunci se cuprinde toată Legea şi proorocii” 
(Matei 22, 37-40). 

Inspirat de Dumnezeu, Sfântul loan Evanghe-listul a 
spus că „Dumnezeu este iubire” (I loan 4, 8,16), iar Sfântul 
Apostol Pavel a consacrat iubirii creştine un imn capodoperă 
a genului sau, altfel spus, cel mai frumos imn din literatura 
creştină închinat iubirii (I Corinteni 13, 1-13). 

lubirea cuprinde toate poruncile, este împlinirea Legii 
(Romani 13, 10), îmbrăcaţi-vă în iubire, care este legătura 
desăvârşirii (Coloseni 3, 14), spune Sfântul Apostol Pavel, 
iar Sfântul Apostol Petru ne îndeamnă: „Țineţi din răsputeri 
la dragostea dintre voi, pentru că dragostea acoperă mulţime 
de păcate” (I Petru 4, 8). Iubirea uneşte pe om cu Dumnezeu 


'%* Preot Prof. Dumitru I. Belu, Despre iubire, Craiova, 1997, p. 117. 

şi-l face sălaş al Sfintei Treimi, după cuvântul Mântuitorului, 
Care a spus: „Dacă Mă iubeşte cineva, va păzi cuvântul Meu, 
şi Tatăl Meu îl va iubi, şi vom veni la el şi ne vom face locaş 
la el” (loan 14, 23). Sfântul Maxim Mărturisitorul spune un 
lucru deosebit şi plin de înţelepciune: mare bine este iubirea. 
„Este binele cel dintâi şi cel mai mare dintre cele bune, ca 
una care tinde să-l facă pe om asemenea Făcătorului 
oamenilor prin asemănarea deplină în bine cu Dumnezeu, 
atât cât îi este omului cu putinţă” (Epistole 2). Adică iubirea 
îl îndumnezeieşte pe om mai mult decât oricare altă virtute... 
„Nimic nu este atât de mult după chipul dumnezeiesc ca 
dumnezeiasca iubire... nimic mai înalt lucrător spre 
îndumnezeirea oamenilor; căci ea îl leagă pe om de 
Dumnezeu şi îl face dumnezeu pe iubitorul de 
Dumnezeu”. 

Despre lucrarea harului divin în sufletul celui care se 
roagă avem cuvântul părintelui Iosif Isihastul: „Când harul 
lucrează în sufletul celui care se roagă, dragostea de 
Dumnezeu e atât de aprinsă, că omul abia o poate îndura. 
Apoi se întoarce cu toată această iubire către lume şi om, şi 
aşa îl iubeşte, încât ar voi să ia asupra sa toate durerile 
neamului omenesc, ca să-i uşureze pe oameni. Se 
îndurerează pentru orice suferință, pentru orice nedreptate, 
chiar şi pentru necuvântătoare, vărsând lacrimi numai la 
gândul că suferă! O astfel de iubire naşte rugăciunea. De 
aceea, cel care sporeşte în rugăciune se roagă necontenit 
pentru lume.”1% 

Există în viaţa creştinilor momente sau stări sufleteşti 
care le copleşesc sufletul cu aşa putere încât îi înalţă în alte 
sfere de existenţă şi se dăruiesc cu toată fiinţa slujirii lui 


1” Jean-Claude Larchet, Despre iubirea creştină, Bucureşti, 2007, pp-41, 2. 


'59 Jbidem, p. 169. 

Dumnezeu, care le purifică fiinţa încât sunt gata pentru a-şi 
jertfi viaţa acestei slujiri. Aceştia sunt martirii. 

Cuvântul martir are obârşie greacă şi înseamnă 
martor. Sunt martori ai unor pricini omeneşti, care ajung la 
judecata oamenilor şi, din motive diferite, pot să ascundă 
adevărul. Aceştia sunt sperjurii sau martorii falşi. 

În creştinism, martorii dau mărturie despre 
adevărurile sfinte pe care le-au învăţat, le-au trăit personal şi 
pentru care şi-au jertfit viaţa. În rândurile martirilor se 
înscriu Sfinţii Apostoli, ucenicii acestora, precum şi miile de 
creştini care, timp de aproape trei sute de ani, au suferit 
persecuții din partea împăraţilor păgâni, făcând să curgă mult 
sânge de creştin. 

Martirii au suportat suferinţele cu un eroism unic, care 
a adus admiraţia păgânilor. Atitudinea lor morală în faţa 
morţii era vrednică de toată lauda. Ei mureau cu bucurie, fără 
revoltă, fără orgoliu, modeşti, convinşi, încrezători în 
dreptatea cauzei lor sfinte, senini, rugându-se. '®' 

Din mulțimea de martiri — al căror număr singur 
Dumnezeu îl ştie — avem exemplu pe Sfântul Ignatie 
Teoforul, în a cărui viaţă a ars focul dragostei dumnezeieşti, 
iubirea sa pilduitoare față de Mântuitorul Hristos. El L-a 
iubit atât de mult încât, referindu-se la cuvintele Sale, a rostit 
cuvintele memorabile: /ubirea mea a fost răstignită. 
Cugetând la faptul că va fi dat spre mâncare fiarelor, Sfântul 
Ignatie scria creştinilor din Roma: „Lăsaţi-mă să fiu mâncare 
fiarelor, prin care am putinţa să ajung la Dumnezeu. Grâu al 


'51 Prof. Teodor M. Popescu şi colab., Istoria bisericească universală, vol. |, 
Bucureşti, 1956, p. 85. 

lui Dumnezeu sunt şi mă macină dinţii fiarelor, pentru ca să 
fiu aflat pâine curată a lui Hristos”. 152 

Sfântul Ignatie a avut ca model de jertfire de sine 
pentru Dumnezeu pe Sfinţii Apostoli Petru şi Pavel. „Eu nu 
vă poruncesc, scrie el, ca Petru şi Pavel. Aceia erau apostoli, 
cu sunt un osândit; aceia erau liberi, iar eu rob până acum. 
Dar, dacă pătimesc, voi deveni rob slobozit al lui Hristos şi 
voi învia ca slobod într-însul.” 

Într-adevăr, Sfântul Apostol Pavel şi-a mărturisit 
credinţa sa spunând: „căci pentru mine viaţa este Hristos şi 
moartea un câştig” (Filipeni 1, 21), şi tot el a rostit cuvintele 
prin care a pecetluit pentru veşnicie credinţa şi iubirea sa faţă 
de Domnul Hristos: „Cine ne va despărţi pe noi de iubirea lui 
Hristos? Necazul, sau strâmtorarea, sau prigoana, sau 
foametea, sau lipsa de îmbrăcăminte, sau primejdia, sau 
sabia?” 

Precum este scris: „Pentru Tine suntem omorâţi toată 
ziua, socotiți am fost ca nişte oi de junghiere.” Dar în toate 
acestea suntem mai mult decât biruitori, prin Acela Care ne-a 
iubit. 

Căci sunt încredinţat că nici moartea, nici viaţa, nici 
îngerii, nici stăpânirile, nici cele de acum, nici cele ce vor fi, 
nici puterile, nici înălţimea, nici adâncul şi nici o altă făptură 
nu va putea să ne despartă pe noi de dragostea lui 
Dumnezeu, cea întru Hristos lisus, Domnul nostru (Romani 
8, 35-39). 

Cei înzestrați cu un fond moral religios, cu vocaţie, cu 
dispoziţie sau cu sensibilitate deosebită spre un anumit 
domeniu al vieţii şi mai ales spre cele religioase, punându-le 


'* Pr. loan Mihălcescu, Scrierile Părinților apostolici, vol. II, Râmnicu 

pe acestea în valoare, au avut realizări deosebite, despre care 
vom relata mai departe. 

Sfânta Biserică învaţă că lumea nu a fost lipsită 
niciodată de oameni care au avut misiuni deosebite de la 
Dumnezeu şi care să comunice oamenilor voia Sa, să trăiască 
viaţa după preceptele Legii morale revelate de Dumnezeu cu 
urmări benefice privitoare la mântuirea sufletească. 

Primii care au fost învestiţi de Dumnezeu cu misiunea 
de a ţine trează conştiinţa oamenilor în confruntarea cu 
spiritul negaţiei, al răului au fost profeţii. 

După întruparea Mântuitorului Hristos, aşadar în 
istoria creştinismului au fost adeseori revărsări deosebite de 
har, mai întâi în timpul Sfinţilor Apostoli şi apoi în perioada 
Sfinţilor Părinţi, a căror activitate prodigioasă se cunoaşte. 

În secolul al XIX-lea a trăit scriitorul rus Dostoievski, 
despre care profesorul Nichifor Crainic spune că este cel mai 
mare romancier al lumii şi geniul ortodoxiei moderne. 

În Rusia a apărut, în acelaşi secol al XIX-lea, 
mişcarea de renaştere duhovnicească numită „stăreţism”, 
locul de obârşie fiind Mănăstirea Optina. În această 
mănăstire Dostoievski a găsit pe stareţul Ambrozie, care i-a 
servit ca model pentru realizarea personajului literar din 
romanul „Fraţii Karamazov”, acesta fiind stareţul Zosima. 

În lucrările sale, Dostoievski s-a inspirat din scrierile 
Sfinţilor Părinţi. De pildă, romanul „diotul” este, în 
realitate, o aghiografie modernă, iar „Fraţii Karamazov” este 
o apologie literară a paisianismului. 5 

Sfaturile duhovniceşti pe care stareţul Zosima le 
dădea ucenicilor săi se încadrează în simțirea duhovnicească 
a celor mai de seamă părinţi duhovniceşti ai Ortodoxiei, 


183 Nichifor Crainic, Nostalgia Paradisului..., p. 284. 

adică reprezentanţii spiritualităţii ortodoxe, miezul sau esenţa 
acestei spiritualităţi fiind virtutea teologică a iubirii. 

În romanul „Fraţii Karamazov” sunt cuprinse cuvinte 
ale stareţului Zosima, între care cuvintele consacrate iubirii 
ating corzile cele mai sensibile ale spiritualităţii ortodoxe. 

„Fraţilor, spune el, nu pregetaţi, cuprinși de spaimă în 
faţa ticăloşiei oamenilor; iubiţi-i aşa ticăloşi cum sunt, căci 
astfel iubirea voastră va fi după chipul şi asemănarea iubirii 
lui Dumnezeu, ridicându-se pe culmea cea mai înaltă a 
dragostei pământeşti. lubiţi toată plăsmuirea Ziditorului 
acestei lumi, în întregimea ei, precum şi fiecare grăunte de 
nisip în parte. Cătaţi cu drag la fiece frunzuliță, la fiecare 
rază de soare. lubiţi dobitoacele necuvântătoare şi firul de 
iarbă, iubiţi orişice lucru neînsufleţit. Iubind, veţi înţelege 
taina divină ce se ascunde în toate şi, desluşind-o, o dată 
pentru totdeauna, cu fiecare zi vi se va arăta tot mai lămurit. 
Numai aşa veţi putea îmbrăţişa întreaga lume cu o dragoste 
desăvârşită, atotcuprinzătoare. lubiţi dobitoacele: către ele și- 
a îndreptat Dumnezeu mai întâi gândul şi le-a hărăzit o 
bucurie senină. Nu le-o stricaţi şi nu le chinuiţi, feriţi-vă să le 
răpiți bucuria de a trăi, spre a nu sta împotriva celor lăsate de 
Dumnezeu. Omule, nu te semeţi, socotindu-te mai presus de 
dobitocul necu-vântător, căci el fără de prihană este, pe când 
tu, cu toată semeţia ta, pângăreşti pământul oriunde îţi calcă 
piciorul, şi în urma ta rămâne o dâră de putregai. Şi, din 
păcate, vai nouă, aşa se întâmplă aproape cu fiecare din noi! 
lubiţi mai cu osebire pruncii, căci ei sunt fără de prihană, ca 
îngerii din cer, şi trăiesc pentru a ne umple sufletul de 
duioşie şi pentru a ne curăța inimile noastre păcătoase, 
luminând asupra noastră ca un semn ceresc. Vai de cel ce 
umileşte un prunc!... Dacă ai trecut furios, cu sufletul 
învrăjbit şi cu vorba de ocară în inimă pe lângă un copilaş, 


204 


fără să te sinchiseşti, fără să-l fi văzut măcar, dar chipul tău 
aprig şi fioros a lăsat, poate, o urmă în inimioara lui 
plăpândă, şi fără să-ţi dai seama, ai aruncat în sufletul lui o 
sămânță rea ce s-ar putea să încolțească.”!5* 

De la Sfinţii Părinţi, ale căror scrieri se cuprind în 
Filocalie, avem, de asemenea, îndemnuri de trăire a iubirii, 
virtutea care priveşte întreaga făptură, după cum aflăm la 
Sfântul Isaac Sirul. Iubirea este „arderea inimii pentru toată 
zidirea, pentru oameni, pentru păsări, pentru dobitoace, 
pentru demoni şi pentru toată făptura. În acest caz, gândul la 
acestea şi vederea lor fac să curgă din ochi şiroaie de lacrimi. 
Din mila multă şi apăsătoare ce stăpâneşte inima şi din 
stăruinţă, inima se micşorează şi nu mai poate răbda, sau 
auzi, sau vedea vreo vătămare, sau vreo întristare cât de mică 
ivită în vrea zidire”'®. 


Măsura umanităţii, a sensibilităţii morale se exprimă 
prin capacitatea de a iubi, de a te dărui dezinteresat unui 
ideal sfânt în care iubirea creştină ocupă locul cel mai înalt. 
Toţi oamenii mari ai omenirii au acordat iubirii locul de 
cinste, dovadă sunt cuvintele scriitorului Dostoievski, care 
mângâie sufletul, citindu-le. 

În literatura română, respectiv la unul dintre poeţii 
noştri, iubirea este privită ca sete de viaţă din care, 
adăpându-se, inimile oamenilor renasc asemenea florilor care 
se împărtăşesc din lumina şi căldura soarelui. 


184 p 


eodor N. Dostoievski, Frații Karamazov, Bucureşti, 1972, pp. 435-436. 
'%5 Sfântul Isaac Sirul, Filocalia, vol. X, Bucureşti, 1981, p. 393. 

„Iubire — sete de viaţă, 
Tu eşti puterea creatoare 
Sub care inimile noastre 
Renasc ca florile în soare.” 
(Alexandru Vlahuţă) 


În fiinţa omenească, în profunzimea intimităţii sale se 
află dorinţa de a iubi, de a fi iubit, de a căuta un zâmbet, o 
privire caldă, binevoitoare, un gest care să ne insufle 
încredere în noi, să ne încurajeze, să ne îmbărbăteze, iar 
urmarea este regăsirea, realizarea, înnobilarea sufletească. 
Altfel spus, în fondul moral al persoanei umane se află 
dorinţa de a fi apreciată, de a fi luată în seamă, iar în cazul 
unei dureri sufleteşti, căldura sufletească a unui apropiat 
alungă suferința sufletească, aşa cum zefirul sau boarea 
alungă ceața, făcând loc razelor soarelui care mângâie 
natura. 

DDC CRED DDC RAWO TCE PO BI CR AIBO 


DESPRE LUPTA ÎMPOTRIVA LUI DUMNEZEU 
SAU CE ÎNSEAMNĂ SĂ FII ATEU 


„Zis-a cel nebun în inima sa: 
Nu este Dumnezeu ”. 
(Psalmul 13, 1; 52, 1) 


ersoana umană a constituit de-a lungul 

timpurilor obiectul  cugetării a multor 

gânditori, care au elaborat diferite definiţii 
din perspectiva concepţiei de viaţă pe care o cultivau sau a 
poziţiei pe care se situau atunci când reflectau la originea şi 
destinul omului. Aşa, de pildă, în antichitate Aristotel a 
definit omul ca „fiinţă socială”. Protagora susţinea că omul 
este „măsura tuturor lucrurilor”; Seneca l-a privit ca pe un 
„lucru sfânt” (res sacra), iar Cicero l-a definit ca „homo 
sapiens” etc. 

Ținând seama de poziţia unică a omului în univers, 
creştinismul a definit omul ca fiinţă purtătoare de valenţe 
divine, capodopera creaţiei divine, colaborator al lui 
Dumnezeu prin crearea de trupuri în care Dumnezeu va sădi 
suflete nemuritoare etc. Acestea au temei în obârşia lor 
divină, adică fiind creat de Dumnezeu cu suflet spiritual şi 
nemuritor (Facere 1, 26) şi cu trup material, fiecare din 
aceste părţi componente ale ființei sale, tinzând spre 

satisfacerea unor nevoi prin împlinirea cărora se conservă şi 
se perpetuează viaţa. 

Fiind spirit, sufletul posedă conştiinţă de sine, 
cugetare, libertate, hotărâre liberă, putere de decizie, 
capacitate de autoreflecţiune, adică omul gândeşte, dar 
gândeşte şi asupra sa, aşadar este subiect, dar şi obiect al 
gândirii sale, posibilitate de autodeterminare, însuşiri pe 
care, în afară de om, nu le au decât îngerii. La acestea se 
adaugă şi funcțiunile sufleteşti, adică raţiunea, sentimentul, 
voinţa, precum şi conştiinţa morală, care este crainicul legii 
divine, este organul sau instrumentul de aplicare a legii 
morale în sufletul omului." 

Aceste înzestrări aparţin ontologic sau structural 
sufletului omenesc şi au originea în actul creaţiei. În virtutea 
acestor înzestrări omul tinde spre Dumnezeu, ele sunt 
expresia elementului supranatural, a harului divin împărtășit 
de Dumnezeu când a suflat în faţa omului suflare de viaţă şi 
s-a făcut omul fiinţă vie (Facere 2, 7). 

Aceste realităţi formează chipul lui Dumnezeu, care 
este cea mai importantă din fiinţa omului, este blazonul de 
nobleţe al speciei umane, în care se sintetizează toată 
demnitatea şi măreţia omului. Realitate spirituală de obârşie 
divină, chipul lui Dumnezeu este temelia tuturor realităţilor 
spirituale din om, după cum se exprimă un gânditor creştin 
care spune că „toate încercările. de rezolvare a enigmei 
omului, independent de ideea privitoare la chipul lui 
Dumnezeu, s-au terminat fără izbândă.” 

Chipul lui Dumnezeu se păstrează nealterat în măsura 
în care purtătorul său, omul, rămâne deschis faţă de lucrarea 
'% loan I. Ică, Eros și Agape, mss, Sibiu, 1955, p.11. 


17 Prof. V. Zenkovschi, Probleme antropologice creștine, rev. „Biserica 
Ortodoxă Română”, 1935, p. 445. 

harului divin. În cazul în care viaţa omenească este orientată 
exclusiv terestru, când omul a devenit rob al instinctelor 
minore, al patimilor, consecinţa este căderea în vid, în vidul 
de sens al existenţei, în egoismul satisfacțiilor pătimaşe, a 
simţurilor pervertite. Urmarea acestora este paralizarea 
sensibilităţii şi atrofierea simțului religios-moral şi căderea 
într-un materialism grosier. Rațiunea se întunecă şi îşi pierde 
rolul de conducător al fiinţei omeneşti, lăsându-se condusă 
de patimile care o stăpânesc. Cu alte cuvinte, raţiunea devine 
independentă faţă de autoritatea legilor divine care sunt 
aşezate de Dumnezeu în fiinţa omului şi în creatură, eul se 
hipertrofiază, un nihilism şi o autonomie radicală a minţii se 
nasc în sufletul omului şi, odată cu acestea, omul se 
autodivinizează şi implicit s-a ajuns la negarea divinității şi 
prin aceasta s-a ajuns la ateism. 

Ateismul este un sistem filosofic care neagă existenţa 
lui Dumnezeu. 

Cuvântul ateism este de obârşie elină şi este format 
din „a” = fără şi „Theos” care înseamnă Dumnezeu. 5% 

În Biblie cuvântul „ateu” se află o singură dată în 
epistola către Efeseni, dar fără a avea sensul negaţiei 
divinităţi, ci ca o îndepărtare sau înstrăinare față de 
Dumnezeu, ceea ce înseamnă necunoaşterea Lui. Cei care nu 
L-au cunoscut pe Dumnezeu au fost păgânii, care erau 
„înstrăinaţi de cetăţenia lui Israel şi străini de aşezămintele 
făgăduinţei, lipsiţi de nădejde şi fără Dumnezeu în lume” 
(Efeseni 2, 12). 


188 . : F . . . E 
Arhim. Vasile Prescure, /n duhul credinței şi al evlaviei ortodoxe, 


Craiova, 2006, p. 386. 

Doctrina ateistă cuprinde patru teze principale: lumea 
fără Dumnezeu, materia fără spirit, omul fără suflet şi 
omenirea fără religie (1. G. Savin). 

Se observă că din concepţia ateistă s-a eliminat tot 
ceea ce face demnitatea sau noblețea omului, specificul său, 
adică spiritul (sufletul), precum şi religia şi Fiinţa Supremă, 
care este Dumnezeu. 

Gândirea ateistă o găsim în antichitate la gânditorii 
materialişti: Leucip, Democrit, Protagora, Lucrețiu ș.a., iar 
mai târziu la gânditorii materialişti din secolele XVIII-XIX, 
adică Lametrie, Vogt, Feuerbach, Büchner etc. şi la 
pozitivişti. 

Din cele relatate până aici s-a putut deduce că una din 
cauzele care au dat naştere ateismului este încrederea 
nemăsurată în puterea rațiunii omului, este mintea întunecată 
de patimi. La acestea se adaugă prejudecățile, îngustimea şi 
formalismul sau, mai pe scurt, este răul sub multiplele sale 
forme de manifestare. 

În această privință s-a pronunțat Părintele Arsenie, 
dând explicații pertinente, convingătoare, spunând că aceste 
idei prind rădăcini acolo unde sunt idei preconcepute şi unde 
nu există o judecată sănătoasă. 

Nimic mai prejos decât a combate răutatea care crede 
că are dreptate, că apără adevărul şi că slujeşte lui 
Dumnezeu, a spus Părintele Arsenie. 

Reaua voinţă, sub formele acestea, a înfrânt până şi pe 
lisus. 

Deşi Dumnezeu n-a revelat o Scriptură împotriva Sa, 
totuşi formalismul iudaic a întors-o împotriva Sa, adică 
împotriva lui Dumnezeu. Dovada: Mântuitorul Hristos a fost 


'% Ibidem, p. 387. 

răstignit de către iudei, care cereau răstignirea Lui, spunând: 
„Noi avem lege şi după legea noastră trebuie să moară, că s-a 
făcut pe Sine Fiu al lui Dumnezeu” (loan 19, 7). 

lată ce poate răutatea: să stea împotriva evidenţei, 
împotriva adevărului în numele adevărului, să stea împotriva 
iubirii de oameni, în numele iubirii lui Dumnezeu. Împotriva 
acestei situaţii nici lisus n-a putut nimic. 

De aceea răutatea, fiindcă nu se poate nicidecum 
schimba în bunătate, ea nu are iertare; ea e împotriva iertării 
şi a oricărei tămăduiri, — de aceea nu are decât judecată. 
Răutatea a înfrânt pe Dumnezeul iubirii, dar se va frânge de 
Dumnezeul judecății. 

— De unde, oare, atâta perversiune în fiii lui Dumnezeu? 

— De la acea făgăduinţă demonică, şoptită omului: 

„Tu vei fi (ca) Dumnezeu!” Şi pe care omul a crezut- 
o, nebăgând de seamă cine i-o spune. Un dumnezeu 
neizbutit; scos afară, înainte de vreme, din divina zidire. 

Un dumnezeu creat, dumnezeu după dar, avea omul 
menirea să fie, dar a ieşit un dumnezeu satanizat, chip 
neisprăvit, desfigurat, care nu se mai înţelege cu Dumnezeul 
Adevărului. De aici i se năzăreşte omului, în cursul creaţiei 
sale — istoria — că el este criteriul adevărului, că lumea există 
în funcţie de el, că el este creatorul lumii, că Dumnezeu 
ajunge la conştiinţa de sine abia în om, ca de aici un altul să 
spună că: „Nu Dumnezeu a făcut pe om, ci omul l-a făcut pe 
Dumnezeu” (Ludwig Feuerbach). 

Aceste aberaţii sunt produse de raţiunea afumată de 
duhul mândriei luciferice şi fiind sclavă patimilor care o 
stăpânesc, ajungând până acolo încât să spună binelui rău, 
adevărului minciună şi luminii întuneric (Isaia 5, 20). 


190 - . . T 
Părintele Arsenie Boca, Cuvinte vii..., p. 138. 

Admiţând raţiunea ca supremă autoritate în ceea ce 
priveşte găsirea adevărului s-a ajuns până la a-i aduce un cult 
şi astfel a apărut raționalismul, o filosofie care, în domeniul 
vieţii religioase, al teologiei, admite numai ceea ce poate 
cuprinde raţiunea omenească. Una dintre definițiile sale, de 
mari ravagii, este echivalenţa raţiunii cu realul. De aici, a 
spune că realitatea este numai ceea ce îmi spune mintea că e 
realitate, iar ceea ce îmi spune că nu e, înseamnă că nu 
există, n-a fost decât un pas. A admite aşa ceva înseamnă să 
atribui raţiunii umane ceea ce aparţine lui Dumnezeu. Numai 
gândirea lui Dumnezeu echivalează cu creaţia. Omul este 
creator în fantezie. Cea mai fantastică creaţie a omului: 
fantezia că nu există Dumnezeu, este o creaţie negativă. !”! 

În Sfânta Scriptură găsim cuvântul nebun folosit de 
Dumnezeu Însuşi când s-a referit la cei care zic „că nu este 
Dumnezeu” (Psalm 52, 1; 13, 1), dar şi la bogatul căruia i-a 
rodit țarina şi care, văzând aceasta, a zis: Suflete, ai multe 
bunătăţi strânse pentru mulţi ani: odihneşte-te, mănâncă, bea 
veseleşte-te. lar Dumnezeu i-a zis: Nebune! (Luca 12, 20) În 
această categorie intră şi cei ai căror dumnezeu este stomacul 
(Filipeni 3, 19). 

Aşadar, al doilea „nebun” este bogatul, spune 
Părintele Arsenie'”, care îngustează zarea rosturilor sale pe 
pământ la dimensiunile- stomacului, — chiar dacă acest 
stomac ar înghiţi pământul. Mai mult: un atare bogat va 
căuta să convingă pe toată lumea că numai acesta e singurul 
scop al vieţii pe pământ. O astfel de concepţie despre om şi 
destinele sale ultime e cu adevărat miezul nopţii minţii. 
Noaptea aceasta va culmina sfârşind prin a se crede omul 
acela pe sine, el „dumnezeul veacului acestuia” (IICorinteni 


191 Dx: : se x. a s 
" Părintele Arsenie Boca, Mărgăritare duhovnicești..., p. 130. 
192 pz.: : . P 
Părintele Arsenie Boca, Cuvinte vii..., p. 209. 

4, 4). Deci, într-o atare noapte a minţii, când va crede 
bogatul că țarina sa, lumea, îl va face, în sfârşit, fericit, îşi va 
pierde sufletul cu sunet, căci va fi răpit cu moarte din vârful 
bogăției sale. Dumnezeu nu îngăduie la nesfârşit îngustarea 
vederii omului numai la stomacul său, de vreme ce omul e 
destinat spre alte zări, ale Împărăției lui Dumnezeu, ale 
veşniciei sale, îndumnezeirea veacului viitor. 

Tendinţa de a crede şi a nu crede în Dumnezeu nu 
aparţine unei etape a vieţii omeneşti. Aproape la toate 
vârstele se întâlneşte, de pildă, conflictul între a crede şi a nu 
crede în Dumnezeu, spune Părintele Arsenie. Adică ciocnirea 
minţii sănătoase cu săgețile nebuniei. Sunt unii convinşi de 
existenţa lui Dumnezeu, de dumnezeirea lui lisus şi de 
iconomia mântuirii, dar, în răstimpuri, se pomenesc munciţi 
şi de chingile ateismului. Sunt alţii, care n-au muncile 
acestea, chiar dacă aud de ele. Evidenţa interioară a credinţei 
lor este absolută. Alţii sunt bântuiţi de furtuni şi, în sfârşit, 
alţii, liniștiți că au scăpat de Dumnezeu: pentru ei nu există. 
Adevărul este că aparatul conştiinţei lor nu mai prinde nimic, 
s-a defectat, realitatea spiritului e inexistentă pentru ei. 

Ce poate să fie la mijloc? Ceea ce poate să fie cu un 
aparat de radio care nu mai prinde undele. Undele există, dar 
pentru el nu mai există. El are câteva lămpi arse, bobine arse, 
lovituri şi piese frânte etc. E infirm pe undeva. 

Aşa şi oarecare om pătimeşte multe feluri de arsuri şi 
frângeri lăuntrice, mai pătimeşte şi arsurile mediului social, 
care-i zdruncină nevinovăția şi iată-l un ateu, la diferite 
grade de tărie. Toată situaţia lui se înscrie întocmai în 
granulele de cromatină. Ateul s-a armonizat cu acest 
dezechilibru. Sămânţa îl reproduce întocmai. 

Presupunem că e căsătorit cu o femeie, nu aşa de 
răvăşită la minte, aşa de dezechilibrată în mediul moral, ci o 

femeie credincioasă. Copiii se nasc cu două predispoziţii 
contradictorii: una necredincioasă, a tatălui şi a doua 
credincioasă, a mamei. 

Sufletul nu se moşteneşte, ci se creează de Dumnezeu. 
Credinţa e o însuşire a sufletului, e drept; dar de la 
Dumnezeu nu vine nimic rău. Atunci? Atunci însuşirea 
sufletului de a-şi cunoaşte şi recunoaşte pe Tatăl său, de a se 
lepăda de El, e dependentă şi de construcţia genetică a 
trupului, în care va avea să petreacă o vreme. Cuprinsul 
credinţei se învaţă; înclinarea de a o învăţa sau nu se 
moşteneşte. Înclinarea sufletului ştim că e către obârşia sa: 
„Anima naturaliter christiana.” Înclinarea sufletului face 
interferenţă cu înclinarea trupului în care a fost trimis. Deci, 
dacă vine într-un trup în care găseşte numai dezechilibru, nu- 
şi va putea manifesta înclinarea sa către cele de sus, ci va 
asista neputincios lângă un aparat stricat, care nu cântă, ci 
huruie.”? 

Toate chinurile conștiinței izvorăsc din simţirea 
acestei infirmităţi, ce zac în străfunduri, şi de unde ele 
răbufnesc până la suprafața faptelor văzute. Ca să uşureze 
Dumnezeu povara unui suflet, de multe ori îl cruță de 
conştiinţa infirmităţii în care trebuie să petreacă. Aşa vedem 
seninătate şi la idioţi.” 

În afară de aceste explicaţii ale apariţiei stării 
sufleteşti anormale, patologice +a ateismului, Părintele 
Arsenie aduce dovezi practice despre efectele ateismului, 
constatate prin confruntarea cu realitatea dureroasă întâlnită 
în viaţa sfinţiei sale. 

În una din cărţile care prezintă învăţătura Părintelui 
Arsenie, intitulată „Tinerii, familia şi copiii născuţi în 


'% leromonah Arsenie Boca, Cărarea Împărăției..., p. 255. 
'% Ibidem, p. 255. 

lanţuri”, sunt cuprinse şi aceste cuvinte, cutremurătoare prin 
tragismul lor. lată-le: 

„Văd oamenii, dar mai ales copiii chinuindu-se între a 
crede în Dumnezeu şi a nu crede. Lupta lor între bine şi rău, 
de multe ori, e aşa de mare, încât se tem să nu-şi piardă 
mintea. lar ei încă sunt copii. De unde vin chinurile acestea? 
De la părinţii şi bunicii care sunt într-însul. Se aflau între 
dânşii unii care credeau în Dumnezeu şi alţii care credeau în 
cel rău. Se moşteneşte atât înclinarea de a crede în 
Dumnezeu, cât şi înclinarea de a nu crede. Tot ce este 
sănătos în părinţi înclină spre Dumnezeu, iar tot ce-i păcătos 
sau bolnav înclină spre începătorul răutăţii; iar în copil se bat 
cap în cap aceste înclinări potrivnice. Dacă nu este cineva ca 
să-l ajute în vremea lui de cumpănă, se poate întâmpla să fie 
biruită partea cea bună de către cea rea, căci, mai 
întotdeauna, imboldurile din afară aşa „ajută”; dacă, însă, are 
parte de un sfat la vremea chinuirii sale, îşi mai vede binele 
(partea bună). Cunoaşte, deci, că firea părintelui ne- 
credincios, cât a moştenit-o, trebuie să o biruie, lipindu-se de 
Dumnezeu, Care nu are de lepădat pe nimeni. Unii ca aceştia 
trebuie să călătorească în viaţă cu foarte mare grijă şi să nu 
cadă de la poruncă, la desfrânare, că se pot stârni la bătrâneţe 
gânduri împotriva lui Dumnezeu, chiar şi în vremea 
rugăciunii şi gata-gata să dea în deznădejde de mântuire. 
Mântuirea se află răbdând, însă, toată supărarea aceasta. lată 
de ce nu este bine nicidecum să-ţi dai copilul în casa 
necredinciosului, că e chinuire şi pentru el şi pentru urmaşii 
lui, din neam în neam.” 

Erau multe şi mari pricinile pentru care trebuia un 
leac puternic la acestea. lată-l, dat la îndemâna tuturor — 
unora spre bucurie mare, altora spre supărare mare. „Pentru 
că cei ce au păzit cu sfinţenie pravila sfântă se vor sfinți şi 


215 


cei ce vor învăţa-o, vor şti ce să răspundă” (Înţelepciunea lui 
Solomon 6, 10). 

Pentru necredincioşi, după sfatul Părinților, n-am 
niciun cuvânt, iar pe desfrânaţi îi va judeca Dumnezeu.” 

Când cineva este suferind, cei din apropiere pot să 
participe la suferinţa acestuia, să pătimească împreună cu el, 
să se identifice cu durerile sale, dar nu vor putea să trăiască 
durerea în toată complexitatea ei sau să trăiască consecinţele 
după trecerea momentelor de criză provocate de boala 
respectivă. 

Acest fapt a fost mărturisit de un ateu prea cunoscut, 
biologul şi filosoful Felix le Dantec din Franţa, în lucrarea sa 
„Atheisme”: „Sunt ateu cum sunt breton, cum este cineva 
blond sau brunet, fără să o fi voit. Oricât scotocesc amintirile 
mele, nu găsesc în ele ideea de Dumnezeu. Aceasta este o 
infirmitate, o  monstrualitate chiar. Dar sunt astfel de 
infirmităţi cu care sunt înzestrați din naştere unii oameni, 
erori fundamentale care aparţin fiinţei lor, cum le aparţine 
gura, nasul sau urechea. Astfel de fiinţe lucrează instinctiv, 
după natura lor şi se supun conştiinţei lor fără a întreba dacă 
conștiința se acordă sau nu cu logica." 

Prin urmare, Felix le Dantec recunoaşte că ateismul 
este o infirmitate, o monstrualitate, o eroare fundamentală a 
naturii umane. Este o stare morbidă care repugnă omului 
curat sufleteşte pentru că îl coboară în rândul fiarelor, după 
cum s-a pronunţat I. L. Caragiale care a luat atitudine faţă de 
ororile ateiste: „Ei — adversarii credinţei creştine — au învăţat 
o religie mai omenească decât cea creştină, o religie care 


'% Părintele Arsenie Boca, Tinerii, familia şi copiii născuţii în lanţuri... pp. 
84-85. 

'% loan Gh. Savin, /conoclaşti şi apostaţi contemporani, Bucureşti, 1995, p. 
117. 

predică nu mila şi îngăduinţa, nu blândeţea şi omenia; o 
religie aspră care predică omului: „Eşti o fiară! Ghearele tale 
şi colții tăi sunt deşteptăciunea şi şiretenia; fii perfid, fii crud 
şi neîngăduitor cu semenii! Nu te uita o clipă în sus, spre cer: 
aici, în jos, pe pământ uită-te cu ochii în patru, ca şi cum ai 
avea patru picioare; aici pe pământ se isprăveşte tot pentru 
tine. Eşti fiară, fii fiară! Fiarele n-au biserică; fiarele nu se 
închină, fiarele n-au Dumnezeu.” 

Despre această tristă realitate relatează Sfânta 
Scriptură prin cuvintele: „De vei pisa pe cel nebun cu 
dovezile cum pisezi boabele în piuliţă şi tot nu-l vei desface 
pe ateu de nebunia lui. (Pildele lui Solomon 27, 22). Căci „tu 
singur te pedepseşti cu răutatea şi tu singur te loveşti cu 
ateismul tău” (leremia 2, 19). 

Ca în tot ceea ce a învăţat Părintele Arsenie prin scris 
şi prin viu grai, dar şi în situaţia în care cineva se va 
confrunta cu ispita necredinţei, a ateismului, găsim un caz, 
deşi zguduitor, dar în acelaşi timp şi salvator din mrejele sau 
ghearele acestei înfricoşătoare ispite. 

lată descris acest caz: 

Țara Făgăraşului a fost binecuvântată de Dumnezeu 
şi, odată cu ea întreaga noastră ţară, trimiţându-ni-l pe 
Părintele Arsenie Boca spre a trezi, sfătui, mustra 
duhovniceşte şi îndruma pe oameni pentru a trăi viaţa în 
duhul şi spiritualitatea autentic creştine, asemenea primilor 
creştini. A fost o mişcare care a cuprins zeci de mii de 
creştini de toate vârstele şi treptele sociale. Din rândul 
acestora a făcut parte şi un tânăr dintr-o comună din 
apropierea Mănăstirii Brâncoveanu, care a auzit vorbindu-se 
despre Părintele Arsenie şi astfel s-a născut în sufletul său 


'” Ibidem, p. 117. 

dorinţa de a-l vedea, de a-l cunoaşte şi, mai ales, de a se lăsa 
îndrumat de sfinţia sa. 

După ce a trecut câţiva ani, angajat sufleteşte şi 
perseverând pe calea vieţii duhovniceşti, cu râvnă sporită, cu 
multe rugăciuni şi osteneli, a ajuns să se spovedească la 
Părintele Arsenie. A fost cea mai mare bucurie a vieţii sale 
până la acest moment binecuvântat. Stările de har şi de trăire 
duhovnicească nu le putea descrie, dar le simţea din plin şi 
mulțumea lui Dumnezeu cu lacrimi pentru această 
binecuvântare. 

A trecut un an de la spovedania făcută Părintelui 
Arsenie când, pe neașteptate, a simţit în suflet un gând 
vrăjmaş, păgân, hulitor de Dumnezeu şi de tot ce este sfânt. 
Cu trecerea timpului, aceste stări au luat proporţii, aşa încât, 
după încă un an, uraganul necredinţei, al ateismului, s-a 
dezlănţuit cu o furie pe care numai iadul, duhul negaţiei şi al 
minciunii puteau să-l dezlănţuie. Luptându-se din răsputeri 
cu ispita satanei, a ateismului, tânărul se îngrozea, gândindu- 
se că va ajunge să-şi piardă credinţa şi, odată cu aceasta, şi 
mintea. 

Singura lui scăpare era Dumnezeu şi Părintele său 
duhovnicesc, Arsenie, pe care s-a hotărât să-l caute la 
mănăstire. Durerile lui sufletești nu le-a destăinuit nimănui, 
nici chiar părinţilor lui, adică a păstrat o tăcere desăvârșită în 
acest sens. Răvăşit sufleteşte, tulburat, îngrozit, aproape de 
pragul sau doaga nebuniei, s-a înfăţişat la Părintele Arsenie 
care, văzându-l, l-a întrebat, înainte ca tânărul să-i spună 
durerea sa: „Ce fac cei din sat, care spuneau că nu este 
Dumnezeu şi tu spuneai că este?” Părintele s-a referit la 
gândurile de necredinţă care îl luptau furibund în timp ce era 
în sat. 

Tânărul i-a spus, cu ochii în lacrimi: „Părinte, mă 
chinuieşte cumplit gândul necredinţei”. A confirmat personal 
ceca ce Părintele i-a spus cu câteva momente înainte. „Dacă 
nu veneai, se putea să ajungi ateu”, i-a spus Părintele Arsenie 
şi apoi l-a îndemnat să cheme în ajutor mila şi harul lui 
Dumnezeu, spunându-i: „Spovedania şi Împărtăşania”. Aşa a 
luat sfârşit chinul tânărului greu încercat de ispita 
necredinţei. °’ 


'% Alte mărturii despre Părintele Arsenie Boca..., pp. 5-6. 

CCA CRBI NCE RDO T CE KIORE MIBO 


DESPRE ÎNGUSTIMI, PREJUDECĂȚI, SPIRITE 
SECTARE, PROFEȚII FALSE ȘI URMĂRILE 
ACESTORA 


iecare om vine în lume înzestrat de 

Dumnezeu cu anumite aptitudini, pre- 

dispoziţii, energii, simţul sacrului etc., de 
natură spirituală, morală, fizică pe care are datoria să le 
cultive spre a corespunde rostului, vocației sau destinului cu 
care Dumnezeu l-a trimis în lume. 

Între aceste înzestrări care fac parte din structura 
sufletească a omului se află şi tendinţa spre comuniune a 
omului, spre viaţa socială, de unde şi expresia „omul este o 
fiinţă socială”. 

Despre caracterul omului ca ființă socială s-a 
pronunţat Dumnezeu la creația acestuia spunând: „Nu este 
bine să fie omul singur; să-i facem ajutor potrivit pentru el” 
(Facere 2, 18). De asemenea, Sfântul Vasile cel Mare s-a 
pronunţat despre caracterul social al fiinţei umane rostind 
aceste cuvinte: „Nimic nu este aşa de propriu fiinţei noastre 
decât să fie în comuniune unii cu alţii, să aibă nevoie unii de 
alţii şi să se iubească unii pe alţii”. 

Trăind viaţa în societatea omenească, între oameni 
se stabilesc anumite relaţii sau raporturi cu consecinţe 

pozitive, sănătoase, morale, dar şi negative cu urmări 
dureroase în viața sufletească a celor în cauză. Cu alte 
cuvinte, există situaţii în viaţa socială când împrejurări 
nefavorabile te obligă să te apropii şi să colaborezi cu 
persoane a căror viață morală lasă de dorit. 

Sunt spirite înguste, habotnice, sectare, cu un zel 
exagerat sau zelotismul fără dreaptă socoteală, suficienţă de 
sine. 

Au fost în istorie gânditori care prin modul lor 
personal de a gândi au contribuit la deschiderea unor noi căi 
de cunoaştere în diferite sectoare ale activităţii umane, 
aducând contribuţii însemnate la progresul omenirii. 

Gândirea acestor personalităţi n-a rămas în puritatea 
iniţială căci, chiar în timp ce erau în viaţă, s-au găsit epigoni 
care le-au denaturat moştenirea introducând elemente străine 
de gândirea acestora. 

Acest fapt a fost o confirmare a faptului că spiritele 
sectare nu se găsesc numai în religie, ci se găsesc sectari pe 
marginea oricărei gândiri omenești. 

Spiritele sectare, mentalităţile înguste, unilaterali- 
tăţile de orice fel sunt spirite anarhice, sortite la fărâmițarea 
lor până la absurd.” 

De asemenea mistificări, de alterare a conţinutul 
revelat al doctrinei sale, n-a fost scutită nici religia noastră. 

Cei care s-au aventurat în asemenea acţiuni au fost 
semidocţii, cei care şi-au însuşit câteva idei din doctrina 
creştină, introducând în cuprinsul acestei idei gnostico- 
filosofice sau categoriile filosofiei lui Aristotel, pe care le-au 
cultivat şi, fixându-le cu încăpățânare în mintea lor, au ajuns 
să le considere „adevăruri” la care ţineau morţiş. Aşa s-a 


199 PR va? . vio . . Să PE j sil patas 
Din învățăturile Părintelui Arsenie Boca — Talanții Impărăţiei..., p. 166. 

ajuns la ceea ce numim astăzi erezie sau, mai târziu, secte 
religioase. 

Urmările acestor devieri de la normalitate sunt 
imense. Mai întâi reținem faptul că orişice spirit sectar, 
îngust aduce minţii şi sufletului o nelinişte, o tulburare, o 
barieră care stinghereşte libertatea sufletului, seninătatea sa 
superioară, suveranitatea credinţei în conducerea prea 
înţeleaptă a providenţei, atât în directivele mari ale lumii, cât 
şi în amănuntele vieţii noastre. Că ori de câte ori nu ţii pas cu 
providenţa, ba din neştiinţă, ba din fixarea cu încăpățânare pe 
câteva idei omeneşti, totdeauna putem fi striviţi, fără a avea 
vreun merit decât acela de a fi victimă a îngustimii noastre. 
Cine-i îngust la minte n-are leac nicăieri. Mai mulţi sunt 
betegi la minte decât de alte boli fizice.” 

Îmbolnăvirea minţii o observăm în relaţiile pe care le 
avem cu diferite persoane cu care, prin natura profesiunii 
practicate, suntem nevoiţi să colaborăm. Întâlneşti minţi 
obtuze, înşelate, formaliste, cu infirmităţi de judecată sau 
gândire, strâmbate de prejudecăţi etc. 

Dar ce este o prejudecată? 

Este o părere, idee preconcepută (şi adesea eronată) 
pe care şi-o face cineva asupra unui lucru, adoptată de 
obicei, fără cunoașterea directă a faptelor.” 

Sunt minţi pervertite, strâmbate, sucite, despre care 
scriitorul francez Vauvenarque spune că „orice adevăr trecut 
printr-o minte sucită dă o eroare”, iar filosoful Bergson 
observă că „este destul să primească cineva o idee greşită ca 


*% Ibidem, pp. 166-167. 
*! Dicţionarul explicativ al limbii române, Bucureşti, 1975, p. 736. 

principiu, ca pe urmă să nu existe absurditate posibilă la care 
să nu ajungă în modul cel mai logic cu putință.” 

Aceste idei greşite pot fi eliminate când există 
credința, convingerea că se poate realiza această eliminare. 

Credința este necesară, pe lângă evidența rațională, 
pentru că omul se poate încăpățâna prin voința de a-şi păstra 
prejudecățile, concepțiile pe care şi le-a format. El nu vrea să 
iasă din prejudecățile sale, care întotdeauna sunt legate de un 
anumit interes, de un anume egoism, de anumite obişnuinţe; 
îi este greu să renunţe la sine însuşi. Trebuie să se deschidă şi 
această deschidere este credinţa, iar aici e necesară lucrarea 
Sfântului Duh asupra omului.” 

Când această deschidere nu s-a realizat, când lipseşte 
trezvia, când mintea nu-şi păzeşte porţile dorințelor, atunci 
vrăjmașul se înscăunează în minte şi aşa de tare o strâmbă 
contra firii, încât zice răului bine şi binelui rău; numeşte 
lumina întuneric şi întunericul lumină; zice cuminţeniei 
nebunie şi nebuniei înţelepciune (Isaia 5, 20). 

Acest fenomen al alterării realităţii îl găsim prezentat 
în cărţile Sfintei Scripturi, precum şi în scrierile Sfinţilor 
Părinţi, unde vedem lupta dârză a scriitorilor sfinţi împotriva 
decăderii oamenilor de la duhul sau spiritul acestor cărţi la 
litera sau forma care ucide duhul sau înţelesul duhovnicesc al 
acestora. 

Există o optică deformată, un mod eronat de 
înțelegere a realităţilor spirituale întâlnit la cei care sunt 
stăpâniţi de patimi. Aceştia și-au aburit ochiul minţii cu tot 
felul de patimi, cu care s-au confruntat şi toţi cei care au 


wii Fă pă A $ i è P 
Episcop Daniil Stoenescu, Părintele Arsenie „Omul îmbrăcat în 


haină... ”, p. 266. 
%3 M. Costa de Beauregard, Mica dogmatică vorbită, trad. de Maria Cornelia 
Oros, Sibiu, 1995, p. 68. 

căutat să aducă pe oameni la înţelegerea reală, normală sau 
morală a realităţii. Urmarea acestor osteneli de regenerare a 
vieţii, de a fi adusă la rosturile rânduite de Dumnezeu a fost 
plătită cu multe suferinţe, uneori chiar cu preţul vieții. 

Pentru început, câteva exemple din viaţa proorocilor 
din Vechiul Testament vor ilustra acest adevăr, urmând să 
aducem exemple şi din alte surse. 

Cunoaştem din scrierile sfinte că Dumnezeu a purtat 
de grijă oamenilor trimițându-le îndrumători sau călăuze 
pentru a nu se rătăci de la calea adevărului; între aceştia se 
situează, în primul rând, proorocii Vechiului Testament. 

Între acești prooroci un loc aparte îl deţine proorocul 
Ieremia, căruia Dumnezeu i s-a adresat spunându-i: „Înainte 
de a te zămisli în pântece, te-am cunoscut, şi înainte de a ieşi 
din pântece, te-am sfinţit şi te-am rânduit proroc pentru 
popoare (1, 5). Apoi, Domnul mi-a zis: lată, am pus 
cuvintele Mele în gura ta! lată, te-am pus în ziua aceasta 
proroc peste popoare şi peste regate, ca să smulgi şi să arunci 
la pământ, să pierzi şi să dărâmi, să zideşti şi să sădeşti” (v. 
9-10). 

Poporul Israel, contemporan al proorocului Ieremia, 
a lepădat credinţa în Dumnezeu, însuşindu-şi practici păgâne, 
s-a idolatrizat şi s-a închinat zeului Baal şi zeiţei cerului. 
„Apoi, spune Domnul, învățătorii legii nu M-au cunoscut; 
păstorii au lepădat credința şi proorocii au proorocit în 
numele lui Baal şi s-au dus după cei ce nu-i pot ajuta” (2, 8). 

„Dar nu numai atât, căci necredinţa lor a mers până la 
tăgăduirea lui Dumnezeu, spunând: „El nu este şi 
nenorocirea nu va veni asupra noastră” (5, 12), dar 
„lepădarea de credinţă, spune Sfânta Scriptură, te va pedepsi 
Şi răutatea te va mustra” (2, 19). 

Decăderea morală a cuprins ca o molimă societatea, 
ajungând până la treptele cele mai de seamă alcătuite din 
preoţi şi prooroci, despre care Sfânta Scriptură ne spune: 
„Proorocii profeţesc minciuni, preoţii învaţă ca şi ei, toţi, de 
la mic la mare, se dedau la jaf şi de la proroc până la preot, 
toţi înşeală” (5, 31; 8, 10). 

Atunci s-a auzit cuvântul lui Dumnezeu adresat 
proorocului leremia rostind hotărârea Sa înfricoşătoare: „Tu, 
însă, nu te ruga pentru acest popor şi nu înălța rugăciuni de 
cerere pentru dânşii, nici nu mijloci înaintea mea, că nu te 
voi asculta” (7, 16; 11, 14). 

Falsitatea profeţiilor celor care s-au dat pe sine drept 
prooroci este spusă de proorocul Ieremia Domnului, de la 
care aude acest răspuns: „Proorocii proorocesc lucruri 
mincinoase în numele Meu; dar Eu nu i-am trimis; de sabie 
şi de foamete vor pieri aceşti prooroci şi poporul căruia au 
proorocit” (14, 15). 

Aceştia stăruind în greşelile lor, au refuzat chemarea 
Domnului de a se întoarce fiecare de la calea lui cea rea (18, 
10) şi au mers mai departe, uneltind împotriva proorocului 
Ieremia, hotărâți să nu ia aminte la cuvintele lui. Urmarea a 
fost aruncarea în temniţă a proorocului şi, lucru neaşteptat de 
asupritorii săi, el a anunţat robia Babilonului, fapt care s-a şi 
întâmplat. 

Îndurerat peste măsură, proorocul Ieremia s-a plâns 
Domnului, rostind cuvinte care cuprind în ele sensul, 
destinul sau misiunea încredinţată lui de către Dumnezeu, 
dar şi împotrivirile şi batjocura la care era supus (20, 7-8). 

După un moment de ezitare, el s-a regăsit, dar s-a 
confruntat din nou cu necredinţa proorocilor mincinoşi, ale 
căror fapte Dumnezeu le face cunoscute spunând: „În 
proorocii Ierusalimului am văzut grozăvii: aceştia fac 

desfrânare şi umblă cu minciuni, ajută mâinile făcătorilor de 
rele, ca nimeni să nu se întoarcă de la necredinţa sa.” Dar au 
auzit şi sfatul pe care Dumnezeu l-a dat celor ce au rămas 
credincioşi: „Nu ascultați cuvintele proorocilor, care vă 
profeţesc, că vă înşeală, povestindu-vă închipuirile inimii lor, 
şi nimic din cele ale Domnului” (23, 14-16). 

Un moment critic în viaţa proorocului leremia a 
survenit în urma chemării la ascultarea de cuvântul lui 
Dumnezeu a poporului care, în cazul refuzului de a asculta 
porunca Domnului, „cetatea aceasta, Ierusalimul, o voi da 
spre blestem tuturor popoarelor pământului” (26, 6). 

„Tu trebuie să mori” au spus cei ce l-au ascultat, 
auzind că „cetatea aceasta se va pustii şi va rămâne fără 
locuitori”. Amenințarea s-a repetat, dar s-au aflat oameni din 
popor şi căpetenii care l-au apărat, spunând adevărul că 
Ieremia le-a grăit „în numele Domnului şi Dumnezeului 
nostru” (26, 16). 

Un caz tipic de falsă profeție îl avem la Anania care, 
fără temei, a rostit întoarcerea din robia babilonică a tuturor 
iudeilor şi a vaselor sfinte. Atunci proorocul Ieremia i-a 
răspuns, spunându-i că proorocirea va fi adevărată atunci 
când se va împlini. Apoi leremia i-a spus: „Ascultă, Anania: 
Domnul nu te-a trimis şi tu dai poporului acestuia încredere 
în minciună. De aceea, aşa-zice Domnul: lată, te voi arunca 
de pe faţa pământului, chiar în anul acesta vei muri, pentru 
că ai grăit împotriva Domnului.” Proorocia s-a împlinit şi a 
murit Anania chiar în anul acela (28, 15-18). 

În urma unor neînţelegeri, Ieremia a fost bănuit că 
vrea să fugă la caldei şi astfel a fost închis în temniţă. Apoi 
s-a ivit altă neînțelegere între iudei: aderarea ţării spre 
asirieni sau spre Egipt. Inspirat de Dumnezeu, Ieremia i-a 
sfătuit să nu meargă în Egipt, căci acolo vor avea mult de 

suferit. La auzul acestor cuvinte, ei au strigat, acuzându-l de 
minciună: „Neadevăr spui, nu te-a trimis Domnul 
Dumnezeul nostru” (50, 2). Căpeteniile au luat atunci pe cei 
rămaşi în luda şi i-au dus în Egipt, împreună cu proorocul 
Ieremia. Acolo iudeii şi-au însuşit practici religioase păgâne, 
uitând de Dumnezeu, iar leremia a fost ucis cu pietre de către 
fraţii săi, fiii lui Israel." 

Cu adversităţile şi cu îngustimile de minte s-au 
confruntat nu numai proorocul Ieremia, ci toți ceilalți drepţi 
ai Vechiului Testament, abordând anumite aspecte ale vieţii 
cu care au venit în contact direct. 

Proorocul Isaia a avut o vedenie în care i s-a 
înfăţişat, între altele, păcatul mândriei. Ochii celui mândru, 
spune Sfânta Scriptură, vor fi smeriţi;, căci mândria omului 
va fi pogorâtă şi semeţia celor muritori va fi smerită (cap. 2). 

Se cunoaşte cum profetul Isaia prezintă realităţile 
care se opun una alteia, adică antitetic: lumină-întuneric, 
bine-rău, dulce-amar (5, 20), dar şi confuzia care se face 
între aceste noţiuni, spunând binelui rău şi răului bine. 
Aceasta este urmarea stăpânirii patimilor asupra fiinţei 
umane, este abolirea simțului moral din cauza căreia 
sentimentele morale sunt pervertite, iar omul îşi pierde 
demnitatea sa de ființă morală, făcându-se rob patimilor. 

În locul citat mai sus, profetul deplânge pe cei care 
confundă valorile: binele cu răul. În context este redat ŞI, 
cuvântul lui Dumnezeu, Care trimite pe Isaia să spună 
poporului situaţia dureroasă în care se va afla: „Du-te şi 
spune poporului acestuia: cu auzul veți auzi şi nu veţi 
înţelege şi, uitându-vă, vă veţi uita, dar nu veţi vedea. Că s-a 
învârtoşat inima poporului acestuia şi cu urechile sale greu a 


“4 Vieţile Sfinţilor Prooroci, Bucureşti, 2010, pp. 380-386. 

auzit şi ochii săi i-a închis, ca nu cumva să vadă cu ochii şi 
cu urechile să audă şi cu inima să înţeleagă şi să se întoarcă 
la Mine şi să-i vindec” (6, 9-10). 

Învârtoşarea inimii, adică atrofierea simțului moral a 
avut ca urmare greutatea de a auzi şi înţelege cuvântul lui 
Dumnezeu, refuzul de a vedea realităţile spirituale şi 
înţelegerea acestora. 

Închiderea, obtuzitatea, insensibilitatea şi încremeni- 
rea faţă de valorile spirituale au făcut ca Domnul să toarne 
peste oameni un duh de toropeală şi, odată cu acesta, „el a 
închis şi ochii profeților, şi capetele văzătorilor le-a acoperit 
cu văl” (29, 10). 

Urmarea acestor stări este cuprinsă în cuvântul lui 
Dumnezeu: „Poporul acesta se apropie de mine, cu gura şi cu 
buzele mă cinstește, dar cu inima este departe de Mine” (29, 
13). 

Ca şi contemporanii proorocului Ieremia, şi cei din 
timpul lui Isaia s-au orientat spre Egipt, dar au auzit cuvântul 
Domnului care a spus: „Vai de feciorii răzvrătiți, vai de cei 
ce fac planuri fără Mine, care fac legăminte ce nu sunt în 
Duhul Meu (30, 1), căci ajutorul Egiptului este deşertăciune 
şi nimic” (30, 6). 

Caracterizarea pe care o face proorocul Isaia este 
realistă, obiectivă, dar şi aspră, căci aceştia, prin cele ce le 
cer, sfidează ordinea normală, morală a lucrurilor; cerinţele 
lor sunt lipsite de gândirea sănătoasă şi frizează absurdul, 
ridicolul: „Pentru că ei sunt un popor de răzvrătiți, feciori 
mincinoşi, care nu voiesc să asculte de legea Domnului, care 
zic proorocilor: voi nu vedeţi, şi văzătorilor: nu ne proorociţi 
pedepse, ci spuneţi-ne lucruri măgulitoare, proorociţi-ne 
lucruri amăgitoare; daţi-vă la o parte din cale, nu ne 

împiedicaţi din drum, luaţi din fața noastră pe sfântul lui 
Israel.” 

Şi proorocul Isaia spune mai departe: „Pentru 
aceasta zice sfântul lui Israel: Fiindcă voi aţi disprețuit 
cuvântul şi v-aţi încrezut în nedreptate şi minciună şi aţi 
nădăjduit numai în ele, iată cum va fi păcatul vostru: ca o 
spărtură într-un zid înalt, care dintr-o dată, pe neaşteptate, se 
prăbuşeşte; ca un vas de lut, care este aşa de spart şi zdrobit 
fără milă, încât între cioburile lui nu se află măcar unul cu 
care să iei foc din vatră sau să scoţi apă din fântână.” (30, 9- 
14) 

Cu alt prilej, proorocul Isaia spune lucruri de un 
realism izbitor: „Ci nelegiuirile voastre au pus despărţire 
între voi şi Dumnezeul vostru şi păcatele voastre L-au făcut 
să-Și ascundă faţa ca să nu vă audă” (59, 2). Cu acelaşi 
realism, proorocul Isaia continuă prezentarea realităţii ca, 
până la urmă, să străbată şi o rază de nădejde: „lată, acesta 
este legământul Meu... care odihneşte peste tine, şi cuvintele 
Mele pe care le-am pus în gura ta, să nu se depărteze din 
gura ta, nici din gura urmaşilor tăi, nici din gura urmaşilor 
urmaşilor tăi, zice Domnul, de acum şi până în veac” (59, 
21). 

În activitatea sa proorocul Isaia a abordat mai multe 
aspecte ale vieţii religioase, care privesc istoria poporului 
iudeu, precum şi cele viitoare care privesc viața 
Mântuitorului Hristos, pe care a descris-o în aşa fel încât, pe 
baza proorocirilor sale, se poate reconstitui viaţa Sa. 

Proorocul Isaia a fost numit Evanghelistul Vechiului 
Testament sau, după cum spune Sfântul Grigorie de Nissa, că 
„Isaia a cunoscut mai bine decât oricine altcineva taina 
Evangheliei.” A fost înzestrat prin harul divin cu un talent 

literar frumos, iar evlavia sa se poate vedea din întreg 
cuprinsul cărţii sale. 

Şi cu el s-a adeverit adevărul care spune că 
propovăduirea de Dumnezeu în lumea aceasta, întotdeauna a 
fost împreunată cu primejdia de moarte, de aceea pe 
Dumnezeu nu L-au putut propovădui decât cei ce s-au 
lepădat cu totul de propria lor viață.” Acest adevăr l-a spus, 
la timpul său, Sfântul Apostol Pavel prin cuvintele: „şi toţi 
care voiesc să trăiască cucernic în lisus Hristos vor fi 
prigoniţi” (II Timotei 3, 12). 

Proorocul Isaia a suferit moartea martirică în timpul 
regelui Manase, fiind tăiat în bucăţi cu fierăstrăul. Motivele 
sunt multe, dar este cert că prin cuvântul său el a arătat multe 
din tainele lui Dumnezeu, adică adevărul religios nealterat, 
ca de pildă vederea lui Dumnezeu (Isaia 6, 5), naşterea din 
Fecioară (7, 14) ş. a. 

Cei ce susțineau învățături false, aşadar contrare 
adevărului revelat, s-au revoltat şi prin intrigi şi calomnii au 
reuşit să ucidă pe cel mai de seamă din proorocii Vechiului 
Testament. 

Combaterea decăderii morale şi a faptelor reprobabi- 
le ale poporului Israel, denunţate de proorocii Isaia şi 
Ieremia, a fost continuată de proorocul Osea, care a criticat 
fără menajamente idolatria, respectiv cultul zeului Baal, 
precum şi desfrâul în care a căzut Israelul, adică faptele 
imorale care se săvârşeau chiar şi în sanctuar (4, 13-14). 
Faptele acestea, îndepărtarea de Dumnezeu, precum şi 
încălcarea legământului au determinat pe Osea să ia 
atitudine, arătând păcatele poporului: 


205 ý T 8 E Á g A 
° Episcop Daniil Stoenescu, Părintele Arsenie „Omul îmbrăcat în 

„Ascultaţi cuvântul Domnului, voi copii ai lui Israel, 
că Domnul stă la judecată cu locuitorii pământului, că nu mai 
este credinţă, nici iubire, nici cunoaştere de Dumnezeu în 
țară. Toţi jură strâmb, mint, ucid, fură şi sunt desfrânaţi; 
săvârşesc fapte silnice, iar sângele vărsat curge peste sânge” 
(4, 1-3). 

Vinovaţi de această decădere morală sunt cei ce 
săvârşesc aceste fapte, dar răspunderea morală pentru cele pe 
care le săvârşeşte poporul revine preoţilor, care aveau datoria 
să-l înveţe şi să-l deprindă cu cunoaşterea lui Dumnezeu (4, 
6). 

Despre răspunderea preoţilor şi consecinţele lipsei 
de grijă faţă de popor, avem cuvântul Domnului care spune: 
„Poporul Meu va pieri pentru că nu mai cunoaşte pe Domnul 
şi pentru că tu ai trecut cu vederea cunoaşterea Domnului, Eu 
te voi da la o parte din preoţia Mea; şi fiindcă tu ai uitat de 
legea Domnului, şi Eu voi uita pe fiii tăi” (4, 6). 

Dar nu numai atât, căci proorocul Osea arată un alt 
aspect al neglijenţelor preoţilor, adică ignoranţa oamenilor, 
de care folosindu-se preoţii, îşi pot acoperi fărădelegile lor şi, 
mai mult, „ei se hrănesc din fărădelegile poporului Meu şi 
năzuinţa lor este numai către păcat” (4, 8). 

În această privinţă, Sfântul Grigorie cel Mare spune: 
„De ce se spune că ei se hrănesc din fărădelegile poporului, 
dacă nu din altă pricină decât aceea că ei înşişi îngăduie 
săvârşirea păcatului şi a fărădelegilor, fără de care şi-ar 
pierde plata aceasta vremelnică?” În această situaţie, 
Dumnezeu spune: „Dar şi poporului i se va întâmpla ca şi 
preotului; voi pedepsi purtarea lui, iar faptele lui se vor 
întoarce împotriva lui” (4, 9). 

Cunoaştem că  pseudo-profeții din Vechiul 
Testament au dispărut, rămânând un nume rău famat, dar au 

rămas mentalităţile lor, spiritul anarhic, sectar, obtuz etc., 
care s-a perpetuat şi în Noul Testament, provocând în viaţa 
Bisericii nenumărate suferinţe, erezii, răzvrătiri, ajungând 
până la declanşarea războaielor religioase cu urmările 
dureroase pe care istoria le-a reţinut. 

Din rândul celor patru profeţi mari din Vechiul 
Testament, al treilea loc îl ocupă lezechiel, preot din familie 
preoțească, căsătorit, soţia sa, însă, a fost ucisă în ziua 
asedierii Ierusalimului. Ca urmare a acestei tragedii, armatele 
babiloniene au dus în robie pe locuitorii Ierusalimului, între 
aceştia fiind şi Iezechiel. În Babilon profetul a început 
activitatea sa profetică stând alături de compatrioţii săi, pe 
care îi ajuta inspirându-le nădejdea şi credinţa revenirii în 
țara pe care o părăsiseră. 

Profetul lezechiel a trăit într-o vreme de frământări 
intense pe scena politică între țări, dar şi într-un timp de 
degradare morală şi de apostazie care cuprinsese societatea 
iudaică. 

Profetul lezechiel a fost însărcinat de către Domnul 
cu misiunea de a-i mustra, dar şi de a-i mângâia pe cei 
plecaţi în deportare. 

După o vreme, Acela, adică Domnul, mi-a zis: „Fiul 
omului, am să te trimit la fiii lui Israel, la aceşti oameni 
neascultători, care s-au răzvrătit împotriva Mea; ei, ca şi 
părinții lor, păcătuiesc înaintea Mea până în ziua de astăzi. 
Aceşti fii sunt neruşinaţi şi cu inima împietrită; la ei te trimit 
Eu ca să le zici: Aşa grăieşte Domnul! Ori te-or asculta, ori 
nu te-or asculta — căci sunt un neam îndărătnic — să ştie însă 
că este între ei un proroc. Dar tu, fiul omului, să nu te temi 
de ei şi de cuvintele lor să nu te sperii, deşi ei vor fi pentru 
tine scorpii; să nu te temi de cuvintele lor şi de faţa lor să nu 
te sperii, deşi ei sunt un neam îndărătnic” (lezechiel 2, 3-6). 

În viaţa proorocului lezechiel, ca de altfel în viaţa 
tuturor celor pe care Dumnezeu i-a înzestrat cu misiuni 
speciale, a fost un moment în care Dumnezeu i S-a adresat, 
spunându-i: „Fiul omului! Iată, te-am pus străjer casei lui 
Israel; vei asculta, deci, cuvântul ce-mi va ieşi din gură şi-l 
vei vesti ca din partea Mea” (lezechiel 3, 16-17). 

În acest sens, Sfântul Grigorie cel Mare învaţă: 
„Străjerul stă tot timpul într-un loc înalt, de unde poate să 
vadă, încă de departe, dacă se apropie cineva. oricine este 
pus în slujba de străjer al altora trebuie să se urce pe un loc 
înalt, prin viaţa lui, astfel încât toți să se poată folosi de 
vederea lui.” 

lată cuvântul Domnului adresat  proorocului 
Iezechiel şi răspunderea pe care o implică munca de 
supraveghetor: „De voi zice celui rău: vei muri! Şi tu nu-l vei 
înştiința, nici nu-i vei grăi, pentru a abate pe cel rău de la 
calea cea rea, ca să trăiască, cel rău va pieri în nelegiuirea sa 
şi Eu voi cere sângele lui din mâna ta” (lezechiel 3, 18). 

„lar dacă tu vei înştiința pe cel rău şi el nu se va 
întoarce de la răutatea lui şi de la calea sa cea rea, acela va 
pieri de păcatul său, iar tu îţi vei mântui sufletul tău. De 
asemenea, când cel drept se va abate de la dreptatea sa şi va 
săvârşi răul, când îi voi pune înaintea lui o cursă şi va muri, 
dacă tu nu l-ai înștiințat, acela va muri pentru păcatul său, iar 
faptele lui din dreptate, pe care le-a făcut el, nu i se vor 
pomeni, şi Eu voi cere sângele lui din mâinile tale” 
(lezechiel 3, 19-20). 

Concluzia şi avertismentul Sfântului Grigorie cel 
Mare: „Trebuie să ne aducem aminte de cuvântul acesta ori 
de câte ori săvârşim un păcat şi, cu deşertăciune, ne gândim 

la faptele noastre bune: faptele săvârşite în trecut nu ne apără 
de consecinţele faptelor noastre rele săvârşite în prezent.” 

În ceea ce priveşte pe păstorii lui Israel, proorocul 
lezechiel i-a mustrat ţinând seama de porunca Domnului: 
„Fiul omului, prooroceşte împotriva păstorilor lui Israel, 
prooroceşte şi le spune: aşa grăieşte Domnul Dumnezeu: Vai 
de păstorii lui Israel care s-au păstorit pe ei înşişi! Păstorii nu 
trebuia ei, oare, să păstorească turma?” (34, 2-3). Ei, însă, au 
făcut tocmai contrarul, după cum dovedeşte Sfânta Scriptură, 
care spune: „Pe cele slabe nu le-aţi întărit; oaia bolnavă n-aţi 
lecuit-o şi pe cea rănită n-aţi legat-o; pe cea rătăcită n-aţi 
întors-o şi pe cea pierdută n-aţi căutat-o, ci le-aţi stăpânit cu 
asprime” (34, 4). 

Proorocul lezechiel a fost o persoană cu un caracter 
moral exemplar şi, în acest caz, a primit neplăcuta misiune 
de a-i mustra pe mai-marii poporului, iar preoţii au atras 
asupra lor şi asupra poporului pedepse din partea Domnului. 
Din cele ce urmează reiese cu pregnanţă sentința rostită 
împotriva păstorilor: „Precum este adevărat că Eu sunt viu, 
zice Domnul Dumnezeu, tot aşa este de adevărat că voi face 
dreptate, pentru că oile Mele au fost lăsate pradă şi fără 
păstor, oile Mele au ajuns mâncarea tuturor fiarelor 
câmpului, iar păstorii Mei n-au purtat grijă de oile Mele, ci 
păstorii s-au păscut pe ei înşişi şi oile Mele nu le-au păscut. 
De aceea, ascultați păstori cuvântul Domnului. Aşa zice 
Domnul Dumnezeu: lată, Eu vin la păstori; le voi cere înapoi 
oile Mele din mâna lor şi îi voi împiedica să mai pască oile 
Mele şi nu se vor mai paşte păstorii-pe ei înşişi şi voi smulge 
oile Mele din gura lor şi ele nu vor mai fi pentru ei pradă de 
sfâşiat” (34, 8-10).2 


*% Vieţile Sfinţilor Prooroci..., pp. 582-583. 
207 Jbidem, p. 619. 

Din aceste cuvinte reiese faptul că păstorii nu vor 
scăpa nepedepsiţi, iar din cuvintele care urmează reiese grija 
pe care Dumnezeu o poartă faţă de oile Sale: „Iată, Eu voi 
cerceta. Cum cercetează păstorul turma sa în ziua când se 
află în mijlocul turmei sale risipite, aşa voi cerceta şi Eu oile 
Mele şi le voi aduna din toate locurile unde au fost risipite. 
Le voi face să iasă din mijlocul popoarelor, le voi aduna din 
diferite ţări şi le voi aduce în ţara lor şi le voi paşte prin 
munţii lui Israel... şi prin toate locurile de locuit ale ţării 
acesteia” (34, 1 1-13). 

Cu un zel sacerdotal deosebit, profetul lezechiel s-a 
manifestat deosebit de aspru şi fără nici un compromis şi 
împotriva corupţiei, care atinsese cel mai înalt nivel, dar şi 
împotriva celor care împovărau poporul cu dobânzi greu de 
suportat: „În tine se ia mită, ca să se verse sânge; tu iei 
dobândă şi camătă şi cu silnicie apuci câştig de la fratele tău” 
(22312): 

Faptul acesta, de a încasa dobândă sau a avea un 
profit de pe urma speculei cu bani este unul dintre păcatele 
cele mai grave pe care legea le interzice în mod categoric, 
spune Sfântul Vasile cel Mare (cf. Deuteronom 23, 19). 

Proorocul lezechiel a fost preocupat şi de aspectul 
sau refacerea interioară, sufletească a celor păstoriţi. În acest 
sens, al ajutorului pe care Israel îl va primi de la Domnul 
Dumnezeu, el va vorbi poporului prin gura proorocului. 
lezechiel, promiţându-le: „Și vă voi stropi cu apă curată şi vă 
veţi curăţi de toate întinăciunile voastre şi de toţi idolii voştri 
vă voi curăţi. Vă voi da o inimă nouă şi un duh nou vă voi 
da; voi lua din trupul vostru inima cea de piatră şi vă voi da o 
inimă de carne. Pune-voi înlăuntrul vostru Duhul Meu şi voi 


*% Jbidem, pp. 618-619. 

face să umblaţi după legile Mele şi să păziţi şi să urmaţi 
rânduielile Mele. Veţi locui în ţara pe care am dat-o 
părinţilor voştri şi veţi fi poporul Meu şi Eu voi fi 
Dumnezeul vostru”. 

În Noul Testament, Sfântul Apostol Pavel prezintă 
această înnoire: „Sunteţi scrisoarea lui Hristos, slujită de noi, 
scrisă nu cu cerneală, ci cu Duhul Dumnezeului Celui viu, nu 
pe table de piatră, ci pe tablele de carne ale inimii” (II 
Corinteni 3, 3). 

În privința morţii proorocului lezechiel este de 
reţinut faptul că, fiind în Babilon, iudeii din seminţia lui Gad 
prigoneau pe cei care cinsteau pe Dumnezeu şi pe cei care 
păzeau Legile Lui. lezechiel a prevestit că, din cauza 
fărădelegilor sale, poporul Israel nu se va întoarce în 
Ierusalim, ci va rămâne captiv până ce se vor curăţi de toată 
necurăţia. Din această pricină, cei din seminţia lui Gad l-au 
ucis pe profet legându-l de cozile unor cai şi astfel a fost rupt 
în bucăți. 


*% Ibidem, p. 541. 

NENA CRBD TCE PD BI CRUZ IDIR 


ÎN APĂRAREA DREPTEI CREDINȚE 


enomenul sectar are o vechime considerabilă, 

fiind cunoscut din vremea proorocului Moise 

(1400 a. Hr.) şi s-a continuat de-a lungul 
veacurilor, provocând tulburări, neliniști, frământări în 
rândul oamenilor, ajungând până la vărsări de sânge. 

Dar, mai întâi, sunt necesare câteva reflecţii privitoare 
la ceea ce caracterizează spiritul sectar, care nu e altceva 
decât spiritul îngust, habotnic, zelotismul fără socoteală, 
prostia pe care o întâlnim în viaţa multor suficienţi de sine. 

Spirite sectare nu se întâlnesc numai în religie, ci în 
toate activităţile omenești, pe marginea oricărei gândiri 
omeneşti se găsesc mentalități înguste, unilateralităţi de orice 
fel, care sunt şi spirite anarhice. Cel ce suferă de asemenea 
îngustimi susţine, cu toată tăria, că aşa este „Adevărul” cum 
îl înţelege el şi nu admite altă părere, oricâte argumente i se 
aduce. 

Orice spirit îngust, sectar, aduce minţii şi sufletului o 
neliniște, o tulburare, o barieră care stinghereşte libertatea 
sufletului, seninătatea sa superioară, suveranitatea credinţei 
în conducerea prea înţeleaptă a Providenţei, atât în 
directivele mari ale lumii, cât şi în amănuntele vieţii noastre. 
Că ori de câte ori nu ţii pasul cu Providența, fie din neştiinţă, 
fie din fixarea cu încăpățânare pe câteva idei omeneşti, 
totdeauna putem fi striviţi, fără a avea un merit, decât acela 

de a fi victimă a îngustimii noastre.2!0 Aceste reflecţii le vom 
exemplifica prin referire la proorocul Moise, autorul 
Pentateuhului, precum şi la alţi profeţi ai Vechiului 
Testament, care s-au confruntat cu falşi profeţi, impostori şi 
mistificatori ai adevărului revelat, falşi vizionari sau 
predicatori religioşi. 

În astfel de situaţii, Dumnezeu îi previne pe evrei să 
evite întâlnirea cu altfel de pretinşi prooroci: „lar proorocul 
care va îndrăzni să grăiască în numele Meu ceea ce nu i-am 
poruncit Eu să grăiască şi care va grăi în numele altor 
dumnezei, pe un astfel de prooroc să-l daţi morţii” 
(Deuteronom 18, 20). 

Mai târziu, profeţii adevăraţi s-au ridicat la luptă 
împotriva pseudo-profeţilor. Aşa, de pildă, profetul Ieremia, 
fiind trimis de Dumnezeu, a proorocit robia babilonică, fapt 
care s-a şi întâmplat, iar pseudo-profetul Anania a profeţit 
căderea Babilonului, aceasta pentru a fi în acord cu falsele 
speranţe ale poporului. 

Profetul Ieremia l-a înfruntat, spunându-i: „Ascultă, 
Anania: Domnul nu te-a trimis şi tu dai poporului acestuia 
încredere în minciună. De aceea, aşa zice Domnul: lată, te 
voi arunca de pe faţa pământului; chiar în anul acesta vei 
muri, pentru că ai grăit împotriva Domnului”. Şi a murit 
Anania proorocul chiar în anul acela (Ieremia 28, 15-17). 

Pseudo-profeţii Vechiului Testament şi-au încheiat 
veacul, dar au rămas în memoria posterităţii ca exemple 
negative de luptători împotriva oricăror evidențe, iar 
mentalităţile, prejudecățile s-au perpetuat în Noul Testament, 
luând diferite înfăţişări după ereziile pe care le-au susţinut. 


"10 părintele Arsenie Boca, Talanţii Împărăției, op. cit., pp. 187-188. 

Mântuitorul Hristos ne-a lăsat o doctrină nouă, o 
morală şi un cult deosebit, duhovnicesc, aşa încât creştinilor 
li s-au creat condiţiile corespunzătoare pentru a trăi viaţa 
creştină, care este viaţa în Hristos, căci El este viața noastră 
(Coloseni 3, 4) şi prin har noi am devenit un duh cu El (I 
Corinteni 6, 17), suntem o făptură nouă (II Corinteni 5, 17) 
şi, ca atare, năzuim spre cele de sus (Coloseni 3, 1), unde 
este cetatea noastră (Filipeni 3, 20) şi unde Se află Hristos 
de-a dreapta lui Dumnezeu (Coloseni 3, 1), cu Care dorim să 
fim în veci. 

Dar, după cum spune Sfântul Vasile cel Mare, unde 
este mai curată lumina, acolo îşi îndreaptă forţele 
întunericului mai mult loviturile. 

Cunoaştem din Sfintele Evanghelii că Mântuitorul 
Hristos a dus o luptă grea cu mentalităţile existente în rândul 
conducătorilor religioşi ai poporului evreu, farisei şi 
învăţători de lege, care în practicile lor religioase se limitau 
la partea exterioară, formală a religiei, ignorând fondul 
acesteia. 

Modul acesta fals de a trăi viaţa religioasă s-a putut 
vedea curând după Înălțarea la Cer a Mântuitorului Hristos, 
când, alături de învățătura adevărată a Bisericii, propovăduită 
de Sfinţii Apostoli, au apărut ereticii, sectarii, primul dintre 
aceştia fiind Simon Magul (Faptele Apostolilor 8, 9-24), o 
pleiadă de eretici cu care Biserica s-a confruntat şi se va 

„confrunta până la sfârşitul veacurilor. 

A gândi corect, a vedea lucrurile în realitatea lor 
profundă, fără a le altera sensul, presupune o rațiune 
sănătoasă, lipsită de idei preconcepute, care gândeşte 
limpede, clar, obiectiv. 

Devierea de la gândirea rațională, logică este urmarea 
unei vieți viciate, stăpânite de patimi şi instincte pervertite, 

care influenţează negativ raţiunea, aşa încât ajunge să nu mai 
poată face distincţia între bine şi rău, ci răstoarnă ordinea 
firească a lucrurilor şi omul ajunge să spună binelui rău şi 
răului bine, luminii întuneric şi întunericului lumină, 
adevărului minciună şi minciunii adevăr. 

Viaţa sufletească este atât de complexă încât nu poate 
fi înţeleasă în profunzimea ei nici de cel în cauză şi nici de 
cei din preajma sa. Cauzele sunt multiple, între acestea se 
află ceea ce în limbajul religios, teologic se numeşte păcat. 
Dar, ce este păcatul? O definiţie cuprinzătoare a păcatului 
este redată în următorii termeni de părintele Arsenie, şi 
anume: „o conspirație între om şi diavol împotriva legii 
(poruncii) lui Dumnezeu înscrisă în firea lui văzută şi 
nevăzută”?! 

„Păcatul poate — dacă nu este îndepărtat din suflet — să 
distrugă toate tendinţele bune din sufletul omului, creând, în 
schimb, un climat propice pentru dezvoltarea şi întărirea a 
ceea ce este bolnăvicios acolo. El subminează și slăbeşte 
puterea de judecată a omului, dar mai ales puterea voinţei şi-i 
nimiceşte suveranitatea, ceea ce are ca urmare dezvoltarea 
ciclopică a vieţii instinctuale, a pasiunilor josnice şi a 
impulsurilor perverse, care pun stăpânire tiranică pe 
comportamentul omului. Sub influenţa distrugătoare a 
păcatului, unitatea vieţii sufleteşti se poate destrăma, fiindcă 
păcatul poate naşte în suflet dezordine, dezechilibru, 
neliniște, spaimă, frică morbidă, mizerie şi chin sufletesc, 
deznădejde şi neîncredere în puterile proprii, ceea ce face ca, 
la cele mai mici cutremure, produse de întâmplările vieţii, 
sufletul în care s-au cuibărit păcate multe, să fie expus de a 
se nărui într-o nevroză, psihoză sau psihopatie. Alteori, 


211 A da sd 3 a > a Pae 
Episcop Daniil Stoenescu, Părintele Arsenie „ Omul îmbrăcat în haină de 
In pr279) 

această operă o desăvârşeşte tragicul mustrărilor de 
conştiinţă pentru păcatele mari făptuite. Conştiinţa vinei 
poate apăsa asupra eului (a sufletului, a conştiinţei) 
asemenea unui munte şi să-i surpe arhitectura într-o maladie 
mintală”?!?. 

Am înţeles, aşadar, care sunt urmările tragice ale 
păcatului, o alterare a funcţiilor sufletului şi ale instinctelor 
care au dat naştere patimilor cu tot cortegiul lor de 
consecinţe, o ruinare a puterilor sufletești, care duc inevitabil 
şi la alterarea noţiunilor întâlnite în domeniul vieţii 
religioase, dând naştere la ceea ce numim sectarism, erezie, 
proorocii mincinoase etc. 

Cu privire la alterarea sensului acestor noţiuni, a 
urmărilor în viaţa oamenilor, a devierilor sau vicierii 
modului normal de gândire avem o explicaţie la filozoful 
francez Henri Bergson: „E de ajuns să primeşti o singură 
idee greşită, ca principiu conducător, ca pe urmă să nu existe 
absurditate posibilă la care să nu ajungi în chipul cel mai 
logic cu putinţă”. 

Între cei care îmbrățișează viaţa religioasă se află, pe 
lângă cei sănătoşi, şi alţii, care suferă de unele boli psihice, 
dar care nu au nici măcar cunoştinţe elementare de religie. 
Posedând anumite cunoştinţe religioase, cel ce este suferind 
mintal, se înţelege de la sine la ce situaţie ajunge: devierea 
de la învăţătura Bisericii privitoare la sentimentul religios, 
alterarea sensului noţiunilor religioase prin interpretări 
fanteziste, lipsite de logică, false vedenii, iminenţa sfârşitului 
lumii etc. 

Mântuitorul Hristos, cunoscând cele ce vor urma după 
înălțarea Sa la cer, avertizează pe creştini cu privire la 


pă bi . Să . . . . 
”? Diac. Prof. Nicolae Balca, Aspectul patologic al persoanei umane şi 
pastorația religioasă, în „Studii Teologice”, nr. 7-8, 1955, p. 500. 

apariţia proorocilor mincinoşi, a ereticilor sectari, spunând: 
„Feriţi-vă de proorocii mincinoşi, care vin la voi în haine de 
oi, iar pe dinăuntru sunt lupi răpitori” (Matei 7, 15), care 
falsifică învăţătura Evangheliei. 

Cea de-a doua venire a Mântuitorului Hristos sau 
Parusia va fi precedată de ivirea hristoşilor şi proorocilor 
mincinoşi, despre care El a vorbit Sfinţilor Apostoli când a 
fost întrebat care va fi semnul venirii Sale şi a sfârşitului 
veacului. El a zis: „Şi mulți prooroci se vor scula şi vor 
amăgi pe mulți; căci se vor ridica hristoşi mincinoşi şi 
prooroci mincinoşi (Matei 24, 11 şi 24), care vor ieşi din 
rânduiala Bisericii şi nu vor să mai primească învăţătura 
creştină autentică, ci o vor altera după pretenţiile lor izvorâte 
din patimile care-i stăpânesc, după cum spune Sfânta 
Scriptură: „Căci va veni o vreme când nu vor mai suferi 
învăţătura sănătoasă, ci, dornici să-şi desfăteze auzul, îşi vor 
grămădi învăţători după poftele lor şi-şi vor întoarce auzul de 
la adevăr către basme” (II Timotei 4, 4). 

Sfântul Apostol Pavel a atenţionat pe creştini asupra 
pericolului pe care îl reprezintă ereticii, adică aventurierii 
spirituali care sunt stricători ai cuvântului lui Dumnezeu. 
„Căci noi nu suntem ca cei mulţi, care strică cuvântul lui 
Dumnezeu” (II Corinteni 2, 7) şi tot el îi caracterizează ca 
fiind stricaţi la minte şi netrebnici pentru credinţă (II Timotei 
3, 8), care, amăgitori fiind, rătăcesc pe alţii, rătăciţi fiind ei 
înşişi (II Timotei 3, 3). 

Aceşti eretici răstălmăcesc Sfânta Scriptură, despre 
care Sfântul Petru spune, referindu-se la epistolele Sfântului 
Pavel că „în ele se află multe lucruri cu anevoie de înţeles, pe 
care cei neștiutori şi nepricepuţi le răstălmăcesc, ca şi pe 
celelalte scripturi, spre a lor pierzare” (II Petru 3, 16). 

Pe aceşti învăţători mincinoşi Sfântul Pavel îi numeşte 
„lupi îngrozitori” (Faptele Apostolilor 20, 29), căci aceştia 
alterează învăţătura adevărată, iar urmarea acestui fapt o 
arată Sfântul Petru când spune: „Dar au fost în popor 
prooroci mincinoşi, după cum şi între voi vor fi învăţători 
mincinoşi, care vor strecura eresuri pierzătoare şi, tăgăduind 
chiar pe Stăpânul Care i-a răscumpărat, îşi vor aduce o 
grabnică pieire” (II Petru 2, 1). Aceşti eretici, care tăgăduiesc 
dumnezeirea Mântuitorului Hristos şi care susţin că El a fost 
o creatură a lui Dumnezeu Tatăl sunt martorii lui Iehova. 
Susţinând această blasfemie, aceştia au reînviat erezia lui 
Arie, condamnat la Sinodul I ecumenic, ţinut la Niceea în 
anul 325. Profund cunoscător al sufletului omenesc şi fiind 
dotat intelectual în mod excepţional, precum şi cu ajutorul 
cunoştinţelor dobândite prin studierea medicinii, la care s-a 
adăugat şi un dar supranatural deosebit, adică cunoaşterea cu 
ajutorul harului lui Dumnezeu  (harisma cunoaşterii 
intuitive), părintele Arsenie a dat explicaţii competente în 
ceea ce priveşte tulburările sufleteşti a căror consecinţă este 
dezorientarea în viața religioasă, părăsirea credinţei şi 
îmbrăţişarea credințelor false pe care le vedem la sectari. 

Părintele Arsenie a consacrat războiului minţii cu 
ispitele câteva capitole în cartea „Cărarea Împărăției” (pp. 
157-193). 

Toate patimile, spune părintele, sau lucrările 
împotriva firii se ivesc mai întâi în minte, în partea cea mai 
subțire a făpturii noastre nevăzute, adică în suflet. 

Potrivnicul ispitește cu momeala plăcerii pe tot omul 
spre patima spre care-l prinde că are povârnire mai mare: pe 
cel aplecat spre trup, cu desfrânarea, pe cel înclinat spre 
gânduri, cu înţelepciunea veacului acestuia (I Corinteni 1, 
20), care pe mulți i-a rătăcit de Dumnezeu, pe cei dornici de 

cuvântul lui Dumnezeu îi ispiteşte cu Biblia (II Petru 1, 20), 
încât în zilele noastre se văd mulţi călătorind la iad cu Biblia 
în mână.?!? 

Aceştia, din momentul în care au alunecat pe panta 
pierzării sufleteşti, cei care călătoresc în viaţă fără sfat şi fără 
întrebare, umblă cu îndrăzneală după daruri dumnezeieşti 
înainte de dobândirea smereniei statornice, aşa încât 
duşmanul mântuirii, satana, li se arată în chip mincinos în 
înger de lumină (II Corinteni 11, 14) şi-i înşeală pe mulți. 

În acelaşi sens s-au pronunțat şi alţi cercetători ai 
sufletului omenesc privit în latura religioasă afectată de 
călcările legii morale cu repercusiuni şi în viaţa religioasă. 
Este ştiut că multe boli sufleteşti îşi au obârşia în conflicte de 
natură religios-morală, în drame şi tragedii familiale, într-o 
falsă educaţie religioasă, într-un misticism morbid, în 
deviații anormale ale sentimentului religios şi în mizerii 
morale.” 

Cei afectați de anumite boli sufleteşti ajung în situația 
să fie ispitiți şi în ceea ce priveşte mântuirea, aşadar există şi 
o „ispită a mântuirii” în care au căzut mulţi, apoi ispita 
sfinţeniei, precum şi ispita muceniciei. În toate aceste ispite 
cad cei ce ocolesc osteneala, minţi înguste, care spun că nu 
mai au nimic de făcut, decât să creadă şi să se socotească a fi 
ajuns sfinţenia, misiunea, mucenicia şi celelalte năluciri ale 
minţii lor înşelate.?!* 

Dar nu numai atât, căci unii, cu imaginaţie morbidă, 
aprinşi la minte de la fire sau de la diferite boli, caută daruri 
mai presus de fire, ignorând ostenelile duhovnicești şi 
umblând după „plăceri duhovniceşti”. Aceştia, neavând 


"1 Ierom. Arsenie Boca, Cărarea Împărăției... pp. 173, 179. 
"4 Diac. Prof. Nicolae Balca, Aspectul patologic..., p. 505. 
"1 erom. Arsenie Boca, Cărarea..., p. 183. 

dreapta socoteală, interpretează anumite semne, cărora le 
atribuie o origine dumnezeiască şi, nedându-şi seama că 
acestea nu sunt altceva decât o înşelare a satanei, care, spre 
a-i câştiga definitiv, li se arată în chipul mincinos al lui 
Hristos, ajung până acolo încât ar face chiar şi moarte de om, 
întemeindu-se pe Scriptură. Ajuns în acest stadiu al înşelării, 
cel în cauză are vedenii mincinoase şi vrăjmaşul mântuirii îi 
strâmbă mintea, încât i se va părea păcatul virtute dumneze- 
iască. Ba încă, omorând pe cei ce nu cred ca el, i se va părea 
că face „slujbă lui Dumnezeu” (dumnezeul care l-a înşelat pe 
el) 216 

Asemenea înşelaţi se întâlnesc pretutindeni, asemenea 
prooroci mincinoşi se află şi în zilele noastre, care, având o 
îndrăzneală ieşită din comun, se cred că au misiuni 
deosebite, se cred că sunt „Ilie”, „loan”, „Hristos”, „Fiul 
Omului”, „Dreptul Judecător” etc., pretind ascultare de la 
oameni pentru că „Dumnezeu” i-a trimis să spună lucruri de 
care îţi ţiuie urechile şi-ţi îngheaţă inima auzindu-i. 

Părintele Arsenie spune că pe semnele următoare se 
pot cunoaşte că nu mai sunt întregi la minte: 

l. Se dau pe sine de ceva mare, cum s-au dat toţi 
ereticii (rătăciţii) vremurilor pe care, însă, i-a afurisit 
Biserica prin sfintele soboare. 

2. Cad la laudă, având o smerenie mincinoasă. 

3. Se ţin pe sine mai presus de Scriptură (unul mi-a 
rupt-o), mai presus de Biserică şi sfinți. 

4. Mor după a fi ascultați şi crezuţi de oameni. 

5. Fierb de mânie când nu sunt luaţi în serios. 

6. Adesea au „grăire în duh”, cu „duhul” care-i poartă 
şi-i învaţă. 


"1 Ibidem, p. 184. 

7. Nu vor nici în ruptul capului să-şi controleze prin 
preoţi cele auzite de la „duhul” lor. 

8. Câte unii, cu toate acestea, arată o evlavie 
neobişnuită: mărturisind pe Hristos, pe Maica Domnului, 
făcându-şi şi Sfânta Cruce, bătând metanii, sărutând 
icoanele, ba şi Sfânta Împărtășanie luându-o (!) şi jurându-se 
că-s oamenii lui Dumnezeu, iar ei sunt înşelaţi. 

9. Fac pe proorocii şi împrăştie spaimă între oameni. 
Multe proorocii li se împlinesc, dar multe nu. Asta atârnă de 
puterea de străvedere a „duhului” care le spune ce le spune, 
ca unul ce n-are învelitoarea trupului, şi de aceea prinde cu 
oarecare vreme înainte cele ce le apropie Dumnezeu de 
oameni. Dar asta nu este proorocie. 

10. În numele „dumnezeului” lor, sunt în stare să 
omoare om, întemeindu-se pe Scriptură. Că şi Avraam a fost 
în stare de o asemenea ascultare, iar Finees a şi făcut aceasta 
ŞI i s-a socotit acestuia râvnă pentru Dumnezeul său (Numeri 
25, 7-13). (Cu amăgirea ascultării până la uciderea de om a 
cercat vrăjmaşul pe mulţi, în toate vremurile, chiar şi pe 
pustnici, necum pe oamenii lumii.) Prin urmare, fiind aşa de 
săritori cu ascultarea şi credinţa la poveţele „duhului” lor, pe 
care-l cred că este Hristos, sunt o adevărată primejdie printre 
oameni, terorişti ai sufletelor simple. 

1]. Sar de la un lucru la altul şi leagă lucruri fără 
legătură.  Tălmăcesc greşit, strâmbă adevărul şi se 
propovăduiesc, din Scripturi, mai mult pe ei înşişi decât pe 
Dumnezeu, mergând grăbit spre cea mai de pe urmă 
sfărâmare şi sărire a minţii. 

12. În prejma lor simţi tulburare şi primejdie, căci 
mulţi dintre ei au fost pe la casa de nebuni, sau vor trebui să 
se ducă. Nu-i blândeţe pe chipul lor. Nu-i ocărâm, ci ne 

păzim şi-i învăţăm și pe alţii să se păzească şi ne înfricăm cât 
de groaznic şi-au tăiat mintea în Scripturi (Il Petru 1, 20): 


* 
x* 


Ereticii, oricum s-ar numi, sunt rătăciți, neştiind 
Scriptura, care ne învață că „cu cât eşti mai mare, mai mult 
te smereşte şi înaintea lui Dumnezeu vei afla har. Căci mulţi 
oameni mari şi slăviţi sunt, dar tainele se descoperă celor 
smeriţi.” (Matei 22, 29 şi Isus Sirah 3, 18-19) 

„Cei ce n-au cârmuire cad ca frunzele” (Pilde 11, 14), 
fapt dovedit de puzderia de secte existente în creştinismul 
contemporan. 


%7 Ibidem, p. 190. 

SC CRDD DERD TCE IVOR CEDIDO RNR 


DESPRE CUVÂNT. 
CUVÂNTUL IZVORÂT DIN HAR ŞI 
RESTAURAREA CUVÂNTULUI 


„Vă spun că pentru orice 
cuvânt deşert, pe care-l vor rosti, 
oamenii vor da socoteală în ziua 
judecății. ” 

(Matei 12, 36) 


in gura voastră să nu iasă niciun cuvânt 
D rău, ci numai ce este bun, spre zidirea cea 

De de trebuință, ca să dea har celor ce 
ascultă” (Efeseni 4, 29). 

Omul este singura ființă de pe pământ care este 
înzestrată cu grai prin care poate exprima cuprinsul vieții 
sale sufleteşti sau trupești: Între om şi celelalte ființe există 
deosebiri fundamentale, de esenţă, dintre care ies în evidenţă 
religiozitatea şi graiul convenţional. Prin religie omul se 
ridică pe cele mai de seamă trepte ale vieţii spirituale, fapt 
pentru care omul a fost definit ca fiinţă religioasă. 

Graiul convenţional este un corolar sau o consecinţă a 
rațiunii, a cugetării, prin care omul îşi exprimă viaţa, stările 
sufleteşti a căror varietate şi complexitate cu multă greutate 
vor putea fi exprimate în cuvinte. 

Dar ce este cuvântul? Noţiunea „cuvânt” este de 
origine latină, conventus, şi înseamnă adunare, întrunire, 
conventum, înţelegere.”15 

Sfântul Grigore de Nazianz, vorbind despre om, s-a 
exprimat spunând că omul este „cea mai complexă şi mai 
nestatornică fiinţă”, iar înțeleptul Heraclit spunea că: „Tu nu 
vei descoperi niciodată temeiurile sufletului, chiar dacă ai 
bătătorit toate căile, atât de profunde sunt ele." 

Cu toate aceste dificultăţi de a cunoaşte omul, sufletul 
său, s-a încercat să se ajungă la această cunoaştere, 
folosindu-se de cuvânt ca mijloc de cunoaştere între oameni. 

Despre faptul că omul este singura fiinţă care se 
foloseşte de cuvânt avem dovada în antichitate, la Aristotel, 
de la care a rămas formula celebră: „Omul este o fiinţă 
socială”. Acest adevăr reiese din faptul că el este încadrat în 
ambianța unei familii, a unui grup, a unei societăţi, a unui 
trib etc., uniţi prin îndeletniciri comune, fiecare cu specificul 
său, prin mediul în care şi-a desfăşurat viaţa ş.a. 

Cuvântul sau graiul articulat, capacitatea de a vorbi 
este diferența specifică omului; această diferenţă a fost 
folosită în definirea omului, dar nu s-a ignorat în definirea 
acestuia nici faptul că omul este o ființă raţională, precum 
nici capacitatea sa de a organiza o viaţă socială superioară. 

În viaţă sunt situaţii care presupun activităţi în diferite 
domenii ale vieţii practice. Aceste activităţi au fost mai întâi 
o lucrare internă, spirituală, care s-a materializat mai târziu 
în domeniul vieţii practice. 


%8 Dicţionarul explicativ al limbii române, Editura Academiei Române, 
București, 1975, p. 224. 

" Diacon prof. Nicolae Balcă, Aspectul patologic al persoanei umane și 
pastorația religioasă, în „Studii Teologice”, nr. 7-8, 1955, p. 490. 

Trăind şi lucrând în diferite domenii ale vieţii, un 
lucru nu trebuie neglijat, şi anume aspectul religios-moral al 
acesteia. 

În viaţă există valori spirituale şi biologice, cele 
spirituale sunt valori-scopuri în sine, iar cele biologice sunt 
doar valori-mijloace care stau în slujba valorilor spirituale. 
Valorile superioare sunt: binele, credinţa, sfinţenia, iubirea în 
sens creştin, harul divin, mila ş.a. 

Privite în realitatea lor profundă, valorile-scopuri au 
urmări binefăcătoare în viaţa morală, religioasă, în sensul că 
omul se îmbogăţeşte şi creşte spiritual, se dezvoltă, cresc 
puterile morale, sufleteşti, împlinind astfel rostul, menirea sa 
în lume. 

Cultivând valorile morale, spirituale în mod firesc ele 
se transmit şi celor apropiaţi, calea de transmitere a acestor 
valori realizându-se prin cuvânt, factorul prin excelenţă de 
comunicare interumană, de exteriorizare şi revelare a 
persoanei, a sentimentelor şi a gândurilor sale. 

Prin cuvânt se leagă suflet de suflet, conştiinţă de 
conştiinţă, el vehiculează energie spirituală şi, în acelaşi 
timp, le transmite această energie pentru a le scoate din 
inerție, pentru a le trezi trebuinţele înalte, să le satisfacă şi să 
le angajeze pe calea unor noi căutări, a unor încordări 
creatoare.” 

Cu toate că cuvântul are această energie, ea nu 
întotdeauna a fost folosită în sens constructiv, ci dimpotrivă, 
ca poate fi îndrumată pe căi greşite. De pildă, o carte de 
literatură, o lucrare ştiinţifică etc., când nu sunt înfăptuite în 
spiritul de slujire a celorlalţi, ci din ambiţie, din orgoliu, din 
resentiment sau din a răscoli şi promova teluricul din om, 


" Pr. Prof. dr. Dumitru 1. Belu, Studii de Teologie Morală şi Filosofia 
valorilor, Deva, 2012, p. 115. 

acestea constituie elemente dăunătoare pentru viaţa 
sufletească, aşa cum sunt otrăvurile pentru viaţa fizică. 

De asemenea, punând cuiva o întrebare, răspunsul 
poate fi expresia vieţii morale, sănătoase, care exprimă ceea 
ce are mai bun, mai dezinteresat, mai generos, dar şi un 
răspuns indiferent, rece, superficial, distant, în silă; nu numai 
că lasă în suferinţă pe cel ce l-a provocat sau l-a solicitat, dar 
i-o poate spori şi mai mult, intensificându-i, până la 
deznădejde, simţământul izolării, al slăbiciunii, al tristei sale 
singurătăţi.”” 

Tema cuvântului uman a fost studiată de timpuriu în 
creştinism, în timpul scrierii cărţilor Noului Testament, în 
perioada Sinoadelor Ecumenice, precum şi de Sfinţii Părinţi, 
între aceştia situându-se pe un loc aparte Sfântul loan 
Damaschin. 

Sfântul loan Damaschin, referindu-se la partea 
raţională a sufletului omenesc, spune că acesta se împarte în 
cuvântul mintal şi cuvântul rostit. Cuvântul mintal este o 
mişcare a sufletului, care are loc în gândire fără nici o 
exprimare. Cuvântul rostit, însă, activează în voci şi în 
discuţii, adică este cuvântul care se rostește cu limba şi cu 
gura, el este vestitorul gândirii. Potrivit acestei calităţi noi ne 
numim cuvântători. 

Prin cuvânt se stabileşte o relaţie între cel puţin două 
persoane. Cuvântul exprimă intimitatea persoanei, fiinţa 
acesteia în ceea ce are mai esenţial; este instrumentul de 
manifestare, de descoperire sau revelare a persoanei, a 
aspirațiilor, a sentimentelor, a dorințelor, a voinţei, a 
gândurilor acesteia. Aşadar, cuvântul rostit este o revelaţie, 


A Ibidem, pp. 115-116. 
2? Sfântul Ioan Damaschin, Dogmatica, ed. Il-a, București, 1973, pp. 140- 
141. 

iar scopul revelaţiei este o pretenţie sau un răspuns la ea, o 
atenţie, o chemare, care aşteaptă un răspuns din partea celui 
căruia i-a fost adresat cuvântul. 

Un cuvânt nu este un întreg suficient sieşi, ci 
totdeauna e o jumătate care-şi aşteaptă răspunsul. Deci, 
persoana care întreabă revelează o cerere, un apel, o 
asigurare, iar de la persoana întrebată se aşteaptă un răspuns, 
în general o atenție.” 

Cuvântul rostit implică o deosebită responsabilitate. 
Printr-un cuvânt poţi pune piatră de hotar pentru renaşterea 
sau salvarea unui om, sau îl poţi împinge la pierire. De 
cuvântul pe care îl rosteşti nici nu ştii soarta câtor oameni 
atârnă şi în ce măsură. Cuvântul este cea mai mare putere din 
lume, nu întrucât zugrăveşte realităţile statice, ci întrucât 
determină voinţele omeneşti, modifică temeiurile spirituale 
ale lumii." 

Prin cuvântul rostit cu responsabilitate morală faţă de 
cel căruia i se adresează este necesar să se cultive şi să se 
trezească în cel în cauză sentimentul valorii proprii, al 
demnităţii sale umane şi de colaborator al lui Dumnezeu la 
lucrarea de continuare a creaţiei. 

În cazul în care fondul moral sufletesc este alterat din 
cauza unei vieții trăite prin ignorarea principiilor şi a 
normelor morale, când viaţa unui om este dominată de 
patimi, această alterare a conţinutului vieţii sufleteşti se 
reflectă şi în cuvântul rostit. Aceasta este o stare reală, dar nu 
este normală, ci o realitate bolnavă, chinuitoare, suferind de 
anumite lipsuri, o realitate schimonosită, falsă. Se creează în 
acest caz o realitate anormală, potrivnică realităţilor 


"5 Dumitru Stăniloae, Ortodoxie şi Românism, Sibiu, 1939, pp. 350, 351. 
"4 Idem, Jisus Hristos sau Restaurarea omului, Sibiu, 1943, p. 221. 

adevărate şi neconformă cu voia divină, iar cuvântul nu mai 
stă în slujba adevărului, ci a minciunii.” 

Aşadar, cuvântul are o putere, o forţă pe care omul o 
dobândeşte din momentul creaţiei sale. Această înzestrare a 
avut un rost bine determinat, şi anume să se întreţină o relaţie 
vie, dinamică între oameni, pentru că prin cuvânt înaintează 
împreună în bine, dar în virtutea libertăţii voinţei, poate 
săvârşi şi fapte reprobabile, adică răul. 

Cuvântul trebuie să-l spunem altuia şi să-l ascultăm 
de la altul, pentru că numai aşa ne mişcăm spiritual. Prin el 
ne-a legat Dumnezeu între noi, ca să nu fim fiecare singur şi 
nemișcat. Dar nu numai atât, căci legându-ne prin cuvânt 
între noi, ne-a legat şi cu El. Cu cât ne este conştiinţa mai 
trează, cu atât mai mult spunem cuvântul nostru altuia şi-l 
ascultăm pe al altuia, simțind porunca lui Dumnezeu, ca prin 
el, să ne îndemnăm să slujim lui Dumnezeu, ajutându-ne 
unul pe altul.” 

Aşadar, prin cuvânt stabilim legături între oameni, 
prin el comunicăm stările noastre sufleteşti, dorinţele, 
durerile, bucuriile etc. Dar oricât de strânse sunt legăturile 
noastre sufleteşti cu semenii noştri, nu întotdeauna ne simţim 
împliniţi, satisfăcuţi sufleteşte şi atunci chemăm pe 
Dumnezeu în ajutor prin rugăciunile pe care I le adresăm, 
având credinţa că vom dobândi de la El ceea ce simţim că ne 
lipseşte. Astfel, omul obţine de la Dumnezeu putere şi în 
cuvântul către oameni sau în relaţia cu ei, ca o iradiere a 
puterii dumnezeieşti prin El spre ei. El arată că Dumnezeu 
voieşte să ne lege între noi prin puterea ce ne-o dă cuvântul 


* Ibidem, p. 221. 

226 : pu: -. . e . r A 
““* Dumitru Stăniloae, Re/lexii despre spiritualitatea poporului român, 
Craiova, 1992, p. 122. 

nostru către El sau cuvântul pe care îl simţim că vine de la 
pp 

Odată rostit, cuvântul se imprimă în cugetul altuia mai 
mult decât o lovitură în trupul lui. Purtăm cuvintele altora în 
noi cât vom fi. Le vom purta în veșnicie pentru că celălalt are 
o importanță veşnică pentru noi. Cuvântul are putere şi, în 
cazul în care a fost un cuvânt bun, se bucură mai întâi cel 
care l-a primit, dar rămâne într-un fel o prezenţă şi în cel care 
i l-a spus.” Aşadar, cuvântul omului comunică putere, celui 
căruia i se adresează, dar mult mai multă putere comunică 
cuvântul lui Dumnezeu. Şi Dumnezeu Îşi spune cuvântul Său 
prin organele umane ale Revelaţiei, ca în vechiul Testament, 
iar în mod culminant prin Fiul Său făcut Om şi prin toţi cei 
ce transmit cuvântul Lui sau despre El. Este un cuvânt care 
ne aduce harul mântuitor, care ne unește cu Dumnezeu Cel 
Întrupat. E cuvântul prin care vine puterea în Tainele şi 
ierurgiile sfinţitoare ale Bisericii.” 

Despre puterea pe care o comunică cuvântul lui 
Dumnezeu şi despre faptul că aduce harul lui Dumnezeu ne 
relatează izvoarele Revelaţiei divine, adică Sfânta Scriptură 
şi Sfânta Tradiţie. Sfânta Scriptură a fost scrisă sub înrâurire 
divină şi aceasta constituie temeiul autorităţii ei divine şi 
infailibile. Despre înrâurirea sau inspiraţia divină a Vechiului 
Testament, precum şi a Noului Testament avem dovezi în 
cuprinsul acestora. La profeţi se întâlnesc adeseori expresii 
ca acestea: „Ascultaţi cuvântul Domnului” (Isaia 1, 10); 
cuvintele lui Ieremia, către care a fost cuvântul Domnului (1, 
2); „A fost cuvântul Domnului către mine” (lezechiel 1, 3); 
Prorocul David spune: „Duhul Domnului grăieşte prin mine 


st Ibidem, p. 123. 
8 Ibidem, p. 119. 
9 Ibidem, p. 125. 

şi cuvântul Lui este pe limba mea” (II Regi 23, 2; Ieşire 4, 
10; 4, 15). 

În Noul Testament Mântuitorul Hristos spune sfinților 
apostoli să nu fie îngrijorați ce vor răspunde în fața 
tribunalelor, căci nu ei vor vorbi, ci Duhul Părintelui Ceresc 
va vorbi prin gura lor (Matei 10, 20); tot El le spune 
Apostolilor că le va trimite alt Mângâietor, Duhul 
Adevărului, Care îi va învăța toate şi le va aduce aminte 
despre toate cele spuse de El (loan 14, 26). O mărturie 
despre faptul că cuvântul lui Dumnezeu este purtător de har, 
avem, între altele, în relatarea Sfântului Evanghelist Luca, 
prilejuită de momentul în care Mântuitorul a intrat în 
sinagoga din Nazaret şi I s-a dat să citească cartea 
proorocului Isaia, capitolul 61, 12: „Duhul Domnului este 
peste Mine...”. Sfârşind lectura, Domnul a dat cartea 
slujitorului şi a zis: „Astăzi s-a împlinit Scriptura aceasta în 
urechile voastre. Şi toți ÎI încuviinţau şi se mirau de cuvintele 
harului care ieşeau din gura Lui.” (Luca 4, 16-22) 

Pentru Sfinții Apostoli şi ucenicii lor, cărțile 
Vechiului Testament, precum şi cele ale Noului Testament 
sunt sfinte, aşadar inspirate. De pildă, Sfântul Apostol Pavel 
spune că: „Toată Scriptura este insuflată de Dumnezeu” 
(IlTimotei 3, 16), iar Sfântul Apostol Petru, de asemenea, 
învaţă că „oamenii cei sfinţi ai lui Dumnezeu au grăit, purtaţi 
fiind de Duhul Sfânt (II Petru 1, 21). Acest cuvânt al lui 
Dumnezeu este viu şi lucrător (Evrei 4, 12), este constructiv 
şi place oamenilor (Faptele Apostolilor 6, 5), „creşte” şi are 
un efect copleşitor asupra mulțimilor (6, 7). 

Purtând în ele harul lui Dumnezeu, cuvintele sunt duh 
şi viaţă (loan 6, 63), sunt fiinţe capabile să facă treaba la care 

au fost trimise şi trăiesc până la Judecata cea de Apoi, 
dimpreună cu toate urmările lor. 

Cuvântul are o taină, în sensul că ia din energia 
sufletului şi se formează, ia o direcţie şi caută să se realizeze 
în faptă. Cuvântul odată spus, pe baza acestei energii 
împrumutate din sufletul celui care l-a spus, nu se mărginește 
numai la fapta împlinită, ci trăieşte, în baza obârşiei sale 
spirituale, până la judecata din urmă, când vine alături de 
omul care l-a spus şi se face apărător sau acuzator. E uşor de 
înţeles că biblioteci întregi de cuvinte ale noastre au să 
aştepte la judecată. 

Deci cu cât vorbim mai mult şi mai multe, cu atât ne 
păgubim de energia sufletească şi ne scade curajul, 
entuziasmul, necesare pentru fapte mai alese decât 
bibliotecile de vorbe.” 

Afirmația că în cuvântul rostit există o energie, a fost 
făcută de Părintele Arsenie şi cu alte prilejuri. De pildă, 
punând în comparaţie cuvântul viu cu banda magnetică 
având înregistrate anumite cuvinte, a afirmat că acest cuvânt 
este mai bun decât cel înregistrat pe banda lipsită de energie 
pentru că el emană o energie care vă repară, vă linişteşte, vă 
luminează şi vă lămureşte.-”? 

Spre deosebire de aceste stări sufletești pozitive, 
tonice, rostirea cuvântului are şi urmări de oboseală, 
surmenaj, din cauza prea multor vorbe. Când vorbeşti prea 
mult se produce un gol în suflet şi până se umple acest gol 


30 Părintele Arsenie Boca, Cuvinte vii..., p. 206. 

3I Idem, Părintele Arsenie Omul îmbrăcat în haină de in și îngerul cu 
cădelniță de aur... p. 415. 

°? Idem, Mărgăritare duhovniceşti... p.55. 

este necesar să treacă un timp de odihnă, de refacere a 
energiei sufleteşti cheltuită printr-un exces de vorbire.” 

Personalităţi de seamă ale creştinismului şi-au 
consacrat viaţa cunoaşterii omului, a ceea ce este el în 
intimitatea sa, în sanctuarul sau altarul sufletului rezervat 
divinității, sau harului divin, de unde izvorăsc gânduri înalte 
sfinte; acesta este eul originar, autentic, intimitatea persoanei 
sau subiectul comuniunii. 

Pentru a descoperi în om această realitate, conţinutul 
ei, trebuie să-l ascultăm pe om, şi aceasta se realizează prin 
cuvânt. Adică cuvântul exprimă însăşi fiinţa persoanei în 
ceea ce are aceasta mai expresiv, mai esenţial; cuvântul nu 
este altceva decât dorinţa noastră spre comuniune. 

Conţinutul vieţii sufleteşti îl exprimăm, aşadar, prin 
cuvânt, care poate fi ziditor, constructiv sau distrugător. 

Un observator obiectiv al modului în care oamenii își 
folosesc resursele verbale ni s-a transmis însoţit de o 
dureroasă constatare, dar recomandă şi remediile pentru 
vindecarea acestor răni. lată-l: 

O vorbărie inutilă şi asurzitoare încurcă neîncetat 
mersul treburilor obşteşti. Aceasta dă şi aparenţa înșelătoare 
că avem o viaţă „activă” şi vioaie, când în fond nu e decât o 
stare evidentă de lenevie şi superficialitate, deopotrivă de 
înșelătoare. 

În locul unei munci cu urmări benefice pentru toţi, noi 
tesem cu asiduitate imense pânze de păianjen, fragile şi 
inutile şi nu mai ştim nimic de cumintele vierme de mătase 
care, jertfindu-se pe sine, în muncă tăcută şi singuratică, ne 
dă preţiosul şi trainicul fir al veşmintelor fără moarte. 


233 i è $ 6 s AI y ş iad A 
Protos. Nicodim Zaharie, /nsemnări personale din cuvintele Părintelui 
Arsenie, mss. 

Această pecingine a vorbăriilor tentaculare se întinde 
în toate domeniile de omenească îndeletnicire. Ea pătrunde 
peste tot... şi a diluat până la rarefierea din urmă prieteniile şi 
căminul, a falsificat chiar şi puţinele rudimente de sinceritate 
ancestrală pe care, în singurătatea lui sufletească, individul le 
avea ca o chezăşie a îndreptărilor.** 

Aşadar există cuvinte goale, fără miez, pleavă suflată 
în vânt, precum există cuvinte pline de miez, care mustesc de 
viaţă, asemenea bobului de grâu. Acestea sunt cuvinte 
rodnice. În loc de pleavă — grâu, în locul focurilor de artificii 
— lumina solară a adevărului. Cuvântul trebuie reabilitat în 
funcțiunea lui plenară de factor al comuniunii, de punte a 
vieții, de slujitor al iubirii. Numai acela este cuvânt autentic, 
care vine încărcat cu povara iubirii, cu misterul realităţilor 
ultime, care comunică viaţă, care răvăşeşte sufletele, le 
cutremură, le transmite putere şi le ajută să se nască din nou." 

Acestea sunt cuvinte izvorâte din har, care convertesc, 
cuvinte de care avem nevoie pentru a ne călăuzi pe drumul 
care ne apropie de Dumnezeu. 

Cuvântul trebuie restaurat, readus în singura lui 
locuinţă cuviincioasă: tăcerea. 

Din această locuinţă să nu iasă decât ce trebuie, când 
trebuie, cum trebuie şi cât trebuie, fără să se uite niciodată că 
o îndepărtare prea prelungită de acest lăcaş al lui îi poate 
aduce chiar şi moartea.2* 


234 R é ~_e n 
Al. Lascarov Moldovanu, Cruce și națiune, Craiova, f.a., p. 125. 


35 Mitropolit prof. dr. Nicolae Mladin, Prin zbuciumul vremii, Craiova, 
2007, p. 117. 

Ce este eul? 

Din învăţătura Bisericii cunoaştem că omul are în 
structura sa ca parte esenţială sufletul, precum şi faptul că 
acesta are înscris indelebil chipul lui Dumnezeu, care constă 
în rațiune, sentiment şi voinţă. Aceste funcțiuni sufleteşti 
sunt orientate sau îndreptate spre Dumnezeu, Care este 
Adevărul, Binele şi Frumuseţea absolută. 

Aceste trei funcțiuni sufleteşti au un centru sau izvor 
comun, unic, adică eul. 

Ce este „eul” în sine, în substanţa sa intimă sau în 
structura sa s-au pronunțat mulţi cercetători ai fiinţei 
omeneşti. Aşa, de pildă, eul a fost numit nucleul metafizic al 
personalităţii umane, nucleul primar din care radiază toate 
manifestările vieţii noastre sufleteşti”"”, eul originar, autentic, 
„duhul”, inima, Sfânta Sfintelor sau Sanctuarul sufletului 
omenesc. 

În „eu” există o tendinţă de a se îndrepta totdeauna 
spre ceva, adică poate avea o direcţionare imanentă 
răsfrângându-se asupra lui însuși şi alta transcendentă spre 
realităţile externe supranaturale. Adică o orientare subiectivă 
şi alta obiectivă.” 

În actul creaţiei lumii şi a omului este cuprinsă 
actualizarea sau materializarea planului de creaţie existent în 
Dumnezeu din veci. 

Prin creaţie omul a fost înzestrat de Dumnezeu cu 
harul divin, energie dumnezeiască necreată, care a fost 
slăbită în lucrarea ei prin neascultare. Harul divin a fost 
restaurat prin jertfa Mântuitorului Hristos şi împărtăşit 
oamenilor prin Sfintele Taine ale Bisericii, făcând începutul 
lucrării de transfigurare a firii omeneşti, a spiritualizării sau a 


7 Liviu Rusu, Estetica poeziei lirice, Bucureşti, 1944, p. 83. 
238 Fr% 
Ibidem, p. 83. 

îndumnezeirii prin har. Aceasta este lucrarea harului divin 
care se sălăşluieşte prin Botez în adâncurile de taină ale 
sufletului omenesc şi locul de popas sfânt al divinității în 
fiinţa omului, adică altarul sufletului nostru. 

Despre această realitate şi despre faptul că 
Mântuitorul Hristos S-a sălăşluit prin Botez în acest loc s-a 
pronunţat Sfântul Marcu Ascetul spunând: „Domnul este 
ascuns de la Botez în Sanctuarul cel mai dinăuntru al fiinţei 
noastre” şi tot el a spus: „Templul acesta, adică locaşul sfânt 
al trupului şi al sufletului are şi el un loc în partea dinăuntru 
a catapetesmei. Acolo a intrat lisus ca înainte-mergător 
(Evrei 6, 20), locuind de la Botez în noi”.2% 

Despre această realitate ne vorbeşte Părintele Arsenie 
referindu-se la ceea ce este în sine eul: Realitatea noastră 
centrală cu desăvârşire spirituală e chipul lui Dumnezeu în 
noi, faptul de fii ai lui Dumnezeu. Acesta este eul nostru 
adevărat, subiectul nostru, subiectul nostru de mântuire. Cu 
acest „eu” vorbea Iisus.” 

Acesta este eul nostru autentic, originar, organul de 
percepere al celor duhovnicești, fiinţa noastră autentică din 
care izvorăsc gândurile şi tendinţele înalte, morale, dorinţele 
noastre sfinte, năzuinţele spre cele cereşti. 

Cu trecerea timpului, în firea omenească a apărut 
opusul acestui eu, adică un eu fals, un adaos nenatural, 
nefiresc în viaţa omului, asemenea vâscului care apare în 
pomi, un parazit, adică eul empiric. Acesta se formează din 
experienţele, gândurile, atitudinile omului infestate de 
diferite patimi, egoism etc., adică din viaţa trăită în afara 


" Dumitru Stăniloae, Teologia morală ortodoxă, vol. III, Bucureşti, 1981, p. 
41. 

%0 Episcop Daniil Stoenescu, Părintele Arsenie — Omul îmbrăcat în haină de 
in..., p. 466. 

oricărui principiu moral. Altfel spus, acest eu apare ca o 
coajă, o spuză care închide eul originar şi nu-l lasă să se 
manifeste, este vălul care acoperă şi înăbuşă aspiraţiile eului 
profund. 

Pe lisus Îl cunoaştem numai prin iubirea şi bucuria pe 
care o trăim când renunţăm la „eul” nostru şi când ne aflăm 
faţă în faţă cu El. Noi trăim uneori dezorientaţi fiindcă eul 
care stăpâneşte fiinţa noastră e aspru şi nu degajă nici o 
lumină, iar pentru cele cereşti este refractar, insensibil. 

Omul doreşte să fie „el însuşi” cu specificul, cu 
personalitatea sa, dar uneori nu se regăseşte pe sine deoarece 
e tulburat de eul empiric, deviat se rătăceşte şi astfel 
regăsirea este greu de realizat. Pricina acestui fapt se află în 
orientarea sa exclusiv spre cele materiale, pământeşti, 
ignorând viaţa duhovnicească, sensibilitatea pentru valorile 
înalte, precum şi fiorul tainic al trăirilor sfinte. 

În această situaţie e necesar să se facă apel la 
realităţile supranaturale, la harul lui Dumnezeu sălăşluit în 
fiinţa celui botezat. 

Pentru ca harul să devină lucrător sau activ este 
necesară activitatea, lucrare a omului, deoarece lipsind 
această lucrare harul divin primit la Botez stă în adâncul 
sufletului ca o sămânță care nu rodeşte. Aşadar, harul divin 
trebuie animat prin eforturile, nevoințele omului, adică 
osteneli,  renunțări,  înfrânări, precum şi prin cele 
recomandate de Biserică, adică: postul, rugăciunea, 
privegherea, meditaţia, spovedania etc. La acestea adăugăm 
cuvântul Mântuitorului Hristos, Care este „plinirea Legii şi a 
Proorocilor”, din plinătatea Căruia am luat şi „har peste har” 
(loan 1, 16). „Aşa să lumineze lumina voastră înaintea 
oamenilor, încât să vadă faptele voastre cele bune şi să 
slăvească pe Tatăl vostru Cel din ceruri” (Matei 5, 16). 

CUVÂNTUL 


Ca-n basme-i a cuvântului putere, 
El lumi aievea-ţi face din păreri, 
Şi chip etern din umbra care piere, 
Şi iarăşi azi din ziua cea de ieri. 


El poate morţii din mormânt să-i cheme; 
Sub vraja lui atotputernic eşti, 

Străbaţi în orice loc şi-n orice vreme, 

Şi mii de feluri de vieţi trăieşti. 


Te-atinge doar, şi tu, o biată clipă 
Ce tremură'ntre două veşnicii 
Priveşti de sus a lumilor risipă, 

Şi toat-a lor zădărnicie-o ştii. 


Aprinde-n inimi ură sau iubire, 
De moarte, de viaţă-i dătător, 

Şi neamuri poate-mpinge la pieire, 
Cum poate-aduce mântuirea lor. 


Voi, căror vi s-a dat solia sfântă 
De preoţi ai acestei mari puteri, 
Voi, în al căror suflet se frământă 
Întunecate valuri de dureri 


Şi gânduri de-un întreg popor gândite, 
Nu duceţi minunatul vostru dar 
Ofrandă mâinilor nelegiuite, 

Ci, ca pe sfânta masă din altar, 

A-mpărtăşirii taină preacurată, 
Aşa cuvântul să vi-l pregătiţi 

Ca mii de inimi la un fel să bată, 
Şi miilor de veacuri să vorbiţi. 


Alexandru Vlahuţă 


O, OM! 
de Sfântul loan Iacob de la Neamţ-Hozevitul 


O, om!, ce mari răspunderi ai 
De tot ce faci pe lume, 

De tot ce spui, în scris sau grai, 
De pilda ce la alţii dai, 

Căci ea, mereu, spre iad sau rai 
Pe mulţi o să îndrume. 


Ce grijă trebuie să pui 

În viaţa ta, în toată, 

Căci gândul care-l scrii sau spui 
S-a dus, în veci nu-l mai aduni 
Şi vei culege roada lui, 

Ori viu, ori mort, odată. 


Ai spus o vorbă... Vorba ta, 
Mergând din gură în gură, 
Va-nveseli sau va-ntrista, 
Va curăţi sau va-ntina, 
Rodind sămânţa pusă în ea 
De dragoste sau ură. 


263 


Scrii un cuvânt... Cuvântul scris 
E-un leac sau o otravă. 

Tu vei muri, dar tot ce-ai scris 
Rămâne-n urmă drum deschis 
Spre moarte sau spre paradis, 
Spre-ocară sau spre slavă. 


Ai spus un cântec... Viersul tău 
Rămâne după tine 

Îndemn spre bine sau spre rău, 
Spre curăţie sau desfrâu, 
Lăsând în inimi rodul său 

De har sau de ruşine. 


Arăţi o cale... Calea ta 
În urma ta nu piere, 

E calea bună sau e rea, 
Va prăbuşi sau va-nălța, 
Vor merge suflete pe ea 
La pace sau durere. 


Trăieşti o viaţă... Viaţa ta 

E una, numai una. 

Oricum ar fi, tu nu uita: 

Cum ţi-o trăieşti, vei câştiga 
Ori fericire pe vecie, 

Ori chin pe totdeauna. 

O, om!, ce mari răspunderi ai! 
Tu vei pleca din lume, 


Dar ce ai spus, prin scris sau grai, 

Sau laşi prin pilda care-o dai 
Pe mulţi, pe mulţi, spre iad sau rai 
Mereu o să-i îndrume. 


Deci nu uita: Fii credincios! 

Cu grijă şi cu teamă 

Să laşi în inimi luminos, 

Un semn, un gând, un drum frumos, 
Căci pentru toate, ne-ndoios, 

Odată vei da seamă. 

Amin. 

DDC CRED FOC CRBD T CE DIVORCE POD 


RAŢIUNEA NATURALĂ, RAŢIUNEA 
IDOLATRIZATĂ ŞI RATIUNEA LUMINATĂ DE HAR 


linţa omenească, capodopera creaţiei divine, 
are o structură dihotomică: trup material şi 
suflet spiritual. 

Din actul creaţiei reiese valoarea omului, care a fost 
adus la existenţă într-un mod deosebit faţă de restul creaţiei: 
„Să facem om după chipul şi asemănarea Noastră”, a spus 
Dumnezeu (Facere 1, 26). În acelaşi act al creaţiei 
Dumnezeu a suflat în faţa omului suflare de viaţă şi s-a făcut 
omul fiinţă vie (Facere 2, 7), adică i-a împărtăşit harul divin 
şi, odată cu aceasta, şi viaţa spirituală. Prin aceasta omul a 
intrat în posesia darurilor prin care se diferenţiază radical 
faţă de celelalte făpturi, adică prin chipul lui Dumnezeu, care 
constă în rațiune, sentiment, voinţă, libertate, cugetare, 
conştiinţă morală etc. 

Prin căderea în păcat a primilor oameni chipul lui 
Dumnezeu s-a alterat, aşa încât raţiunea, lipsită de har, s-a 
întunecat, iar omul a fost redus la limitele puterilor sale 
naturale în ceea ce priveşte cunoaşterea realităţilor spirituale, 
a cunoaşterii lui Dumnezeu. 

a. Rațiunea naturală 


Cu toate acestea, în lumea antică au trăit numeroşi 
bărbaţi înţelepţi, filosofi păgâni, care, în preocupările lor, au 
elaborat unele adevăruri sau idei filosofice asemănătoare cu 
învăţătura creştină. Cunoaştem că, aşa cum Vechiul 
Testament a fost o călăuză sau pedagog spre Hristos 
(Galateni 3, 24), tot aşa şi filosofii păgâni au pregătit terenul 
pentru primirea Mântuitorului Hristos. 

Se cunoaşte că Sfântul Iustin Martirul şi Filosoful 
(t165) a elaborat teoria Logosului în care susţinea că există o 
cunoaştere naturală şi că la aceasta au luat parte toţi oamenii, 
căci toţi au în fiinţa lor un sâmbure de adevăr, un germene 
din Logosul spermaticos, care se sălășluieşte în toate fiinţele 
omeneşti. 

Prin Mântuitorul Hristos creştinii posedă pe Logosul 
desăvârşit, Care S-a întrupat în persoana Sa. Susţinând 
aceasta, Sfântul Iustin se baza pe Evanghelia Sfântului loan, 
care spune că Logosul sau Cuvântul este „lumina care 
luminează pe tot omul care vine în lume” (loan 1, 9). Aşadar 
creştinii au cunoscut adevărul deplin, pe când înţelepţii din 
antichitate posedau numai pe cel „germinal” sau 
spermaticos. 

Apoi, Sfântul Iustin, referindu-se la Heraclit şi 
Socrate, spune că aceştia trăiau în comunitate cu Logosul şi 
îi numeşte pe aceştia creştini chiar dacă erau păgâni, despre 
învăţăturile lui Platon şi ale stoicilor el spune că seamănă cu 
cele creştine, apologetul Minucius Felix numeşte pe filosofii 
păgâni „creştini ai antichităţii”, iar Clement Alexandrinul 
spune că filosofia a fost hărăzită grecilor, căci ea a fost 

acestora pedagog spre Hristos, precum evreilor Legea lui 
Moise“ 

În secolele VII şi VI î.Hr., în mintea unor cugetători s- 
a născut întrebarea cu privire la originea şi menirea sufletului 
în lume, ţinând seama că în sufletul lor există un dor 
fierbinte după o izbăvire, o mântuire din această viaţă plină 
de suferinţe. 

În această perioadă a trăit Orfeu, care învăţa că 
sufletul omenesc este de origine dumnezeiască şi că 
mijloacele care duc la mântuire sunt: pocăinţa prin asceză, 
înfrânarea, reținerea de la vărsarea de sânge şi de la 
consumarea de carne. Aceia care îndeplinesc aceste porunci 
vor avea parte de fericire în viaţa veşnică. 

Chiar dacă religia orfistă are un caracter pesimist, 
morala în schimb primeşte un sprijin puternic prin credinţa în 
o viaţă dincolo de mormânt. 

Această credință a fost observată şi de Pitagora din 
Samos (sec. VI î.Hr.), pe care a preţuit-o şi de la care a 
împrumutat credinţa în răsplata în viaţa de dincolo de 
mormânt, precum şi morala severă, pe care a cultivat-o. 

Pitagora învaţă că în întregul univers există o ordine 
rațională şi că autorul acestei ordine este Logosul, adică 
sufletul cosmic care umple prin atotprezența Sa lumea 
întreagă, iar despre sufletul individual spune că este o copie, 
o parte a sufletului cosmic””?. 

Un alt gânditor, care poate fi considerat pedagog spre 
Hristos este Heraclit din Efes, care vorbeşte despre nesfârşita 
schimbare a lucrurilor, dar în această schimbare stăpâneşte o 
ordine minunată, susţinută de raţiunea cosmică numită 


1 Pr. Nicolae Terchilă, Filosofia antică, pedagog spre Hristos, în vol. 
„Biserica şi problemele vremii”, Sibiu, 1947, p. 13. 
%4? Ibidem, p. 16. 

„Logos”. Toate decurg după o lege şi că toate legile omeneşti 
îşi au obârşia lor în această lege dumnezeiască”. 

Cu Socrate (470-399 î.Hr.), filosofia elină primeşte o 
orientare nouă, adică nu mai pleacă de la lumea externă, ci 
de la cea internă, de la legea morală care există în om. 
Scopul suprem este desăvârşirea morală, iar pentru a ajunge 
la acest scop este necesară cunoaşterea. Pentru educaţia 
morală este necesară cunoaşterea de sine, care izvorăşte din 
recunoaşterea greşelii proprii şi din dorinţa de îndreptare, iar 
ceea ce duce la cunoașterea de sine este conştiinţa morală, 
adică glasul lui Dumnezeu în om, călăuză sigură, la Socrate, 
pentru cunoaşterea adevărului. 

Socrate a fost a personalitate şi un caracter moral 
deosebit, care l-a îndreptăţit să atace minciuna şi formalismul 
sofiştilor, decăderea morală prin desfrâu şi corupţie, 
aviditatea, goana după averi şi posturi înalte. Pe aceşti 
nelegiuiţi, care se ascundeau sub masca legalităţii, îi critică, 
le smulge masca, le dezvăluie ticăloşiile şi îi biciuieşte fără 
îndurare ori de câte ori avea prilejul. 

Pe compatrioţii săi voia să-i capaciteze să nu se 
îngrijească aşa de mult de trup şi de bogăţiile pământeşti, ci 
mai mult să-şi dea silinţa ca sufletul să fie curat, pe cât se 
poate. Slujba, chemarea aceasta o are de la Dumnezeu. 
Dumnezeu va hotărî asupra lui cum va fi mai bine”. 

Pe Socrate îl preocupa în mod deosebit Logosul, pe 
care-l simţea lucrând în el ca o putere tainică, ajutându-l să 
descopere, să cunoască adevărul. El se afla neîncetat în 
contact cu această putere divină, care împrumută vieţii o 
valoare superioară, se străduieşte la nașterea divinității în 
sufletele oamenilor. 


*% Ibidem, p. 16. 
* Ibidem, p. 20. 

Datorită Logosului seminal existent în lume şi în 
sufletul său, Socrate ştie că există un Dumnezeu, că acest 
Dumnezeu este necunoscut pentru mintea întunecată de 
patimi, dar este accesibil cunoaşterii cu ajutorul raţiunii 
purificate. Rațiunea lui Socrate declară posibilitatea 
cunoaşterii divinității, dar şi câtă dificultate şi aproape 
neputinţă stau în calea acestei cunoașteri, mai ales de către 
cei neştiutori. Această dificultate a raţiunii arată implicit 
limitele ei. 

Eforturile lui Socrate ne dovedesc că raţiunea umană 
luminată parţial de Logosul divin a întrezărit şi a bănuit 
adevărul, dar că această rațiune nu poate crea valori eterne, 
pe care le primeşte de-a gata, devenind vas al revelaţiei 
divine”. 

Pe aceeaşi linie de gândire filosofică s-a înscris şi 
ucenicul lui Socrate, Platon. Platon susţinea existenţa unei 
lumi a ideilor, care sunt, după părerea sa, fiinţe existente în 
lumea cea mai presus de simţuri, în care se află adevărul, 
binele, frumosul şi toate valorile spirituale. În această lume a 
ideilor sufletul vede desăvârşirea, adică Dumnezeirea, faţă în 
faţă. Sufletul este atras spre pământ de pofte şi, intrând în 
trup, se simte ca într-o închisoare şi doreşte să se întoarcă 
înapoi în patria sa adevărată", în divina lui patrie de 
odinioară. 

Ceea ce îl ţine pe om mereu încordat ca o săgeată 
către lumea ideilor este o dorință adâncă cu neputinţă de 
împlinit cu ceva din lumea aceasta, este nostalgia unei 


%5 Ibidem, p. 22. 
"* Ibidem, p. 22. 

fericiri pierdute, este erosul. Adică erosul este iubirea ca 
mijloc de înălţare a omului prin el însuşi către Dumnezeu”. 

Din modul în care Platon concepe iubirea se poate 
„observa o apropiere destul de clară faţă de creştinism. Iubirea 
este prezentată de Platon sub trei aspecte: ca divinitate, ca 
putere cosmică impersonală şi ca stil de viaţă. Iubirea este 
izvorul virtuţii în viaţă şi fericirea în moarte, ea pătrunde în 
toate operele divine şi umane şi ne îndeamnă să iubim 
frumosul, esenţa divinității. Cultura îşi are obârşia în iubire, 
precum şi cele mai de seamă monumente de artă, literatură, 
gândire şi jertfă. Lumea însăşi este opera iubirii şi de aceea 
lumea trebuie să trăiască prin iubire şi pentru iubire”*. 

Acesta este punctul de interferenţă între creştinism şi 
platonism. Platon a fost un vizionar, a avut viziunea teoretică 
a iubirii, intuiţia acesteia, spre deosebire de Mântuitorul 
Hristos, Care fiind Iubirea însăşi, S-a întrupat şi prin jertfa 
Sa a răscumpărat omul. Adică a dovedit prin faptă cuvântul 
Său când spune că: „Mai mare dragoste decât aceasta nimeni 
nu are, ca sufletul să şi-l pună pentru prietenii săi” (loan 
15,13). 


* 
XX 


În antichitate au trăit gânditori cu raţiunea luminată, 
nealterată de idei preconcepute şi păstrată în limitele 
naturale, fără concesii sau abateri de la legea morală. Astfel, 
raţiunea a purtat în sine în stare germinală, potenţială 
adevărul pe care ni l-a revelat în mod desăvârşit Mântuitorul 
Hristos. El este lumina lumii (loan 8, 12), făclia care 


247 


Pr. Prof. Dumitru I. Belu, Despre Iubire, ed. a III-a, Craiova, 2007, pp. 
66-69. 


248 Pr. Nicolae Terchilă, op. cit., p. 23. 

străluceşte în întuneric, luceafărul care străluceşte în inimi (II 
Petru 1, 19), lumina cea veşnică pe care întunericul nu a 
cuprins-o (loan 1, 5) şi nu o va cuprinde niciodată. 


b. Rațiunea idolatrizată 


În decursul veacurilor au existat în istoria omenirii 
anumite personalități care, prin activitatea lor deosebită, au 
fost deschizători de drumuri în diferite domenii ale vieții, 
adică au realizat lucrări de valoare excepțională, monumente 
de referință în sectorul de viață respectiv. Aceste realizări nu 
şi-au păstrat puritatea sau originalitatea lor, căci chiar în 
timpul vieții acestor autori s-au ivit epigoni care au alterat 
fondul doctrinar falsificându-l. Aşa s-a întâmplat în 
domeniul filosofiei, istoriei, literaturii şi, ceea ce este 
dureros, şi în sfera vieții religioase. 

Religia creştină a fost atacată de eretici chiar în timpul 
vieţii Sfinţilor Apostoli, ca de pildă Simon Magul, Cerint 
ş.a., continuându-se de-a lungul veacurilor până în zilele 
noastre. 

Ereticii au atacat învăţătura Mântuitorului Hristos şi a 
Sfinţilor Apostoli introducând elemente eterogene luate din 
diferite sisteme filosofice, fapt care a determinat Biserica să 
ia atitudine şi prin Sfinţii Părinţi întrunite în Sinoadele 
Ecumenice, a restabilit învăţătura în forma ei originară. 

În secolul al XVI-lea a apărut erezia lui Martin Luther 
(1517), care a dat creştinismului cea mai puternică lovitură 
cunoscută până la începutul secolului XXI. 

Ideea de la care a plecat Luther în acţiunea 
reformatoare a fost revenirea creştinismului la puritatea 
doctrinară autentică, aşa cum a fost în faza iniţială, la care 

s-a adăugat şi nemulțumirea faţă de situaţia în care se afla 
Biserica apuseană în acel moment. Se cunosc inovațiile, 
abaterile doctrinare ale acestei Biserici ca: Filioque, azima, 
primatul papal, indulgenţele, ascultarea fără şovăire de 
autoritatea papală, cazuismul, viaţa morală care lăsa de dorit etc. 

Pentru a-şi pune în practică ideile sale reformatoare 
Luther a făcut apel la resursele raţiunii umane, adică de a 
trece doctrina creştină printr-un proces de reformă raţională, 
ajungând în acest fel dependent de rațiune, dependenţă 
cunoscută ca servitutea raţională a protestantismului. 

La acestea se adaugă influenţa nefastă, derutantă a 
evreului Nicolae de Lyra, convertit la catolicism, dar care a 
mai făcut un pas intrând şi în călugărie, respectiv în ordinul 
franciscanilor. Acesta a intrat în legătură cu evreii 
Maimonide, Solomon şi cu tosafiştii (savanţi talmudişti), de 
la care a împrumutat multe din argumentele sale contra 
Bisericii, pe care le-a transmis lui Luther”. 

Luther, în acţiunea sa reformatoare, a trecut prin 
filiera raţiunii tot ceea ce ţinea de fondul religiei creştine. 
Adică a respins: crucea, icoanele, Sfânta Tradiţie, Sfânta 
Liturghie, faptele bune în realizarea mântuirii, cinstirea 
sfinţilor, a Maicii Domnului, rugăciunile pentru cei morţi, 
sfintele moaşte, preoţia, susținând că toţi credincioşii sunt 
preoţi; din cele şapte Sfinte Taine a admis numai Botezul şi 
Cuminecătura, dar adaptate la vederile sale reformatoare. 

În ceea ce priveşte harul divin, Biserica învaţă că 
acesta se împărtășeşte prin preoţi şi arhierei, care au 
succesiune apostolică. Ori, protestanții neavând această 
succesiune apostolică, se înţelege de la sine că nu au harul 


9 Dr. Nicolae Paulescu, Spitalul, Ed. Vicovia, Bacău, 2010, p. 121. 

divin şi fără acesta le lipseşte ceea ce ţine de fondul credinţei 
creştine. 

Tot de fondul doctrinar al Bisericii aparţine şi 
învăţătura despre creaţie, în care se cuprinde creaţia omului, 
respectiv trupul şi sufletul. În structura sufletului este înscris 
indelebil chipul lui Dumnezeu, care constă în rațiune, 
sentiment şi voinţă întrucât sunt orientate şi îndreptate spre 
Dumnezeu, ca termenul lor final. 

Rațiunea este funcţia sau instrumentul de cunoaștere a 
sufletului omenesc care, ca tot ceea ce este creat, poartă 
pecetea limitelor realităţilor care ne înconjoară. 

Ținând seama de constituţia noastră omenească, adică 
formată din trup şi suflet, este de la sine înţeles că noi trăim 
deodată, dar şi în paralel două moduri de viaţă: una fizică, 
biologică sau fiziologică şi alta religioasă. 

Viaţa fizică este redusă la simţuri, la ceea ce poate să 
ofere omului aceste simţuri, adică bunăstarea materială, 
confortul, condiţiile de viaţă oferite de civilizaţie etc. 

Omul, însă, nu este mulțumit numai cu ceea ce i se 
oferă de către realitatea materială. 

Viaţa sufletească este atât de bogată încât cu greu 
poate fi exprimată în cuvinte. Omul trăieşte o gamă largă de 
emoţii, pasiuni, sentimente de iubire, doruri şi năzuinţe spre 
cele cereşti, care îşi vor găsi împlinirea numai atunci când 
sufletul se va odihni în Dumnezeu (Fericitul Augustin). 

Există, aşadar, două moduri de a concepe viaţa: unul 
materialist, în perfectă armonie cu simţurile şi datele 
imediate ale cunoştinţelor, cu raţiunea practică limitată la 
viaţa pământească. 

Direcţia materialistă a gândirii o găsim la Democrit, 
filosof din antichitate, care nu admitea existenţa realităţilor 

care trec dincolo de limitele empirice ale existenţei văzute, 
pe care le declară inexistente, mitice, ficţiuni?*. 

În decursul istoriei au fost gânditori care au pus la 
îndoială posibilitatea raţiunii ca instrument de cunoaştere 
exactă a realităţilor, între care Socrate în controversele sale 
cu sofiştii, care pretindeau că pot dovedi cu aceeaşi logică şi 
teza şi antiteza aceleaşi probleme. 

Se ştie că raţiunea este o funcţie a spiritului şi ca atare se 
resimte pozitiv de viaţa interioară, sufletească a omului, 
respectiv viața duhovnicească, dar şi negativ de viaţa trăită în 
patimi. Adică un om cu o viaţă de meschinărie şi patimă nu va 
înţelege nimic din bucuriile duhului, dar cel ce trăieşte sub 
iluminarea acestor bucurii, va avea o rațiune care le înţelege””!. 

De aici concluzia că există o infirmitate a raţiunii în 
ceea ce priveşte cunoaşterea şi definirea adevărului şi a altor 
probleme de limită. Aşadar, raţiunea neputincioasă face loc 
Raţiunii divine sau Revelaţiei. 

Rațiunea divină s-a întrupat în persoana Mântuitorului 
Hristos, om adevărat şi Dumnezeu adevărat. Despre aceasta 
mai pe larg în partea ultimă a acestui capitol. 

De rațiune ca instrument de cunoaştere a realităţilor 
supranaturale s-a folosit mai întâi Arie, care a vrut să 
înțeleagă pe Dumnezeu în Hristos, să-L dovedească în chip 
rațional şi, de aceea, s-a poticnit şi a căzut în erezie. 
Arianismul este un păgânism reînviat, pentru că micşorează 
pe Dumnezeu-Omul Hristos reducându-L la rangul de 
semizeu, la nivelul unui om obişnuit?”. 


0 Protos. Arsenie Boca, Rostul încercărilor, op. cit., p. 20. 


” Mitropolit Nicolae Mladin, Tinerețe şi Înviere, în vol. „Tineretul şi 
Creştinismul”, Craiova, 2008, p. 25. (în acelaşi vol.: pp. 37, 113, 146, 147) 
"* Sf. Iustin Popovici, Omul şi Dumnezeul-Om, Ed. Cartea Ortodoxă, 
Bucureşti, 2010, p. 192. 

La Sinodul I Ecumenic s-a stabilit, în primele şapte 
articole ale Simbolului de credinţă, învăţătura despre 
dumnezeirea Mântuitorului Hristos, dar atacurile împotriva 
Sa au continuat de-a lungul veacurilor determinând ţinerea 
celorlalte Sinoade Ecumenice şi culminând cu reforma lui 
Luther (1517). 

Dar, arianismul n-a fost înmormântat încă; astăzi el 
este mai la modă şi răspândit mai mult ca oricând. Există 
dovezi suficiente în ereziile care vor să dovedească faptul că 
Mântuitorul Hristos nu este Dumnezeu, ci un mare om, un 
înțelept, cel mai mare filosof, dar, oricum, nu este 
Dumnezeu?” 

Cei care au tăgăduit divinitatea Mântuitorului Hristos 
au inventat o serie de teorii raționaliste prin care vor să 
„dovedească” susținerile lor. Se cunoaşte că în secolul al 
XIX-lea s-a format şcoala critică Teologică din Tübingen 
care, prin reprezentanții săi, a susținut că religia creştină nu 
este altceva decât un mit. 

De pildă, David Friederich Strauss în cărțile sale 
„Viaţa lui lisus” şi „Credinţa veche şi nouă”, spune că 
evangheliile sunt nişte colecţiuni de mituri”, iar asirologul 
P. Jensen susţine că Mântuitorul Hristos este o formă 
legendară a unui mit babilonian”. Arthur Drews, protestant 
raţionalist, fost profesor de filosofie în oraşul Karlsruhe, a 
urmat aceeaşi cale a contestării dumnezeirii Mântuitorului 
Hristos în cartea „Christus mythe”, adică mitul despre 
Hristos. Concluzia pe care o trage la finalul acestei cărţi este 
că lisus Hristos, ca persoană istorică, n-a existat niciodată”*€. 


E Ibidem, p. 194. 

%4 Pr. Dr. Sofron Vlad, Școala mitologică, Sibiu, 1943, p. 5. 
255 . 

“™ Ibidem, p. 14. 

"5 Ibidem, D22: 

În secolul al XIX-lea a trăit Friederich Nietzsche 
(Ț1900), fiu de pastor protestant, considerat ca părinte al 
teoriei „moartea lui Dumnezeu”. 

Pentru a înţelege afirmaţia „morţii lui Dumnezeu” 
este necesar să cunoaştem mai întâi atitudinea sa faţă de 
creştinism, pe care îl înfierează şi îl împroaşcă cu cele mai 
crude expresii: „Osândesc creștinismul, şi în contra Bisericii 
creştine ridic cea mai teribilă acuzare din câte a putut 
vreodată să ridice un acuzator... Voi scrie acuzarea mea 
contra creştinismului pe toate zidurile pe care le voi găsi... 
Pentru mine, creştinismul e unicul mare blestem, unica mare 
depravare... Pentru mine, creştinismul este o nemuritoare 
pată de ruşine asupra omenirii”. Nietzsche a murit nebun. 

Cei care au susţinut ideile aberante ale teoriei „morţii lui 
Dumnezeu” au proiectat o reformă a religiei creştine, adică o 
religic fără Dumnezeu, numai cu valoare etică. 

Esenţa religiei creştine, Dumnezeu, a fost eliminată şi 
se renunţă la forme şi ceremonii, la dogme şi minuni, la 
supranatural şi la divin. Conţinutul noii religii trebuie 
structurat după această afirmaţie tragică: „Dumnezeu este 
mort, nu există”. 

Ulterior s-au adăugat şi alte elemente componente ale 
noii religii, ca de pildă: demitologizarea Sfintei Scripturi, 
respingerea Bisericii tradiţionale şi eliminarea totală a Sfintei 
Tradiţii” "5. 

Cu eliminarea elementelor mitice din Sfânta 
Scriptură, adică demitizarea ei, s-a angajat teologul pro- 
testant Rudolf Bultmann, care a susţinut că doctrina actuală a 

religiei creștine nu este cea autentică, fiindcă a fost invadată la 
formarea sa de concepţiile mitice ale scriitorilor biblici. 

Între miturile din Sfânta Scriptură Bultmann numără 
mai întâi referatul cosmogonic al lui Moise, paradisul 
terestru, starea paradisiacă a protopărinţilor Adam şi Eva, 
potopul, turnul Babel, expunerile mitice ale profeților 
Vechiului Testament, iar miturile din Noul Testament sunt 
cele relative la un Mesia preexistent, născut din fecioară, 
coborârea la iad, înălțarea la cer, concepţiile mitice 
eshatologice (I Tesaloniceni 4,16) etc.” 

Acesta este, într-o prezentare sumară, tabloul sumbru, 
extrem de dureros, al urmărilor nefaste ale idolatrizării 
rațiunii umane implicată în falsificarea  adevărurilor 
supranaturale ale creştinismului. 


c. Rațiunea luminată de credinţă şi de har 


Atacurile furibunde ale protestanților, enormităţile 
unei gândiri pretins teologice au eliminat din învăţătura 
creştină şi noţiunea de Dumnezeu, fără de care nu se poate 
vorbi despre religie, căci lipseşte elementul esenţial care o 
defineşte. Mai mult, au ajuns să vorbească chiar de un 
„ateism creştin”, iar Sfânta Scriptură, pe care aceștia o 
socotesc ca unicul izvor al revelaţiei dumnezeieşti — „sola 
Scriptura”, au supus-o unei critici. raţionale, încât nici una 
din cărţile care o compun n-a rămas neatacată. 

Câteva relatări despre Sfânta Scriptură: 

Sfânta Scriptură cuprinde colecţia cărţilor sfinte şi 
canonice scrise sub inspiraţia Sfântului Duh. Inspirația 
divină este înrâurirea Duhului Sfânt asupra scriitorului 


* Ibidem, pp. 380-381. 

omenesc, care cuprinde în sine îndemnul la scriere, 
sprijinirea şi ferirea de rătăcire și comunicarea unor revelații 
divine pozitive în timpul scrierii”. 

Despre inspiraţia Sfintei Scripturi avem dovezi în 
descoperirea dumnezeiască, adică în izvoarele descoperirii 
divine, în Sfânta Scriptură şi Sfânta Tradiţie. 

Dovezi despre inspiraţia Sfintei Scripturi avem în 
Vechiul Testament şi Noul Testament. 

Autorii Vechiului Testament mărturisesc că cele 
scrise de ei au o înrâurire divină, un îndemn sau o poruncă 
divină. Aşa, de pildă, la Ieşire 17, 14 este scris: „Atunci a 
grăit Domnul către Moise: Scrie acestea în carte spre 
pomenire şi spune lui losua că voi şterge cu totul pomenirea 
lui Amalec de sub cer”. 

Proorocii au fost mijlocitorii revelaţiei divine, 
Dumnezeu fiind Cel ce porunceşte şi mijlocitorul ascultă. Pe 
Moise, Dumnezeu îl cheamă spunându-i pe nume: Moise, 
Moisc..., iar el a răspuns: lată-mă (Ieşire 3, 4). „Acum, vino, 
Eu te voi trimite la Faraon, zice Domnul către Moise, şi vei 
scoate din Egipt pe poporul Meu, pe copiii lui Israel” (Ieşire 
9, 10). 

Conştienţi de faptul că au fost trimişii Domnului, 
profeţii spuneau: „Şi a zis Domnul către mine...” (Isaia 8, 1); 
„Ascultaţi cuvântul Domnului” (Isaia 1, 10); „Cuvântul 
Domnului care a fost către Ieremia...” (Ieremia 30, 1-2); „A 
fost cuvântul Domnului către mine...” (lezechiel 1, 3). 

Prin cuvântul prin care Dumnezeu se adresează 
proorocilor, Dumnezeu comunică adevăruri doctrinare şi 
morale, dar îi face şi împlinitori ai planurilor Sale. De pildă, 
proorocul Isaia spune: „Și am auzit glasul Domnului care 

zicea: Pe cine voi trimite şi cine va merge pentru Noi? Și am 
răspuns: lată-mă, trimite-mă pe mine” (6, 8). 

Când Dumnezeu trimite pe prooroci la lucrarea de 
propovăduire a cuvântului Său, El îi îndrumă să nu le fie 
frică (leremia 1, 17) şi că El îi va învăţa ce trebuie să 
vorbească: „Mergi dar: Eu voi deschide gura ta şi te voi 
învăţa ce să grăieşti”, spune Dumnezeu lui Moise (Ieşire 4, 
12), iar proorocului Ieremia Dumnezeu îi spune: „Să nu te 
temi de dânşii căci Eu sunt cu tine ca să te izbăvesc”, zice 
Domnul. „Şi Domnul mi-a întins mâna, mi-a atins gura şi 
mi-a zis Domnul: lată am pus cuvintele Mele în gura ta” 
(Ieremia 1, 9). 

În Noul Testament Mântuitorul precizează că Sfintele 
Scripturi ale Vechiului Testament au fost scrise sub 
inspirația Duhului Sfânt, iar Sfinților Apostoli le spune să nu 
fie îngrijorați de ce vor răspunde când vor fi duşi în fața 
dregătorilor, căci Duhul Tatălui Ceresc va vorbi prin gura lor 
(Matei 10, 20), iar Duhul Sfânt îi va învăţa toate și le va 
lumina mintea (loan 14, 26). 

Sfinţii Apostoli au adoptat aceiaşi atitudine faţă de 
Sfânta Scriptură, urmând exemplul Mântuitorului Hristos. 
Astfel, Sfântul Apostol Pavel spune că: „Toată Scriptura este 
insuflată de Dumnezeu” (II Timotei 3, 16), iar Sfântul 
Apostol Petru spune, de asemenea, că: „niciodată proorocia 
nu s-a făcut din voia omului, ci oamenii cei sfinţi ai lui 
Dumnezeu au grăit purtaţi de Duhul Sfânt” (II Petru 1, 21). 

Concluzia acestor relatări este că raţiunea omului, 
supunându-se cu smerenie lucrării harului divin, primeşte o 
deschidere de orizont la nivelul în care Dumnezeu Însuși 
vede finalitatea creaţiei Sale, vede cu „ochii” lui Dumnezeu, 

gândeşte cu mintea îndumnezeită, înţelege în lumina divină 
şi cele de aici şi cele eterne ale existenței ®". 

Când trupul este purificat de patimi, cu rațiunea 
luminată sau poleită de Har, cu viața renăscută în făptura cea 
nouă, cea pogorâtă din Cer, înțelesurile lucrurilor iau altă 
înfăţişare şi se umplu de alt sens, metafizic. Aceasta se 
datorează ieşirii rațiunii din labirintul cunoaşterii omeneşti în 
lumina rațiunii divine a lucrurilor, cu care are de acum 
contingenţă (atingere) ca fiu al lui Dumnezeu sau „dumnezeu 
după har” (Sfântul Simeon Noul Teolog) ®. 

Din cele precedente am văzut că raţiunea nu poate 
cunoaşte pe Dumnezeu prin puterile proprii, oricâte piscuri 
de întrebări i-ar pune. Dumnezeul raţiunii e un Dumnezeu 
abstract, un postulat, deci nu putem ieși pe această cale din 
limitele sale. 

Însă mintea, raţiunea luminată de har străluceşte de 
dumnezeieşti înţelegeri, stăruie în cunoştinţă și smerenie, se 
îmbracă în lumina dumnezeiască şi se face ca focul, arzând 
toate gândurile deșertăciunii. lar slabă este mintea care 
umblă dezbrăcată de haina luminii, fără cunoştinţă, fără 
interes pentru izbăvirea din temniţă, fără ascultarea de 
Dumnezeu”%. 


Acestea ar trebui să le ştie şi cei care au idolatrizat 
raţiunea, izvor al atâtor erezii. 

NERONE CRBD TCE PISICA HIDIR 


ÎNTÂLNIRILE CU PĂRINTELE ARSENIE BOCA 


iind din Țara Făgăraşului, am auzit de 

Părintele Arsenie la scurt timp după ce 

sfinția sa a început lucrarea duhovnicească la 
Mănăstirea Brâncoveanu de la Sâmbăta de Sus. Se vorbea 
între oameni despre un părinte călugăr făcător de minuni, 
care cunoaşte gândurile şi sufletele oamenilor, precum şi 
faptele acestora chiar de la prima întâlnire, dar şi suferinţele 
şi necazurile cu care se confruntau. Pe aceştia Părintele îi 
îndruma prin sfaturile pe care le dădea, ajutându-i astfel să 
depăşească situaţiile dificile în care se aflau. 

În 1942, pe când eram în clasa a şaptea primară, am 
vorbit cu colegii într-o pauză despre Părintele Arsenie cu 
oarecare reţinere respectuoasă şi sfială, pentru că eram 
nedumeriţi de marele dar pe care îl primise de la Dumnezeu 
ŞI nu puteam pricepe cum se putea ridica un monah la aşa 
înălțime duhovnicească, depăşind tagma preoţilor de parohii. 
Se crease între noi o atmosferă apropiată de evlavie prin 
cugetările noastre cucernice (atât cât se putea realiza la 
vârsta noastră, fiind abia în pragul adolescenţei şi cu puţine 
cunoştinţe de religie). La un moment dat, ca urmare a 
atmosferei în care ne aflam vorbind despre mănăstire, despre 
călugări şi despre cele ce ţineau de credinţa în Dumnezeu, le- 
am spus colegilor: „Eu mă fac călugăr!” Reacţia unui coleg a 

fost promptă şi m-a temperat, gândindu-se că graba cu care 
am vorbit despre o aşa hotărâre are în sine un elan care s-ar 
putea să se diminueze, ba chiar să dispară cu timpul, ceea ce 
nu s-a întâmplat. 

Au trecut doi ani de la acel moment şi, în februarie 
1944, am avut bucuria să-l întâlnesc pe Părintele Arsenie. 

Mă aflam în curtea Academiei Teologice din Sibiu, 
unde aşteptam să se deschidă aula în care se ţineau adunările 
Oastei Domnului. Sfinţia sa era în curte şi privea credincioşii 
care veniseră la adunare. La un moment dat s-a oprit în 
dreptul meu şi, privindu-mă pătrunzător, m-a întrebat, fără 
să-l fi provocat: „Care din părinţii tăi a fost la mănăstire?” 
Mănăstirea, se înţelege, era una singură: cea de la Sâmbăta 
de Sus, căreia îi aparţinea Părintele Arsenie. l-am răspuns 
laconic: „Mama.” Atât, şi a trecut mai departe. 

Ce va fi văzut Părintele la mine — un copil de la ţară, 
îmbrăcat ca atare, chiar dacă acum eram elev la o şcoală 
bisericească — de a intrat în vorbă cu mine, nu mi-am dat 
seama atunci. Mai târziu, am meditat mai mult la acel 
moment şi n-am reuşit să găsesc altă explicaţie decât aceea 
că sfinţia sa a văzut în mine ceea ce aveam să fiu peste ani, 
adică monah şi preot. 

Ajungând la conducerea Bisericii Ortodoxe din 
Ardeal, Mitropolitul Nicolae Bălan a intreprins lucrarea de 
îmbunătăţire a situaţiei Bisericii şi între obiectivele care 
trebuiau realizate era şi reînvierea monahismului, pe primul 
loc fiind Mănăstirea Brâncoveanu. 

Mănăstirea şi-a reluat activitatea în anul 1939, după 
ce a fost închisă peste 140 de ani, primul călugăr fiind 
Părintele Arsenie însoţit, după puţin timp, şi de părintele 
Serafim Popescu. 

Pentru a învăţa duhovnicia la locul cel mai bun, 
pentru a cunoaşte rânduielile vieţii monahale, călugăria ca 
atare, Părintele Arsenie a fost trimis la Muntele Athos, unde 
a avut ca îndrumător duhovnicesc pe arhimandritul Antipa 
Dinescu. 

De la un coleg al meu, al cărui tată era în relaţii 
duhovniceşti deosebit de apropiate cu Părintele, am aflat 
multe lucruri despre sfinţia sa. Şi anume că, pe când se afla 
în Muntele Athos, Părintele a fost binecuvântat de 
Dumnezeu cu daruri duhovnicești care nu se dau oricui. 
Fiind în Sfântul Munte, Părintele s-a rugat Mântuitorului 
Hristos să poată întâlni un călugăr de la care să primească 
sfaturi duhovniceşti, dar, printr-o rânduiala dumnezeiască, nu 
a primit răspunsul aşteptat. A făcut, atunci, rugăciuni şi către 
Maica Domnului şi dânsa i s-a arătat, l-a luat de mână și l-a 
urcat pe vârful Muntelui Athos, într-un loc prăpăstios, 
mergând pe o cărare atât de strâmtă încât abia puteai pune 
piciorul. Au ajuns apoi într-un loc mai larg, unde Maica 
Domnului l-a înfăţişat Sfântului Serafim de Sarov (1759- 
1833), după care s-a făcut nevăzută. 

Părintele Arsenie s-a folosit de sfaturile primite de 
la Sfântul Serafim de Sarov, care i s-a mai arătat după aceea 
de câteva ori. Sfinţia sa a relatat această minune câtorva 
apropiaţi, între aceştia fiind şi Nicolae Codrea din Drăguş, 
tatăl colegului amintit, pe care sfinţia sa îl considera mai 
călugăr decât mulţi călugări din mănăstiri, chiar dacă dânsul 
era mirean. 

De aici se poate trage concluzia că Părintele Arsenie 
avea o harismă, un dar excepţional de la Dumnezeu, căci 
numai aşa se poate explica faptul că Maica Domnului i s-a 
arătat aşa cum s-a arătat unui sfânt care trăise în urmă cu o 
sută de ani, adică Sfântul Serafim de Sarov. 

Pelerinajul în Sfântul Munte a avut loc în anul 1939 
şi tot în acest an sfinţia sa şi-a început activitatea 
duhovnicească unică la Mănăstirea Brâncoveanu. Lucrarea 
duhovnicească a Părintelui Arsenie, nemaiîntâlnită la noi în 
țară, este dovada faptului că Dumnezeu a binecuvântat țara 
noastră trimiţându-ni-l pentru a trezi, a sfătui, a mustra 
duhovniceşte şi a îndruma pe oameni pentru a trăi viaţa în 
duhul şi în spiritualitatea autentic creştine, asemenea 
primilor creştini. 

Anii care au urmat după revenirea de la Sfântul 
Munte au fost anii de vârf ai activităţii duhovniceşti ai 
sfinţiei sale, cunoscută de credincioşi din toate categoriile 
sociale datorită predicilor, felului în care săvârşea Sfânta 
Liturghie și Sfânta Spovedanie şi atitudinii binevoitoare față 
de credincioşii care frecventau Sfânta Mănăstire Brâncoveanu. 

La câteva luni după ce l-am cunoscut, în aprilie 
1944, toate şcolile şi-au întrerupt activitatea datorită 
frontului din răsărit, care ajunsese la graniţa ţării noastre. 
Aşadar, am plecat acasă şi, când s-a apropiat sărbătoarea 
Sfintelor Paşti, am pornit în pelerinaj la Mănăstirea 
Brâncoveanu pentru a petrece această sfântă sărbătoare în 
acel locaş binecuvântat. Acolo fiind, l-am rugat pe Părintele 
Arsenie să mă primească la Sfânta Spovedanie. Mi-a 
răspuns: „Ceva mai încolo, când voi începe să spovedesc, te 
voi lua şi pe tine.” 

Aşa a început apropierea mea de Mănăstirea 
Brâncoveanu şi de Părintele Arsenie, adică pelerinajele pe 
care le-am făcut adeseori. Totodată, acela a fost şi un 
moment de răscruce al vieţii mele. Aveam doar şaisprezece 
ani şi jumătate. 

Timp de patru ani, până în 1948, am făcut ucenicie 
duhovnicească la această mănăstire, respectiv ascultare de 

Părintele Arsenie, adică m-am lăsat îndrumat întru toate de 
sfinţia sa. Îmi arăta scăderile şi lacunele vieţii mele — pe care 
le îndrepta — însă dorinţa mea cea mai arzătoare era să fiu 
primit la Sfânta Spovedanie. 

Cu astfel de năzuinţe în suflet, dar şi cu credinţa 
neclintită că mă voi mărturisi sfinţiei sale, am plecat către 
Mănăstire. 

La Mănăstirea Brâncoveanu era atunci o viaţă ca în 
vremea primilor creştini: dragoste duhovnicească, bunătate, 
respect, bunăcuviinţă etc., tot ceea ce era necesar să facă 
parte din zestrea spirituală a creştinilor, adică să 
caracterizeze pe un om duhovnicesc. Acestea se găseau la 
călugării de aici, precum şi la credincioşii care frecventau 
această mănăstire. N-am mai întâlnit până atunci şi nici de 
atunci încoace o asemenea atmosferă undeva. 

Au urmat alte pelerinaje la Mănăstirea Brâncoveanu, 
uneori mai dese, chiar dacă aveam de străbătut o distanţă 
destul de mare (30 km) şi fără mijloace de transport. Cu toate 
acestea, greutăţile erau depăşite de râvna care ne stăpânea, 
precum şi de gândul la folosul duhovnicesc pe care îl vom 
avea ca urmare a acestor osteneli. 

Cu prilejul acestor pelerinaje îl întâlneam pe 
Părintele, dar n-am mai îndrăznit să-i cer să mă spovedească. 
Fram convins că sfinţia sa era cunoscător al sufletului 
omenesc şi că vede viitorul şi că mă va primi la spovedanie 
atunci când va vedea că am făcut progrese în cele 
duhovniceşti. 

Că este cunoscător al sufletului omenesc se vede din 
cuvintele spuse de sfinţia sa unor credincioşi apropiaţi: Mă, 
eu cunosc în voi până la al treilea neam”, şi aveam să mă 
conving personal de aceasta. Înainte de a pleca în armată, 
m-am dus la dânsul la mănăstire, având o durere sufletească, 

dar n-am apucat să-i spun ce suferință am, că mi-a spus 
motivul pentru care l-am căutat. A fost cu atât mai uimitor 
pentru mine, pentru că nu mai vorbisem cu nimeni despre 
problema mea, nici chiar cu mama. Aşadar, mergeam 
adeseori în pelerinaj la această mănăstire şi, întâlnindu-mă cu 
sfinţia sa, îmi arăta cu acel prilej câte un mic defect, câte o 
neîmplinire duhovnicească pe care o aveam, dar îmi arăta şi 
cum pot să scap de scăderile, de minusurile vieţii mele. Mă 
străduiam să mă corectez, gândindu-mă că atunci când voi 
merge la spovedanie să nu mă ruşinez şi nici să nu-l 
împovărez prea mult cu păcatele mele. 

Cu vreo zece zile înainte de Sfintele Paşti ale anului 
1948 am plecat din nou la mănăstire, cu credinţa neclintită că 
mă voi spovedi la sfinţia sa, adică aveam convingerea că sunt 
pregătit pentru acest moment. Ajungând la mănăstire, a doua 
zi dimineaţa l-am întâlnit pe Părintele pe cărarea care ducea 
la biserică şi cum m-a văzut m-a întrebat: „Cum merge cu 
şcoala?” l-am răspuns că merge bine, dar l-am rugat din nou, 
cu mare nădejde, să mă primească la Sfânta Spovedanie. 
Răspunsul a fost cel aşteptat de câţiva ani: „Că bine ai zis 
tu.” Am apreciat această spovedanie ca pe cea mai frumoasă 
spovedanie din viaţa mea. Trecusem de puţin timp peste 
vârsta de douăzeci de ani. 

Mai târziu, am intrat în biserica plină de credincioşi, 
veniţi pentru mărturisire. Mi-aduc aminte că am intrat în 
biserică cu mai mult decât emoția sfântă cu care te duci la 
spovedanie, pentru că starea sufletească era deosebită: Mă 
mărturisesc la Părintele Arsenie! Ştiam ce se spune despre 
sfinţia sa ca duhovnic: că ştie totul, că nu poţi să-i ascunzi 
nici un gând, că uneori e mai aspru, dar îndeosebi ştiam că 
eram în faţa unui sfânt. 


Când m-a văzut cu câtă emoție am intrat în biserică, 
mi-a spus câteva cuvinte de încurajare şi m-a chemat: Vino, 
frate, vino la spovedanie! Auzindu-l vorbind atât de frumos, 
toată emoția mi-a trecut. Am îngenuncheat înaintea 
scaunului de spovedanie, iar sfinţia sa m-a căutat într-un 
carnet unde avea înscrişi pe cei care urmau să fie spovediţi şi 
care erau mai mulți de 150 şi, negăsindu-mă repede, m-a 
întrebat: Ce număr ai, frate Prescure? Și i-am răspuns că 
eram al 145-lea. 

Mărturisirea n-a durat mai mult de un sfert de ceas, 
dar am spovedit şi ultimul gând pe care îl aveam în mintea 
mea. Părintele nu m-a întrebat nimic, doar mi-a spus ce 
anume aveam să fac în legătură cu un păcat sau altul şi mi-a 
răspuns foarte clar la cele câteva întrebări pe care i le-am 
pus. La sfârşit, mi-a spus să merg, a doua zi la biserică să 
primesc Sfânta Împărtășanie. 

În ceea ce priveşte faptul că nota în carnet pe cei pe 
care îi spovedea, aceasta dovedeşte răspunderea duhovni- 
cului pentru fiii săi duhovniceşti şi grija pe care le-o purta 
pomenindu-i în rugăciunile personale, atât la chilie, cât şi la 
Sfânta Liturghie. 

În zilele care au urmat după această spovedanie, 
stările sufleteşti trăite în ambianța Mănăstirii Brâncoveanu 
au fost de neuitat. Serile, după Vecernie, le petreceam în 
plimbări pe malurile lacurilor mănăstirii. Într-acele apusuri, 
când ziua se pleca spre noapte, n-auzeam în peregrinările 
mele singuratice decât clipocitul valurilor râului Sâmbăta, 
care curge în apropiere şi care completa adierile vântului 
care foşnea crengile brazilor de la Sâmbăta. Era liniştea ce 
completa frântura de pace harică dăruită de Sfântul Duh: 
„Pace vă las vouă, pacea Mea o dau vouă, nu precum lumea 
vă dă vă dau Eu”, a spus Mântuitorul Hristos (loan 14, 27). 

După ce anii au trecut şi viața mi-a adus cu sine 
destule momente grele, aveam să rechem de multe ori în 
memoria mea afectivă frumuseţea cerească a acelor clipe ce 
mi-au mângâiat sufletul tinereţii, dar şi mai târziu în viaţă. 

În acel an avea să fie şi ultima sărbătoare a Sfintelor 
Paşti la care a luat parte şi Părintele Arsenie la Sâmbăta de 
Sus. Între cei care au participat la sărbătoarea Învierii a fost 
şi părintele Stăniloae cu familia, precum şi o mulțime de 
studenţi de la facultăţile din ţară. Între aceştia a fost şi s-a 
remarcat atunci viitorul arhimandrit, părintele Dometie 
Manolache, căruia Părintele îi spunea Cucuzel pentru vocea 
sa plăcută şi cunoştinţele sale într-ale muzicii psaltice, la 
care se adăuga evlavia şi dragostea sa față de cele 
duhovniceşti şi viaţa sfântă în care petrecea. 

Tânărul Manolache avea să fie călugărit la Mănăstirea 
Prislop după terminarea studiilor, la 6 iulie 1949 (în aceeaşi 
zi şi lună în care avea să treacă la cele veşnice) şi după ce a 
slujit acolo câţiva ani, avea să fie mutat la Mănăstirea Afteia 
şi mai târziu la Râmeţ, unde avea să moară neaşteptat, în 
anul 1975. 

Atunci, la sfârşitul sfintei slujbe a Învierii, părintele 
Stăniloae a rostit un cuvânt prilejuit de acel moment sfânt. 
Apoi, Părintele Arsenie a citit o rugăciune de dezlegare, 
rostită de obicei de către ierarhii Bisericii la hramuri, ori în 
alte momente deosebite. Sfârşitul acestei rugăciuni a fost 
mişcător până la lacrimi, mai ales atunci când a rostit, cu 
ochii înlăcrimaţi, acel: „lartă-i, Doamne!” Am plâns cu toţii 
atunci, gândindu-ne la despărţirea ce avea să se petreacă, de 
Părintele Arsenie. Şi, într-adevăr, după câteva luni, Părintele 
avea să fie strămutat la Mănăstirea Prislop, unde avea să 
continue lucrarea duhovnicească începută la Mănăstirea 
Sâmbăta de Sus. 


289 


Fiind la Prislop, era anevoios să-l întâlnesc, dată fiind 
distanţa mare care trebuia parcursă, dar era şi situaţia în care 
mă aflam. Dobândisem o oarecare experienţă duhovnicească 
şi, crescând cu vârsta, n-am mai avut nevoie să mă duc toată 
ziua la dânsul. Altminteri, putea fi şi deranjant să-l tot caut. 
Ştiam drumul pe care trebuia să merg şi ce am de făcut 
pentru a-l parcurge şi am mers înainte. 

A urmat apoi o perioadă grea pentru sfinţia sa, adică 
era urmărit şi tracasat, ba şi închis, aşa încât întâlnirea era 
imposibilă. 

Abia în 1963 l-am întâlnit în Bucureşti. Era încadrat 
la Patriarhie şi lucra la Schitul Maicilor; trecând pe acolo, 
ne-am întâlnit. Văzându-mă, Părintele a exclamat cu voioşie: 
„Eee, ce bărbat te-ai făcut!” Am stat puţin de vorbă cu 
dânsul şi de atunci nu ne-am mai văzut. Nici drumurile nu ni 
s-au intersectat, nici eu nu l-am mai căutat. Cred că întâlnirea 
noastră, dacă n-a fost fizică, a fost spirituală, ţinând seama de 
un lucru pe care sfinţia sa cred că nu l-a neglijat niciodată: 
Ne cuprindea în dragostea şi rugăciunile sfinţiei sale, iar 
acest fapt cuprindea totul. 

Cu darul pe care îl avea, Părintele ştia că i se apropie 
sfârşitul şi, în această situaţie, s-a adresat celor apropiaţi ai 
săi într-un mod în care îi întărea în credinţa că se vor întâlni 
dincolo de hotarele acestei lumi, în comuniunea sfântă cu 
Mântuitorul Hristos. 

Fiului său duhovnicesc, părintele Simion Todoran din 
Alba lulia,i-a spus, cu puţin timp înainte de a trece la cele 
veşnice: „Mă duc, dar de acolo de unde mă voi duce am să 
vă ajut mai mult decât am făcut-o până acum”. 

Momente de reflecţie, de meditaţie, de gânduri 
profunde de a conştientiza faptul că suntem creştini şi că 

odată ne vom înfăţişa înaintea Celui pe care îl slujim, ne 
prilejuiesc cuvintele sfinţiei sale: „Mi-am văzut Stăpânul”. 

În timpul slujbei Utreniei auzim cuvintele: „Că Sfânt 
eşti Dumnezeul nostru şi întru sfinţi Te odihneşti.” Stăpânul 
pe care Părintele L-a văzut este Domnul şi Mântuitorul 
nostru lisus Hristos, pe Care avem datoria să-L odihnim pe 
tot parcursul vieţii noastre prin modul nostru de viaţă sfântă, 
duhovnicească. 

SC CRED DIC CRBD T CE ANIDO CE ANDIR 


DIN ÎNVĂŢĂTURILE PĂRINTELUI ARSENIE 


De nu vă veţi face de aici cereşti, cum vă închipuiţi că 
veţi locui împreună cu El în ceruri? 

Precum omul se menţine în viaţa văzută prin sufletul său 
nevăzut, aşa şi lumea văzută, toată se menţine în existenţa 
nevăzută a lui Dumnezeu. 

Să fim înţeleşi: Nu intri după moarte în Împărăţia în care 
nu ai trăit încă de pe pământ. 

Mă voi întâlni cu fiecare dintre voi. Toţi ne vom întâlni 
de mai multe ori peste hotarele mormântului. 


Primirea de sfat este semnul înţelepciunii, chiar de-l 
primeşti de la cineva mai mic ca tine. Nu ştii prin cine te 
sfătuieşte Dumnezeu. 


Dorul lui Dumnezeu după cel mai mare păcătos este mai 
mare decât dorul celui mai mare sfânt după Dumnezeu. 


Zece porunci are înţelepciunea: de nouă ori să taci şi o 
dată să vorbeşti, şi atunci puţin. 


Nimeni nu va intra în Împărăţia lui Dumnezeu din Cer 
dacă nu are Împărăţia lui Dumnezeu în inimă. 


Fapta bună este bună numai dacă este acoperită de 
smerenie. Smerenia este ca dragostea, nu caută ale sale. 


292 


Mâna săracului este vistieria lui Hristos: Ceea ce primeşte 
săracul, primeşte Hristos. 


Dacă la dușmănie răspunzi cu duşmănie, prin aceasta nu-ţi 
dovedeşti tăria, ci arăţi că şi tu eşti contaminat de 
sentimente inferioare, arăţi că şi tu te-ai lăsat stăpânit de 
demon. 


Nu va lumina candela fără untdelemn, nici rugăciunea nu 
se va ridica la Dumnezeu fără dragoste. Iubirea de 
Dumnezeu toate le întoarce în mijloace pentru mântuirea 
noastră. 


Nu nădăjdui să capeţi Cerul pe gratis, fără să trăieşti o 
viaţă vrednică de Cer. 

Trăieşte în aşa fel ca şi cum ar trebui să mori astăzi. 
Lucrează în aşa fel ca şi cum ar trebui să trăieşti sute de 
ani. 

Nu cred într-o Impărăţie a Cerurilor care începe numai 
după moarte. Vom fi după moarte în Impărăţia în care am 
trăit aici sau pentru care am murit. 

Ceca ce eşti vorbeşte mai tare decât ceea ce spui. 


Nu va putea omul avea pace pe pământ câtă vreme-i în 
război cu Dumnezeu. 


In tot ce faci adu-ţi aminte de sfârşitul tău şi nu vei 
păcătui niciodată. 

Cuvântul viu este mai bun decât banda magnetică, pentru 
că el emană o energie care vă repară, vă linişteşte, vă 
luminează, vă lămureşte. 


Mintea fără har este o făclie stinsă. 

ANEXE 


EPISTOLA CĂTRE DIOGNET 


Modul de viaţă al primilor creştini 


Creştinii nu se deosebesc de ceilalți oameni nici prin 
patrie, nici prin limbă, nici prin obiceiuri, căci ei nu locuiesc 
în anumite cetăţi, nici n-au limba lor proprie, nici nu duc 
viaţă deosebită. 

Ceea ce ei învață nu este născocirea oamenilor 
iubitori de noutăţi, şi nu se sprijină pe păreri omeneşti, ca la 
alţii. Ei locuiesc în cetăţi greceşti şi străine, după cum li s-a 
rânduit de soartă, conformându-se obiceiurilor locului cu 
privire la îmbrăcăminte, la mâncare, şi la întreg felul de 
vieţuire, dar se deosebesc prin minunata şi uimitoarea 
rânduială a vieţii lor publice. Sălăşluiesc în patria lor, dar ca 
străini. lau parte la toate ca cetăţeni, şi rabdă toate ca străini. 
Orice ţară străină le este patrie şi orice patrie le este ţară 
străină. Se căsătoresc ca toţi ceilalți şi fac copii, dar nu-i 
aruncă. Au masă obştească, dar nu ordinară. Sunt în trup, dar 
nu trăiesc după trup. Îşi duc viaţa pe pământ, dar trăiesc în 
ceruri. Se supun legilor în vigoare, dar viaţa lor e mai presus 
de legi. Iubesc pe toţi oamenii şi de toţi sunt prigoniţi. 
Nimeni nu-i cunoaşte şi toţi îi osândesc. Sunt omorâţi şi 
înviază. Sunt săraci şi îmbogăţesc pe mulţi. De toate sunt 
lipsiţi şi în toate au prisos. Sunt dispreţuiţi şi totuşi sunt 
slăviți. Huliţi sunt şi li se recunoaşte dreptatea. Ocărâţi şi 
binecuvintează. Sunt batjocoriţi şi răspund cu respect. Fac 
bine şi sunt pedepsiţi ca făcători de rele. Pedepsiţi fiind, se 
bucură ca şi când li s-ar da mai multă viaţă. De iudei sunt 
duşmăniţi ca străini şi de păgâni sunt prigoniţi şi totuşi cei 
ce-i urăsc nu pot spune care-i pricina urii lor. 

Într-un cuvânt, ceea ce este sufletul în trup, acelaşi 
lucru sunt creştinii în lume. Sufletul este răspândit în toate 
membrele trupului, creştinii în toate oraşele lumii. Sufletul 
locuieşte în trup, dar nu este din trup, şi creştinii locuiesc în 
lume, dar nu sunt din lume. Sufletul nevăzut este închis în 
trupul văzut şi creştinii se cunosc fiindcă sunt în lume, dar 
credinţa lor e nevăzută. Trupul urăşte sufletul şi-l prigoneşte, 
deşi nu-i face nici un rău, ci numai pentru că-l împiedică de 
a-şi împlini poftele; lumea urăşte pe creştini, deşi ei nu-i fac 
nici un rău, ci numai pentru că se împotrivesc la poftele ei. 
Sufletul iubeşte trupul şi membrele lui care-l urăsc, şi 
creştinii iubesc pe cei ce-i urăsc pe ei. Sufletul este închis în 
trup, dar el ţine trupul, şi creştinii sunt în lume ca într-o 
închisoare, dar ei ţin lumea. Nemuritorul suflet locuieşte în 
cort muritor, şi creştinii viețuiesc în cele trecătoare, dar 
aşteaptă în ceruri nestricăciunea. Având mâncare şi băutură 
puţină, sufletul se face mai bun, iar creştinii fiind prigoniţi, 
se înmulţesc din zi în zi mai mult. Dumnezeu a rânduit, astfel 
cu ei, şi ei n-au dreptul să se împotrivească. 

SCRISOAREA LUI NICHIFOR CRAINIC CĂTRE 
PĂRINTELE ARSENIE 


Iubite Părinte Arsenie, 


A fost o vreme când te-am ştiut pictor de suflete după 
modelul Domnului nostru lisus Hristos. Ce vreme înălțătoare 
când toată ţara lui Avram lancu se mişca în pelerinaj, 
cântând cu zăpada până la piept, spre Sâmbăta de Sus, 
ctitoria voievodului martir! O fi fost aşa de la Dumnezeu ca 
toată acea bulboană spirituală uriaşă să se dezumfle la 
comandă ca şi cum n-ar fi fost? 

Ceea ce am admirat la Sfinţia Ta e că nu te-ai lăsat. 
Din zugrav de suflete, fericite să se modeleze după Domnul 
tuturor, iată-te zugrav de biserici, adică al celor ce poartă pe 
chipurile cuvioase reflexul desăvârşirii Fiului lui Dumnezeu. 
E o mare mângâiere, acum când nu mai ai prilejul să 
desăvârşeşti pe aspiranţi, să poţi mângâia cu penelul pe cei 
desăvârşiţi pentru a-i da pildă pe zidurile sacre. 

Mica biserică de la Drăgănescu are norocul să simtă 
pe zidurile ei zugrăvite predicile fierbinţi, pe care miile de 
oameni le ascultau la Sâmbăta de Sus. 

E o pictură nouă ca şi predica de-atunci. 

Nimic întunecat în această primăvară care îmbracă cu 
plai înflorit bolțile bisericii. E o lumină de tonuri deschise 
către lume ca spiritul şi chipul Mântuitorului coborât să ne 
aducă lumina de sus, ce iradiază din pictura Sfinţiei Tale. E 
un stil nou, e o pictură nouă, după viziunea nouă pe care o 
porţi în suflet. 

Pictura sacră e istoria în imagini a vieţii Mântuitorului 
şi a celor transfiguraţi de El. Adică imaginea raiului. Sfinţia 

Ta ai înţeles să faci o pictură transfigurată în nuanţe clare şi 
deschise, paradisiace pentru a sugera lumea feerică de 
dincolo. Biserica de la Drăgănescu iradiază lumina raiului. 
Ceea ce domină în ea până acum e imaginea Maicii 
Domnului. Cea care ocroteşte biserica din bolta altarului e 
pur şi simplu magnifică în milostivirea ei de mijlocitoare a 
lumii către dumnezeiescul ei Fiu. Cea care pluteşte vizionar 
peste Sinodul de la Efes e făcută din atâtea nuanţe şi numai 
din nuanţe încât nici nu pare pictură, ci o apariţie vaporoasă 
şi diafană care, cu cerescul Prunc în braţe, apare să 
întărească pe sinodali că ea e într-adevăr Maica lui 
Dumnezeu - OEOTÓKOG. 


Nichifor Crainic 


Notă: 

Această scrisoare a fost dată de Nichifor Crainic 
ucenicului său spiritual părintele Arsenie Boca după 
întâlnirea de câteva ceasuri pe care au avut-o în toamna 
anului 1971, în Biserica din satul Drăgănescu de lângă 
Bucureşti, pe care părintele începuse să o picteze. 

După mai multe convorbiri avute în Bucureşti, 
Nichifor Crainic a venit să pecetluiască, cu iubirea şi 
competenţa cu care scrisese Nostalgia Paradisului, valoarea 
picturii ucenicului său ajuns părinte duhovnicesc de ștatură 
filocalică. 

Menţionăm că în vremea când la Mânăstirea 
Brâncoveanu-Sâmbăta de Sus izbucnise acea „bulboană 
uriaşă spirituală”, Nichifor Crainic era ocrotit de Părintele 
Arsenie, cu încuviințarea Mitropolitului Bălan şi cu 
consimţământul tacit al lui Petru Groza care cu prilejul unei 

întrevederi îi spusese Părintelui Arsenie: „Omul acesta 
trebuie păstrat pentru neamul românesc”. 

Aşa se explică primele trei paragrafe ale scrisorii, care 
descriu aşa de sugestiv şi înălțător ceea ce Nichifor Crainic a 
văzut şi a trăit cu 25 de ani în urmă. 

Scrisoarea e neterminată, urmând să o completeze pe 
măsura înaintării picturii. Dar în 1972 Nichifor Crainic s-a 
săvârşit din viaţă la vârstă de 83 de ani. 

SCRISOARE A PĂRINTELUI ARSENIE CĂTRE PREA 
SFINŢITUL ANDREI MAGIERU, EPISCOPUL ARADULUI, 
CU PRIVIRE LA REÎNFIINȚAREA MÂNĂSTIRII 
GEOAGIULUI CA MÂNĂSTIRE DE MAICI, 

DIN 7 MAI 1952 


Am văzut şi răsăritul şi apusul multor mânăstiri. 

Răsar, când grăiesc conştiinţei poporului prin simplă 
existenţa lor; şi apun, când această existență e pătată de 
nevrednicia vieţuitorilor lor. De răsăritul sau apusul acestora 
atârnă încrederea sau neîncrederea ce le mai rămâne 
oamenilor în forţa de creaţie a Creștinismului. E destul să 
pomenim bisericile şi mânăstirile din Ardeal, înfiinţate de 
ctitorii de peste munţi, ai căror vieţuitori au ţinut trează în 
conştiinţă unitatea ortodoxă a neamului. lar când vitregiile 
trecutului — urzite de Vatican — le-a dărâmat şi ars, s-au 
arătat mucenicii. 


E un apus frumos. 

Acesta ne-a ferit de cel ruşinos, al decadenţei actuale, 
când mânăstirile şi le desființează călugării. 

Aci e cazul de popas. Ce reînfiinţăm, care situație? 

E frumoasă iniţiativa şi trebuie apreciată, dar fără 
oameni îndeajuns de formaţi, care să conducă cuminte ceea 
ce se adună la întâmplare, nu se ajunge decât la o situație 
decadentă. 

lată câteva decadenţe: 

Sărăcia, cu care uneori se începe o mânăstire, 
determină cerşetoria, umblatul cu „pantahuza”, pretarea la 
slujbe pe rufăric, taxe pe slujbe, — ruşini. 


301 


Din diferenţa de zestre, pe care şi-o aduce fiecare, se 
nasc în obşte atitudini umilitoare, întâietăți nedrepte, 
destrămare sufletească. 

Oamenii din afară, care ajută prin donaţii mai de 
seamă, ba şi care n-ajută cu nimic, dacă nu li se are grija, 
încep să se amestece în treburile interne ale mânăstirii, să 
învrăjbească obştea şi să se învrăjbească şi între ei înafară; — 
smintelile. 

Sănătatea fizică a fiecărui ins în parte trebuie medical 
şi dinainte ştiută. Aci e punctul gingaş, care nu mai trebuie 
neglijat. Nu pot fi primiţi în această nevoinţă de-o viaţă a 
sfaturilor evanghelice, decât oameni perfect sănătoşi cu 
plămânii, inima, dar mai ales cu sistemul nervos, sângele şi 
glandele endocrine. Acestea din urmă, pricinuind oarecare 
jenă, rămân de obicei la voia întâmplării şi pradă unei păreri 
cu totul pe dos, mai ales între femei, că încetarea mai 
devreme a unor funcţii de natură endocrină, ar fi o 
învrednicire, un preludiu al sfinţeniei. De fapt, e o tragedie 
care bate la uşă: dezorganizarea mintală, în diferite grade, de 
unde înclinația spre exagerări, denaturări, habotnicii, 
închipuiri, năluciri, — toate tulburări psihice din cauze fizice 
netratate. De multe ori, „înclinația spre mânăstire” nu e de 
fapt o înclinaţie, ci o infirmitate de adaptare, din cauze 
organice sau din alte cauze. Adevărata chemare însă nu are 
nimic cu infirmitatea. Curajul de-a alege liber acest mod de 
mântuire nu aruncă ponoase pe celălalt mod de mântuire, al 
familiei. Infirmii văd în mănăstire: vis, uşurare, litanie, — ca 
să sfârşească în decepţii şi sminteli. Adevăraţii chemaţi văd 
limpede eroica nevoinţă a desăvârşirii, fără ispita sfinţeniei. 

De asemenea e foarte bine să se ştie de la început care 
e punctul de vedere al fiecărui ins asupra răului. Multe 
structuri psihice sunt pradă obsesiei răului, a păcatului, a 

diavolului, manihei asupra trupului şi osânditori ai familiei, — 
obsesii şi interpretări nesănătoase ca obiecte de cugetare, 
dovedind un climat nesănătos al minţii sau ducând la el. 
Speriaţii aceştia se dedau de capul lor la nevoinţe care le 
ruinează amândouă sănătăţile; — nu sunt de nici o treabă în 
mânăstiri. lar dacă totuşi sunt primiţi, sub influenţa structurii 
lor, obştea poate ajunge pradă mâncătoriei, lucrăturilor, 
viciilor, străini la trapeză şi rugăciune, ba chiar duşmani. 
Infirmii se fixează pe îngustimi ncesenţiale Creștinismului, 
ca de pildă pe amănunte de tipic, de calendar (stilismul), 
chiar de pravilă, îngustimi habotnice, care au pricinuit 
Bisericii numai supărări. 


Întotdeauna se găsesc vieţuitori de mânăstire, dar 
foarte arareori se nasc povăţuitorii: stareţii şi duhovnicii. 

Aceştia trebuie să fie minţi luminate, vederi largi, 
buni cunoscători ai omului; limpezi în doctrină, îmbunătăţiţi 
în smerenie şi iscusiţi în dreapta socoteală şi, pe deasupra, 
structuri cu o fericită îmbinare între iubire şi autoritate. Din 
câte au ei de făcut pomenesc doar una. 

Unificarea sufletească a obștii, ca toţi să fie într-un 
cuget. E atât de anevoios lucrul acesta dar şi atât de mare, 
încât atrage prezenţa nevăzută a lui lisus într-o atare obşte. 
Iubirea de Dumnezeu şi de oameni, într-o obşte de un cuget e 
ridicată de Noul Testament la valoarea de argument al 
existenţei lui Dumnezeu. Aceasta e ultima Lui definiţie, 
poruncă şi rugăciune. lată rostul şi sarcina povăţuitorilor. 
Ziduri se pot face ușor, gospodărie la fel, adunare de 
vieţuitori foarte uşor; greutatea-i la ales. Căci mulţi par buni, 

luaţi în parte, dar devin răi adunaţi laolaltă; devin ceea ce 
erau de fapt. 

Obşuile mari, mari din neprevedere, chiar de-ar avea 
povăţuitori cu calităţi, cu cât sunt mai mari cu atât au o viaţă 
mai scurtă. Fiecare ins e o lume de necunoscute. De aceea, a 
face unire între oameni, chiar puţini, e o dovadă de lucrare 
dumnezeiască şi, desăvârşit, numai El o şi poate face. 

Deci, ca încheiere a părerilor: decât realizări sortite 
decadenţei, sub raportul aşezării, al înzestrării şi al 
competenţei personalului, mai bine fără ele. Căci pietrele, 
păstrate aşa: moment de culme al trecutului, grăiesc mai bine 
conştiinţei poporului, decât realizările prezente fără nădejde. 
Nu multe mânăstiri, ci puţine; cât mai puţine, dar cu atât mai 
bune, şi nu prea mari. 

SFÂNTUL 


Poezie închinată Părintelui Arsenie 


Ar râde-n hohot iadul, un milion de ani: 
Răspuns-am celor care, neprieteni sau duşmani 
Bârfeau cu înverşunare o lamură de gând 
Adânc înfipt în cerul desprins de pe pământ 


Crescut din glia Vaţei, cu sânge frământată 
Scăldat în unda albă de lacrimi rourată, 
Sorbind puteri sublime din al Iubirii puț 
La fel oblăduit-a sărmani ca şi avuţi. 


Puhoaie pustiit-au grădina ce-o-ngrijea 
Zvârlit — a fost în beznă un far ce lumina 
Noianul de — întuneric, dureri fără de glas, 
Nemângâiate inimi, orfane au rămas. 


O! Mare e durerea unui creştin lovit! 
Mai mare e durerea unui popor robit, 

De neasemănată e a lui Dumnezeu 
Durere fără margini, pentru poporul Său, 


Un Om ce-avea pe faţă durerea lumii-ntregi 
I-a apărut aievea. Şi-n ciuda oricăror legi 
Voind să-l miluiască, în clipa ce-a urmat 
Puhoi de cunoştinţe în minte i-a intrat. 


Pierise „Omul — umbră” precum s-a şi ivit 

Şi în aceeaşi clipă „Sfântul s-a răzgândit: 

„Eu n-am să-l mai fac chipul pe pânză şi carton, 
Ci-n suflete şi inimi, de-acuma am să-L torn”. 

Şi băţul drumeţiei în mână a luat 

Desaga omeniei pe umeri a-ncărcat 

Şi-n scurtă vreme, lumea năvală da să-l vadă 
Cuvântul să-i asculte, la poale să îi cadă. 


L-împresurau strivindu-l, veşmântul să-i atingă 
Cu fruntea în țărână aleanul să li-l stingă, 
Belşugul de miresme al harului ceresc 

Prin dreapta lui sfinţită cu dar dumnezeiesc. 


Pe unde-i fi acuma luceafăr între stele 

Toiag al neputinței puţinătăţii mele? 

Ce-ai vrut să faci din om: „Un Om” să fie-n stare 
S-ajungă fiu şi frate al Fiului mai Mare! 


Chilia ta din stâncă grăi-va peste veacuri 

De scurta ta şedere, doctor purtător de leacuri, 
Cât munţii sta-vor oblu şi ţeapăn în picioare 
Şi codrii fremăta-vor în murmur de izvoare! 


Şi fiarele pădurii, îmblânzite de-a ta mână 
Şi păsările-n ramuri, mioarele la stână 

Şi peştii de prin iazuri şi merii din livadă. 
Fruntaşi din lumea largă, mulțimile grămadă 


Veni-vor să-ţi admire icoanele-n biserici 

„Cărarea mântuirii” în aur să o ferece. 

Ca Nicodim, Sofronie sau Daniil Sihastru 
Zugravul Sfânt Arsenie, luci-v-asemeni unui astru! 


Preot Petru Boldor 

Mănăstirea Brâncoveanu la începutul secolului al XX-lea 


O BlogDeCălătorii.ro 


Mănăstirea Brâncoveanu la începutul secolului XXI 

Mănăstirea Prislop la începutul secolului XXI 

Părintele Arsenie, student la Academia Teologică din Sibiu 


309 


Părintele Arsenie, student la Institutul de Belle-Arte din Bucureşti 

Părintele Arsenie la vârsta de 36 de ani, când a început să scrie 
„Cărarea Împărăției”. 


Părintele Arsenie împreună cu un sobor de preoţi, după săvârşirea 
Sfintei Liturghii la Mănăstirea Brâncoveanu. 

Icoana „Pantocratorul”, pictată de Părintele Arsenie Boca 

Maica Domnului cu Pruncul lisus îmbrăcat în zeghe. 
Pictură realizată de Părintele Arsenie Boca. 

